
Mm, 



lehtemme asioista, yritämme parhaamme 

mukaan tehdä työmme hyvin. Helppoa 
se ei aina ole, sillä yhdistyksellämme ja 
lehdellämme ei ole yhtään päätoimista 
työntekijää. Lehteä tehdään ja yhdistyk- 
sen asioita hoidetaan usein iltaisin, oman 
kodin jonkun pöydän kulman äärellä. 



Inkeriläistä 
Viestiä 
edelsi 
aikoinaan 
Inkeri lehti. 



Yhden perheen jäsenen työstä tulee hy- 
vin pian hanke, johon pakostakin joutu- 
vat osallistumaan niin aviopuoliso kuin 
lapset, monilla myös lapsenlapset. 

Tiedän, että viimeisen vuoden aikana 
eräät yhdistyksen vastuuhenkilöt — mm. 
toimistonhoitaja — ovat olleet lujilla. In- 
keriläisten historia ja nykypäivä ovat 
hämmästyttävällä tavalla nousseet julki- 
sen kiinnostuksen kohteeksi. Ihmiset — 
tutut ja tuntemattomat — ottavat yhteyt- 
tä, kyselevät ja miettivät, mitä voisi teh- 
dä. Ideoita, ajatuksia ja hyviä ehdotuksia 
on paljon. Nyt me kuitenkin tarvitsem- 
me ennen muuta lisää tekijöitä, niitä, joil- 
la on aikaa, halua ja sydäntä olla tässä yh- 
teisessä työssä mukana. 

Tulkaa yhteisiin kokouksiimme! Kysy- 
kää rohkeasti, mitä minä voisin tehdä! 
Kirjoittakaa lehteemme! Liikkeelle lähte- 
misestä kertyy varmasti monenlaista li- 
sävaivaa ja huolta. Mutta on luvassa 
myös hyvin paljon iloa ja tyydytystä tuot- 
tavia asioita. Tärkeintä on ehkä tunne sii- 
tä, että minä kuulun johonkin. En ole yk- 
sin tässä maailmassa. On olemassa ihmis- 
joukko ja heimo, joka on minulle tärkeä 
ja jolle minä olen tärkeä. 

Markku Pyysiäinen 

Viestin 
juhlavuosi 



Tämä alkanut vuosi on Inkeriläisten 
Viestille juhlavuosi. Lehtemme on 
saavuttanut 30 vuoden iän. Kesällä 1958 
Helsingissä pidetyillä inkeriläisten juhlil- 
la puhuttiin oman lehden tärkeydestä. Jo 
saman vuoden syksyllä oli päästy niin pit- 
källe, että lehdestä saatiin aikaan nelisi- 
vuinen näytenumero. Ja seuraavana 
vuonna Inkeriläisten Viesti alkoi ilmes- 
tyä 16-sivuisena heimomme rippeiden 
yhdyssiteenä. 

Lehden ensimmäinen päätoimittaja oli 
opettaja Aappo Metiäinen. Hänen kuole- 
mansa jälkeen vuoden 1963 alusta tässä 
tehtävässä on uskollisesti toiminut rovasti 
Matti Vironmäki. Vuonna 1967 lehden 
kokoa suurennettiin, ja silloin saatiin 
myös oma toimitussihteeri, hum. kand. 
Pirkko Huurto. Hänen jälkeensä tätä teh- 
tävää ovat vuorollaan hoitaneet toimittaja 
Anja Luoma, teol. maist. Ilkka Pyysiäinen 
ja lyhyen aikaa toimittaja Mika Nyman. 
Viime kesästä lähtien Viestimme tarmok- 
kaana, uutena toimitussihteerinä on työs- 
kennellyt toimittaja Helena Miettinen. 



Inkeriläisten Viesti ilmestyy 12 vuosit- 
taisena numerona, joista tammi- ja helmi- 
kuun sekä heinä- ja elokuun lehdet ovat 
kaksoisnumeroita. Lehdellämme on täl- 
lä hetkellä noin 1 000 tilausta. Heistä 
Suomessa asuvia tilaajia on n. 560. Ruot- 
siin menee n. 420 numeroa ja muutama 
kymmen muihin maihin. 

Viesti on ennen muuta inkerinsuoma- 
laisten ja heidän jälkeläistensä lehti. Tie- 
dän, että tätäkin lehteä luetaan hyvin 
tarkkaan ja antaumuksella monessa inke- 
riläisessä kodissa. Se on monelle Inkeristä 
evakkotielle lähteneelle tärkeä muistutus 
omasta taustasta ja oman sukunsa ja hei- 
monsa menneisyydestä. Mutta yhä 
enemmän on myös niitä tilaajia, jotka it- 
se eivät ole inkeriläisiä mutta joita inke- 
riläisten asia ja kohtalot kiinnostavat. 
Heidän määränsä varmasti vielä tulevai- 
suudessa kasvaa. Tervetuloa mukaan, in- 
keriläisten ystävät! 

Me, jotka tällä hetkellä kannamme vas- 
tuuta yhteisen yhdistyksemme ja oman 
jatkuu sivulle 2 



Päätoimittaja Matti Vironmäki 




Nuoret mukaan 
toimintaan 



Matti Vironmäki, 
kaikkien hyvin 
tuntema 
»heimo- 
päällikkö», 
Inkeriläisten 
Viestin 
pitkäaikainen 
päätoimittaja ja 
yhdistyksen 
puheenjohtaja 
iloitsee 
inkeriläisiä 
kohtaan 
heränneestä 
mielenkiinnosta. 
Sitähän me 
olemme koko 
ajan 

odottaneetkin, 
Matti Vironmäki 
kiteyttää. 



Alkuvaiheessa inkeriläisten kokouksissa ja kesäjuhlilla oli 
paljon väkeä ja ohjelma oli hyvinkin arvovaltaista. Eri- 
tyisesti ovat jääneet mieleeni Valkjärven ja Viipurin kesäjuh- 
lat. Inkeriläisten yhdistys on toiminut jo vuodesta 1934 läh- 
tien. Sota-aikana toiminta laantui — kuten kaikki muukin toi- 
minta. Sodan jälkeen monet yhdistykset lakkautettiin, niiden 
mukana mm. Inkerin Liitto ja Turun inkeriläisten yhdistys. 
Mutta Inkeriläisten yhdistystä ei lakkautettu, sillä sitä pidet- 
tiin lähinnä kotiseutuyhdistyksenä. 

— 50-luvulla toiminta piristyi. Me inkeriläiset kokoonnuim- 
me Viipurilaisessa ja Karjalaisessa osakunnassa sekä Suoma- 
laisuuden Liiton tiloissa. Myöhemmin myös Agricolan seu- 
rakunnan tiloissa, jonka kirkkoherrana olin. 



Sivistyssäätiö — yhdistyksen 
työrukkanen 

— Vuodesta 1963 olen ollut mukana yhdistyksen johtokun- 
nassa ja Viestin päätoimittajana. Olin ehkä huono delegoi- 
maan, sillä työt tahtoivat kasautua. Monen into tahtoi sam- 
mua matkan varrella. Niin on aika kulunut ja tässä on van- 
hennuttu. 

— Vuonna 1968 perustettiin yhdistykseen aktiivinen työ- 
rukkanen Inkeriläisten sivistyssäätiö. Meitä oli neljä miestä 
sitä perustamassa, lisäkseni Antti ja Väinö Pietari Kekki ja laa- 
manni Harry Brotherus. Hän oli sodan aikana auttanut inke- 
riläisiä Saksassa ja Baltian maissa. Sivistyssäätiö sai alkuva- 
ransa kansalaiskeräyksestä ja valtakunnallisista arpajaisista. 
Inkeriläistenviestiäkin varten saimme opetusministeriöltä 
avustusta, Matti luettelee. 




Matti Vironmäki — Inkeriläisten heimopäällikkö 



— Säätiöllä oli ennen kaikkea kaksi ta- 
voitetta: saada kokoontumispaikka, Inke- 
rikoti ja toiseksi halusimme saada koo- 
tuksi inkerinsuomalaisten historian. Ai- 
kaisempi huoneisto oli Inkerin Liiton lak- 
kautuksen yhteydessä otettu valtiolle. 
Myöhemmin sivistyssäätiö on saanut va- 
roja mm. kirjallisuutta myymällä. 



Nuoret mukaan toimimaan 

— Eräänä kesänä Erkki Tuulen ehdo- 
tuksesta minulle annettiin epävirallinen 
heimopäällikön titteli. Kun luovuin yh- 
distyksen puheenjohtajuudesta, niin to- 
tesin, että heimopäällikkönä jaksan vie- 
lä olla. 

— Tietysti meikäläinen, joka on toivo- 
nut, että inkeriläisten asia menisi eteen- 
päin, iloitsee, kun ihmiset ovat aktiivises- 



ti kiinnostuneita meistä. Luulen, että 
myös yhdistyksen parissa toimivat akti- 
voituvat. Olen ollut huomaavinani, että 
myös nuoria henkilöitä on tulossa mu- 
kaan toimintaan. Viimeksi tänään soitti 
eräs ja kysyi tietoja. Teki mieli vain sa- 
noa, että pitäisi lähteä toimintaan mu- 
kaan jo ennen kuin tulee vanhaksi ja al- 
kaa muistella nuoruuttaan. 

— Toivoisinkin, että toimintaan saatai- 
siin sellaisia piirteitä, että toisen ja kol- 
mannenkin polven inkeriläiset tulisivat 
mukaan. 



Mustat laivat ja lämmin 
maantie muistoina 

Olen syntynyt vuonna 1914 Valkeasaa- 
ressa maailmansodan kynnyksellä. Suku- 
ni on kotoisin Miikkulaisista. Toserovan 



kylässä isoisälläni oli suuri maakartano. 
Vanhempani ja muut ovat kertoneet mi- 
nulle, että siellä oli aikoinaan paljonkin 
väkeä ja maata. Vironmäellä oli 1800-lu- 
vun puolivälin paikkeilla jopa neljäkym- 
mentä hevosta, joilla ajettiin Laatokan ka- 
laa ja muuta rahtia Pietariin. 

Sitten Miikkulaisissa alkoivat levotto- 
muudet. Muistan hyvin, kun olin viisi ja 
puolivuotias, kun mustat laivat ajoivat 
Laatokalla ja tulittivat kylää. Äiti sieppa- 
si minut ja nuoremman veljeni ja lähdim- 
me karkuun Suomeen. Ukki antoi talon 
parhaan lehmän, Lillukan, äidin mukaan. 
Siinä me sitten taaperrettiin kymmenen 
kilometrin matkan vanhalle rajalle. Äiti 
kantoi pikkuveljeä ja itse kuljin perässä 
vitsa kourassa ja ohjasin Lillukkaa. Silloin 
syyskesällä 1919 raja oli vielä auki ja so- 
tilaat sanoivat vain Posalusta. Muutaman 
päivän kuluttua raja suljettiin. Ensimmäi- 
nen yö vietettiin rajavartijan talossa. Kun 
monet tuolloin paenneista lähtivät Tarton 
rauhan jälkeen takaisin, isä ei lähtenyt, 
vaikka ukki ja mummi lähtivätkin. 



Äiti osasi venyttää penniä 

Isä pääsi valtion palvelukseen ja muu- 
timme Viipuriin. Äiti Susanna osasi ve- 



nyttää pennin soikeaksi. Myös hyvät ih- 
miset ovat auttaneet meitä koulutiellä 
eteenpäin. Olin vapaaoppilaana ja Inke- 
rin Liitto avusti opiskelussa myöhemmin- 
kin. 

— Ostimme Viipurista oman pienen ta- 
lon. Mutta kohtalon ivaa oli, juuri saa- 
tuamme viimeisen velkalyhennyksen 
maksettua marraskuun 1 päivänä 1939, 
jouduimme kipin kapin lähtemään evak- 
koon sodan alkaessa. Koti pommitettiin 
maan tasalle, vain muutamia vanhan bib- 
lian lehtiä löysin kodin raunioista, kun 
jatkosodan alkaessa kävin Viipurissa ko- 
din raunioita katsomassa. 



Maltti on valttia 

— Toivon, että inkeriläisyyden asiassa 
pysyttäisiin kohtuuden rajoissa, eikä lii- 
koja kansannousuja tapahtuisi. Me inke- 
riläiset, jos ketkään, olemme kärsineet so- 
dasta, joten täytyy toivoa, että rauha säi- 
lyisi. Ja on iloittava siitä, että naapuri- 
maassakin kehitys kulkee eteenpäin, ku- 
ten nyt näyttää, Matti Vironmäki toteaa 
lopuksi. 



Helena Miettinen 



Sukututkijat vetoavat 



Niukkasten suvun eräs haara on asu- 
nut ainakin 1700-luvun alkupuolelta Hie- 
tamäen seurakunnassa, Karhulan kyläs- 
sä. Perhe evakuoitiin sodanaikana Suo- 
meen. Hannu Törmä Jyväskylästä pyytää 
kaikkia niitä henkilöitä, jotka ovat tunte- 
neet ministeri Jussi Niukkasen tai tietä- 
vät jotakin Niukkasten karjalaisesta tai 
inkeriläisestä suvusta ottamaan yhteyttä 
osoitteeseen: KTT Hannu Törmä Nurmi- 
laukka 14, 40250 JYVÄSKYLÄ, puhelin 
941-641 550 tai 29 2168/työ. 



Pentikäisten sukuseura puolestaan 
etsii Inkerissä syntyneitä tai asuneita 
Pentikäisiä. Tarkoitus on tavata ihmisiä 
ja kerätä materiaalia suvun vaiheista In- 
kerinmaalla. Sukuseura on perustettu ja 
sukututkimus alkamassa. Inkerin Penti- 
käisistä jotain tietävät, ottakaa yhteys 
professori Juha Pentikäiseen, os. Käpy- 
läntie 29, 00600 Helsinki, puh. 90- 
798 202. 



Verner Ahosen karkotusmatka jatkuu 

Obin rannalla 





Istun yksin, kuin kulkuri erämaan, 
Ob alhaalla Jäämeren vesiä vie. 
Ilta-aurinko säteilee viel taivanalta, 
tuuli vihreitä mäntyjä keinuttelee. 

Kun katselen vettä, laajan tään joen, 
joka auringon säteistä kimaltelee, 
siirryn kauaksi täältä, vaikka täällä 

vain olen, 
kotiseutujen vesille muistot mun vie. 
Laukaan kirkkaita virtoja katse mun 

halajaa, 
kerran nähdä myös rantamat rakkahat 

saan. 
Siellä mietteissä liitelen sortajast salaa, 
poimin muistot mä sydämeen kaik 

rakkahat. 
Mutta todella kuitenkin täällä vaan 

olen, 
hetken perästä poistun, kun saapuu 

jo yö. 
Jää tyhjäksi paikka tää, jossa mä olin, 
ja tuli suoritetuks kynän pienoinen 

työ. 

Vain tallattu ruoho voi osoittaa jäljen, 
ett' joku siin oli, ja muuta ei voi, 
minun muistojen kulkuja mietteiden 
jälki siitä salattu on. . . 
Loppukello jo soi. 



Verner Ahosen viimeinen runo kirjoi- 
tettu Obin rannalla 4. 7. 48 sunnuntai- 
iltapäivällä joen virtaa katsellen. 

Inkeriläisille riittäisi 

kolmannes virolaisten 

oikeuksista 



Inkeriläisten ruususen uni on ohi. Vuosikymmenien hiljaiselo on 
kääntynyt toiminnaksi. Myös nuorempi polvi on alkanut 
kiinnostua omista juuristaan. Syksyllä perustettiin Leningradiin 
Inkerin Liitto edistämään sikäläisten inkeriläisten asemaa. 
Yksi aktivisteista on Puskinin pastori Arvo Survo. 



Vuosi 1988 oli inkeriläisille historial- 
linen. Yhdessä vuodessa tapahtui 
ehkä enemmän merkittävää kuin neljän 
vuosikymmenen aikana yhteensä: Inke- 
rin Liiton perustamisen lisäksi Kupanit- 
san kirkko vihittiin uudelleen käyttöön. 
Vuotta aikaisemmin nuoren älymystön 
keskuudessa herännyt kansallisuushen- 
ki siivittyi vauhtiin lokakuun 15 päivänä 
Leningradin lähellä Taitsan kylässä pide- 
tyssä kokouksessa. 



Enää emme pelkää 

Vuotta aikaisemmin oli herätetty ajatus 
perustaa Inkerin kulttuuriseura lähinnä 
keräämään ja tallentamaan vanhaa perin- 
nettä, mutta mielialat olivat vuodessa 
rohkaistuneet huomattavasti. — Enää 
emme pelkää ketään emmekä mitään, to- 
tesi Leningradin yliopiston opettaja Kok- 
ko, yksi liiton aktivisteista. Toinen ko- 
kouksen osanottaja Punalipun toimittaja 
Pakkanen, kuvailee tunnelmia osuvasti. 
— Kokouksen aluksi väki lauloi seisten 
oman kansallislaulunsa »Nouse Inkeri». 
Illan mittaan Taitsassa viattomasta kult- 
tuurihankkeesta leivottiin Inkerin Liitto 



— inkeriläisten oma etujärjestö. Johto- 
kunnassa on edustettuina mm. yliopisto- 
miehiä, taiteilijoita ja lääkäreitä tunne- 
tuimman jäsenen pastori Arvo Survon li- 
säksi. 




Inkeriläistä jälkikasvua Arto ja Risto Survo. 



Emme halua oppositioon 

Puskinin seurakunnan pappi Arvo Sur- 
vo on karismaattinen hahmo. Vaikka Ar- 
vo Survo eittämättä suhtautuu työhönsä 
ja inkerinsuomalaisten tulevaisuuden ke- 
hittämiseen kaikella vakavuudella, ei hän 
kuitenkaan ole mikään ryppyotsa, vaan 
kujeellinen pilke syttyy silmiin tuon tuos- 
takin. 

Hän taistelee heimonsa tulevaisuuden 
puolesta muiden Inkerin Liiton aktivis- 
tien rinnalla. Rooli istuu hyvin, sillä In- 
kerin papit ovat kautta historian huoleh- 
tineet myös kansansa sivistysolojen ke- 
hittämisestä. 

— Mistään oppositiotoiminnasta ei kui- 
tenkaan ole kyse, vain menetettyjen oi- 
keuksien palauttamisesta, Arvo Survo 
painottaa. — Stalinin vainot olivat kään- 
netty ensisijassa Inkerin älymystön nu- 
jertamiseksi, sillä siinä samalla häviäisi 
koko suomalaisuus. Nyt voimme va- 
paammin puhua myös asioista, jotka en- 
nen olivat tabuja. 



Suomenkielistä lehteä 
kaivataan 

— Kulttuurista on aloitettava. Jos poliit- 
tisia tavoitteita on, niin taistelemme vain 
virkavaltaa vastaan saadaksemme takai- 
sin ne oikeudet, jotka meiltä on viety. 
Seuran tulee olla riippumaton, mutta em- 
me kuitenkaan halua oppositioon puo- 
lueen kanssa. Se olisi toivoton peli. Toi- 
minnassa mukana on jopa joitakin puo- 
lueen jäseniä, Survo muistuttaa. 

Uunituoreen liiton toiveisiin kuuluu 
mm. äidinkielen opetuksen, oman lehden 
ja museon perustaminen. 

— Täällä tarvitaan muutakin suomen- 
kielistä lehdistöä kuin Petroskoissa ilmes- 
tyvä Punalippu, joka on kylläkin tehnyt 
suuren työn inkeriläisten puolesta tähän 
mennessä. Lehden nimi kuitenkin tuntuu 
ainakin vanhemman polven inkeriläisis- 
tä töykeältä, eivätkä useat tästä syystä 
lehteä lue. Nimi muistuttaa liikaa vaikeis- 
ta ajoista. Meillä pitäisi olla oma aika- 
kauslehti. 




Arvo Survo uskoo ihmeisiin. 




Pappilan remontti Puskinissa on kesken. Laudoitusta tarkkailee Survon lisäksi 
Olga Vehviläinen ja Ronald Randefelt. 



Ihmeitä voi sattua 

— Kuolleet luut voivat muuttua eläväk- 
si kansaksi, sen osoittaa Israelin kansan 
kohtalo. Ihmeitä tapahtuu ja kuka sitten 
uskoisi ihmeisiin, ellemme me uskovat? 
Vaikka Inkeri on lyöty hajalle ympäri laa- 
jaa laaksoa kuolleina luina, siitä voisi tul- 
la uudenlainen Inkeri, Arvo Survo uskoo. 
— Vain Jumala tietää, mikä inkeriläisten 
kohtalo on. Jos meillä täällä olisi vain kol- 
mannes virolaisten oikeuksista, niin meil- 
lä olisi edes jonkinlainen tulevaisuus. 

— Toivoisin myös mutkatonta yhteyt- 
tä suomensukuisiin heimoihin, Suomes- 
sa, Ruotsissa ja Virossa. 



Laaja seurakunta 

Survon arvion mukaan suomalaisia 
asuu Leningradin läheisyydessä 10 000— 



15 000. Jumalanpalveluksissa käy kesäi- 
sin 250—300 henkeä ja talvisin 200—250 
henkeä. 

— Jumalanpalvelukset pidetään kerran 
viikossa. Viikolla kierrän ympäri maaseu- 
tua ja toimitan muut tehtävät, jaan ko- 
deissa ehtoollisia, siunaan ja kastankin. 
Inkerin alue vastaa kahta kolmea Viron 
rovastikuntaa, joten matkustamista on 
paljon. Kun ihminen riisutaan, niin hän 
keskittyy hengellisiin asioihin. Surut ja 
menetykset ovat vetäneet kansaa Juma- 
lan puoleen, Arvo Survo toteaa. Vaikka 
valtaosa on vanhempaa väkeä, myös ak- 
tiivinuorisoa on mukana kasvavassa mää- 
rin. Survo kertoo, että laulukuorossa on 
noin 20 nuorta muiden seurakuntanuor- 
ten lisäksi. 



Teksti ja kuvat: 
Helena Miettinen 

Arvo Survo on neuvotellut Suomessa 
ollessaan Kirkon Ulkomaanavun 
kanssa avustusmahdollisuuksien lisäämi- 
sestä. Kirkon Ulkomaanapu onkin par- 
haillaan toimittamassa inkeriläisseura- 
kunnille 3 500 virsi- ja lastenkirjaa. Jou- 
lukuussa Ulkomaanapu oli mukana toi- 
mittamassa autoa Leningradin suomalais- 
seurakunnan käyttöön. 

Molemminpuolista apua 

Arvo Survo totesi iloiseen tapaansa, et- 
tä henkinen tuki suomalaisten ja inkeri- 
läisten kesken on molemminpuolista. Mi- 
tä useampi suomalainen vierailee Puski- 
nin kirkossa, sitä hartaammaksi Suomi 
muuttuu. Tervetuloa siis kaikki Puski- 



Työvoimaa liian vähän 

Seurakunta on laaja ja pappeja on liian 
vähän. Survo esittää hätäratkaisuna pa- 
rin teologin lähettämistä Puskiniin opet- 
tamaan nuoria halukkaita papiksi, jotka 
samalla työskentelisivät seurakunnassa. 
Perinteinen tapa opiskella muualla ei ko- 
vin nopeaa ratkaisua tuo. 



Arvo Survo suomalaisille: 

Tervetuloa 
Puskinoon 



Arvo Survo saapui elämänsä 
ensimmäiselle Suomen vierailulleen 
tammikuun toisella viikolla. 
Virallisesti hän on vaimonsa Kristan 
kanssa yksityisellä lomamatkalla. 
— Eihän renki pellolta tullessaan 
käy pöytään ja anna isännän 
palvella. Sama se on vähän 
minunkin kanssani, Arvo veistelee. 

Uusi superjulkkis 

Vaikka Arvo Survo tuli Suomeen kai- 
kessa hiljaisuudessa ilman maksettuja 
mainoksia, hänet on huomattu. Lahtelai- 
sen isäntäperheen puhelin kilisi heti en- 
simmäisinä päivinä kolmisensataa kertaa. 
Valkealassa pidettyyn tilaisuuteen odotet- 
tiin paria sataa henkilöä, mutta toisin kä- 
vi: yleisöä oli paikalla kahdeksisensataa. 
— Suositumpi kuin Billy Graham konsa- 
naan, vierailun isäntä totesi. 



Suomi-Seuraan Inkeri projekti 

Apua Inkeriin suunnitellaan myös laa- 
jemmin. Suomi-Seuran yhteydessä on 
käynnistynyt »Inkeri-Projekti». Toimin- 
nanjohtaja Martti Häikiön vetämään pro- 
jektiryhmään kuuluvat myös Inkeriläis- 
ten yhdistyksen puheenjohtaja Markku 
Pyysiäinen ja toimitussihteeri Helena 
Miettinen. 

Tarkoitus on lähikuukausien kuluessa 
miettiä eri tapoja tukea inkeriläisten kult- 
tuuritoimintaa, mm. kerätä suomalaista 
kirjallisuutta ja yhteyksiä eri inkeriläis- 
järjestöjen kesken. HM 



Lilja Vuohelainen kehottaa 



Suu auki, inkeriläiset! 



Lilja Vuohelainen oli 19-vuotias tullessaan Suomeen sotaa pakoon. 
Kesti 44 vuotta ennen kuin hän tuli uudelleen. Tähän neljään- 
kymmeneen vuoteen mahtuu harvinaisen paljon. Joskus Liljasta 
itsestäänkin tuntuu, että kaikki onkin vain unta. 



Tuutarista syntyisin oleva Lilja Vuohe- 
lainen on iloinen naurusuu. Sota- 
ajan kauhut, karkotukset ja vankila-aika 
Siperiassa ei ole hänen elämäniloaan lan- 
nistanut. — Meillä inkeriläisillä on nyt 
hyvin, saamme puhua suomea ja pääsem- 
me matkustamaankin, Lilja ylistää pe- 
restroikkaa. 

— Sota-aikana emme uskoneet, että jäi- 
simme eloon. Odotimme vain, koska 
kuolema tulee. Jos saksalainen ei olisi 
meitä siirtänyt Suomeen, olisimme kaik- 
ki kuolleet siellä nälkään. Kun ruokaa oli 
vähän, söimme kaiken mahdollisen nok- 
kosista saviheiniin. 

Liljan tytär syntyi rintamalla. — Kun 
tyttö syntyi, ei ollut edes käsipyyhkeen 
kokoista lappua, mihin lapsi olisi käärit- 
ty. Mieheni oli rintamalla ja tapasimme 
toisemme vasta vuonna 1963. Hänellä oli 
tuolloin jo toinen perhe. Eihän se ole ih- 
me, me kun kierrettiin Suomet ja Venä- 
jät, Lilja muistelee. 



Itkettiin kun tavattiin 

Muutaman kuukauden kuluttua tytön 
syntymästä tuli lähtö Suomeen. Salon ka- 
ranteenileiriltä koko perhe pääsi Lokalah- 
delle maalaistaloon töihin. — Isäntäväki 
oli kovin mukavaa. Kun nyt kävin heitä 
tapaamassa, me itkettiin ja muisteltiin. Ja 

naapuritkin eivät olleet uskoa, että pää- 
sin heitäkin katsomaan. 

Muutenkin Liljan muistot Suomesta 
ovat yksinomaan hyviä. — Meitä kohdel- 
tiin hyvin, annettiin ruokaa riittävästi ja 
vaatteita päälle. Meitä ei kukaan ryssäk- 
si nimitellyt. 

— Poislähtiessä isäntä pakkasi meille 
mukaan 22 suurta laatikkoa jauhoja, li- 
haa ja leipää. Volgan rannalla sitten kaik- 
ki syötiin eikä riittänytkään. 

Jäänyt olisin 

Puolitoista vuotta Lilja ehti viettää Lo- 
kalahdella ennen kuin käsky takaisin kä- 
vi joulukuun 19 päivänä 1944. — Meille 
sanottiin vain että oh pakko lähteä. Jos 
isäntä olisi älynnyt meidät johonkin pii- 
lottaa, niin tottakai olisimme jääneet. 
Isäntä neuvoi sanomaan, että kohtelu oli 
ollut Suomessa huonoa, jottei isäntäväkeä 
vietäisi Siperiaan. Mutta pain vastoin kä- 
vi, meidät vietiin Siperiaan. 

— Kukaan ei kertonut junassa, minne 
meitä vietiin. Ovet olivat lujasti kiinni, 
kuin härkävaunussa ainakin. Kun raja oli 
ylitetty, niin tarkastettiin, oliko meillä 
kirjallisuutta tai valokuvia ja kaikki »lu- 
vaton» otettiin pois. Pienestä luukusta 
yritimme tunnistaa maisemia. Leningra- 
dissa juna pysähtyi, mutta jatkoi mat- 
kaansa Suomen rautatieaseman ohi. 




iv "4 

Lilja itsekään ei aina usko todeksi, mitä elämä on tielle tuonut. 



Kolhoosin hevosetkin potkivat 
tulokkaita 

Jouluaamuna tulipalopakkasessa juna 
seisahtui Volgan rannalle. Samaan paik- 
kaan jätettiin pari muutakin inkeriläis- 
perhettä. Tulokkaat majoitettiin vanhaan, 
sisäänlämpiävään pajaan. — Talo oli kuin 
savusauna. Nurkassa oli iso uuni. Kun 
saunaa ei ollut, niin uunissa kylvettiin ja 
pestiinkin. 

Lilja joutui töihin kolhoosiin. — Toise- 
na aamuna minulle tuotiin hevonen, 
vaikka en osannut edes valjastaa hevos- 
ta. Kun kevät tuli ja aurinko alkoi pais- 
taa, menimme pelloille kyntämään. Niin 
laiska hevonen oli, että se istui ja astui 
päälle eikä lähtenyt liikkeelle, vaikka 
kuinka olisin komentanut. Mutta kun se 
kerran potkasi, niin luulin, että tulee jul- 
kikuolema, Lilja muistelee kolhosnikan 
päiviään silmät hymyssä. 



Volgalta Viroon 

Olo Volgan rantamilla tuntui vieraalta, 
paikalliset asukkaat vieroksuivat suoma- 
laisia. — Siellä meitä haukuttiin kaiken- 
moiseksi, keitä me olimme ja mistä me 



tulimme. Ajattelin, että pois täältä pitää 
päästä. 

Elokuussa Lilja lähti etsimään uutta ko- 
tipaikkaa. Mutta kun vaadittavia lupia ei 
ollut, minnekään ei voinut jäädä. — Ta- 
pasin aivan sattumalta Leningradissa 
Balttian asemalla täysin tuntemattoman 
naisen, mutta tunsimme, että samaa hei- 
moa ollaan. Nainen asui Tallinnassa ja 
vakuutti, että jollakin tavalla minäkin sin- 
ne pääsisin. 

Ja merimiesten takin alla piileskellen 
Lilja pääsi Tallinnaan ja töihin lentoup- 
seerien ruokalaan ja luvatkin järjestyivät. 
Muu perhe tuli vähitellen perässä. Kun 
sotilaat joutuivat lähtemään Volgogra- 
diin, Lilja pääsi töihin ravintolaan. 



Syyttömänä vankilaan 

— Yks kaks tulikin häätö, että inkeri- 
läiset pois Virosta. He lähtivät ensin Pin- 
kovaan ja sieltä edelleen Petroskoihin. 

Lilja joutui juonittelun uhriksi ja tuo- 
mittiin kymmeneksi vuodeksi Siperiaan. 
— Oli heinäkuun 25 päivä 1950, kun tili- 
tin kaikki paperit kassalle, mutta niin 
vain yhtä paperia ei mistään löytynyt ja 
niin autokuormallinen olutta oli kateissa. 

— Kamalaa, Lilja toteaa ykskantaan Si- 
perian vankilaoloista. — Ihmisiä kuoli 
paljon ja tappoivat toisiaan. Metsätöitä 
tehtiin ja uutta rautatietä räjäytettiin. 
Ruuaksi sai päivittäin puolikkaan leipää 
ja lisäksi läpinäkyvää soppaa. Vankila oli 
täysin eristyksissä, ei edes kirjeitä saanut 
kirjoittaa. 

Stalinin kuoleman jälkeen Lilja vapau- 
tettiin kolmen vuoden jälkeen. — Sain 
puhtaat paperit, niinkuin ei koskaan mi- 
tään rangaistusta olisi ollutkaan. 

Aluksi Lilja asui Petroskoissa, mutta 
muutti Leningradiin vuonna 1968. Mo- 
nelle suomalaiselle Lilja on tullut tutuk- 
si Leningradin oppaana. 



Suu auki vain! 

— Nyt meillä on jo hyvin. Aikaisemmin 
inkeriläiset eivät saaneet puhua Suomea, 
mutta onneksi nykyisin voi käyttää äidin- 
kieltään niin paljon kuin haluttaa. Suu 
auki vain! Nyt rupeavat koulujakin jär- 



jestämään. Täytyisi vain saada suomalai- 
sia oppikirjoja. 

Inkeriläiset ovat hävenneet omaa hei- 
moaan. Nyt täytyy jotain tehdä. Kotona 
sitten lähdenkin sitä hommaa hoitamaan. 
Jo aikaisemminkin olemme järjestäneet 
heinäkuun alussa Kavilahdessa kesäjuh- 
lat, joihin osallistuu inkeriläisiä ympäri 
Venäjää ja Ruotsistakin. Juhlat käynnis- 
tyivät minun aloitteestani. Kirjoitin kai- 
kille tutuille kortteja ja sain ihmiset yh- 
teen, Lilja uhkuu. 

Löytäkää ensin sulhanen 

Jotkut inkeriläiset ovat herättäneet aja- 
tuksen, että inkerinsuomalaisten pitäisi 
voida halutessaan muuttaa Suomeen. Lil- 
ja ohittaa kysymyksen sujuvasti. — Muis- 
ta en tiedä, mutta itse olisin aikoja sitten 
tullut Suomeen, jos se olisi ollut mahdol- 
lista. Mie olen nauranut, että löytäkää mi- 
nulle sulhanen, niin sitten mie lähden. 

Teksti ja kuvat: 
Helena Miettinen 



Neuvostoliitossa on 
70 000 ulkosuomalaista 



Neuvostoliiton suomalaiset muodosta- 
vat kolmanneksi suurimman ulkosuoma- 
laisryhmän. Heitä on vuoden 1979 väes- 
tölaskennan mukaan 77 079 henkeä, jois- 
ta 41 % käyttää suomea kotikielenään. 
Kaksi kolmasosaa heistä on inkerinsuo- 
malaisia. 

80 % suomalaisista asuu seuraavilla 
alueilla Suomen vieressä: Inkerissä (alue 
vuoden 1939 Kannaksen rajalta Viroon 
asti), kuuluu nykyisin Leningradin oblas- 
tiin (hallinnollinen alue) 16 239 henkeä, 
Leningradin kaupungissa 7 000—8 000, 



Neuvosto-Karjalassa eli Karjalan autono- 
misessa sosialistisessa neuvostotasaval- 
lassa 20 099 sekä Eestin sosialistisessa 
neuvostotasavallassa 17 753 henkeä. 

Neuvosto-Karjalan asukkaista heitä on 
2,75 %, Leningradin alueen (ilman kau- 
punkia) n. 2 %, Leningradin kaupungin 
0,002 % ja Viron 1,21 %. 

Loput noin 15 500 suomalaista ovat 
1930-luvun karkotusten ja sodan seu- 
rauksena joutuneet siirtymään Muur- 
manskin ja Arkangelin alueelle, Komin 
autonomiseen sosialistiseen neuvostota- 

savaltaan, Moskovan, Novosibirskin ja 
Krasnojarskin aluepiirin pohjoisosiin. 

Suomalaisten määrä on vähentymässä. 
Vuonna 1897 todettiin Sankt-Peterburgin 
(Pietari) kuvernementin suomenkielistä 
väestöä olevan 145 000 (joista 120 000 in- 
kerinsuomalaisia). Vuonna 1926 väestö- 
laskennan mukaan Neuvostoliitossa oli 
suomalaisia 135 000 (joista inkerinsuo- 
malaisia 1 19 000), mutta koska osa inke- 
roisia ja jopa Inkerinmaan venäläisiä pi- 
ti suomea kotikielenään ilmoitti 153 000 
henkeä suomen kielekseen. 

Suomalaiset sulautuvat karjalaisiin, vi- 
rolaisiin ja venäläisiin. Vuonna 1959 suo- 
malaisia laskettiin olevan 92 000, vuon- 
na 1970 määrä oli 85 500, joista 51 % il- 
moitti suomen kielekseen ja 1979 suoma- 
laisten määräksi saatiin 77 079. Tammi- 



kuussa 1989 pidettävän väestölaskennan 
viralliset tulokset julkaistaan kahden vuo- 
den päästä. Itsensä suomalaisiksi väestö- 
laskennassa ilmoittaneiden määrä pudon- 
nee noin 70 000 henkeen, ja näistä koti- 
kielenä suomea käyttänee enää alle 40 %. 
Suomea käyttävät Neuvostoliitossa kir- 
jakielenään Neuvosto-Karjalan 81 300 
karjalaista (kansallisuusnimitys NL:ssa) 
sekä osa 6 000 vepsäläisestäkin. Suomen 
kielen opetukseen ja kielen aseman pa- 
rantamiseen ollaan kiinnittämässä huo- 
miota. Vahvimmalla kannalla suomen 
kieli on Neuvosto-Karjalassa, jossa ilmes- 
tyy sanomalehti Neuvosto-Karjala, kirjal- 
lisuuslehti Punalippuja lastenlehti Kipi- 
nä ja on jossakin määrin kielen opetusta 
kouluissa sekä radio- ja tv-ohjelmia. 

Pertti Kaarna 



Terveisiä Lännestä 



Nauriit paljastivat naapurin pojan 



Vie sille toiselle Lempäälän tytölle sin- 
ne Mannerheimintien varteen kukka, ke- 
hotti Vancouverissa asuva Helmi Kivilah- 
ti. 

— Tuhotun Inkerin sirpaleita on ajau- 
tunut jopa Tyynen valtameren yli. Kun 
ajelimme eräänä syksynä Okanagan laak- 
sossa, pysähdyimme eräälle hedelmäfar- 
mille ostamaan omenia. Huomasin, että 
eräässä nurkassa oli keltaisia nauriita, ai- 
van kuin kotona. Kysäisin isännältä ja 
hän kertoi tuoneensa siemenet Inkeristä, 
kun kävi isäänsä tervehtimässä. Selvisi, 
että tämä Ilkka olikin naapurin poika. 
Hänellä oli kasvamassa myös Inkerin 
mansikoita. Kyllä puhetta riitti, Helmi 
kirjoittaa. 



Minullakin on nyt juuret 

Kanadassa on tapana, että siirtolaiset 
kertovat omista seurakunnistaan. — Oli 
ikävää, etten voinut kertoa mitään Lem- 
paalasta. Sitten tapahtui ihme, Aatami 
Kuortti oli täällä vierailulla ja kertoi en- 
tisistä ajoista, kun hän nuorena pappina 
oli ollut Lempäälässä. Yhtäkkiä hän mai- 
nitsi, että täällä on myös omia seurakun- 
talaisia. Nousin seisomaan ja ajattelin, et- 
tä tuossa on meidän Lempäälän pappim- 
me. Olin iloinen, että sain kertoa omasta 
syntymämaastani. Tuntui, että minulla- 
kin oli juuret, Helmi ylistää. 

Helmi kertoo, että Vancouverissa esi- 
tetään kerran viikossa suomalaista TV- 
ohjelmaa. Toimittaja Leevi Rikkinen on 
hänkin Inkerin poikia. 

Helmi Kivilahti 



Inkeriläisten osuutta 
väestönsiirrossa ei pidä 

unohtaa 



Aappo Björn Ruotsista — itse mukana olleena — haluaa valottaa 
erästä, julkisuudessa vähemmälle jäänyttä avustusryhmää 
sodanaikaisessa Inkerissä, nimittäin niiden inkeriläisten työtä, 
jotka osallistuivat saksalaisten rekisteröintikomiteaan. 



Aappo Björn toteaa, että Erkki Tuuli 
tuo kirjassaan »Inkeriläisten vaellus» 
hyvin asiallisesti ja mielenkiintoisesti päi- 
vänvaloon asioita ja olosuhteita, joissa in- 
keriläiset joutuivat elämään ja taistele- 
maan lasten ja perheiden pelastamiseksi 
vuosina 1941 — 1945. 

— Mutta lukiessani Erkki Tuulen kir- 
jaa mielessäni heräsi kysymys, miksi kir- 
jailija sivuuttaa kokonaan inkeriläisten 
rintamalla suorittaman rekisteröintityön 
ja muun avustustyön. Tästähän pitäisi ol- 
la tietoja? »Rekisteerauskomitean» työ 
vietiin lähes loppuun vuonna 1942. Li- 
säksi ystävämme, professori Leo Yllö, 
joka toimi rekisteröintikomitean johtajak- 
si, kirjoitti asiasta artikkelin Inkeriläisten 
viestiin jo 22 vuotta sitten ja selvittää tar- 
kasti rekisteröinnin kokoonpanoa ja sen 
kokoamaa materiaalia. 



Rekisteröinti alkoi talven 
kynnyksellä 1941 

Leo Yllö kirjoitti artikkelissaan, että In- 
kerissä suoritettiin sotavuosina 
1941 — 1943 saksalaisten miehittämillä 
alueilla väestönlaskenta, joka tosin kos- 
ki vain osaa maasta. Pohjois-Inkeri, Ora- 

Avustuksen jako Inkerin suomalaisille 
Hietamäellä. 




Rekisteröinnin johtaja Yli luutnantti 
Leo Yllö 1942. 



nienbaumin motti ja Itä-Inkeri jäivät las- 
kematta. 

Mukana olleena inkeriläisenä vaeltaja- 
na jouduin tahtomattani mukaan sotilas- 
viranomaisten perustamaan joukkoon ke- 
räämään ja rekisteröimään inkerinsuo- 
malaiset, eestiläiset, inkerikot ym. kan- 
sanheimot, jotka asuivat hajallaan ympäri 
Inkerin maita ja metsiä. Tarkoituksena oli 
auttaa väkeä siirtymään ensin Eestiin ja 
edelleen Suomeen. Voisiko olla inhimil- 
lisempää toimintaa, kuin metsiin ja maa- 
kuoppiin jääneiden ihmistenparkojen, 
vanhusten ja lasten auttaminen oli talven 
kynnyksellä 1941, Björn jatkaa. 

Saksalaiset päättivät rekisteröinnin al- 
kamisesta 30. 10. 1941. Esivalmistelujen 
jälkeen seurasi myöhemmin päiväkäsky, 
jossa määriteltiin organisaatio, aluejako 
ja annettiin yksityiskohtaiset ohjeet las- 
kennasta ja tulosten kokoamisesta. Las- 
kenta alkoi joulukuussa 1941. 



Työtä ei tehty pelkästä 
mielenkiinnosta 

Krasnoje Selo oli ensimmäisten joukos- 
sa. Laskenta alkoi siellä 14. 12. 1941 ja 
työn tekivät työryhmät, joiden johtajana 
toimi eestiläinen upseeri ja muina virkai- 
lijoina 1—5 paikalliseen väestöön kuulu- 
vaa inkerinsuomalaista, paikallisen kan- 
sakoulun opettajista teollisuustyöntekijöi- 
hin. 

Laskennassa yritettiin saada selville eri 
kansallisuuksiin kuuluvien ihmisten 
määrä ja tila. Saksalaisia kiinnostivat eri- 
tyisesti Inkerin saksalaiset, eestiläisiä ees- 
tiläiset ja suomalaisia luonnollisesti oman 
heimonsa jäsenet. 

Työtä ei tehty pelkästä mielenkiinnos- 
ta. Alue oli kärsinyt sodassa suuria vau- 
rioita ja siviiliväestöä uhkasi nälänhätä ja 
rintama. Tiedot tarvittiin vastaisia toimia 
varten. 



Sicherheitspolizei und SD 

Einsatigruppe A 

Kaikki yli kuusivuotiaat 
haastateltiin 

Laskennassa kaikki yli kuusivuotiaat 
henkilöt haastateltiin ja mm. seuraavat 
tiedot kirjattiin kaavakkeeseen: suku- ja 
etunimi, syntymäaika ja -paikka, perhe- 
suhteet, ammatti, koulutus, kansallisuus, 
äidinkieli ja taloudellinen tilanne. Jokai- 
selle 15 vuotta täyttäneelle annettiin kan- 
sallisuustodistus, keltainen kortti, johon 
tiedot oli merkitty. Korttia tarvittiin avus- 
tusten saamiseksi ja evakuointiin. 

Talvella 1941—42 rekisteröitiin Inkerin 
saksalaiset, suomalaiset, eestiläiset, inke- 
rikot, vatjalaiset, latvialaiset ja liettualai- 
set. Vuonna 1943 rekisteröitiin lisäksi 
myös venäläiset ja muut kansallisuudet. 

Tutkitulla alueella asui sydäntalvel- 
la 1941—42 eri kansallisuuksia seuraa- 
vasti: 



suomalaisia 68 821 
eestiläisiä 14 463 
inkerikkoja 8 729 

Lukuihin sisältyivät myös seka-aviolii- 
tot. Venäläisiä oli kesäkuun alussa 1943 



saksalaisia 3 024 
vatjalaisia 667 
latvialaisia 1 424 



126 000 henkilöä, joista maaseudulla 63 %. 
Kaikkiaan 1 173 kylää ja yhdyskuntaa re- 
kisteröitiin. Vuoden 1943 jälkilaskenta 
osoitti, että suomalaisten ja eestiläisten 
määrä oli evakuoinnin ansiosta vähenty- 
nyt lähes puoleen. Noin 10 000 henkilöä 
oli siirtynyt sekavissa oloissa länteen jo 
ennen väestönlaskun alkua. Osa oli jou- 
tunut Leningradiin tai muualle Neuvos- 
toliittoon. 



Inkeriläisten oma panos 
arvoonsa 

Arvosteltaessa laskentatulosten luotetta- 
vuutta on otettava huomioon vaikeat 
työskentelyolot, henkilökunnan vähyys 
ja huonot liikenneyhteydet. Kun väestön 
liikuntavapautta oli rajoitettu, ei lasken- 
nan pitkittymisestä ollut erityisempää 
haittaa. 

Numeroaineiston lisäksi talletettiin 
runsaasti muutakin tietoa Inkeristä ja 

Johtajamme Leo Yllö saksalaisupseerin kanssa auto on lähdössä viemään orpolapsia 
Eestiin keväällä 1942. 



kansan elämästä Neuvostovallan aikana 
1920—39. Tekee mieli kysyä, miksi his- 
toriankirjoittajat jättävät mainitsematta 
mukana olleiden inkerinsuomalaisten 
oman panoksen. Nykyisin muiden kan- 
sojen kohdalla tuntuu olevan kunniaksi 



korostaa oman kansan vastarinnan te- 
hokkuutta. 

Toivottavasti nuorempi polvi muistai- 
si kunnialla heimoveljiämme ja sisariam- 
me ja heidän uhrauksiaan. Ehkäpä moni 
heistä uhrasi oman elämänsäkin. 

Aappo Björn 



Levitä Inkeri-tietoa, tilaa asiamiehiltämme 
Inkeri-aiheista kirjallisuutta 



Saatavana Suomesta sekä Ruotsista 

Aapo Iho 

Hietajyvä, valitut 

runot 20 mk (30 kr) 

Helli Suominen 

Mooses Putron 

elämäkerta 15 mk (25 kr) 

Juhani Jääskeläinen 

Inkerin kirkon tuho 70 mk (100 kr) 
Pertti Virtaranta 

Katri Peräläinen, 

inkeriläinen kielen- 
oppaan! 15 mk (20 kr) 



Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä 75 mk (100 kr) 
Erkki Tuuli 

Inkeriläisten vaellus 110 mk (150 kr) 

Saatavana Suomesta 

Pertti Virtaranta 
Sananlaskuja ja 



arvoituksia 



40 mk 



19 



Eino Repo ravistelee heimotunnetta 




Eino Repo on 
ollut Suomessa 
nyt puoli vuotta. 
Hänet toi tänne 
taistelu- 
inkeriläisten 
kansallisten 
oikeuksien 
puolesta. 
Revon mukaan 
inkeriläisillä 
pitäisi olla 
mahdollisuus 
muuttaa 
Suomeen. — Me 
emme tulisi 
tänne 

pakolaisina, 
vaan siirtolaisina. 
Julkisuudessa on 
inkeriläisistä 
kerrottu viime 
aikoina paljon, 
mutta pitäisi 
tehdäkin jotakin 
sillä me olemme 
osa Suomen 
kansaa, Repo 
muistuttaa. 



Pelkät puheet 
eivät auta 

m m m m mm m a mm 

inkeriläisiä 



Virossa syntynyt Eino Repo rantautui Turkuun viime ke- 
väänä ruotsinlaivalla. Eino Revon vaiheista saimme lukea 
tuolloin monestakin lehdestä. Vuosi on vierähtänyt. Mitä nyt 
kuuluu Einolle? — Hain Suomesta turvapaikkaa, mutta sain 
vain oleskeluluvan vuodeksi. Repo tilittää ja murtaa suomea 
vähemmän kuin kymmenen vuotta Helsingissä asunut savo- 
lainen. 



Haluamme Suomeen 

— Mielestäni niillä inkeriläisillä, jotka haluavat ylläpitää 
kansallista identiteettiään pitäisi olla mahdollisuus muuttaa 
halutessaan Suomeen. Neuvostoliitossa ei meillä ole minkään- 
laisia kansallisia oikeuksia. Meitä pyritään Virossa virolais- 
tamaan ja Neuvostoliitossa venäläistämään. Me olemme suo- 
malaisia ja haluamme muuttaa Suomeen, emmekä Ruotsiin. 
Tosin Suomi ei ole mitenkään näyttänyt olevansa inkeriläi- 
sistä kiinnostunut. 

— Suurta ryntäystä Suomeen tuskin tulisi. Ne jotka halua- 
vat, saavat venäläistyä rauhassa, Repo siunaa. 



Kuulumme Suonien kansaan 

— Kansallinen identiteettimme on katoamassa. Vasta vii- 
me aikoina olemme havainneet, että mehän olemme suoma- 
laisia. Mutta meidät on peloteltu hiljaisiksi. Nyt yritetään kai- 
kin tavoin elvyttää identiteettiä. En usko, että siinä onnistu- 
taan siinä määrin, että säilyisimme kansakuntana. Paljon ei 
auta, jos muutamia kouluja toimii Tallinnassa ja Leningradis- 
sa. Kohta ei ole enää lapsia, jotka puhuvat suomea. 

— Olemme puhuneet paljon Suomeen 
muuttamisesta, mutta tiedämme kyllä, 
millainen Suomen asema on. Suomessa 
mikään virallinen taho ei ole tunnusta- 
nut, että inkeriläiset kuuluisivat Suomen 
kansaan. En ymmärrä, mitä täällä pelä- 
tään. Ei Suomen asema millään tavoin oli- 
si uhattuna, jos se tunnustaisi inkeriläi- 
set. 

— Juutalaiset ja saksalaiset pääsevät 
lähtemään Neuvostoliitosta, koska Israel 
ja Saksa sitä vaativat. Yhtä hyvin Suomi 
voisi ehdottaa, että inkeriläiset voisivat 
päästä siirtymään. 

Keskustelin asiasta Neuvostoliiton kon- 
sulin kanssa viime kesänä, eikä hän kat- 
sonut ajatuksiani neuvostovastaiseksi toi- 
minnaksi. Hän vain kysyi, paljonko olisi 
halukkaita. 



Revon varaslähtö 

— Puolessa vuodessa on Virossa tapah- 
tunut paljon, enkä usko, että minulle- 
kaan enää kävisi samalla tavoin. Tiedän, 
että inkeriläiset kokoontuvat näinä päi- 
vinä Tallinnaan. Perästä sitten kuuluu, 
millaisen julkilausuman kokous antaa, 
Repo kertoo. 



Inkeriläisten identiteetin herättämisek- 
si on Virossakin perustettu kulttuuriseu- 
roja Tarttoon, Tallinnaan ja myös Revon 
kotikaupunkiin Rakvereen. Mutta väki 
asuu hajallaan. Leningradissa toimii omat 
aktivistinsa, joista kuuluisin lienee Pus- 
kinin pappi Arvo Survo. — Vaikka Sur- 
volla on karismaa, niin pelkään pahasti, 
että hän vaikuttaa vain vanhemman pol- 
ven keskuudessa. Neuvostovalta on vai- 
nonnut kirkkoa, eikä nuorempi polvi ha- 
lua ikävyyksiä, Repo arvelee. 



Missä heimolaiset ovat? 

Inkeriläiset ovat hiljaa Suomessakin. 
Repo on Suomessa tavannut vain yhden 
vanhemman jo eläkkeellä olevan inkeri- 
läisen. — Toisen polven inkeriläiset tun- 
tevat itsensä niin suomalaisiksi, etteivät 
edes tiedä, millaisista oloista heidän van- 
hempansa ovat, Repo toteaa. 

— Ihmettelen inkeriläisten toimintaa 
täällä Suomessa. He eivät mitenkään ole 
edistäneet Neuvostoliitossa asuvien inke- 
riläisten asiaa. En ole nähnyt enkä kuul- 
lut Suomen inkeriläisten esiintyvän jul- 
kisuudessa, Repo kyselee. 




— Me olemme suomalaisia, Eino Repo muistuttaa. 

Olisi hyvä, jos inkeriläisillä olisi sellai- 
nenkin seura, joka yrittäisi ajaa meikä- 
läisten asioita ja pitäisi yhteyttä myös 
Karjalan ja Leningradin alueella asuviin 
inkeriläisiin. 



Töitä ja sympatiaa 

Eino Repo on syntynyt Virossa, Rakve- 
ressa. Hänen vanhempansa ovat Lempaa- 
lasta, Pohjois-Inkeristä läheltä Suomen 
vanhaa rajaa. Einon vanhemmat ja iso- 
vanhemmat asuivat sodan aikana Salon 
seudulla, josta heidät palautettiin takai- 



sin Neuvostoliittoon, Sisä- Venäjälle. Kun 
Stalin kuoli, he muuttivat Viroon. 

Eino on ammatiltaan valokuvaaja ja sai 
töitä helsinkiläisestä studiosta. — Sanoi- 
sin, ettei ole sellaista ammattia, missä 
Neuvostoliitosta tullut onnistuisi suo- 
raan. Valokuvauksessakin käytetään pal- 
jon vanhanaikaisempaa tekniikkaa. Ihmi- 
set sen sijaan ovat olleet mukavia ja mie- 
lipide on inkeriläisten puolella. 

Mutta omaa pesää Revolle ei ole järjes- 
tynyt. Onneksi on olemassa Pelastusar- 
meijan yömaja. 

Teksti ja kuvat: 
Helena Miettinen 



Eino Vironseppä 80 vuotta: 



Jokainen ihminen on 
laulun arvoinen 



Eino Vironseppä, monelle tuttu jo vuosien takaa Helsingin 
paikallisosaston vanhana puheenjohtajana ja Inkerikuoron 
johtajana, vietti 80-vuotispäiviään joulun aatonaattona 
kotonaan Salossa. Isänmaallinen toiminta ja hinaajan huudosta 
syttynyt musiikkiharrastus ovat olleet osa Eino Vironsepän 
elämää Laatokan rannalta eläkepäiviin asti. 



Eino Vironseppä syntyi Pohjois-In- 
kerissä Rääpy vän pitäjässä joulukuun 
23 päivänä 1908. Isä oli kanttori ja äiti 
kiertokoulun opettaja. Perhe muutti 
vuonna 1915 Miikkulaisten Alakylän Vi- 
ronmäelle isän kotitilalle. Olo Miikkulai- 
sissa jäi lyhyeksi, sillä levottomuudet al- 
koivat jo muutaman vuoden kuluttua. 
Kun Pohjois-Inkerin rykmentti valloitti 
kylän toisensa perään, koko Alakylän vä- 
ki joutui pakenemaan Suomeen elokuun 



5 päivänä 1919. — Kello oli viisi iltapäi- 
vällä, kun lähdimme ja oli ukkosmyrsky, 
kun tulimme rajan yli, Eino Vironseppä 
tarkentaa. 

Hinaajan huuto herkisti 
soittamaan 

Laulu ja soitto ovat Eino Vironsepän 
rakkaita harrastuksia. Laulunlahjat on 
peritty kotoa. Soittohalut syttyivät haus- 

kalla tavalla eräänä kesäisenä päivänä. — 
Olin kasvimaata kitkemässä, kun kuulin 
Laatokalta hinaajan huudon. Se kuullos- 
ti niin kauniilta, että lähdin heti sisään. 
Yritin tapailla pianosta samoja sointuja, 
jotka hinaaja oli päästänyt. Ja siitä alkoi 
soittoharrastukseni, Eino Vironseppä 
muistelee. 

Elämänsä aikana Eino Vironseppä on 
jopa säveltänyt ja sovittanutkin lauluja. 
Ja etenkin kuoromusiikki on ollut Viron- 
sepän sydäntä lähellä. 32 vuoden ajan 
hän on johtanut nais- ja sekakuoroja eri 
puolilla maata toimiessaan opettajana. 



Sotakaveri piiskasi yhdistys- 
toimintaan 

Inkeriläisten toimintaan Vironseppä tu- 



li mukaan vuonna 1965. — Se oli Väinö 
Kekin ansiota. Väinön opin tuntemaan, 
kun jatkosodassa taistelimme samassa 
yksikössä inkeriläisten komppaniassa. 
Hän oli sellainen piiskuri, joka pani toi- 
mimaan. Pidin Inkerikuoroa, muistaak- 
seni neljä vuotta ja toimin myös neljä 
vuotta paikallisosaston puheenjohtajana. 

Isänmaallinen toiminta on ollut keskei- 
sellä sijalla Vironsepän sydämessä. Hän 
liittyi vuonna 1926 suojeluskuntaan ja oli 
sen toiminnassa mukana loppuun saak- 
ka. 

Eläkepäiviään Vironsepät viettävät Sa- 
lossa, jonne he muuttivat vuonna 1972. 
— Etenkin viime aikoina on tullut mie- 
leeni Veikko Lavin laulu: Jokainen ihmi- 
nen on laulun arvoinen, kiteyttää Eino 
Vironseppä 80-vuotistunnelmiaan. 



Mari Kajavan 80-vuotispäivät 




Juhliva sankaritar Mari Kajava Petroskoissa 1988. (Syntymäpäivistä kerrottiin marraskuun 
Viestissä) 

Siivellä siirretyt 



Kun sota Neuvostoliiton ja Saksan vä- 
lillä oli alkanut, miehiä ja naisia kut- 
suttiin puna-armeijan palvelukseen ja 
tehtaitten mukana työpalvelutehtäviin. 
Tehtaita ja työpaikkoja siirrettiin tarpeen 
mukaan Leningradiin tai itään aina Sipe- 
riaan saakka: kaikki venäläiset eivät kui- 
tenkaan joutuneet Neuvostoliiton puolel- 
le, vaan heitä jäi myös inkeriläisten jouk- 
koon saksalaisten alueelle. Tällä alueel- 
la oli eniten eli 126.000 henkeä venäläi- 
siä ja muita ei-balttilaisia ja ei-suomalai- 
sia. 



Inkeriläisten imussa tuli 
Suomeen muitakin väestö- 
ryhmiä, venäläisiä, virolaisia, 
tataareita ja Suomesta kultaa 
vuolemaan loikanneita 
suomalaisia. Siivellä 
siirrettyjen kirjoittaja, 
yliopettaja Eero Rautajoki 
Tampereelta ei itse ole 
inkeriläinen, vaikkakin aidosti 
asiaan vihkiytynyt. 



Venäläiset perheenjäsenet 
jonottamalla Suomeen 

Puheet siitä, ettei seka-avioliittoja inke- 
riläisten ja venäläisten välillä ollut, joh- 
tuvat tietämättömyydestä, vaikka inkeri- 
läiset olivatkin aikain kuluessa pitäneet 
hyvin puoliaan seka-avioliittoja vastaan 
venäläisten keskuudessa. 

Inkeriläisten siirron aikana haluttiin 
kokonaisten perheiden pääsy saksalais- 
ten alueelta Suomeen estää monestakin 
eri syystä. Tällaisia olivat mm. kansallis-, 
poliittiset, luotettavuus ja työvoimapoliit- 
tiset syyt. Suomessa on jo yli 400 000 Kar- 
jalan siirtolaista, suuri määrä Inkerin ja 
Itä-Karjalan pakolaisia, sodan tuomia les- 
kiä ja orpoja sekä noin 64 000 sotavankia. 
Viranomaiset eivät ilmeisesti näissä olois- 
sa halunneet em. venäläisiä maahamme. 



Joidenkin perheitten venäläisjäsenet 
tiedettiin suuriksi kommunisteiksi, eikä 
heitä haluttu maahamme. Kuitenkin he- 
kin yleensä pääsivät pitkien jonotusaiko- 
jen jälkeen perheittensä mukana Suo- 
meen. 

Linnanlapset, inkeriläisten 
kasvatit 

Niin sanotut linnanpojat ja -tytöt olivat 
ylimystön avioliittojen ulkopuolella syn- 
tyneitä venäläisiä lapsia. Heitä oli tsaari- 
vallan aikana sijoitettu Pietariin lastenko- 
tiin. Heitä annettiin inkeriläiskoteihin 
kasvateiksi. Perheet saivat korvauksen 
työstäjä mm. Larin Paraske otti ehkä juu- 
ri näitä hylättyjä lapsia useita kymmeniä 
elämänsä aikana hoitaakseen. 

Inkerin kylissä heitä kasvoi suomalais- 
tuneita lapsia. He puhuivat yleensä suo- 
mea ja monet eivät venäjää osanneet- 
kaan. Ajan myötä linnanlapset avioitui- 
vatkin suomalaisten kanssa. Linnanlasten 
joukko oli sota-aikana vaikeasti erotetta- 
vissa inkeriläisistä, jos he eivät halunneet 
juuriaan esiin tuoda. Maassamme ei ol- 
lut »arjalaiskontrollia» ja linnanlapsiakin 
tuli siirron mukana maahamme jonkin 
verran. Miehillä oli usein venäläinen su- 
kunimi, joka voi olla ortodoksisen kirkon 
aikanaan antama, joten se ei ollut mikään 
rotumerkintä. 

Loikkarit palasivat takaisin 

1930-luvun loikkareista on kirjoitettu 
useitakin selvityksiä. Suomalaisia siirtyi 
yleismaailmallisen laman aikana Neuvos- 
toliittoon noin 15 000 henkeä sekä luval- 
lisesti että salaa. Siirtyjinä olivat niin mie- 
het kuin perheetkin. Yhtenä syynä oli 
työnhaku, toisena propagandan vaikutus 
ja kolmantena kommunismi. Syyksi on 
sanottu myös se, että Suomessa päätään 
nostanut oikeistolaisuus oli kuitenkin 
kunta- ja työpaikkakohtaista, ainakin 
1936—1938 rakennusalalla punasilmäi- 
syys oli valttia. 

Inkeriläisten siirron yhteydessä pääsi 
palaamaan myöskin sellaisia henkilöitä, 
jotka toistakymmentä vuotta aikaisem- 
min olivat hyvässä uskossa menneet »työ- 
läisten paratiisiin». Paljonko heitä palasi 
takaisin ei ole tilastoitu, mutta heitäkin 
oli joukossa. 

Aatteellisuus oli heikentynyt Stalinin 
valtakaudella ja palanneista loikkareista 
tuli maahamme parasta mahdollista kan- 
salaisainesta, vaikka eräät »auringon al- 
la kasvaneet» alussa heidän luotettavuut- 
taan epäilivätkin. 

Virolaiset Suomeen 
Saksan armeijaa pakoon 

Eräs inkeriläinen kertoi, että Kloogal- 
ta pääsi Suomeen siirtymään myös viro- 
laisia, joilla oli kova halu päästä Virosta 



pois. Monet liittyivät merivoimiimme 
(n. 250) ja JR 43 taistellakseen venäläisiä 
vastaan. Helmikuussa 1944 muodostet- 
tiin JR 200, jossa palveli 2 600 miestä. 
(Luvut Otavan isosta tietosanakirjasta.) 

Suomeen tuli virolaisia kaikkiaan noin 
7 000 henkeä, jotka kuitenkin olosuhteit- 
ten pakosta jatkoivat matkaansa Ruotsiin. 
Virolaiset eivät halunneet Saksan armei- 
jaan saksalaisten toimeenpaneman liike- 
kannallepanon johdosta. Siksi he pakeni- 
vat mieluummin Suomeen. 

Viro jäi miehitetyksi Latvian ja Liettuan 
kanssa. Venäjän ikuinen halu laajentua 
toteutui Balttiassa. 

Tataarit muiden mukana 

Myös tataareja pääsi siirtymään siirron 
yhteydessä maahamme. Siirtyneet itse 
kertoivat Suomessa asuvien tataarien aut- 
taneen heitä. Heidän lukumääränsä ei 
voinut olla suuri, eikä heistäkään ole sel- 
vityksiä tehty. Turkin ja Saksan suhteet 
saattoivat olla myös syynä siirtoon, sillä 
maiden välillä oli monia sopimuksia. 
* * * 

Suurin osa siirretyistä palasi takaisin 
Neuvostoliittoon. Syitä oli monia. Suomi 
oli sodan hävinnyt ja valvontakomissio- 
ni tulkkasi paluusopimusta kuin »piru 
Raamattua». Uskottiin myös että palaajat 
tapaisivat omaisiaan, — sikäli kun palai- 
livat — sodasta. 

Suomessa saatu kohtelukaan ei ollut 
kaikkialla kiitettävää. Valvontakomissio- 
nin miehet olivat luvanneet jokaiselle pa- 
luun kotiin ja tähän valheeseen langet- 
tiin. Kuitenkin syyttömiä ihmisiä riepo- 
teltiin aina Siperian perukoille saakka. 

Vasta Stalinin kuoleman jälkeen tilan- 
ne korjautui, jaettiin maineen palautus- 
ta ja annettiin entisiä asuntoja takaisin 
kotiinsa palanneille . . . Mutta mitä hyö- 
tyä on maineesta sen jälkeen, kun tapet- 
tujen ja keskitysleireillä menehtyneiden 
suomalaisten elo on päättynyt? 

Eero Rautajoki 

In memoriam 



Aino Iho 



Rakkaudesta 
perheeseensä 
Sodan puutteen 
ja nälän 
Arojen helteen 
sekä raskaat 
evakkomatkat 
kaiken hän kesti 
kaikki hän toivoi 
Kunnes valkeni 
helpompi huomen. 




Joukostamme poistuneita 



Rakkaamme Aino Johanneksen tytär 

Iho os. Meijer 

syntyi 19. 10. 1913 Hietamäen Annamoi- 
siossa 

siirtyi tuonpuoleisiin 22. 8. 1988 koto- 
naan Rakveressa 



Maria Rekonen, os. Karjalainen 
synt. 12. 8. 1899 Lempäälässä 
kuoli 17. 11. 1988 Joroisissa 

Juho Jussi) Kapanen 

synt. 27. 10. 1924 

kuoli 17. 10. 1988 Karlstadissa 

Arnold Savolainen 

synt. 28. 11. 1922 Järvisaaressa 
kuoli 26. 11. 1988 Tallinnassa 

Teol.toht. Juhani Jääskeläinen 
6. 8. 1907—9. 12. 1988 




Juhani Jääskeläinen siirtyi ajasta ikui- 
suuteen 9. 12. 1988 Lahdessa, pitkä- 
aikaisen sairauden heikentämänä. Hänet 
haudattiin Hämeen läänin Koskelle ro- 
vasti Pentti Erkamon ja Kosken kirkko- 
herra Pertti Hentisen siunaamana. 

Juhani Jääskeläinen oli synt. 6. 8. 1907 
Inkerissä Keiton seurakunnan Taurunky- 
lässä maanviljelijän poikana. Kun hänet 
sylilapsena kastettiin muutaman viikon 
ikäisenä, hänen isänsä rukoili hartaana 
lapsensa puolesta ja lupasi: Jos sinulle Ju- 
mala, kelpaa, niin minä tahtoisin antaa tä- 
män kolmannen poikani sinun erikoiseen 
palvelukseesi. Poika varttui huolettomas- 
sa kotipiirissä kouluikään ja aloitti kou- 
lunkäyntinsä naapurinkylän Virkkilän 
koulussa, josta sitten jatkoi opintoja Pie- 
tarin suomalaisessa koulussa, v. 1924 hän 
sai luvan lähteä jatkamaan opintoja Suo- 
meen. 



V. 1928 Juhani pääsi ylioppilaaksi Kä- 
sisalmen yhteiskoulusta ja suoritti teolo- 
gisen tutkinnon v. 1933 ja vihittiin papik- 
si Viipurin tuomiokirkossa. Siperiaan kar- 
kotettu kotiväki kiitti ja rukoili, kun Ju- 
mala oli ihmeellisesti täyttänyt pojan koh- 
dalla sen rukouksen ja lupauksen jonka 
isä oli esittänyt pojan kastehetkenä. V. 
1936 hän suoritti pastoraalitutkinnon. 
Seuraavana vuonna vihittiin avioliittoon 
Isossakyrössä Martta, Linnea, Salome o. s. 
Kaiken kanssa. Avioliitosta syntyi kolme 
poikaa ja kaksi tytärtä. Yksi pojista kui- 
tenkin hukkui 1945. Juhani toimi seura- 
kuntapappina Tohmajärvellä, Värtsilässä, 
Savonrannalla ja Karstulassa ja osallistui 
sekä talvi- että jatkosotaan. 

V. 1942 tammikuussa hän oli Suomen 
seurakuntatyön keskusliiton palvelukses- 
sa ja joutui ensimmäiseen nelimiehiseen 
retkikuntaan, joka lähetettiin Inkeriin tu- 
tustumaan siviliväestön oloihin. Juhani 
jätti tästä matkasta hyvän selonteon Seu- 
rakuntatyön keskusliitolle. V. 1943 lähe- 
tettiin Inkeriin saksalaisten valtaamalle 
alueelle kolme suomalaista sotilaspasto- 
ria, yksi heistä oli Juhani Jääskeläinen. 
Kun Inkeriläiset siirrettiin sotatoimi- 
alueelta Suomeen 1943—44, Juhani teki 
suurta työtä. Hän haki heimostaan eril- 
leen joutuneita eri keskitysleireistä ja Ees- 
tin maaseudulta ja hoiti heidät heimon- 
sa pariin ja edelleen Suomeen. 1945 so- 
dan loputtua Juhani Jääskeläinen täyden- 
si opintojaan ja suoritti mm. kasvatusopin 
tutkinnon. Keväällä 1952 hän siirtyi Luu- 
mäen kirkkoherraksi, jota tehtävää hoiti 
eläkkeelle siirtymiseen asti. Juhani Jääs- 
keläinen jaksoi vielä 73 vuotiaana väitellä 
tohtoriksi 18. 10. 1980. Väitöskirjan ai- 
heena oli »Inkerin suomalainen evanke- 
lisluterilainen kirkko neuvostojärjestel- 
män ensimmäisenä vuosikymmenenä 

1917—1927. Tälle väitöskirjalle seurasi 
jatkoa Juhanin kirjoittamana kirja 1982 
»Inkerin kirkon tuho Stalinin pakkokol- 
lektivisoinnissa». Näistä molemmista 
teoksista heijastuu samaa avoimuutta, jo- 
ta nyt tänä päivänä esiintyy Neuvostolii- 
tossakin. Molemmat teokset ovat herät- 
täneet suurta myönteistä huomiota. Juha- 
nilla oli koko Suomessa elämänsä yli kuu- 
denkymmenen vuoden aikana huoli 



omaisista ja koko Inkerin kansan kohta- 
losta sekä Suomenkielen säilymisestä hei- 
monsa keskuudessa. Nyt Juhani Jääske- 
läinen on poissa, mutta kannustakoon hä- 
nen esimerkkinsä meitä jäljelle jääneitä 
jatkamaan samoissa merkeissä. Kotipuo- 
lessa oli tapana sanoa: Olkoot köykäiset 
mullat hänen haudallaan. 

T. J. Boräs 




Inkerin liiton hallituksen kokous vuonna 1942. Ensimmäinen päätoimittaja 
Aappo Metiäinen toinen vasemmalta. 



Muistilista 



Helsingin paikallisosaston kokous: 

22. 2. 1989 

Seukko Seuran kokous 16. 2. entiseen 
aikaan. 

Laulukuoro harjoittelee tiistaisin klo 
17.00 Uudet laulajat mukaan. 



Lahden inkerikerho: 

13. 2. Vuosikokous joutjärven kirkolla 

13. 3. kokoonnutaan Lehtisillä Uudessa- 
kylässä. 

Turun inkeriläiset vuonna 1989 

26. 2. vuosikokous klo. 14.00 Karjalais- 
ten talossa 

27. 3. klo 14.00 Pääsiäisjuhla 

14. 5. klo 14.00 Helluntaijuhla 
1. 10. Mikkelinpäiväjuhla 

4. 11. Pyhäinpäiväjuhla 
26. 12. Joulujuhla 

Lukijan kynästä 

Inkeriläisten paluusta 



Viime aikoina on monessa yhteydessä 
puhuttu ja kirjoitettu inkeriläisten pa- 
luusta. Asiantuntevalta taholta on allevii- 
vattu että lähtö Suomesta oli vapaaehtois- 
ta. Miten sen nyt ottaa. Vuosikymmenien 
elämän kovat otteet opettivat inkeriläiset 
tottelemaan ja vaikenemaan. Kun lähtö- 
käsky tuli oli toteltava kyselemättä. Pu- 
nalippu kertoi että inkeriläiset eivät viih- 
tyneet Suomessa, ja tilaisuuden tullen 
lähtivät kotimaahansa. Toki näitäkin jou- 
kossa oli. He osuivat Suomessa ymmär- 
tämättömien ihmisten pariin ja heitä pi- 
dettiin ryssinä. Eräs opettajakin nimitte- 
li inkeriläisiä resupekkoja juuri tuolla ni- 
mellä. — Tämä joukko oli vain pieni osa 
kokonaisuudesta. 

Suuri joukko oli niitä joilta jäi omaisia 
sinne. Miehet, veljet, isät taistelivat ve- 
näläisillä rintamilla, eikä kukaan ollut 
varma heidän kohtaloistaan. Entä jos säi- 
lyivätkin hengissä ja etsivät nyt perhei- 
tään? Toivo jälleennäkemisestä siivittivät 
näitä lähtijöitä. 

Vielä jäi suuri joukko inkeriläisiä. Osa 
heistä kärsi mielestään jo riittävästi vai- 
noista ja pakkovallasta. He halusivat 
aloittaa elämänsä uudelleen uusissa olois- 
sa. — Sitten olivat vielä ne, joilla ei ollut 
enää mitään menetettävää. Yli vyörynyt 
rintama vei mukanaan kaiken. Tilalle tu- 
livat miehitysjoukot, ja hyvin pian nälkä, 
puute ja kurjuus. 

Inkeriläisten mieliä hallitsi pelko. Oli 
eletty vallankumous, sisällis- ja hyök- 
käyssodat. Hetken rauhaa toi NEP, min- 
kä jälkeen romahtikin kaikki pakkokol- 
lektivisoinnin yhteydessä. Alkoivat myös 
vangitsemiset, kyyditykset kaukaisille 
raskaille pakkotyöleireille. Kukaan ei ol- 
lut enää varma itsestään eikä perhees- 
tään. Tuskin löytyi Inkeristä kylää, josta 
ei olisi vangittu työikäisiä. Jokaisella oli 
tiedossa omainen, ystävä, tuttava, joka ei 
koskaan enää palannut karkotuksesta. 
Rajakyliä alettiin tyhjentää. 



Tällaisen elämän edessä ihmiseen is- 
kostunut pelko on syvällä ja opettaa tot- 
telemaan. 

Hyvin monelle inkeriläiselle yllätyk- 
seksi ilmoitettiin, että on lähdettävä Suo- 
mesta. Harvoille lähtijöistä oli täyttä var- 
muutta lähdettiinkö vapaaehtoisesti vai- 
ko pakosta. Yleinen käsitys oli että pakos- 
ta. 

Inkeriläiset ehtivät asua Suomessa vain 
vähän aikaa, eivätkä ehtineet oppia tun- 
temaan perusteellisesti maan yhteiskun- 
nallisia oloja. Eivät hädän tullen osanneet 
hakea neuvoja tai apua oikeista paikois- 
ta ja oikeilta henkilöiltä. Paikalliset viran- 
omaiset vaikenivat kuin muuri neuvoja 
kysyttäessä ja monille tuli se käsitys, et- 
tä nämä eivät uskalla auttaa. Suomen olot 
olivat tällöin myös lopullisesti järjestä- 
mättä. 

Pahin mitä Suomesta muuton yhtey- 
dessä inkeriläisiä kohtaan tehtiin oli pe- 
tos. Heille valehdeltiin suoraan komis- 
sion puolelta, että kaikki lähtijät pääse- 
vät takaisin omiin koteihinsa. Monille 
omat olot merkitsivät enemmän kuin vie- 
raan palveluksessa oleminen. Jos olisi 
avoimesti sanottu että kotiseudulle ei 
päästä, lähtijöiden määrä olisi jäänyt huo- 
mattavasti pienemmäksi. Liian moni an- 
toi itsensä hämätä. 

Kaikki suomalaiset eivät edes huoman- 
neet inkeriläisiä, niin väitetään. Hyvin 
harvat tiesivät siitäkään, että vielä vuon- 
na 1952, olympiakesänä, kävivät värvä- 
rit kaikessa hiljaisuudessa kehottamassa 
inkeriläisiä lähtemään takaisin, houkutel- 
len ja uhkaillen . . . 

Inkeriläisten Suomesta pois siirto syn- 
nyttää paljon ristiriitaisia tunteita ja muis- 
toja yhäkin. Jos olisi tiedetty koko totuus, 
tunnelmat olisivat toiset. Jälleet kerran 
jäivät inkeriläiset yksin oman onnensa 
nojaan, kamppailemaan ja selviytymään. 

Helvi Othman 



Ellan kirja 



Ella Ojala, Pitkä kotimatka. Tammi 
1988. 291 s. 

Viimeisen vuoden aikana inkeriläisten 
historia ja nykypäivä ovat hämmästyttä- 
vällä tavalla nousseet julkisuuteen. Leh- 
det kirjoittelevat, ja ihmiset kyselevät. El- 
la Ojalan kirjalle voi jo tästä syystä en- 
nustaa menekkiä. Sitä voi myös suositel- 
la, sillä teos antaa hyvän kuvan elämäs- 

tä Inkerissä viime sotien alla ja niitten ai- 
kana. Ja vaikka sillä ei pysyvää kirjallis- 
ta arvoa olisikaan, se on kirjoitettu elä- 
västi ja taidolla. 

»Pitkä kotimatka» perustuu Ella Ojalan 
— teoksen Elisa-tytön — omiin muistoi- 
hin Inkeristä. Näitä muistikuviaan hän 
on täydentänyt muilla tiedoillaan ja elä- 
vöittänyt omalla mielikuvituksellaan. Lu- 
kija pääsee mukaan Katin ja Antin — El- 
lan vanhempien — sekä heidän lastensa 
lähtötunnelmiin. Edessä on pitkä karko- 
tusmatka kotikylästä, Lempaalasta Sisä- 
Venäjälle Vologodskajan lääniin. Hyvän 
onnen ja oman sitkeän yrityksen avulla 
he säilyvät hengissä. Yhdessä vaiheessa 
vain yskähdys tammikaapissa olisi mer- 
kinnyt matkalippua pakkotyöleirille. 
Mutta perhe pelastuu. Ja he pääsevät jo- 
pa palaamaan takaisin Inkeriin, Lenin- 
gradin lähistölle. 

Onnellisen paluun Inkerin maalle lo- 
pettaa kuitenkin lyhyeen sota. Kati ja 
Antti huomaavat olevansa lapsineen kes- 
kellä rintamaa. Taistelun äänet tulevat 
yhä lähemmäksi. On pakko paeta. Antti 
lastaa sairaan vaimonsa ja lapset hevosen 
rattaille. Lopulta tilanne on niin epätoi- 
voinen, että hevonen itse saa päättää, mi- 
hin paetaan. Mutta hengissä selvitään, jo- 
pa suuresta nälkätalvesta. 

Saksalaisten miehityksestä kirjassa an- 
netaan melko myönteinen kuva. Suomea 
puhuvina inkeriläiset olivat venäläisiä pa- 
remmassa asemassa. Elisalle miehitys tar- 
josi mahdollisuuden myös uuden kielen 
opettelemiseen. 



Teos päättyy siihen, kun Antti saa kut- 
sun Hatsinaan. Sinne ovat saapuneet 
mm. kapteeni Jukka Tirranen ja Pentti 
Kaitera. Inkeriläisille tarjotaan mahdolli- 
suutta siirtyä Suomeen. »Haluatteko al- 
lekirjoittaa vai uskallatteko jäädä sodan 
jalkoihin?» Antti vastaa: »Sitä helvettiä ei 
ennää kukkaan kestäisi, johan siinä lap- 
setkin tulloot hulluksi». Ja niin hän kir- 
joittaa nimensä paperiin. Alkaa matka 
Suomeen. Myös tästä matkasta olisin ha- 
lunnut jotain lukea. Se olisi ollut arvokas 
täydennys Erkki Tuulen kertomalle. Mut- 
ta kirjoittajalla on tietysti oikeus omiin 
ratkaisuihinsa. 

Ella Ojalan kirjassa ihmiset puhuvat In- 
kerin murretta. Kuinka puhdasta tuo 
murre on, sitä en pysty arvioimaan. Mut- 
ta joka tapauksessa se antaa henkilöille 
lisää elävyyttä. Ella kertoo vanhemmis- 
taan myös hyvin avoimesti. Äidistään 
hän piirtää varsin kauniin, jopa ihanteel- 
lisen kuvan. Isä on huomattavasti ristirii- 
taisempi, mutta samalla toisaalta hyvin 
todentuntuinen hahmo. 




Ella Ojalalla on syytä hymyyn. 



Ella Ojalan kirja kuuluu ilman muuta 
meidän inkeriläisten kirjastoihin. Sitä voi 
ostaa yhdistyksestä 85 markan hintaan. 



Markku Pyysiäinen 



(kuvat Helena Miettinen) 



&m>rmmmmm. 




OOXBAAbHA» 

rPAMOTA 




Ellan todistus, jossa kuvat puhuvat monelle enemmän kuin sanat. 

Ilmarinen 
Onnittelee 



V. 



Vammalan Kirjapaino Oy 1989 






T 



numero 3 



maaliskuu 1989 



Joukostamme poistuneita 



Lahjoituksia Viestille 



Matti Ryöti, synt. 21. 8. 1897 Lempäälä, 
kuollut 16. 10. 1988 Helsinki. 
Katri Antiainen, synt. 5. 5. 1893, 
kuollut 7. 12. 1988 Boräsissa. 
Paavo Juvonen synt. 24. 12. 1915, 
kuollut 6. 1. 1989 Dalsjörovissa. 



Inkerin Liiton osoite 

188340 JleHHHrpaflCKan 06ji. 

TaT^HHCKHH PaHOH 

noc. TaHu,bi 

Yji. IlyiiiKHHa 9 

Coh)3 HHrepMaHJiaHflHH 



Kansikuva: Keiton kylää talvella 1989 (h). 



Valma Nyberg, Valbo, Ruotsi 100 kr. 
Liisa Montonen, Mölnlycke, Ruotsi 
30 kr. 



+ 



Rakas äitimme 

KATRI AHTIAINEN 

os. Repo 



s. 5. 5. 1893 Spankkoan Parnitsassa 
k. 7. 12. 1988 Boräsissa (Ruotsi) 

Kaipaamaan jäivät: 
Liisa ja Vilho 
Aapo ja Lea 
Lastenlapset ja lasten 
lapsenlapset. 

Paljon kärsit, paljon kestit, 
viimein rauhan saavutit. 
Nuku rauhassa rakas äiti 
povessa vieraan maan. 



Lapset 



inkeriläisten viesti 


Toimitus 


Ilmoitukset 


Päätoimittaja: 


1/1 sivu mk 500 mk 


Matti Vironmäki, puh. (90) 631 285 


1/2 » » 300 mk 


Toimitussihteeri 


1/4 » » 200 mk 


Helena Miettinen 


Kuolinilmoitukset 100 mk 


Lumikonkuja 1 


Kiitos- ym. ilm. 60 mk 


04230 Kerava 


Kuva ilmoituksessa 100 mk 


(Toimituksen osoite) 


Lehti ilmestyy kerran kuukaudessa 


puh. (90) 240 984 


Kustantaja ja julkaisija: 


Toimituskunta 


INKERILÄISTEN YHDISTYS R.Y. 


Markku Pyysiäinen, 


Pääasiamies Ruotsissa 


Anja Luoma, 


Armas Paakkonen 


Anne Tuohimäki 


Tingsgatan 35 


Konttori 


50253 Boräs. Puh. 033/101 850 


Lehden ym. tuotteiden tilaukset, osoitteet, 


Postisiirtotili 626047-5 


jäsenmaksut yms. 


(lehden ym. tuotteiden tilaukset) 


Inkerikoti, Karjalatalo, Käpylänkuja 1, 


Sivistyssäätiö 


00610 Helsinki 


Hallituksen puheenjohtaja: Matti Vironmäki 


Puh. (90) 793 796 tai (90) 8732 095 


Tehtaank. 5 E 43, 00140 Helsinki 


Anneli Korkkinen 
Postisiirtotili Hki 30636-4 


Puh. (90) 631 285 

Säätiön postisiirtotili 146660-1 


Tilaushinta 




80 mk/vsk kotimaassa, Ruotsissa 120 kr 




v. 1988 





Into päällä 



Arvo Survon vierailua en enää tässä 
yhteydessä kommentoi sen enem- 
pää, muualla lehdessä juttua hänestä riit- 
tää. Selvää on kolehtihaaveihin kilahta- 
neelle miljoonalle on käyttöä Inkerin 
kirkkojen uudelleen rakentamisessa. 

Mutta myös muunlaista kulttuuriapua 
tarvitaan. Suomi-Seura onkin aloittanut 
Inkeri-keräyksen, jonka varat käytetään 
inkerinsuomalaisten äidinkielen opetuk- 
sen järjestämiseen ja kirjallisuuden toi- 
mittamiseen sekä Inkerinmaan että Viron 
Inkeri-seurojen käyttöön. 

Suomen kielen opetusta tarvitsevat niin 
aikuiset kuin lapsetkin. Toivottavasti 
mahdollisimman monella olisi tulevai- 
suudessa tilaisuus tulla kielikursseille 
Suomeen. Oppilasvaihdon järjestäminen 
on sitä ennen ratkaistava. 

Tammikuun lopulla Leningradissa pe- 
rustetun Inkerin Liiton yhtenä tavoittee- 
na on saada aikaan inkerinsuomalaisen 
vanhustentalo. Itse nostaisin tämän kii- 
reellisyysjärjestyksessä aivan eturiviin. 
Eivätkö inkerinsuomalaiset ole elämän- 
sä aikana kärsineet ihan tarpeeksi? Voi- 
siko ajatella, että kurjissa oloissa elämän- 
sä ehtoota viettäville inkerinsuomalaisille 
saataisiin yhteisvoimin kunnon koti? 

Voin vakuuttaa, että vanhustentaloa to- 
della tarvitaan. Terveiset vain Anna Hu- 
sulle sinne Maanseljän sovhoosiin! Elä- 
mäsi ei hatarassa, syrjäisessä mökinräh- 
jässä 30 ruplan eläkettä venyttäen ole to- 
dellakaan helppoa. Mutta iloitsit, kun sait 
vielä kerran elämässäsi haastaa suomea 
kanssamme. Toivon todella hartaasti, että 
voisimme kohentaa kaltaistesi vanhusten 
elämää edes vähän. 

Toivoa paremmasta on, sillä kilpaa suo- 
malaisten kanssa ovat myös itänaapurin 



inkeriläiset innostuneet oman kulttuurin- 
sa puolesta. Jo nyt toimii inkerinsuoma- 
laisia kulttuuriseuroja jo kymmenellä 
paikkakunnalla, kahdeksan Virossa ja yk- 
si Leningradin ja Petroskoin alueilla. Puu- 
hamiehet ovat nuorta hyvin koulutettua 
ja korkeissa asemissa olevaa väkeä. He 
uskovat asiaansa ja siihen, että suomalai- 
suus säilyy Inkerinmaalla. 

Meidän on tuettava heidän uskoaan. 
Konkreettinen tapa on lahjoittaa rahaa 
Suomi-Seuran Inkeri-keräykseen, jonka 
pääsihteerinä itse toimin ja mukana on ol- 
lut myös Markku Pyysiäinen. Apu menee 
varmasti perille. Kirjoja ei kannata lähet- 
tää, sillä kustantamoilta on jo tähän men- 
nessä saatu yli 120 000 kirjaa. 

Toivoa sopii, että ruotsalaiset seuraisi- 
vat perässä! 

Helena Miettinen 




Inkeri-keräys alkaa 



Suomi-Seura r.y. järjestää inkerinsuo- 
malaisten kulttuurin tukemiseksi rahake- 
räyksen. Sen varat annetaan lyhentämät- 
töminä Neuvostoliitossa olevien inkerin- 
suomalaisten seurojen käyttöön. Varoil- 
la tuetaan seurojen toimintaa, suomen 
kielen opetusta, opettajien ja nuorten äi- 
dinkielenkoulutusta sekä inkerinsuoma- 
laisen kulttuuriperinteen tallentamista. 

Keräyksen tuotto Inkerin 
kulttuuriseuroille 

Suomi-Seura on Neuvostoliitossa toimi- 
vien inkeriläisseurojen kanssa yhteistyös- 
sä päättänyt aloittaa helmikuun alussa 
avustuskampanjan, Inkeri-keräyksen. 
Yksityiset kansalaiset voivat tukea Inke- 
rissä asuvia suomalaisia lahjoittamalla ra- 
haa. Keräys kestää kalenterivuoden 1989. 

Inkeriin on viime kuukausien aikana 
perustettu useita kulttuuriseuroja, joista 
Virossa toimii kahdeksan ja Leningradin 
alueella yksi. Viron seurat ovat Tartossa, 
Tallinnassa, Rakeveressa, Kohtlajärvellä, 
Haapsalussa, Pärnussa, Viljadissa ja Ko- 
russa. Viimeisin on Petroskoihin perus- 
tettu seura. 

Keräyksen tuotto annetaan näiden kult- 
tuuriseurojen ja niiden perusteilla olevan 
yhteisjärjestön käyttöön. 

Suomalaiset kustantajat 
antavat oppikirjat 

Äidinkielen eli suomen opetuksen ja 
suomenkielisten kirjojen puute ovat hei- 
kentäneet monet inkeriläisen suomen 
kielen taitoa. Nyt kielitaitoa haluavat ko- 
hentaa sekä varttuneemmat inkeriläiset 
että nuoret. Äidinkielen opetusta anne- 
taan jo muutamissa kouluissa ja kulttuu- 
riseurojen yhteyteen on perustettu kieli- 
piirejä. 



Inkeriläisistä on 1/3 kouluikäisiä lapsia 
ja nuoria. Heille on perusteilla kouluja. 
Suomalaiset oppikirjankustantajat ovat 
yhdessä lupautuneet varustamaan inke- 
riläiset koulut oppilaiden ja opettajien op- 
pimateriaalein. 

On suuri tarve lähettää opettajia ja nuo- 
ria kursseille Suomeen. Myös tähän on 
tarkoitus käyttää Inkeri-keräyksen tuot- 
toa. 



Inkeriläiset kirjastot 

Inkeriläisistä 2/3 on keski-ikäisiä tai 
vanhempia henkilöitä, jotka ylläpitävät 
suomen kielen taitojaan kirjastojen avul- 
la. Kirjastokirjoja kerätään kirjastojen ja 
kustantajien kauno- ja tietokirjallisuuden 
lahjoitusten turvin. 



Lisätietoja Inkeri-keräyksestä 

Suomi-Seurassa lisätietoja avun käytän- 
nön järjestelyistä saa toiminnanjohtaja 
Martti Häikiöltä ja toiminnanjohtajan sih- 
teeriltä Anneli Kuhlefeltiltä puh. 174 255/ 
219. 

Suomi-Seura r.y. 

Inkeri-työryhmä 

Suomi-Seura ry — toiminnanjohtaja Martti 
Häikiö 

Inkeri-keräyksen pääsihteeri, toimittaja Hele- 
na Miettinen 

Inkeriläisten yhdistys ry — puheenjohtaja 
Markku Pyysiäinen 
Lehtori Raija Karonen 



Suomi-Seuran Inkeri-keräyksen tili on 
KOP-Hki-Mariankatu 120510-32333. 



Arvo Survo pikavisiitillä 



Lisää tuoleja käytäville, väkeä virtanaan sisälle jo hyvissä ajoin 
ennen Helsingin kuukausikokouksen alkamista, kun kuulijat 
halusivat varmistaa itselleen istumapaikan. Huhu oli kiertänyt. 
Arvo Survo, aikaisemmin vain nimi ja TV:stä tuttu Inkerin 
sanansaattaja, oli tulossa kylään. 



Inkerin epävirallinen lähettiläs Arvo 
Survo, Inkerin lahja Suomelle, saapui 
Suomeen vaivihkaa, viestimiltä salaa. Jos- 
tain ihmiset kuitenkin onkivat tietoonsa 
milloin ja missä hän puhuu. Sillä Puski- 
nin magneetti lumoaa talvilaiskoja ihmi- 
siä kirkkoihin, entiset ennätykset rapise- 
vat ja kolehtihaaveissa kahisee satasta 
suuremmat setelit. — Mikä tämän yhdis- 
tyksen nimi oikein olikaan, kysyi vierei- 
nen naisihminen Karjalatalon penkillä, 
jonne Survo sattumalta oli saatu kylään 
Helsingin paikallisosaston kuukausiko- 
koukseen. — Malmin kirkko oli aamulla 
ääriään myöten täynnä ja ihmiset joutui- 
vat jopa seisomaan. 



Ilmiö, nimeltä Survo 

Väki liikkui ja vilkuili hermostuneena 
vain Inkerin kcltasinipunaisen lipun jököt- 
täessä tyynenä. Tulossa on, vaan myöhässä, 
vakuuteltiin. Vihdoinkin saattue saapui. 
Hoikka vaalea mies, harmaassa pikkuta- 
kissa taputettiin estradille. Vilkutukset ja 
tervehdykset. Pakkopullaa jatkui her- 
mostuttavan kauan. Kuka jaksoi keskit- 
tyä kesäiseen kuorolauluun odottaessaan 
tähtivieraan vuoroa. 

Sitten vihdoinkin. Mies ponkaisee pen- 
kistä, heittää jonkin herjan samalla, kun 
lipereitten ylle ilmestyy poikamaisen il- 
kikurinen hymy. Kansa nauraa sukkeluu- 
delle. Arvosta säteilee paitsi arvokkuus, 



myös iloinen ja aito luonnollisuus, joka 
valloittaa. Hänenlaisiaan on harvassa hal- 
litun rakennemuutoksen hillityssä kon- 
sensusilmapiirissä. 




Arvo ja Krista Survo heimopäällikkö 
Matti Vironmäki vieressään. Kaksi vah- 
vaa Inkerin miestä (h). 



Ei laulanut vierestä 



Kiire, kiire 



— Olen puhunut itseni jo puhki, mut- 
ta laulanut en vielä ole. Kitara ilmestyy 
jostakin. Kaihoisat kansanlaulut väreile- 
vät iholla, tuovat joillekin kyyneleen sil- 
mään ja takana istuvan saavat kertosä- 
keeseen mukaan. Laulu seuraa toistaan. 
— Eikö rouva Survo voisi laulaa muka- 
na, ehdottaa eräs. — Mitä, lauloinko nuo- 
tin vierestä, heittää Arvo takaisin ja laval- 
le astelee vaimo Krista hymyillen Suo- 
messa vieraana olevia Inkerin Liiton ak- 
tiivien saattamana. — Pärjäisi vaikka tan- 
gokuninkaana Suomessa, totesi joku, kun 
Nouse kadonnut Inkeri laulun loppuakor- 
dit haihtuivat ilmaan. 



Vierailun isäntä Pertti Suontama vahti 
käytävässä, kun ihmiset vielä tungeksi- 
vat illan tähden ympärillä. Väitetään, että 
papit ennen pilasivat vatsansa seurakun- 
talaistensa kahvituksissa, mutta Survo 
varjeltui ainakin moiselta vaaralta. Tak- 
ki niskaan ja sitten seuraavaan paikkaan. 
Ihmettelemään jääneiden lohdutukseksi 
vieraan kerrotaan lähtiessään pahoitel- 
leen, että olisihan hän pitempäänkin vii- 
pynyt. Muut survoivat Arvoa eteenpäin. 

Samalla viikolla samaisissa tammi- 
kuun loskissa ajeli mustassa autokolon- 
nassa toinen maattoman kansan lähetti- 
läs Jasser Arafat. Kukaan ei tiennyt, mil- 
loin hän tuli ja minne meni. Tiesivätkö- 
hän senkummemmin Arvo kuin Jasser- 
kaan, minne heitä vietiin. 

Helena Miettinen 




Arvoa vietiin. Vasemmalla Juhani Jääs- 
keläisen haudalla rovasti Laurikkalan 
Luther-talossa ja alla Lahden inkeriläi- 
sen vieraana. 




Arvo Survolle 



Arvo Survo, kun astuit tullen myöhäs- 
tyneenä yleisön eteen, jossa Sinua suurel- 
la innolla odotettiin. Sinä sanoit: »Suo- 
messa on kuulemma työttömyyttä, mut- 
ta minä olen ollut täystyöllistetty.» Sitten 
jatkoit: »Arvo Survoa on nyt niin survot- 
tu, että onkohan Survossa enää yhtään ar- 
voa?» Arvosi nousi arvoon arvaamatto- 
maan. Sinun huumorisi kukki kuin loo- 
tuskukat. Sinun vaatimattomuutesi läm- 
mitti kuin lämmin kesäpäivä. Sinun ka- 
rismasi säteili kuin kirkas aurinko. Sinun 
laulusi helmeili kuin kallisarvoiset hel- 
met. 

Sinä Inkerin laulava pappi jollaista ei 
ole ennen nähtyjä kuultu, että pappi pa- 
nee kitaran olkapäälleen ja alkaa laulaa 
lumoavalla äänellään itse sepittämiään ja 
säveltämiään lauluja. Niin, että miesten 
silmätkin kostuu. Naiset vallan mykistyy. 

Yksi vanha nainen sentään uskalsi ava- 
ta suunsa ja pyysi lisää laulua, kun olit 
aikeissa lopettaa. Sinä sanoit: »Lauloinko 
minä nuotin vierestä?» Yleisö innostui sii- 
tä kuin olisi heitetty saunan kiukaalle vet- 
tä. Se halusi lisää — lisää. 

Kiitos, että lauloit lisää. Kiitos, että pyy- 
sit puolisosikin laulamaan. Ja lisäksi kaksi 
muuta Inkerin nuorta matkaseurueesi jä- 
sentä. Te neljä lauloitte niin upeasti kuin 
estraadille olisi noussut mahtava kuoro. 
Kiitos Teille. 

Kaikki halusivat puristaa Arvo Survon 
kättä ja ojentaa jonkun muistolahjan 
käynnistäsi Suomessa. 

Minullekin tuli tilaisuus ohjentaa Sinul- 
le oma muistolahjani — kirjani etusivul- 
le olin kirjoittanut: ARVO SURVOLLE - 
INKERIN SUURELLE POJALLE. 

Sinä puristit minua —ja sanoit: »En mi- 
nä nyt niin suuri ole — 174 cm vain». Sit- 
ten Sinä hymyilit tuota valloittavaa hy- 
myäsi ja valloitit sydämeni — kuten olet 
valloittanut koko Suomen kansan sydä- 
met sykkimään Inkerille. 



Inkeri on saanut Sinussa suuren lähet- 
tilään, jonka on lähettänyt Korkein Tai- 
vaan Jumala kertomaan kadotetusta In- 
keristä, joka kerää kansansa rippeitä kirk- 
konsa ääreen — kuin emo poikasiaan, jot- 
ka ovat joutuneet maailman ääreen. 

Sinä puhallat kuolleisiin luihin hengen. 
Sinä ravistat sammuneen uskon roihua- 
vaksi tuleksi koko Suomen maassa. 

Yksin Sinun laulusi riittäisi tekemään 
sen. Mutta Sinä olet vielä pappi. Herran 
Paimen. Kuka vielä uskaltaa epäillä — et- 
tei Jumalaa ole. Kuka uskaltaa epäillä et- 
teikö kadonnut Inkeri heräisi henkiin 
kuin »Jaeruksen tytär». 

Ja sitten Sinä otat kitaran ja laulat: 
»Nouse oi kadonnut Inkeri kirkkosi rau- 
nioista...» 

»Nouse, Inkeri, sun laulus soi! Nouse, 
päiväks jo vaihtui koi!» Kiitos Arvo Sur- 
vo, että käväisit Suomessa survaisemas- 
sa meidän hyvinvointi yltäkylläisyyteen 
turtuneita sielujamme oikeaan arvoon. 

Ella Ojala 



Kuukauden vihje 

Inkerinmaalla asuvia heimolaisia vai- 
vaa todellinen puute suomalaisesta luke- 
misesta. He haluaisivat lukea myös Inke- 
riläisten Viestiä, mutta valuuttamääräys- 
ten takia sen tilaaminen on mahdotonta. 

Sinä voit olla tällä kertaa avuksi. Tilaa 
Viestin vuosikerta lahjaksi sikäläiselle su- 
kulaisellesi, tuttavallesi tai vaikkapa tun- 
temattomallekin inkerinsuomalaiselle . 
Posti kyllä kulkee. Ystävyyssiteen solmi- 
minen antaa varmaan enemmän henki- 
sesti kuin siihen uhratut 80 markkaa. 

Nyt Viesti kiertämään! 
Ps. Tuntemattomien osoitteet saa vaikka- 
pa toimituksesta. 



Ottakaamme toisiamme 

kädestä 




Vladimir Kokko Leningra- 
din yliopiston lehtori. 
Inkerin Liitto (n). 



Vuodet vierivät ja 
inkeriläisiksi itsensä 
tuntevat ihmiset vä- 
henevät Inkerin- 
maalla. Kun 10 vuotta 
sitten puolet synnyin- 
maalla asuvista inke- 
riläisistä piti suomea 
äidinkielenään, ny- 
kyisin arviolta vain 
joka kolmas osaa 
suomea, nuorista 
enää muutama pro- 
sentti. Tuleeko Inke- 
ristä vain historial- 
linen käsite? 



Perestroikka antaa meille uuden mahdollisuu- 
den uskoa, että inkerinsuomalaisten kulttuuri 
säilyy. Perestroikka vapauttaa Neuvostoliiton kan- 
sojen tarmon ja voiman. Tulee muutosten aika. 
Avoimuus pakottaa miettimään, keitä olemme ja 
mistä tulemme. Kiinnostus omia juuria kohtaan 
on kasvamassa. Siitä on monet merkit. 



Paljon sarkaa kynnettävänä 

Mielestäni kaikkein tärkeintä on Inkerin Liiton 
perustaminen ja rekisteröiminen tammikuun 30. 
päivänä 1989 Leningradissa. Se voi täyttää inke- 
riläisten kulttuurin kannattajien ponnistukset. 

Vastasyntynyt Inkerin Liitto aikoo taistella suo- 
men kielen pelastamiseksi. Aiomme tutkia Inke- 
rin historiaa ja auttaa niitä inkeriläisiä, jotka ha- 
luavat palata takaisin synnyinseuduilleen. Haavei- 
lemme omasta äänenkannattajasta, omasta kult- 
tuuritalosta ja museosta. Haluamme solmia yhtey- 
det niin Neuvostoliitossa kuin ulkomaillakin asu- 
viin inkerinsuomalaisiin ja järjestämme inkeriläis- 
ten kesäjuhlan. 

Kaikkia tarvitaan 

Tämä toteutuu, jos meillä riittää tarmoa, rahaa 
ja innokkaita ihmisiä. Inkerin Liiton johtokunnas- 
sa on nyt 11 jäsentä, eri ikäisiä, katsantokannoil- 
taan erilaisia ja jopa eri kansallisuutta. Mutta yh- 
teinen päämäärämme on halu yhdistää inkeriläi- 
set sekä edistää inkerinsuomalaista kulttuuria ja 
sen säilyttämistä juurillaan. 

Vaikka tilanteemme on vaikea, »toivo herää las- 
tens sydämissä», toivo Inkerin kansan elpymiseen. 
Kun otamme toisiamme kädestä, olemme rohkeita 
ja ahkeria, Inkerin kansalla on tulevaisuus. 

Kaikkea hyvää Suomen ja Ruotsin heimolaisil- 
le. Verisiteet yhdistävät meitä. Jossakin Boräsis- 
sa minullakin on täti Vera Hynninen. Lähetän hä- 
nelle ja kaikille lukijoille veljesterveiset. 



Virossa asuva Maria Kunttu: 



Inkerissä ovat juuremme 

Maria Kunttu, yksi Tallinnalaisista aktivisteista touhuaa 
Suomenlahden etelärannalla inkeriläisten puolesta. Keitosta 
kotoisin oleva Maria lomaili tammikuussa Suomessa täällä 
asuvan poikansa luona. 



Tallinnassa alkoi viime vuonna var- 
haissyksyllä kokoontua inkerinsuo- 
malaisten kulttuuriseura. Aluksi meillä 
oli muutamien 15—20 aktiivin kokous. 
29. 10. oli ensimmäinen kokous, jossa oli 
ainakin 600 ihmistä koolla. Kaikki oli oi- 
kein juhlallista. Tallinnan filharmonikoi- 
den kuoro lauloi Nouse Inkeri ja kansa 
kuunteli omaa hymniään seisaallaan en- 
si kerran moneen kymmeneen vuoteen. 
Kokous venyi pitkäksi, sillä ihmiset ha- 
lusivat kokouksessa puhua julki kaikki 
murheensa ja tuskansa, mitä kukin on 
saanut kärsiä, Maria Kunttu kertoo. 




laa Nouse Inkerin ja lopuksi lauloimme 
yhdessä Joulupuu on rakennettu. 



Haluamme oppia suomea 

— Joulukuussa Eestin inkerinsuoma- 
laisten kulttuuriseura rekisteröitiin. To- 
sin nimestä tuli kiistaa. Vanhempi polvi 
halusi säilyttää Inkerin nimen seuran ni- 
messä. Nuorempi polvi olisi halunnut pu- 
hua vain Eestin suomalaisesta seurasta. 
Vaikea sanoa häpeävätkö he, vai pelkää- 
vät. Seuran nimeen jäi kuitenkin sana In- 
keri, sillä siellä ovat juuremme ja sinne 
on kaipuu. 

Haluamme opettaa ja tehdä tutuksi 
nuoremmille Inkerin historiaa ja kulttuu- 
ria, lauluja ja runoja. Me haluamme myös 
opetella suomea. Jo nyt on perustettu 
kaksi suomen kielen ryhmää. Opettaja- 
na on Tallinnassa 20 vuotta asunut suo- 
malainen. 

Toinen kokous jouluna keräsi väkeä 
vielä enemmän. Salissa kaikuivat joulu- 
laulut. — Nyt ihmiset osasivat jo itse lau- 



Kylään puolin ja toisin 

— Meillä on suuri luottamus ja kaipuu 
Suomeen, että voisimme tehdä yhdessä 
työtä Suomessa asuvien inkeriläisten 
kanssa ja pitää yhteyttä. Mukavaa olisi, 
jos kuoro ja tanssiryhmät voisivat tulla 
Suomeen, vaikkapa kesäjuhlille esiinty- 
mään. Maria Kunttu kertoo, että monel- 
la Virossa asuvalla inkeriläisellä on hy- 
vä passiivinen suomen kielen taito, mut- 
ta se vaatisi käytännön harjoittelua. 

— Tahtoisimme haastatella vanhoja ih- 
misiä, jotka muistavat hyvin vielä Inke- 
rinmaata. Äitinikin, joka asuu Petroskois- 
sa, muistaa paljon tapahtumia. Tähän tar- 
vitsisimme nauhureita, Maria vetoaa. 

— Olisi kauhean mukavaa, jos meitä- 
kin pääsisi tulemaan edes yksi bussilli- 
nen, vaikkapa kuoro Turun kesäjuhliin. 

Teksti ja kuva: Helena Miettinen 



Meikäläisten kohtalot 



Inkerinsuomalaisten kohtaloista on to- 
della paljon kirjoitettavaa. Paljon on jo 
kirjoitettukin kohtaloista kansana, kan- 
sanryhminä ja yksilöinä ja paljon on vie- 
lä kirjoittamatta. Jokaisesta Inkeristä ko- 
toisin olevasta yksilöstä voisi varmasti 
kirjoittaa jopa kokonaisen kirjan. Kohta- 
loiden kovuus vaihtelee jokseenkin lie- 
västä kohtalosta aina käsittämättömän 
koviin kohtaloihin. 

Marraskuun Viestissä (1988/11) julkais- 
tut Verner Ahosen kaksi runoa on todel- 
la kirpaisevia kuten otsikostakin käy il- 
mi. Runossa Pieni kansa Verner käsitte- 
lee kansanryhmien kohtaloita eri puolil- 
la Neuvostoliittoa. Siihen voisi vielä lisä- 
tä Suomen, Ruotsin ja vielä parinkymme- 
nen toisen maan inkeriläisten kohtalot. 
Samassa Viestin numerossa vertailee toi- 
mitussihteerimme Helena Miettinen In- 
kerissä asuvien todellisuutta Suomen 
oloihin ja Ruotsissa asuvien kantasuoma- 
laisten ja inkeriläisten ehtoja. 

Verner Ahosen mielestä parhaimman 
kohtalon osan ovat saaneet ne, jotka ovat 
päässeet takaisin esi-isien seuduille Inke- 
riin. Hän ei varmaankaan ajatellut liioin 
aineellista puolta ja ei hän ehkä ollut tie- 
toinenkaan oloista Ruotsissa, Suomessa 
ja valtamerien takaisissa maissa (hän kuo- 
li Siperiassa 1948). Toiset arvot olivat var- 
masti etualalla. Sen sijaan hän oli koke- 
nut, mitä on joutua vieraihin oloihin 
kauas kotiseudulta. Ehkä hän aavisti 
myös, että jos joutuu vieraille maille, niin 
on silläkin hintansa, vaikka siellä onkin 
vapaus ja hyvät taloudelliset olosuhteet. 

Helena Miettinen kirjoittaa, että Ruot- 
sissa selviää hänen kuulemansa mukaan 
helpommalla inkerinsuomalaisena kuin 
kantasuomalaisena. Näin voi kyllä olla- 
kin. Me inkeriläiset tulimme Ruotsiin pa- 
kolaisina yli 40 vuotta, kun Suomi ei sil- 
loisissa olosuhteissa voinut antaa meille 
turvapaikkaa. 







Meillä ei myös moneen vuoteen ollut 
tilaisuutta palata takaisin Suomeen. Seu- 
rauksena oli, että juurruimme tänne. Lap- 
semme joutuivat ruotsinkielisiin koului- 
hin (suomenkielen opetusta ei silloin vie- 
lä ollut saatavissa kouluissa). Ruotsissa 
syntyneitten uusien sukupolvien juuret 
olivat useimmiten vain puoleksi ja neljän- 
nesosaksi Inkerissä. Kantasuomalaiset 
sensijaan tulivat tänne paljon myöhem- 
min ja syynä oli parempi toimeentulo 
täällä. Ruotsalaiset ovat tietoisia näistä 
asioista ja siitä johtuu varmasti se mah- 
dollinen ero kohtelussa, jonka kantasuo- 
malaiset ja inkerinsuomalaiset saavat 
osakseen täällä. Tulee myös muistaa, että 
inkeriläisten sulautumisella tänne Ruot- 
siin on, kuten jo aikaisemmin on mainit- 
tu, oma hintansa. 

Entistä enemmän meidän pitäisikin 
heimoveljinä ja -sisarina oppia ymmärtä- 
mään toisiamme ja ennenkaikkea anta- 
maan tukea toisillemme kaikissa niissä 
muodoissa, jotka eri olosuhteissa ovat 

Minne vie lopullinen määränpää. Sitä 
ei tässä vaiheessa kukaan tiennyt. 



mahdolliset. Rohkaiskaamme ja tuke- 
kaamme toisiamme ja ponnistakaamme 
kaikki voimamme tehdäksemme kaiken 
mitä voimme, että Inkerin suomalaisilla 
olisi tulevaisuus! 

Verner Ahosen toinen runo, Ikuiseen 
peittoon, muistuttaa meitä kouraantuntu- 
vasti siitä, miten monet ihmiskohtalot ovat 
menneet ikuiseen peittoon ja on jo myö- 
häistä saada tietoa niistä. Ponnistakaam- 
me voimamme myös tässä suhteessa ja 
ottakaamme talteen kaikki ne yksityisten 
ihmisten, kansanryhmien ja koko kan- 
samme kohtalot, jotka vielä on otettavis- 
sa talteen. Tehkäämme se siinä muodos- 
sa, mihin meillä jokaisella on mahdolli- 
suutta. Kaikilla ei ole mahdollisuutta kir- 
joittaa kirjoja tai tehdä kuvanauhoituksia. 
Useimmat meistä voimme sensijaan teh- 
dä ääninauhoituksia ja kirjoittaa esimer- 
kiksi Viestiin. Ja kaikki me voimme ot- 
taa talteen valokuvia ja tehdä muistiinpa- 
noja. Pelastakaamme siis mahdollisim- 
man paljon tietoa kansamme ja yksilöi- 
den historiasta ja kohtaloista! 

Toivo Folkesten 



Kuka tietää? 

Luvialaiset haluaisivat yhteyden sodan 
aikana paikkakunnalla asuneisiin inkeri- 
läisiin tai heidän sukulaisiinsa. Luvialai- 



set muistelevat ja kaipaavat vieläkin in- 
keriläisiä. Seuraavassa luettelo henkilöis- 
tä ja taloista, joissa he asuivat. Yhteyden- 
otot vaikkapa Inkeriläisten Viestin toimi- 
tukseen, tieto kulkee sitä kautta eteen- 
päin. 



Nimi 

Mikko Tokko ja Sohvi 
Kaisa ja Emilia Pelman 
Elsa Rokka 
Olga Nikitina 
Poikolaisen perhe 
Mustonen Anni 
Toivo Virkki 
Juonolainen Lyyli 
Hyyrönen Antti 



Talon nimi 

Vanha-Esko 

Vanha-Esko 

Heinilä 

Eino Lanki 

Ranta-Joopi 

Sahari 

Sahari 

Peränkylässä 

Peränkylässä 



Kylä 

Peränkylä 

Peränkylä 

Luodonkylä 

Luodonkylä 

Niemenkylä 

Peränkylä 

Peränkylä 

Tallinnassa 20 tammikuuta 1989 



Terveisiä Suomeen ! 



Parhaat terveiset Inkerin suomalaisten 
seuroilta Eestistä. 

Viime vuosi on ollut täällä »laulavan 
vallankumouksen» vuosi. Sen tuloksena on 
syntynyt kansalaisten aloitteliaisuuden 
aalto. On tullut lisää monien kansalli- 
suuksien seuroja. Samassa on myös suo- 
malaiset heränneet pitkien vuosien pai- 
neesta. Perestroikka on saamassa vauh- 
tia kaikille aloille ja kaikki ihmiset eivät 
ehdi sulattaa näin nopeita muutoksia. 
Vuosi sitten kukaan ei olisi voinut ajatel- 
la, että Eestissä viimeisen neljän kuukau- 
den aikana perustetaan kahdeksassa kau- 
pungissa — koko Eestiä kattava Inkerin 
suomalaisten seurojen verkko: Tallinnas- 
sa, Tartossa, Kohtla-Järvellä, Rakveressa, 
Haapsalussa, Pärnussa, Vörussa ja 28. 1. 



89 perustuskokous Viljandissa. Yhteisjä- 
senmäärä ylittää kaksi tuhatta ja joka päi- 
vä tulee jäseniä lisää. Kunhan järjestyvät 
tilat paikkakunnilla, sen mukaan myös 
harrastusryhmien määrä kasvaa. Laulu- 
kuorot jo toimivat monessa seurassa, sa- 
moin kuin suomen kielen opetus iltaryh- 
missä sekä kouluissa. Suuntaus on, että 
tulevaisuudessa voitaisiin järjestää yleis- 
Inkerin suomalaisten kesäjuhla rajoista 
riippumatta. 

Tällä lyhyellä viestillä halusin terveh- 
tiä Inkeriläisten viestin lukijoita ja toivot- 
taa yhteistyöhalukkuutta, koska siihen on 
avautunut mahdollisuus. 

Inkerin suomalaisten Tallinnan seuran 
puheenjohtaja. 

Rudolf Pakki 



Seukkoseurasta 
terveisiä 



Tämän tästä vilahtaa Viestin palstoilla 
maininta: »Seukkoseura kokoontuu...» 

Seukkoseura (seukko = Inkerin mur- 
retta, suom. serkku) on osa Helsingin In- 
keriläisten yhdistyksen toimintaa. Se toi- 
mii hengellisellä ja kansallisella pohjalla 
ja on avoin kaikille ja kaikenikäisille. Oh- 
jelma tapahtuu lähinnä itsepalvelupe- 
riaatteella. Jotkut osallistujista tuovat oh- 
jelmaa tullessaan. Kenellä Raamatun lu- 
kua, kenellä puhe, lehtileike luettavaksi, 
runo, laulu tms. Yhteislaululla on vahva 
sijansa. Harvemmin ohjelmaa on etukä- 



teen suunniteltu, paitsi kun on kyseessä 
juhla, retki, tutustumiskäynti tms. Tar- 
koitus on, että tavataan toisiamme, jutel- 
laan ja juodaan kahvia. Toiminta on al- 
kanut marraskuussa 1975. Koolla on ol- 
lut n. 12—20 henkeä. Kokoontumiset ta- 
pahtuvat aina päivisin klo 13 ja Karjala- 
talon II krr:ssa, Inkerisalissa. 

— Seuraava tapaaminen on torstaina, 
maaliskuun 16 pnä. Seuraa jatkossa leh- 
den ilmoituksia! 

— Tervetuloa mukaan! 

H. H. 

Arkuus vaivaa 
ulkoeurooppalaisia 

a m a M aa a a ma 

inkeriläisiä 

Ronald Randefelt kiersi kymmenen kuukautta maailmaa ja 
tapasi matkallaan synnyinseuduiltaan kaukana asuvia inkeriläisiä. 
Matkareitti kulki Ruotsista Helsingin kautta junalla Moskovaan 
ja edelleen Kiinaan, Taimaaseen, Uuteen Seelantiin, Australiaan, 
Kanadaan, Usaan, Islantiin ja takaisin Ruotsiin. Poimimme 
Ronaldin matkakertomuksesta muutaman katkelman: tapaamiset 
inkerinsuomalaisten kanssa. 



Matka alkoi elokuussa 1987 ja joulu- 
kuun alussa Ronald saapui Syd- 
neyhin. Hän tiesi etukäteen, että Austra- 
liassa asuu inkeriläisiä, kysymys oli vain 
kuinka heidät suuresta maasta löytää. 
— Tein samoin kuin Elias Lönnroth aikoi- 
naan, kysyin paikkakunnan papilta neu- 
voa. Soitin Sidneyn suomalaisen seura- 
kunnan papille, ja tiedustelin inkeriläis- 
tä. Pastori ei pystynyt suoralta kädeltä 
vastaamaan. Nyt jälkikäteen ymmärrän 
hyvin syyn siihen. Australiaan muutta- 
neilla inkeriläisillä on, kuten useimmilla 
muillakin, hirvittäviä kokemuksia taka- 
naan, useat ovat menettäneet koko per- 
heensä, toiset karanneet Siperian vanki- 
leireiltä jne. Useimmat heistä ovat päät- 
täneet vaieta ja unohtaa menneisyytensä. 



Vihdoinkin tärppää 

Sidneystä matka jatkui Melbourneen. 
— Suomalaisen paikallisradion kautta 
sain kontaktin useampaankin inkeriläi- 
seen. Useimmat heistä olivat valtavan 
epäluuloisia kuullessaan, että olin tullut 
aina Ruotsista saakka haastattelemaan. 
Vain kaksi henkilöä halusi ylipäätään ta- 
vata minut ja sain jutella muutaman mi- 



nuutin heidän kanssaan, Ronald tilittää. 
Vasta VVollongongin partioleirillä, 80 
kilometriä Sidneystä etelään Ronaldia on- 
nisti. Hän tapasi leirillä Toivo ja Impi 




Punalippu kului Australiassakin. 

Lehtorinteen, joiden luona hän vietti 
muutaman päivän. — Tutustuimme toi- 
siimme melko pian ja selitin heille vierai- 
luni tarkoituksen. Löysin matkatavarois- 
tani kuluneen Punalipun inkeriläisnume- 
ron, jonka äitini oli lähettänyt minulle 
Thaimaahan. Toivo ihmetteli lehteä ja 
nukkumaan mennessäni hän jäi sitä lu- 
kemaan. Kun aamulla heräsin, istui hän 
taas tuolissaan ja luki Punalippua edel- 
leenkin. Epäilen, mahtoiko hän lainkaan 
nukkua. 

— Impin tarina on tyypillinen inkeri- 
läistarina. Onnellinen lapsuus päättyi kol- 
lektivisointeihin ja eräänä pimeänä yönä 



perhe karkotettiin Siperiaan. Monet mat- 
kakumppaneista kuolivat jo menomatkal- 
la. Toiset taas kuolivat Siperiassa nälkään 
ja kylmään. Impin onnistui veljensä kans- 
sa paeta Siperiasta takaisin Inkerinmaal- 
le, josta hän sota-aikana kulkeutui Suo- 
meen. Haastattelun jälkeen Impi oli vä- 
synyt, mutta tyytyväinen, että oli saanut 
kertoa kokemuksistaan. 

Uudessa Seelannissa Ronald alkoi jo 
kyllästyä inkeriläisten etsimiseen. Vaik- 
ka saarilla asuukin arvion mukaan 20— 
50 inkeriläistä, Ronald ei heitä tavoitta- 
nut. 




Mikko Pitkänen ja Ronald Randefeit Niagaran putouksiiia. 



Ronald Randefeit on 27-vuotias Örebrolainen insinööri, pakkasi reppunsa, tyh- 
jensi säästöpossunsa ja lähti kiertämään maailmaa. Matkailunähtävyyksien ohel- 
la Ronald tapasi muutamia inkeriläisiä matkansa varrella. Ronald tunnetaan myös 
Ruotsissa ilmestyvän Ingria -lehden toimittajana. 

Parempi onni Kanadassa 

Helmikuun viimeisenä päivänä Ronald 
lensi Kanadaan Torontoon, jossa häntä oli 
vastassa inkeriläissyntyinen Mikko Pitkä- 
nen. Kanadan inkeriläiset tapailevat toi- 
siaan säännöllisesti, vaikkei heillä ole- 
kaan varsinaisesti järjestäytynyttä toimin- 
taa. Ronald tapasi Torontossa kymmen- 
kunta inkeriläistä perhettä ja jututti kuut- 
ta inkeriläistä. 

Thunder Bayssä hän tapasi Viron Inke- 
ristä olevan Dagmar Kähärän, jolla oli 
muistikuvia jopa tsaarin ajoilta. — Dag- 
mar toimi aktiivisesti suomalaisessa hel- 
luntaiseurakunnassa Narvassa ja kun 
Neuvostoliitto »vapautti» Viron, monet 
miehet pidätettiin heidänkin kylässään. 
Neuvostoliittolaisten tulo merkitsi terro- 
riaaltoa siviiliväestöä kohtaan. Kysyin 
Dagmarilta, mitä hän piti venäläisistä. 
Dagmarin mielestä venäläiset olivat hy- 
viä ihmisiä ja saivat kärsiä siinä missä 
muutkin neuvostojoukkojen tullessa. 

Dagmar oli asunut Ruotsissa, Örebros- 
sa, jonkin aikaa sodan jälkeen. Kun viro- 



laisten massamuutto Ruotsista alkoi, läh- 
tivät Kähärät virran mukana. Kun kysyin 
Dagmarilta, tunsiko hän itsensä suoma- 
laiseksi, virolaiseksi vai kanadalaiseksi, 
hän vastasi olevansa inkeriläinen kuole- 
maansa asti. 

Thunder Bayssa Ronald tapasi monia 
muitakin inkeriläissyntyisiä henkilöitä. 

Ronald tiivistää kokemuksensa päätel- 
mään, että inkerinsuomalaisuus Suomen, 
Ruotsin ja Neuvostoliiton ulkopuolella 
kuolee sukupolven aikana. Ensiksikin in- 
keriläiset ovat Kanadassa sulautuneet 
etenkin virolaisiin ja toiseksi inkeriläisillä 
ei ole paluuta menneeseen. Vaikka Kana- 
dan ja Australian inkeriläiset elävät talou- 
dellisesti hyvissä oloissa, ovat oman kult- 
tuurin juuret katkenneet. — Lopuksi vielä 
lausun suurkiitokset kaikille inkeriläisil- 
le, jotka ovat matkani aikana auttaneet 
minua suurenmoisella tavalla. 

Ronald Randefeltin 

matkakertomuksesta 
Suomentanut ja lyhentänyt 
Helena Miettinen 



19. 2. perustettiin Helsingissä Suomi-Inkeri-seura tulevaan inkerinsuomalaisten 
ystävyystoimintaan. Lisää seuraavassa numerossa. 



Muistilista 



Inkeriläisten yhdistys ry:n sääntömääräi- 
nen vuosikokous pidetään 19.3. 1989 klo 
14.00 Karjalatalolla. 

Esillä ovat yhdistyksen sääntöjen 8:§:n 
mukaiset asiat. 

Kokous on samalla Helsingin paikallis- 
osaston kuukausikokous. 



Lahden inkeriläiset kokoontuvat 13.3. 
Joutjärven seurakuntasalissa Inkeri-iltaan. 
Kaikki ystävät tervetuloa! 

Seukkoseuran kokous 16. 3. ja 13. 4. 
klo 13.00. 

Turun inkeriläiset 27. 3. klo 14.00 pää- 
siäisjuhla. 

ERKKI TUULEN 



»INKERILÄISTEN VAELLUS 



» 



kuuluu jokaisen kotikirjastoon 

Se kertoo asiatietoa heimmomme kohtalon vuosista. 
OSTA ITSELLESI JA YSTÄVILLESI LAHJAKSI! 
Tilaukset os. Inkeriläisten yhdistys 793 726. 
Hinta 110,- 

TNJ^JRIN- SUa\lAllI$T£N- 5FU3QA 



TAI<TTO 



numero 4 



huhtikuu 1989 




Arvo Survo on Juhani Jääskeläisen hautakummun äärellä. Läsnä olivat myös 
Jääskeläisten tyttäret ja Poika Pietari perheineen. Jääskeläisen tyttäret pukivat 
Arvon inkerinpapin pukuun. Inkerin piispan Laurikkalan perintö siirtyy omall maali, 
Onko Arvo tuleva Inkerin piispa? 



inkeriläisten viesti 



Toimitus 

Päätoimittaja: 

Matti Vironmäki, puh. (90) 631 285 

Toimitussihteeri 

Helena Miettinen 

Lumikonkuja 1 

04230 Kerava 

(Toimituksen osoite) 

puh. (90) 247 858 

Toimituskunta 

Markku Pyysiäinen, 
Anja Luoma, 
Anne Tuohimäki 

Konttori 

Lehden ym. tuotteiden tilaukset, osoitteet, 

jäsenmaksut yms. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 tai (90) 8732 095 

Anneli Korkkinen 

Postisiirtotili Hki 30636-4 

Tilaushinta 

80 mk/vsk kotimaassa, Ruotsissa 120 kr 
v. 1988 



Ilmoitukset 

1/1 sivu mk 500 mk 
1/2 » » 300 mk 
1/4 » » 200 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Hallituksen puheenjohtaja: Matti Vironmäki 

Tehtaank. 5 E 43, 00140 Helsinki 

Puh. (90) 631 285 

Säätiön postisiirtotili 146660-1 



Kansikuva: Ensimmäinen Tartossa pitkästä aikaa ilmestynyt Inkerinsuomalaisten oma lehti. 

Tämä on haaste! 



Inkerinsumalaiset ovat saaneet paikan 
suomalaisten sydämessä ja moni on mie- 
lessään miettinytkin, miten voisi kantaa 
oman kortensa kekoon ja auttaa ystä- 
väänsä. 

Nyt siihen tarjoutuu konkreettinen 
mahdollisuus. Suomi-Seura ry. ponniste- 
lee koko tämän vuoden ajan inkerinsuo- 
malaisten auttamiseksi. Kunniatehtänä- 
ni on vetää pääsihteerinä varojenkeräys- 
kampanjaa. Vt. ylitarkastaja Raija Karo- 
nen hoiti maaliskuun lopussa päättyneen 
kirjakeräyksen, joka tuottikin kasoittain 
kirjoja. Kirjat toimitetaan huhtikuun alus- 
sa Tallinnaan, josta ne jaetaan edelleen 
kaikkien inkerinsuomalaisten kulttuuri- 
seurojen kesken. Osa lähetyksestä toimi- 
tetaan siis edelleen Leningradin ja Petros- 
koin alueelle. Tällä hetkellä ei kirjoja voi- 
da enää valitettavasti ottaa vastaan, sillä 
paikallisten seurojen vastaanottokyky on 
ylitetty, heillä kun ei ole yksinkertaises- 
ti riittävästi kirjastotiloja. 

Mutta muutakin voi tehdä, sillä rahaa- 
kin tarvitaan kirjapainon, perinteen tal- 



lentamiseen tarvittaviin välineisiin ja suo- 
menkielen opetuksen järjestämiseen, 
unohtamatta tietenkään jo aikaisemmin 
mainitsemaani inkerinsuomalaisten van- 
hustetaloa. 

Lukijoiden joukossa on monia aktiivi- 
sia ihmisiä, jotka puuhailevat eri yhdis- 
tyksissä. Ehdottaisinkin, että tempaisitte 
yhdistyksissänne ainakin kerran tämän 
vuoden aikana Inkeri-keräyksen hyväk- 
si. Järjestäkää arpajaiset tai kahvitarjoi- 
lu, jonka tuotto lahjoitetaan Suomi-Seu- 
ran Inkeri-keräykseen. Ja viekää viestiä 
eteenpäin naapurillennekin. 

Jatkossa järjestyy myös Inkeri-aiheista 
tavaraa myytäväksi keräyksen hyväksi ja 
järjestetään suuri hyväntekeväisyyskon- 
sertti Inkerin-päivänä 5. 10. 1989, johon 
esiintyjäksi on pyydetty itse Arvo Survo. 

Kannattakaa keräystä tai haastakaa toi- 
nen toisenne Viestin palstoilla mukaan 
Inkeri-keräykseen! Minä heitin ensim- 
mäisen haasteen, kuka vastaa? 

Helena Miettinen 



Suomi-Seuran 

Inkeri-keräyksen tili 

KOP-Helsinki-Mariankatu 

120150-32333. 




Mekin opimme Suomea! 



Keiton pienessä suomalaisky- 
lässä, parikymmentä kilo- 
metriä Leningradista itään, 
eletään voimakkaasti Inkerin 
ikiomaa perestroikkaa. Yli 
kolmekymmentä oppilasta 
opiskelee kahdesti viikossa 
Irja Ivanovnan johdolla 
isiensä ja äitiensä hylkäämää 
kotikieltä ja kylän puuha- 
miehet suunnittelevat oman 
kirkon rakentamista. 

Joillekin Keiton nimi tuo mieleen peru- 
nat, samaan tapaan kuin Loppi helsin- 
kiläisille, sillä Keiton tasaisten ja kivettö- 
mien peltojen sato ruokki aikoinaan pie- 
tarilaiset ja työllisti Suomesta tulleet sa- 
donkorjaajat. Joillekin Keiton mainitsemi- 
nen muistuttaa Pavlovin koirakokeista, 
sillä Nobel-palkinnon saajan tutkimus- 
keskus sijaitsee juuri Keitossa. 

Mutta nyt, vuonna 1989, Keitossa tais- 
tellaan omalla hiljaisella tavallaan in- 
kerinsuomalaisen kulttuurin säilyttämi- 
seksi. 



Mummo on suomalainen 

— Leluni on pöydällä. Minunkin lelu- 
ni on löydällä. Antti leikkii kotona. Hän 
leikkii koulussakin, luettelee opettaja Ir- 
ja Ivanovna selkeästi, ilman pienintäkään 
vierasta korostusta. Keiton koulun suo- 
menkielen tunnilla tammikuun viimeise- 




nä maanantaina opeteltiin -kin liitepartik- 
kelin käyttöä ja kerrattiin järjestyslukuja. 
Oppia olivat tällä kertaa hakemassa vii- 
si oppilasta — kolme poikaa ja kaksi tyt- 
töä. — Jos lapsilta kysyy, miksi he opis- 
kelevat suomea, niin suurin osa vastaa, 
että mummo on inkeriläinen. Vanhem- 
mat haluavat, että lapset oppivat suomea, 
vaikkeivät sitä itse aina enää osaakaan. 
Jos koulutus on venäjänkielistä, se mää- 
rää kaikki käsitteet ja kaiken tiedon saan- 
nin, Irja Ivanovna selittää. 



Oppilasmäärä kasvussa 

— Nyt Keiton koulussa opiskelee suo- 
mea kaikkiaan 34 lasta. Ryhmät ovat pie- 
ni vain viisi kuusi lasta yhdessä ryhmäs- 




sä. Tunteja pidetään kahdesti viikossa. 
Syksyllä aloitti 54 oppilasta, mutta jotkut 
ovat jääneet pois, sillä kielen opiskelu on 
ankaraa työtä, pelkkä tunneilla käynti ei 
riitä. 

Oppilasmäärä kasvaa kuitenkin taas 
ensi vuonna, sillä koulutulokkaiden jou- 
kossa on monta pientä inkerinsuoma- 
laista. 



Säännöllistä ja vapaaehtoista 
oppimista 

— Avatkaa kirjanne! Ljuda, ole hyvä ja 
lue esimerkit sivulta 176. Näytä Sasha, 
papukaijan kuva. Minullakin on papukai- 
ja. Muista, Kati. Minullakin, kaksi ällää, 
Irjan opetus soljuu tasaisesti eteenpäin. 



Irja Ivanovnan 
luokat ovat pieniä ja 
tehokkaita. »Ensim- 
mäisenä on punai- 
nen auto» Sasha 
selittää selvällä 
suomenkielellä. 



— Tämän ryhmän oppilaat ovat aloit- 
taneet viime syksynä, jolloin tytöt eivät 
osanneet sanaakaan suomea, Irja nyök- 
kää Katin ja Ljudan puoleen. — Olemme 
päässeet vasta vauhtiin. Suomen kielen 
opetus alkoi tosin jo toista vuotta sitten, 
mutta olin silloin vielä toisessa työssä. 
Kun lisäksi äitini sairasteli, jäivät tunnit 
usein pitämättä. Vasta tänä vuonna olem- 
me aloittaneet säännöllisen opiskelun. 
Saimme jopa oman luokan, missä lapset 
voivat katsella kirjoja ja vietää aikaansa 
ennen tunnin alkua. 



Oman koulun kasvatteja 

Irja Ivanovna, os. Mylleri on itsekin en- 
tisiä Keiton koulu oppilaita. — Kiitos van- 



hemmilleni, meidän perheessä aina pu- 
huttiin inkeriä, silloinkin, kun emme olisi 
sitä halunneet. Isä oli ankara näissä 
asioissa. Löi nyrkkiä pöytään ja jyrisi, että 
meillä ei ryssää haasteta, sillä siisti. Myö- 
hemmin opiskelin Petroskoin yliopistos- 
sa, Irja perustelee kielitaitoaan. 



Kirjarivi pitenee 

Puute aapisista ja muusta oppimate- 
riaalista on vähitellen poistumassa, kun 
suomalaisten auttamisinto on päässyt 
vauhtiin. Suomesta lahjoitettuja lastenkir- 
joja on nyt lasten ulottuvilla. Apu onkin 
tarpeen, sillä Leningradista ei suomenkie- 
listä luettavaa ole saatavilla. 

— Olen aikaisemminkin nähnyt tämän 
ja kopioinut runoja vihkoon. — Runot ja 
lauluat jäävät hyvin lasten mieleen. Jos 
toivoa saa, niin työvihkot ja kirjat ovat 
erittäin tervetulleita, Irja huokaisee sela- 
tessaan Suomi-Seuran lähettämää Pikku 
Pegasos kirjaa. 



Paavo Parkkinen, 
Keiton Cygnaeus 

Ajatus äidinkielen opetuksesta inkeri- 
läislapsille syntyi Paavo Parkkisen pääs- 
sä jo vuosia sitten. Paavo itse puhuu suo- 
mea kankeasti, mutta mielellään, sillä 
tuntuma äidinkieleen pääsi pahasti aikoi- 
naan ruostumaan. Paavon perhe siirret- 
tiin sodan aikana Volgan rantamille täy- 
sin venäläiselle paikkakunnalle. Takaisin 
kotiseudulleen perhe pääsi pojan ollessa 
jo toisella kymmenellä ikävuodellaan. 

Mutta lapsilleen Paavo päätti opettaa 
suomen kielen keinolla millä hyvänsä. 
Kun sitten Esteri, Paavon ja Lilja Parkki- 
sen 9-vuotias pikkutyttö aloitti koulutien- 
sä, Paavon onnistui saada Keiton koulun 
rehtorilta lupa suomen kielen opettami- 
seen. Nyt Parkkisten perheessä on neljä 
suomea puhuvaa lasta. Jopa nuorinkin, 
juuri ja juuri kaksivuotias Maria, luette- 



lee ala-asteen taskukirjasta sujuvasti eri 
ötököiden nimet. — Suuressa perheessä 
on helpompi harjoitella, Paavo kommen- 
toi. 



Lilja, hiljainen voimayksikkö 

Parkkisten elämä Leningradin laitamil- 
la on moderni sekoitus uutta ja vanhaa. 
Paavo soittaa bassoa orkesterissa ja osal- 
listuu vapaa-aikanaan aktiivisesti kirkon 
elämään. Vaimo Lilja puolestaan hoitaa 
kodin, neljä lasta, lehmän ja puutarhatyöt 
ja vaikenee seurakunnassa, ainakin tois- 
taiseksi. — Kyllähän minäkin teidän seu- 
raksenne juttelisin, mutta kotiasiatkin on 
hoidettava, Lilja nauraa. 

— Paavo sanoo, että voisin ottaa muu- 
taman lapsen omien lisäksi hoitoon, sil- 
lä emme välitä lapsia tarhoihin laskea ve- 
näjää oppimaan. Kotona he saavat sen- 
tään puhua suomea. 

Helena Miettinen 

Paavon päätä ei palellut. Suomen kielen 
opetus on laajenemassa muillekin 
paikkakunnille. 



Inkerin koululaisia ennen ja nyt 




Tämän tytön takia muutkin Keiton lapset lukevat äidinkieltään. Esteri ja Maria Parkkinen. 




Klaasovan viimeinen suomenkielinen luokka vuodelta 1939. Kuvan lähetti Toivo Uski Ruot- 
sista. (Toinen oikealta eturivissä.) 



Eero Rautajoki 

Inkerin »miljoonikot» 




Suomeen vapaaehtoisesti siir- 
tyneet inkeriläiset saivat 
vaihtaa vähäisen omaisuu- 
tensa ja rahansa Suomen 
markoiksi. Inkeristä ei ollut 
paljon muuta mukana tuota- 
vaa. 



Vallankumouksen jälkeen nähtiin näl- 
kää erityisesti kaupungeissa. Stalinin 
hirmukauden aikana ei kaupoista saanut 
juuri mitään, kaikki tavara oli loppunut, 
eikä uusi systeemi pelannut. Kun jokai- 
selta entiseltä omillaan toimeentulevalta 
ei voitu takavarikoida arvoesineitä, kek- 
sittiin vaihtokauppa kullan yms. kerää- 
miseksi pois kansalta. Arvoesineet voi sil- 
loin vaihtaa kultaesineiden vaihtokau- 
poissa, (torksiineissa) ruokaan. Valtion 
kassaholvit ilmeisesti pullistelivat tavaran 
paljoudesta, ja kansalaisista tuli tasa-ar- 
voisia köyhyydessä. Vaihtokaupoista oli 
saatavissa kaikkea: sokeria, suolaa, jau- 
hoja, ulkolaista ruokaa jne. Näin tyhjen- 
nettiin Inkeristä suurin osa arvoesineistä. 
Sota-aikana vaihtokauppa pelasi edel- 
leen siten, että Inkerin kylistä suuntau- 
tuivat matkat länteen ja rannikon kalas- 
tajakyliin. Vaihdettavana oli milloin mi- 
täkin: vaatteita, kankaita, köysiä, peru- 
naa jne. mitkä vaihdettiin ruokatavaroi- 
hin. 



Toinen maailmansota oli vaatinut tu- 
hansia kuolleita Inkerin siviiliväestöstä. 
Ihmiset tuskin olisivat nälkään kuolleet 
ja kulkeneet puolipukeissa, jos he olisi- 
vat omistaneet jotain rahaksi tai tavaraksi 
vaihdettavaa. 



Kauppiaat astuvat kuvaan 

Siirron vuoksi oli Viroon ja Inkeriin ko- 
mennettu Suomesta sotilaita erilaisiin 
tehtäviin. Koska Saksassa ja Virossa val- 
litsi puute monista sellaisista hyödykkeis- 
tä, joita Suomessa vielä oli saatavissa, 
eräät sotilaat kävivät tehtäviensä ohessa 
kauppaa varsinkin saksalaisten kanssa. 
Nämä puolestaan lähettelivät ostoksensa 
Saksaan heiloilleen ja omaisilleen. Tällai- 
sia tavaroita olivat mm. naisten hepenet, 
hajuvedet, saippuat, korut yms. 

Eräs suomalainen leuhki kännipäissään, 
että hänellä oli ollut niin paljon saksalais- 
ta ja venäläistä rahaa, että olisi voinut ta- 

petoida kämppänsä paperirahalla. Pienis- 
tä kaupoista muodostui vuosien aikana 
suuria summia. Kun toiset tekivät kaup- 
paa, inkeriläisiä kuoli aliravitsemukseen. 
Sotilaat eivät voineet vaihtaa itse raho- 
jaan Suomessa, sillä sitä oli liian paljon 
vaihdettavaksi. Siksi »rahapohatat» kek- 
sivät käyttää inkeriläisiä rahanvaihtajina, 
mistä kuitenkin aiheutui vaihtajille pul- 
mia. 



Inkeriläiset »rikkaat» 

Ulkomailla asuva siirtotehtävissä mu- 
kana ollut rouva kertoi yhden Inkerin 
mummon vaihtaneen erään upseerin ra- 
hoja saaden niistä Suomessa 100 000 mk. 
Ainut ohje mummolle oli se, ettei vaih- 
dosta seuraisi mitään pahaa, jos vaihtaja 
pitäisi suunsa kiinni. 

Mummo joutui ensin asumaan tyttä- 
rensä perheen kanssa pieneen mökkiin, 
mutta tyttö lähti perheineen takaisin 
Neuvostoliittoon. Vanha ja työkyvytön 
mummo tunsi mökin kuitenkin kodik- 
seen, jossa hänen oli hyvä asua. Upseeri 
kävi aikanaan hakemassa rahansa pois 
mummolta, joten hänelle ei niistä ollut 
mitään hyötyä. 

Kunnanviranomaiset tiesivät rahan- 
vaihdosta, ja se esti mummolta kaikki 
avustukset. Myöhemmin naapurit kertoi- 
vat mummon kuolleen köyhyyteensä 
mökissään. 

Jotkut pakolaiset pääsivät opiskele- 
maan. Yksi heistä olisi jäänyt mielellään 
Suomeen, mutta opiskelu kävi rahan 
puutteen vuoksi vaikeaksi, minkä vuok- 
si nainen anoi avustusta. 

Se evättiin kuitenkin siitä yksinkertai- 
sesta syystä, että papereitten mukaan hän 
oli rikas. Nainen oli kertomansa mukaan 
Suomeen tullessaan vaihtanut jonkin 
keplottelijan rahoja 250 000 mk. Opiske- 
lijalla ei ollut muuta mahdollisuutta kuin 
keskeyttää opiskelunsa ja palata takaisin. 

Eräässä kylässä Inkerinmaalla oli entis- 
tä kolhoosin peltoa jäänyt vuonna 1943 



kylvämättä. Niinpä 15 kylän miestä 
hankki itselleen siemenviljaa ja kylvi 
ruispellon. Tulos oli mahtava, sillä pelto 
sattui olemaan parasta maata. Sadon val- 
mistumisen aikaan kylään jääneet ottivat 
osuutensa viljana. Suomeen lähtijät tah- 
toivat myydä viljan ja ottaa osuutensa ra- 
hana. 

Joku venäläinen kauppias lupasi hoitaa 
viljan myymisen kaupungin torilla. Tie- 
täen torihinnat miehet arvioivat saavan- 
sa viljasta 100 000 Suomen markkaa. 
Pian kauppias alkoi kuitenkin valitella 
viljan hinnan laskemista ja aikanaan 
miekkonen tilittikin vain 50 000 mk:n 
edestä rahaa. Hänen oma myyntipalk- 
kionsa oli 10 000 mk. Kahdeksan perhet- 
tä sai siis rahaa täällä vaihdettuna 5 000 
mk perhettä kohti. Tuo 40 000 mk sum- 
ma tuotiin Suomeen ja jaettiin perheille. 
Myös tämä oli esteenä avustuksen saan- 
nille. 



Avustukset ja ystävät 

Inkeriläiset saivat sota-aikana moni- 
naista avustusta. Apu ei ollut merkittä- 
vää, eikä koskenut jokaista. Niinpä eräs- 
kin naiseläjä totesi kerran, että hänkin sai 
lankarullan, muttei enää muistanut, oli- 
ko siinä mukana neula vai ei. 

Joillakin opiskelijoilla oli suuria vai- 
keuksia varsinkin ruokalaskujensa mak- 
samisessa. Näistä he selvisivät kuitenkin 
Eeroja Sirkka Hietakarin avulla. Kun ra- 
haa ei ollut, kertoivat mainitut — nyt jo 
kuolleet — henkilöt käyneensä sitä ker- 
jäämässä tutuilta liikemiehiltä. 

Ehkä oli niin, että heimojärjestöjen ra- 
hat eivät piisanneet jokaiseen tarpeeseen. 
Kun järjestöt aikanaan lopetettiin jäivät 
heimopuuhat vuoden 1944 jälkeen pois 
ohjelmasta. Muuttuneissa olosuhteissa 
yritti jokainen »valanvannoja» pelastaa 
nahkansa ja irtautua menneisyydestään. 
Näin inkeriläisten avustaminen jäi vain 
harvojen ystävien tehtäväksi. He eivät 
koskaan luopuneet myötätunnosta inke- 
riläisiä kohtaan. 



Viimeisiä virpomisia 

Lapsuuden muistoina pääsiäisestä on 
mieleeni jäänyt virpominen ja keinu. Vir- 
pomassa käytiin viikkoa ennen pääsiäis- 
tä, niin sanottuna virpolauantaina. Ja vii- 
kon kuluttua käytiin ajamassa kuostia. 

Vaikka nousevan polven lapsille ei 
enää kuulunut virpominen, sen sanottiin 
olevan vanhan aikaista, äitini oli tässä 
asiassa eri mieltä. Hän piti kiinni hänel- 
le jätetyistä tavoista. 

Kaikkiin kysymyksiin ja selvityksiin 
hän vastasi: Niin kauan kuin minun pää- 
ni on pystyssä, meillä käydään virpomas- 
sa omat kummit. Minun ei auttanut muu- 
ta kuin hakea pajun urposia ja laittaa ko- 
meat virpovitsat ja oli osattava laulaa vir- 
polaulu. 

Virpoi varpoi vitsat siul' 
kanaseltais munat miul' 
viikoks velkaa, enempää ei kelpaa. 

Virpovitsa oli muistettava jättää kum- 
mille ja viikon kuluttua pääsin kuostin 
ajoon. Sain kummeilta hyvät kuostit, si- 
pulin kuorilla värjätyn munan, prääniköi- 
tä ja karamellia. 

Minä tiesin että isommat lapset nauroi- 
vat minulle, mutta mitäpä minä sille 
mahdoin, äidin sana oli laki. Harmin kyy- 
neleet oli salattava. 



Äitini kunnioitti vanhempia ihmisiä. 
Niinpä hän kerran katsoi hyväksi, että 
minun oli mentävä virpomaan kylän van- 
hinta asukasta. Vaari istui entiseen ta- 
paansa isolla penkillä vilja-aittansa sei- 
nustalla. Ensin hän ihmetteli, miksi aloin 
häntä kurittaa. Minä en ihmettelystä vä- 
littänyt, sillä sehän kuului asiaan. Laule- 
lin virpoi, varpoi ja röpsyttelin vaaria niin 
paljon kuin ehdin. Ja siitäpä se sitten lau- 
kesi. Vaari riemastui laulustani ja viikon 
kuluttua sain hakea kanaselta munat, 
niin kuin laulussa sanotaan. 

Tuo viimeinen vaarin virpomiseni jäi 
minulle erikoisesti mieleen. Hän laittoi 
minun jättämäni virpovitsan vilja-aittan- 
sa päätyyn räystään alle. Siellä se säilyy, 
on suojassa ja piilossa, hän sanoi. Ja sinne 
se jäi muistuttamaan menneestä ajasta. 

Käydessäni syksyllä v. 1943 vaarin ta- 
lossa osui silmäni vanhaan aittaan. Siel- 
lä päädyssä räystään alla oli minun jättä- 
mäni virpovitsa. Siinä ei ollut enää val- 
koisia pajun urposia, se muistutti vanhaa 
varpuluutaa. Ja sinne se jäi koruttomana 
kertomaan, poistuneen polven ja katon- 
neen kansan elämästä. Sillä vuorokauden 
kuluttua tyhjeni kylä ja kansa katosi tun- 
temattomille tuville. 

A. Arpela 

Poika kuuden kansallislaulun 



1. laulu 

Kun kansainvälistä ennen laulettiin 
Oli liikkeellä suuri voima ja mahti. 
Vaan meillä nuorilla pojilla oli 
sydämessä toisenlainen tahti. 
Ei halumme ollutkaan lyödä 
alas koko vanha maailma, 
että valta meidän silloin ois'. 
Vaan oma pieni laulummekin 
joskus kunnioitettuna sois'! 

2. laulu 

Saimme kätkeä sisimpäämme 
moiset haaveilut hyvin pian. 
Syyt siihen kaikki me tiedämme 
ja siihen johtavan isovihan. 
Kun ei mennyttä muuttaa voi miksikään 
Olen oppinut onneeni tyytymään: 
suuremman ehdoilla elämään. 
Nouse Inkeri sydämessäni laulaen 
sekä kaikille onnea toivoen. 

3. laulu 

Kun tiemme johti meitä kulkemaan. 
Ja soivat jo laulut esi-isiemme maan 
Oli niissä paljon yhteistä: 
»Sun toivoss riemus loistossaan» 
»Ja kerran laulus es- 

isiemme synnyinmaa» 
»Korkeimman kaiun saa!» 
Vaan: »Ja toivo herää lastess sydämissä» 
Mun sydämeni laulu kaikui siinä: 
»Nouse, nouse, sun hetkesi lyö!» 

4. laulu 

Kun sitten Ruotsin kisoissa 

oli lippumme myös salossa 

ja sydämeni laulu laulettiin, 

niin mulle liitotaito annettiin. 

Mä kyyneltipan salaa pyyhin pois 

kuin asiaan se kuulunut ei ois. 

Soi myöskin laulu »Sinä vanha ja vapaa» 

Kuin kaukaa se kuulunut ois mulle, 

maailmankieräjäksi tuomitulle. 



5. laulu 

Sitten vannoa sain uskollisuutta 

kun omakseni omin maata uutta 

Se laulu sydämeeni tarttui, Herra suojele 

kuningatarta 
ja melkeinpä kypsyyteensä varttui. 
Kansallislaulu Kanadalle tuli uusi 
»Hehkuvin sydämin Sinut näämme 

nousevan» 
»Todellinen pohjola, voimakas ja vapaa» 
»Herra pidä maamme kunniakkaana ja 

vapaana» 
»Oi Kanada, sua haluamme vartioita . . . 

6. laulu 

Tään laulun omanani pitää saan, 
Sen nostaa myöskin kunniaan, 
Ja lapsilleni riemuiten sen antaa voi 
vaik sydämessäni viel kaiku soi. 
Miss olet nuoruuteni laulu oi, 
Ja josko vapaana se vielä soi, 
jos heijastaisi sille aamunkoi 
Jos kaikuaapi kaunis soitto 
sekä valon vapauden olis soitto. 

Arvo M. Kanada 



Inkeriläisten yhdistys r.y. 
Turun paikallisosasto 



Inkeriläisten Torstaikerho on jälleen 
herännyt unenhorroksesta ja kokoon- 
tunut jo kaksi kertaa. Kerhossa muis- 
tellaan lapsuusaikaista Inkeriä ja kes- 
kustellaan tulevasta toimintatapahtu- 
mista mm. ensikesän inkeriläisten Tu- 
run kesäjuhlista. 

Tervehtien Paavo Pesonen 

Kotia katsomassa 



Elokuun 27. päivänä 1988 seisoin Lau- 
ran kanssa lapsuuskotini edessä Kupanit- 
san Korkassa. 

Sinä tulit nyt kotia katsomaan sanoin 
Lauralle, joka hymyili herttaisesti ja 
nyökkäsi taloa kohti, jota parhaillaan va- 
lokuvasin. Ai, tuoko on sinun kotisi! hän 
virkahti. Niinpä niin, siinä on lapsuusko- 
tini, josta olen lähtenyt yli kuusikymmen- 
tä vuotta sitten, mutta sanoessani, että 
olet kotia katsomassa, niin siihen sisältyy 
sellaista, josta minun täytyy kertoa. 

Länsi-Inkerissä oli sellainen tapa, että 
kun sulhanen kävi puhemiehensä kans- 
sa tyttöä kosimassa, — kuten sanottiin ra- 
homassa — niin seuraavana päivänä mor- 
sian ystävänsä kanssa tuli sulhasensa ko- 
tia katsomaan. Hänellä oli mukanaan sul- 
hasen edellisenä iltana antama raha. Sii- 
tä johtui nimitys rahominen. Rahana käy- 
tettiin kultaa ja annettiin yksi tai useam- 
pia viiden ruplan kultakolikoita. Tyttö- 
kulta oli lunastettava kullalla. 



Kullan arvoinen tyttö 

Kotia katsomaan tullut tarjosi rahan ta- 
kaisin, jos hän torjui rahomisen. Siinä sit- 
ten puhemies sai käyttää kaiken taiton- 
sa kehuessaan sulhasta, hänen vanhem- 
piaan ja kotiaan suostutellessaan, että ty- 
tön sopisi tulla tähän kotiin miniäksi. Sa- 
malla morsian tutustui sulhasen vanhem- 
piin ja muihin tähän kotiin kuuluviin. 

Kun tyttö suostui pitämään rahomisra- 
hat, niin sovittiin, milloin mentäisiin pap- 
pilaan kuulutukselle merkitsemään ja pi- 
dettäisiin kihlajaiset. 



Puolivuosisataa myöhässä 

Huomautin Lauralle, että nyt emme 
päässeet kotiin sisälle, koska Haasin ta- 
lossa olivat vieraat asukkaat. Emme voi- 
neet tavata vanhempianikaan, sillä me- 
nimmehän kihloihin jo vuonna 1934, jo- 




Aatamin lapsuuskoti »Haasin talo» Kupanitsan Korkassa pystyssä vielä niinkuin Aatami 
itsekin. 

ten olimme myöhässä 54 vuotta ja van- 
hempani, herttainen äitini ja toimelias 
isäni olivat siirtyneet ajanrajan toiselle 
puolelle. Mutta saimmehan mennä kat- 
somaan heidän viimeistä lepopaikkaan- 
sa. Matkustimme Kupanitsan hautaus- 
maalle, jossa siunaavin ajatuksin muiste- 
lin vanhempiani ja me lauloimme: »Myrs- 
kyt maailman kerran unhotan Jeesusta- 
ni katsellessa...» 

Niin, Jeesuksen Kristuksen evankeliu- 
min valossa tähyilemme silmin hämärin 



sinne kotiin, josta Vapahtajamme sanoo: 
»Älköön teidän sydämenne olko murheel- 
linen. Uskokaa Jumalaan ja uskokaa mi- 
nuun. Minun Isäni kodissa on monta 
asuinsijaa. Jos ei niin olisi, sanoisinko mi- 
nä teille, että minä menen valmistamaan 
teille sijaa? Ja vaikka minä menen valmis- 
tamaan teille sijaa, minä tulen takaisin ja 
otan teidät tyköni, että tekin olisitte siel- 
lä, missä minä olen.» (Joh. 14: 1—3). 

Aatami Kuortti 



Neuvosto-Karjalaan 
inkeriläisten liitto 



Petroskoin suomalaisessa teatterissa 
pidettiin Neuvosto-Karjalan inkeriläisten 
liiton perustamiskokous. Sen avasi liiton 
perustamista valmistelleeseen aloiteryh- 
mään kuulunut Punalipun osastonjohta- 
ja Santeri Pakkanen. Hän kertoi inkeri- 
läisten liiton tarkoituksesta ja tulevista 
toimintasuunnitelmista, jotka eivät rajoi- 
tu inkeriläiskulttuurin kehityskysymyk- 
siin, vaan myös tukevat tietyssä määrin 
inkeriläisiä, etenkin vanhuksia, heidän 
sosiaalisten ongelmiensa ratkaisemisessa. 
Selostaja tutustutti kokouksen osanotta- 
jat liiton sääntöjen luonnokseen, jota ko- 
kous ei toistaiseksi hyväksynyt, sillä sii- 
nä näkyi olevan vielä pohtimisen varaa. 

— Olemme kiitollisuudenvelassa sa- 
doille inkeriläisille opettajille, jotka aikoi- 
naan, 20-luvulla, saapuivat tänne opetta- 
maan karjalaisia lapsia. Ja minä toivoisin, 
että nyt, kun Karjalan inkeriläisten liitto 
tuli perustetuksi, te ette vieroksuisi myös- 
kään tasavallan muita asukkaita. 

Mielestäni huomautus oli paikallaan. 
Olen henkilökohtaisesti sitä mieltä, että 
liitto saisi olla kaikkien Karjalassa asu- 
vien suomalaisten ja inkeriläisten (ovat- 



han inkeriläiset myös suomalaisia) liitto, 
sillä suomalaisilla, joita tasavallassamme 
on vähemmän kuin kolme prosenttia ko- 
ko väestöstä, on ollut sama kohtalo, kuin 
inkeriläisillä: kaikkia käsiteltiin sanoisin- 
pa kovakouraisesti, ja kaikilla on ny- 
kyään sama tärkeä tehtävä — suomenkie- 
lisen kulttuurin elvyttäminen ja kehittä- 
minen. Tuskinpa karjalaiset, jos he aiko- 
vat perustaa oman liittonsa, perustavat 
sen erikseen etelä-, keski- ja pohjoiskar- 
jalaisia varten. 

Tasavallassamme on tavallaan hyvä 
pohja liiton toiminnalle. Meillä Karjalas- 
sa kansallisuuskysymys inkerinsuomalai- 
siin nähden on asetettava kokonaan toi- 
sella tavalla kuin esimerkiksi Eestissä tai 
Leningradin alueella. Meillähän on toi- 
senlaiset mahdollisuudet suomenkielisen 
(siis kaikkien suomalaisten) kulttuurin 
kehittämiseksi. 

Kiitos myös Leningradista tulleelle In- 
germanlandia-yhtyeelle, jonka esiintymi- 
set saivat yleisön taholta lämpimän vas- 
taanoton. 

Walter STYF 



Veljen muistolle 



Veljeni toisin ajatteli 

mutta hän oli mun ainoa veli 

vanhempi, viisaampi, aprikoiva, 

eikä ollut hanuri soiva 

niinkuin minulla aina soi 

ilman sitä elää en voi! 

Minä maistelen viinaakin aina, 

eikä murhe minua paina. 

Jokainen olkoon omalla tavalla 

eikä veli veljeä kavalla 

Siskosta en voi sitä sanoa 

Hän tahtois itsensä Suomeen anoa 

mutta yrittää varmaan aivan turhaan 

vertailen sitä itsemurhaan. 

Arnold meidän puolesta taisteli 

vaikka haavojakin maisteli 

Adolf Hitlerin ajoi pois 

eihän muuten rauhaakaan ois 

Ajoi saksmannit Pietarista, 

siitä tulikin iso lista. 

Nurnbergissä se sitten nähtiin 

mitä työläisille tehtiin. 

Kunnioittaen muistellen 

— Einari Savolainen. 



Itsenäisyyden puolesta ry 

järjestää Turussa 

16. 4. klo 14.00 

INKERI JUHLAN 

Kristillisessä raittiusseurassa 

Puhujina mm. 

kansanedustaja Tapio Holvitie, 
rovasti Aatu Kuortti ja 
valokuvaaja Eino Repo. 

Tervetuloa 



ERKKI TUULI 

Inkeriläisten 
Vaellus 

Saatavana 

edullisesti 

110 mk 

Yhdistykseltä. 



Lahden inkeriläiset 

10. 5. tavataan Ojaloilla 
Mustakalliontiellä 



Turun paikallisosasto 



Lahjoituksia Viestille 

Olga Korpelainen, Boräs 100 kr, 
Antti Juvonen, Ruotsi 100 mk, 
Maria Golawski, Ruotsi 100 kr. 



Seukkojen kevätretki 

4. 5. Kauniaisiin. Lähtö linja-autoasemal- 
ta klo 10.40, laituri 53 (bussi 109). 

Ruotsin kesäjuhlat 
Karlstadtissa 
1.— 2. heinäkuuta 

Inkeriläisten kesäjuhlat pidetään tänä 
vuonna Värmlannissa Ruotsissa. Aikai- 
semmista vuosista poiketen juhlat ovat 
nyt kaksipäiväiset ja osuvat viikon- 
vaihteeseen 1.— 2. heinäkuuta, siis 
viikko juhannuksen jälkeen. 

Lapsille ja nuorille järjestetään omaa 
ohjelmaa, esimerkiksi diskoikäiset 
pääsevät nauttimaan jytämusasta. 

Entiseen tapaan Suomesta lähtee bussi 
Ruotsin kesäjuhlille. Matkan hinta 540 
mk hytteineen. Tarkempia tietoja an- 
taa Ida Riipinen puhelin 90-445 701. 




LIISA ELISABETH 

VENNA 

synt. 23. 12. 1895 
Kosemkinan Kurkulan kylässä 
kuoli 25. 2. 1989 Kotkassa 

Omaiset 



TOIMITUKSEN 

puhelinnumero 

muuttuu 1. 5. 

lähtien. 

Uusi numero 
247 858 

Päivystys ma ja ke 
klo 18-20 



Tapahtumia 



Inkeriläisten yhdistyksen 
ylimääräinen vuosikokous 

sunnuntaina 21. 5. 1989 klo 12.00 alkaen 
Karjalatalolla. 

Johtokunta 



Joukost 


amme 


poistuneita: 


Eeva 


Äijc 


> o. s. Kiisseli 


synt. 


18. 


10. 1905 


Miikkulaisten 
Yläkylässä 


kuol. 


16. 


1. 1989 


Vammalassa 



Inkeri kuoron 
Juhlamatinea 

21. 5. 1989 klo 14.00 alkaen 
yläsalissa Karjalatalolla. 

Tervetuloa! 

Arvo Survon 

Lauluja Inkeristä 

ilmestyy kasettina. 




Tilaukset Inkeriläisten yhdistykseen 
tai Suomi-Seuraan puh. 90-1742 555. 

Kasetin tuottaa: 
Inkeriläisten Sivisty ssäätiö. 



Vammalan Kujapamo ()\ 19K9 




numero 5 



toukokuu 1989 



Sanoista teoksi 



Kun marraskuun Viestissä heitin il- 
maan ajatuksen Suomi-Inkeri yhdis- 
tyksen tarpeesta, on hauska huomata, 
että sellainen seura nyt todellakin on pe- 
rustettu. Nyt en pyri mitenkään omimaan 
äidin roolia itselleni, sillä kuten monet 
hyvät asiat, Suomi-Inkeri seurallekin oli 
olemassa ns. sosiaalinen tilaus ja asia lei- 
jui ilmassa. Tarvittiin vain innokkaita ih- 
misiä pistämään yhdistystä pystyyn. 

Silloin lokakuussa juttua kirjoittaessa- 
ni, kuvittelin mielessäni, että intoa löy- 
tyisi ehkä niiden inkeriläisten jälkeläis- 
ten joukosta, joita omat juuret ovat alka- 
neet kiinnostaa, mutta jotka eivät ole löy- 
täneet paikkaansa Inkeriläisten yhdistyk- 
sessä. Siksi olikin yllättävää, että puu- 
haan ryhtyikin joukko nuoria opiskelijoi- 
ta, joilla ei itsellään ole verisiteitä Inke- 
riin. 

Kapaloikäinen Suomi-Inkeri seura on 
saanut lyhyen historiansa aikana runsaas- 
ti huomiota osakseen. Seuran ponnekkaat 







puuhaihmiset ovat nuoruuden innolla ju- 
listaneet haluavansa edistää inkeriläisten 
asiaa monin tavoin ja testata (?) siinä si- 
vussa perestroikkaakin. — Vaikenemisen 
on loputtava heti, jyrisee seuran varapu- 
heenjohtaja Jouko Siirilä menneille vuo- 
sikymmenille. — Uskon, että vaikka olot 
olisivat köyhät ja ankeatkin, on Inkeriin 
muuttaneilla suomen heimon jäsenillä 
kuitenkin henkisesti helpompaa, kun he 
tietävät tällaisen yhdistyksen olevan ole- 
massa. Materiaalisen auttamisen määrän 
suhteen voimme edetä rauhallisesti re- 
surssien mukaan, kunhan vain ilmaisem- 
me ettemme ole unohtaneet, Siirilä uskoo 
ja luottaa. 

Pojat, pojat! Ettei vain puheissanne olisi 
liiaksi 30-luvun uhoa. Mitään Akateemis- 
ta Inkeriläisseuraa ei tähän maahan tar- 
vita. Miettikääpä hieman, muutamaa 
asiaa. Inkeriläisten hiljaiseloon ovat vai- 
kuttaneet monet eri syyt, eikä vaikene- 
mista noin vain mahtikäskyllä lopeteta. 
Monelle ihmiselle omat henkilökohtaiset 
menetykset ovat olleet siksi kipeitä, ettei 
niistä ole voinut ääneen kertoa. Kun vie- 
lä muistetaan, millaisessa epävarmuudes- 
sa inkeriläiset Suomessakin pitkään eli- 
vät, voi helposti päätellä, miksei Inkerin 
lippua ole liehutettu. Onneksi ajat ovat 
muuttuneet ja kielen kannat kirvonneet, 
mutta älkäämme osoittako sormella ke- 
tään emmekä mitään. 

Toiseksi, eivät inkeriläiset mitään sää- 
littäviä raukkoja ole, joita tarvitsisi oikein 
yhdistyksen voimin ruveta surkuttele- 
maan. Vanhuksia ja autettavia on joka 
maassa. Sanomalehdissä vetositte siihen, 
että 60-luvun opiskelijat ottivat solidaa- 
risuuden kohteensa mahdollisimman 
kaukaisista maista, kun nykynuoret vaa- 
livat omia heimoveljiään. Voisipa todeta, 
ette: masr_::e:eer.:r_er_ etäisyys näköjään 
ihzr.eerr.rii ir.erkiise sillä, yhtä hyvin tai 



huonosti tunnetaan lähellä asuvien olot. 
Suomi-Inkeri seuran johtokunnalle toi- 
voisi pikaista matkaa Inkeriin! 

Tämän tätimäisen nalkutuksen perään 
uskallan vielä toivoa, että Suomi-Inkeri 
seura ryhtyisi sanoista tekoihin yhtä pon- 
nekkaasti, kun on nyt paistatellut julki- 
suudessa ja ratsastaneet muiden tekemi- 
sillä. Pelkän sympatian varassa ei Suomi- 
Seuran keräämä laivalastillinen kirjoja In- 
keriinkään kellu. Työtä siihen tarvitaan. 
Viestin lukijoita kiinnostaa varmaan, mis- 



sä ja milloin lupaamamme yleisötilaisuu- 
det ja taiteilijavierailut järjestetään. Toi- 
vottavasti pian, sillä moni jäseneksi liit- 
tynyt puhkuu intoa tulla toimintaan mu- 
kaan. Se käsitys minulla on, että tehtävää 
riittää jokaiselle halukkaalle Inkerin ys- 
tävälle. 

Hyvää kevättä kaikille Suomi-Inkeri 
seuran jäsenille ja jäitä hattuun hallituk- 
selle. Hymyillään, kun tavataan! 

Helena Miettinen 





inkeriläisten viesti 


Toimitus 




Ilmoitukset 


Vt päätoimittaja 




1/1 sivu mk 500 mk 


ja toimitussihteeri 




1/2 » » 300 mk 


Helena Miettinen 




1/4 » » 200 mk 


Lumikonkuja 1 




Kuolinilmoitukset 100 mk 


04230 Kerava 




Kiitos- ym. ilm. 60 mk 


(Toimituksen osoite) 




Kuva ilmoituksessa 100 mk 


puh. (90) 247 858 




Lehti ilmestyy kerran kuukaudessa 


Toimituskunta 




Kustantaja ja julkaisija: 


Markku Pyysiäinen, 




INKERILÄISTEN YHDISTYS R.Y. 


Anja Luoma, 
Anne Tuohimäki 




Pääasiamies Ruotsissa 

Armas Paakkonen 
Tingsgatan 35 


Konttori 




50253 Boräs. Puh. 033/101 850 


Lehden ym. tuotteiden tilaukset, osoitteet, 


Postisiirtotili 626047-5 


jäsenmaksut yms. 




(lehden ym. tuotteiden tilaukset) 


Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 tai (90) 8732 095 

Anneli Korkkinen 

Postisiirtotili Hki 30636-4 


Sivistyssäätiö 

Hallituksen puheenjohtaja: Matti Vironmäki 

Tehtaank. 5 E 43, 00140 Helsinki 

Puh. (90) 631 285 

Säätiön postisiirtotili 146660-1 


Tilaushinta 






80 mk/vsk kotimaassa, Ruotsissa 120 kr 




v. 1988 







Kansikuva: Suomi-Seurassa on talven ja kevään mittaan tehty työtä inkerinsuomalaisten 
auttamiseksi. Yhteisen pöydän äärellä vas. Rudolf Pakki, Tallinnasta, Suomi-Seuran 
toiminnanjohtaja Martti Häikiö, käsityöperinnettä keräävä Marja Karhula ja oikealla Paavo 
Parkkinen Leningradista. 



Lauri Honko: 

Ulkoinkeriläiset tarvitsevat 
yhteyttä juurilleen 

Suomalaisen Kirjallisuuden Seuran saliin keräytyi 30. 3. 89 
kymmeniä johtavia Inkerin tutkijoita, joukossa myös asiaan 
vihkiytyneitä harrastajia valottamaan Inkerin tutkimuksen tämän- 
hetkisiä piirteitä. Puheiden aiheet vaihtelivat kansanrunoudesta 
arkeologiaan. Ohessa lyhennelmä professori Lauri Hongon mielen- 
kiintoisesta alustuksesta. 



Puhuin inkeriläisten valtakunnallisilla 
kesäjuhlilla vuonna 1986 ja huomaan 
aloittavani samasta asiasta, kun olemme 
tavallaan uudessa historiallisessa tilan- 
teessa. 



vankkurit ruhjoivat kulttuurimaiseman 
moneen kertaan ja kaksisataatuhatta in- 
keriläistä on muuttunut siirtojen kan- 
saksi. 



Maa, jota ei ole 

— Kun lähdin etsimään Inkeriä, maa- 
ta, jonka perinnettä olen tutkinut, mutta 
jossa en ole koskaan käynyt, sillä istumi- 
nen ohikiitävässä junassa ei ole käynti, 
tiedän tekeväni sen ulkopuolisena. Inkeri 
kiehtoo mieltäni maana, joka on, mutta 
jota ei kuitenkaan ole. Voin ottaa hyllys- 
tä Mustosen »Inkerin suomalaiset seura- 
kunnat» ja levittää eteeni inkeriläisten ky- 
lien kartan. Voin selata toista tuhatta Sa- 
muli Paulaharjun ottamaa valokuvaa ja 
saada käsityksen Inkerin rakennuksista, 
luonnonmaisemista . 

— Rajan itäpuolella on toisin. Väestön- 
siirrot alkavat murtaa Inkerin demokra- 
tiaa. Ensin puhdistukset tekivät mones- 
ta kulttuuriaktiivista epäilyksen uhrina 
parhaassakin tapauksessa siirtolaisen. 
Luterilainen seurakunta- ja kouluverkko 
alkoivat repeillä ideologisessa paineessa, 
kunnes toinen maailmansota repäisi In- 
kerin portit jälleen auki, eikä niitä enää 
sul ; eta saman Inkerin vmrärille. Sodan 



Inkeriläisten historia pidettävä 
erillään Inkerin historiasta 

— On erehdys samaistaa inkeriläisten 
historia maantieteellisen Inkerin histo- 
riaan. Inkerinmaan historiasta vain jotkut 
tapahtumat antavat sisältöä sille, mitä ni- 
mitämme inkeriläisyydeksi tai inkeriläi- 
seksi kulttuuriksi. Luontoa ja maisemaa 
tärkeämpi tekijä on kulttuuria luova ja yl- 
läpitävä ihminen. Vain hänen tajuntan- 
sa kautta maisema saa muodon ja mer- 
kityksen ja vain hän voi säilyttää sen. 
Kulttuuri on yhteisöllinen ilmiö, ei maan- 
tieteellinen. Yllättyisimme varmaan, jos 
eteemme tulisi Inkeriä koskeva teos, jos- 
sa puhuttaisiin pelkästään venäläisistä tai 
saksalaisista ja suomalaiset mainittaisiin 
vain hakuliitteessä. Kuitenkin tällaiset te- 
okset olisivat täysin mahdollisia. Inkeri 
ei ole ollut ainoa maa, jonka maantieteel- 
linen kehys särkyi. Maailmansodan mels- 
keissä monet kulttuurit joutuivat kulkeu- 
tumaan pois hävityksen melskeiden alta 
ja siirtyivät uusiin ympäriszcihin vieden 
mukanaan sen rerin:een minkä voivat. 




Inkeriläisyyttä tulee vahvistaa 

Maantieteellisessä Inkerissä asuu vie- 
lä inkeriläisiä, jotka ovat huolissaan kie- 
lensä ja kulttuurinsa säilymisestä ja ovat 
valmiita ponnistuksiin niiden elvyttämi- 
seksi. Kysymys on siitä, kuinka realisti- 
sia tällaiset toiveet voivat nykyoloissa ol- 
la, mitkä olisivat tavoitteet ja millä kei- 
noin niihin voitaisiin pyrkiä. On paikal- 
laan ottaa huomioon inkeriläisyyden vah- 
vistaminen sekä Inkerissä että siirtoinke- 
riläisten keskuudessa. 



Osallistuminen lähdettävä 
inkeriläisten itsensä tarpeista 

— Tutkimuksen kannalta on kieltä- 
mättä kiintoisaa nähdä inkeriläisten ny- 
kytilanteen säilymismahdollisuudet. Ny- 
kymaailmassa ei perinneliikkeitä enää 
synnytellä yliopistoissa ja arkistoissa. 
Osallistumisen ja auttamisen edellytyk- 



senä tulee aina olla tieto nykyään inkeri- 
läisiksi itsensä tuntevien ihmisten omis- 
ta tarpeista ja toiveista. Tutkimuksen yh- 
tenä tavoitteena olisikin vähitellen siirtää 
tutkimuksen painopiste inkeriläisille it- 
selleen. 

Etsikää juurenne 

Toisen ja kolmannen polven inkeriläi- 
siä Honko rohkaisee juurilleen. 

— Omien juurten tunteminen vaikut- 
taa minätietoisuuteen ja maailmanku- 
vaan. Jos tähän liittyy fyysisen ympäris- 
tön löytyminen, vaikka vain historialli- 
sesta näkökulmasta, ja sen lisäksi tieto 
kulttuurin jatkumisesta lähellä noita tär- 
keitä paikkoja, ovat edellytykset olemas- 
sa avaramman identiteettitunteen synty- 
miselle. Ulkoinkeriläiset tarvitsevat kon- 
taktia maantieteelliseen Inkeriin ja heis- 
tä voi tulla arvokas resurssi uuden inke- 
riläisyyden rakentamisessa myös ja nime- 
nomaan Inkerissä. 



Eero Rautajoki: 



Inkeriläisten »pyyheliinat» 

Inkeriläisille annetun väliaikaisen henkilötodistuksen antajina 
olivat esimerkiksi vuonna 1943 valtiollinen poliisi ja 1951 
sisäasiainministeriön ulkomaalaistoimisto. Kumpikin todistus oli 
tehty samalle kaavakkeelle. 

Ensimmäisellä sivulla olivat henkilö- 
tiedot sekä oikean käden etu- ja kes- 
kisormen sormenjäljet. Toisella sivulla oli 
todistuksen nimi ja numero, valokuva, 
leima ja haltijan nimikirjoitus. Kolman- 
nella sivulla mainittiin oleskelu- ja työlu- 
pa-alue, myöhemmin se jätettiin mainit- 
sematta, päiväys, toimeksisaaneen alle- 
kirjoitus ja leima. 

Jos todistuksen saanut henkilö halusi 
muuttaa tai poistua paikkakunnalta, tuli 
hänen saada paikallisen poliisiviranomai- 
sen kautta valtiolliselta poliisilta lupa. Se 
merkittiin takasivulle leimalla varustet- 
tuna. Näin ankarasti valvottiin Inkerin 
suomalaisten muuttoja ja kulkemista Suo- 
messa. Myöhemmin asiat helpottuivat. 

Kun henkilö sai myöhemmin tavallisen 
henkilötodistuksen, piti väliaikainen hen- 
kilötodistus valokuvineen luovuttaa pai- 
kalliselle poliisiviranomaiselle valtiollisel- 
le poliisille Helsinkiin palautettavaksi. 
Näin oli painettu ohjeisiin. 




Henkilötodistus leimasi 
inkeriläiset 

Inkeriläiset eivät pitäneet heille anne- 
tuista väliaikaisista henkilötodistuksista. 
Niitä nimitettiin mm. »pyyheliinoiksi», 
koska todistus olikolmiosainen ja kokoon 
taivutettava. Ne eivät antaneet minkään- 
laista tasa-arvoa Suomen kansalaisiin 
nähden. 

Mutta miksi inkeriläisille annettiin vä- 
liaikaiset henkilötodistukset? Kas siinäpä 
kysymys! Inkeriläiset leimautuivat väli- 



aikaisella henkilötodistuksella muukalai- 
siksi, eri ryhmään kuuluviksi. Ihmisiä oli- 
si voitu valvoa tavallisillakin henkilöto- 
distuksilla, jolloin sivulliset eivät olisi 
päässeet selville kansalaisuudesta tai sen 
puuttumisesta. Taustalla täytyi olla hal- 
litsemisen halu ja tämän asian kehitty- 
mättömyys. 

Inkeristä ei paljon tiedetty. Se oli unoh- 
tunut ja inkeriläisten alkuperä hämärty- 
nyt yleisestä tietoisuudesta. Suomessa he 
leimaantuivat jonkinlaisiksi sukulaiskan- 
sojen edustajiksi. 

Inkeriläiset eivät ole suomensukuisia 
kansoja. He ovat samoja suomalaisia kuin 
Suomessakin syntyneet. Inkeri oli yhtey- 
dessä Suomeen vallankumoukseen saak- 
ka ja kielikin oli yhteinen. Jotkut suvut 
olivat asuneet Inkerissä useiden sukupol- 
vien ajan, toiset vain joitakin vuosikym- 
meniä. 



Luvata ja täyttää, 
vaikialta näyttää 

Suomesta oli tehty propagandaa sodan 
aikana. Jo Inkerissä olivat jotkut kerto- 
neet talojen odottavan sotapakolaisia. 
Mutta niinkuin jäivät talot saamatta, jäi- 
vät taistelujen päätyttyä kansalaisoikeu- 
detkin vain lupauksiksi. Inkerissä oli sa- 
nonta: »Luvata ja täyttää, vaikialta näyt- 
tää.» Se piti Suomessakin paikkansa. 

Heimopataljoonalaisille kävi höperös- 



ti. Heidät piti luovuttaa »sotarikollisina» 
Neuvostoliittoon. Osa vangeista vietiin 
junaan käsiraudoissa. Suomen valtion 
suojeluksesta tai kansalaisoikeuksista ei 
ollut puhettakaan. He olivat yksi hinta 
Suomen itsenäisyydestä. 

Väliaikaiset henkilötodistukset olivat 
»vapaaehtoisessa» palautusvaiheessa sa- 
ma kuin ilmiantotodistus. Varmasti mo- 
ni inkeriläinen joutui ilmaiselle paluu- 
matkalleen »sosialismin rakennustyö- 
maille» juuri henkilötodistuksensa vuoksi. 



Suomi-Inkeri-seura näkyvästi 
lehdistössä otsikoin: 



Inkeriläisten asia esille 
Gorbatshovin vierailulla 



Lähes kaikki päivälehdet kertoivat hil- 
jakkoin, että Suomi-Inkeri-seura aikoo 
vedota syksyllä Suomessa vierailevaan 
pääsihteeri Mihail Gorbatshoviin Neu- 
vostoliitossa asuvien inkeriläisten puo- 
lesta. Seura haluaa suoraan kosketukseen 
Gorbatshovin kanssa vierailun yhtey- 
dessä. (Uutinen julkaistiin lukuisissa päi- 
välehdissä maaliskuun puolivälissä.) 

Gorbatshovilta toivotaan Neuvostolii- 
ton suomalaisille oikeutta päästä lyhyil- 
le vierailuille Suomeen ilman viisumia. 
Esimerkiksi Neuvostoliiton unkarilaisil- 
la on oikeus matkustaa kolmeksi päiväksi 
Unkariin ilman viisumia. 

Helmikuussa perustettu ystävyysseura 
aikoo muutenkin vedota Suomen päät- 
täjiin inkeriläisten avustamiseksi. 

Parhaillaan seura on rakentamassa yh- 
teyksiä Neuvostoliitossa syntyviin inke- 



riläisten yhdistyksiin. Pisimmällä on jär- 
jestäytyminen Virossa, jossa Eestin inke- 
rinsuomalaisten liittoon kuuluu kahdek- 
san osastoa ja 2 000 jäsentä. 

Neuvostoliitossa lasketaan asuvan lä- 
hes 70 000 henkilöä, joiden passiin on 
kansallisuudeksi merkitty suomalainen. 

Neuvostoliiton suomalaisista noin kah- 
den kolmesta arvellaan olevan inkeriläi- 
siä. 

Helmikuussa perustetussa Suomi-Inke- 
ri-seurassa on runsas sata jäsentä. Viime 
viikolla perustettiin alaosasto Tampereel- 
le. Lähiaikoina toimintaa laajennetaan 
muille yliopistopaikkakunnille. 

Suuri osa seuran jäsenistöstä on opis- 
kelijoita ja keski-ikä on alle 30 vuotta. 
Mukana on muutamia Suomessa asuvia 
iäkkäitä inkeriläisiä, mutta pari sukupol- 
vea siitä välistä vierastaa seuraa. 



Nouse, oi kadonnut Inkeri 



Nouse, oi kadonnut Inkeri 

Kirkkosi raunioista! 

Herra jo sinua armahti, 

aamun koi jo sulle sarastaa. 

Hänen omansa oot, 

lempilapsensa oot, 

luona Luojasi uuden elon saat. 

Kipu sydämesi 

hänen kipunsa on, 

Isän käsi ei koskaan hellitä. 

Käsi Herran tuli mun päälleni, 

se vei pois minut Herran hengessä, 

laski alas mun keskelle laaksoa, 

oi, se oli täynnä luita kuolleita. 

Kysyi minulta hän: 

Sano ihminen nyt, 

voiko eläviks tulla nämä luut? 

Sitä tiennyt en. 

Hän on voimallinen, 

sanoin hälle: Herra, sinä tiedät sen. 

Siis nyt ennusta luista ja sano näin: 

Kuivat luut, kuulkaa Herran sanaa! 

Minä annan teihin hengen 

ja te tulette eläviksi. 

Saatte ruumiinne taas, 

saatte henkenne iaas, 

elämään jälleen virkoatte. 

Silloin muistatte taas, 

silloin uskotte taas, 

että minä oon Herranne. 

Ja mä ennustin niinkuin hän käski mua. 

Kävi kumahdus, ruumiit sai luut, 

niissä henkeä ei ollut kuitenkaan. 

Silloin Herra sanoi, henkes ennustaa: 

Tule henki taivaan, 

tule herättämään, 

neljäst' tuulesta puhaltamaan, 

näihin surmattuihin, 

näihin vainottuihin, 

että eläviks tulisivat. 



Runoja rajojen takaa 

Jo viime numerossa oli julkaistu 
Kanadasta tullut runo »Poika kuu- 
den kansanlaulun». Nyt seuraa jat- 
koa: Arvo Survon laulama »Nouse 
oi kadonnut Inkeri». Ruotsista Ai- 
no Arpelan »Muistoissa» ja Petros- 
koista tullut »Mummon lahja»! 
Runo kiertää maailmaa. 



Minä ennustin sanoja Jumalan. 

Henki palasi surmattuihin 

ja he tulivat hengessä eläviks', 

suuri joukko heitä nousi jaloilleen, 

noita surmattuja, 

noita vainottuja, 

tämä pieni, silvottu heimomme. 

Meidän Jumalamme 

avaa hautamme, 

nostaa lapsemme povesta maan. 

Älä pelkää, sinä pikkuinen lauma, 

sillä Isänne on nähnyt hyväksi 

antaa teille valtakunnan. 

Siellä unohdat sä tuskas', murheesi. 

Jospa uskoisit tään, 

jospa muistaisit tään, 

rauhan löytäisit sydämehen. 

On nyt yllämme 

käsi Jumalan, 

ja se uutta luo, huomaatko sen! 

Arvo Survo 



Muistoissa 



Mummon lahja 



Minä lauluni teille laulan 
virteni viritän. 
Muistoissa kauvas kuljen 
yli maiden merien taa. 

Olen lapsonen laulun maalta 
runon laajoilta rannoilta 
Tuuli toi minut tullessaan 
tänne kylmään pohjolaan. 

Keinui kehtoni kerran siellä 
illan ihanaan hämärään. 
Äiti kauneimmat laulunsa lauloi 
muistoksi synnyinmaan. 

Sain perinnön kauniin ja kalliin 
runon, laulun sain sydämeen. 
Niiden mukana muistoissa kuljen 
sinne ihanaan Inkeriin. 

Kun keväisen soiton kuulen 
tuuli tuoksun tuo tuomien. 
Silloin kuljen unelmissain 
rannoille laulumaan. 

Siellä kuusikko kummasti kuiskii 
kertoo muistojen tarinaa. 
Kotikoivussa kottarainen 
tumman laulunsa virittää. 

Siellä purot solisten virtaa 
kukat kuiskien kertoilee. 
Muistatkos lapsuus aikaa 
kun yhdessä leikittiin. 

Käyn hiljaa muistojen maalle 
kotiveräjän aukaista saan. 
Polun pienen tutuksi tunnen 
se kotiovelle johdattaa. 

Paljon kertoo harmaa mökki 
paljon lahonnut porraspuu. 
On unelmain aika on lyhyt 
kauan luonasi olla en saa. 

Olen lapsonen laulun maalta 
runon laajoilta rannoilta. 
Tuuli terveiset minulta viepi 
kunnaille synnyinmaan. 



A. Arpela 



En Savon savvoo huasta, 

en karjaluakaa pakaja. 

On kuitenkin muun muassa 

tuo kodin kyökkikieleni 

myös runosana-apaja. 

Se antaa avaruutta 

ja ulottuvuutta uutta 

myös ajatuksilleni odottamattomille, 

vaan minkä mahdankaan sille, 

kun rauhaton ollut on mieleni. 

Entä lähtöisin on mistä 
moinen kurittomuuteni? 
Perintötekijöistä väkevistä 
vaiko siitä, että meni 
esikoululapsuuteni 
mummojen seurassa kotosalla, 
missä olin silmän alla? 
Heille kun aina kelpasi, 
vaikka teinkin mitä kehtasin. 

Olin lempilapsi, silmäterä. 
Ja nyt vasta vähitellen herään — 
mummojeni opetukset oivallan. 
Mutta millä ihmeen taikavoimalla 
maksaa hyvällä heille voisin, 
minkä tempun taikuroisin, 
että saattaisin heille sanan 
leposijalle ikuisen manan, 
että poika on tullut järkiin, 
sukuympyröihin palannut omiin 
sekä suree turhaan mennyttä kovin. 

Siksi nyt muistijälki 

sydämeeni kipeästi pistää, 

sillä käsitän kyökkikieleni 

olleen kapulalahja mummojeni. 

Heiltä suomi päähäni meni. 

Vihdoinkin taidan tietää, mistä 

on ainekset saatu ja vieläkin 

työntyvät väkisin esiin. 

Minkä pienenä kuulin, se syvälle pesi. 

Juuri sieltä lähtöisin ovat 

savolais-karjalaiset perin tavattomat, 

silti kotoisat kielikukkaset 

säilötyn suomen 'mukkaiset'. 

PV. 



Rakkaalla lapsella on 
monta nimeä 




Puskinin maisemia viime syksynä, oppaana puistossa Arvo Survo. 



Kaupunki nimeltä Tsarskoje Selo, saa- 
ri Detskoje Selo, ja nykyinen Puskin on 
monelle tuttu kohde sijaitseehan siellä in- 
keriläisten tuttu suomalainen kirkko. 

Puskin entinen Tsarskoje Selo sijaitsee 
25 km:n päässä Pietarista. Vuonna 1837 
Pietarista Tsarskoje Selon kautta Paulos- 
kiin rakennettiin ensimmäinen rautatie. 

Puskin on kuuluisa muistomerkeistään 
ja puistostaan, joka on taiteellinen erikoi- 
suus koko maailmassa. Katariina II ra- 
kennutti palatsin ja puiston pojalleen v. 
1777—78. Se toimi Paavalin kesähallinto- 
keskuksena v. 1796—1801. Samanaikai- 
sesti Pietarin rakennustöiden kanssa, 
Tsarskoje Seloon Pietari I rakensi ensim- 
mäisen kivisen palatsin »Keskeisen talon» 



vuosina 1718—24. Palatsi uusittiin vuo- 
sina 1734—44 ja laajennettiin ja 
1745—48, jolloin siihen rakennettiin lisää 
kaksi julkisivua ja kirkko. Palatsin julki- 
sivua kaunistavat veistokset, koristellut 
seinät ja kuvanveistäjien työt. Kaikkiaan 
palatsilla on pituutta 306 metriä. 

Katariinan puiston keskellä on »Suuri 
järvi» (Lintujärvi) järvessä ovat paviljon- 
git »Grot» ja muistomerkki »Tsesmenna- 
ja kolonna». Pietarin ylhäisö, rikkaat 
kauppiaat ja kaikki hovia lähellä olevat 
piirit, rakennuttivat Tsarskoje Seloon 
omat talonsa ja liikkeensä. 

A. S. Puskin opiskeli vuosina 1811 — 17 
»Litsei» nimisessä koulussa, jonka eteen 
pystytettiin Puskinin muistomerkki 

1899-1900. Sata vuotta Puskinin kuole- 
masta kaupunki ristittiin hänen mukaan- 
sa v. 1937. 

Mannerheim mainitsee muistelmis- 
saan, että Pietarin ympäristössä oli mu- 
kavan matkan päässä houkuttelevia ret- 
keilykohteita. Tsarskoje Selossa Pietarin 
eteläpuolella oli ihailtavissa Katariina II:n 
aikana rakennettu keisarillinen linna, se- 
kä Rastrellin luomuksia. 

Katariina II sai myötäjäisinä 700 saksa- 
laista perhettä mukaansa Saksasta Venä- 



jälle, jotka asettuivat asumaan lähelle Pie- 
taria ja Tsarskoje Seloa, ettei Katariina oli- 
si tuntenut itseään yksinäiseksi vieraas- 
sa ympäristössä. 

Puskinin Suomalainen kirkko on sa- 
moilta ajoilta. 

Juho Jämsä 

J.K. Syntymäpaikkakuntani Suuri Viit- 
tala Tuutarin seurakunta sijaitsi 7 kilo- 
metrin päässä Puskinista. 



Löytyykö 
yösijaa? 



Suomi-Seura r.y. on kutsunut 11 Neu- 
vostoliiton inkerinsuomalaisten seurojen 
puheenjohtajat tutustumaan Suomeen ja 
Suomessa asuviin inkeriläisiin. Ruotsin 
Inkerin-Suomalaisten Keskusliitto (ISK) 
on kutsunut ryhmän Ruotsiin. 

MATKAOHJELMA 

29. 6. Lähtö Tukholmaan 

30. 6.-3. 7. Vierailu Karlstadiin inkeri- 

läisten kesäjuhlille 

4. 7. Ryhmä saapuu Helsinkiin 

5. 7. Helsingissä 

6. 7. Tutustuminen Hämeenlinnan ul- 

kosuomalaisten kesäseminaariin. 
Illalla jatketaan matkaa Tampe- 
reelle 

7. 7. Tampereella 

8. 7. Matka jatkuu Turun inkeriläisten 

kesäjuhlille 

9. 7. Illalla paluu Helsinkiin 

10. 7. Lähtö takaisin Neuvostoliittoon 

Suomi-Seura etsii majoitusperheitä ryh- 

mänjäsenille, 
Helsingissä: 28. 6., 4.-5. 7. ja 9. 7., 
yhteensä neljäksi yöksi, Tampereella: 

6.-7. 7., kaksi yötä ja Turussa: 8. 7., 

yksi yö. 



Jos voit majoittaa vieraan/vieraita, ota ys- 
tävällisesti yhteyttä. 

Helsingissä: 

Marja-Riitta Ylikangas 

Iso Roobertinkatu 46 C 48 

00120 Hki 

90-179 473 tai 90-641 269 

Suomi-Seura r.y., pitää yllä yhteyksiä 
Suomen ja eri puolilla maailmaa asuvien 
ulkosuomalaisten välillä. Suomi-Seuralla 
on toimintaa yli 70 eri maassa, seura jul- 
kaisee mm. »Suomen silta»-lehteä ja jär- 
jestää suomen kielen ja kulttuurin kurs- 
seja Suomessa ulkosuomalaisille. Tänä 
vuonna Suomi-Seura on päättänyt kerä- 
tä rahaa, kirjoja, kirjoituskoneita jne. 
Neuvostoliiton inkerinsuomalaisille . 
Roland Randefelt 
Marja-Riitta Ylikangas 



Lähde Ruotsiin 
KESÄJUHLILLE! 

30. 6.-3. 7. 1989 

Lähdemme Ruotsiin 30. 6. klo 17.00 
ja paluu on maanantaina 3. 7. 

Matkan hinta 540 markkaa sisältää 
hyttipaikan mennessä. Tulo on päi- 
välautalla maanantaina. 

Ilmoittautumiset Ida Riipiselle puh. 
445 701 tai Anneli Korkkiselle 
8732 095. 



il 



Inkeri-kuoron juhlamatinea 



Kuoron kevätmatinea pidetään 21.5. -89 
klo 14 Karj alatalon Yläsalissa ja samalla 
juhlistetaan 25-vuotista yhdessäoloa. 

Vuoden 1963 kevätpuolella syntyi aja- 
tus oman kuoron perustamisesta. Haluk- 
kaita laulajia ilmoittautui heti 15 henkeä, 
jopa muutamia miehiäkin, jotka vähitel- 
len kuitenkin jäivät pois. Silloin inkeri- 
läisillä ei ollut vielä omaa huonetta, ja ko- 
koonnuimme kerran kuukaudessa vaati- 
mattomissa Stadionin tiloissa. Avuksem- 
me tuli hammaslääkäri Kaisa Räikkönen, 
joka otti meidät ystävällisesti kotiinsa ja 
harjoitti meitä. Teimme ahkerasti töitä ja 
niinpä kuoro lauloikin jo samana kesänä 
kesäjuhlilla kirkossa ja päiväjuhlassa, 
Munkkiniemen Yhteiskoululla. 

Vuosien varrella laulajat ovat vaihtu- 
neet. Perustavia jäseniä kuorossa on enää 
kaksi. Iloksemme kuoroon on liittynyt 
uusia hyviä laulajia, Inkerin ystäviä. 
Myös kuoron johtajat ovat vaihtuneet. 



Ensimmäinen johtaja Kaisa Räikkönen, 
täytti 85 vuotta ja kuorolla oli ilo käydä 
laulutervehdyksellä onnittelemassa pe- 
rustavaa johtajaansa. Myöhemmin kuo- 
roa ovat johtaneet op. Maija Vironmäki, 
Kaija Vironmäki, Sulo Hakanen, pitkäai- 
kainen ja innostava op. Eino Vironseppä. 
Hänen aikanaan on julkaistu levykin. Nyt 
kuoroa johtaa erinomainen johtaja Kert- 
tu Hiltunen. Kuoro on esiintynyt inkeri- 
läisten tilaisuuksissa ja kesäjuhlissa eri 
paikkakunnilla. Viime aikoina kuoroa on 
pyydetty esiintymään myös muissakin 
Inkerin ystävien järjestämissä tilaisuuk- 
sissa. Jokakesäinen matka Ruotsiin on 
kuulunut kuoron ohjelmaan. 

Tässä lyhyesti kuoron historia. Terve- 
tuloa kuuntelemaan! Kuoro harjoittelee 
säännöllisesti joka tiistai Inkeri-kodissa 
klo 17—18.30. Uusia hyviä laulajia toi- 
vomme riveihimme. 

Kerttu Susi 




12 



Opettaja Anna Parkkisen muistolle 




Anna Parkkinen, o. s. Telkkinen, syn- 
tyi 22. 8. 1902 Inkerissä Venjoen seura- 
kunnassa Kaskisaaren kylässä ja kuoli 
Ruotsissa Halmstadissa 2. 3. 1989. Hän 
oli kuollessaan 86 vuoden ikäinen. 

Anna valmistui opettajaksi Kolppanan 
seminaarista vallankumouksen jälkeise- 
nä aikana. Hän oli puolisonsa Aleksanteri 
Parkkisen kanssa opettajana Inkerissä 
Venjoen Luukkasiin koululla, josta siir- 
tyivät Keiton Aution vajaakeskikoulun 
opettajiksi mistä saivat 1930-luvun alku- 
puolella määräyksen siirtyä pois. Väliai- 
kaiset opettajapaikat he saivat Hietamäen 
Käivärän koululla, josta sitten hakeutui- 
vat Itä-Karjalaan Kolatselän keskikoulun 
opettajiksi ja hoitivat tehtäviään, kunnes 
suomalaiset sotilasjoukot valtasivat tä- 
män alueen 1941. Kesällä 1944 he siirtyi- 
vät perheineen Suomeen. Vielä samana 
syksynä joutuivat jatkamaan matkaa 
Ruotsiin ja hakemaan turvapaikkaa tääl- 
tä. Myöhemmin työmaa järjestyi Boräsis- 
ta, tekstiilialan tehtaalta. 

Opettaja Anna Parkkinen ja hänen 



poismennyt puoliso Aleksanteri olivat 
meille Inkerin suomalaisille täällä Ruot- 
sissa erittäin tunnettuja ja pidettyjä. Vaik- 
ka he eivät täällä olleetkaan varsinaises- 
sa opettajan virassa, he olivat meille opet- 
tajia. Juuri he olivat useammissa yhteisis- 
sä asioissa aloitteen tekijöinä ja neuvon- 
antajina. Annan sydäntä lähellä oli suo- 
menkielinen seurakuntatyö, johon hän 
osallistui kaikesta sydämestään ja uhra- 
si sille työlle aikaa ja voimia. Etenkin las- 
ten pyhäkoulun opettajana ja ohjaajana 
hän toimi useita vuosia. Seurakunnan 
laulukuoro, Afrikan lähetyspiiri ja van- 
husten leirit olivat Annalle rakkaita työ- 
muotoja. 

Useimmissa seurakunnan yhteisissä ti- 
laisuuksissa Anna julisti puheillaan ja ole- 
muksellaan meille Jumalan sanaa. Hän 
oli myös ahkera kynänkäyttäjänä. Latail- 
lessani Isien Uskon ja Inkeriläisten Vies- 
tin numeroita vuosilta 1948—1968 löysin 
sieltä 42 runoa ja 23 muuta kirjoitusta 
Annan kynästä lähtenyttä, siis yhteensä 
65 huolella tehtyä työtä. 

Kauniina maaliskuun 17:nä päivänä oli 
Snöstorpin kirkossa Halmstadin läheisyy- 
dessä kokoontunut joukko lähiomaisia, 
ystäviä ja tuttuja saattamaan äitiä, mum- 
moa ja isomummoa sekä meille toisille 
opettajaa hänen viimeiselle matkalleen. 
Ruumissiunauksen suoritti pastori Jussi 
Jänis. 

Hautausmaalta siirryttiin viereiseen 
seurakuntakotiin, jossa saimme nauttia 
pöydän antimia ja muistella poismennyt- 
tä vainajaa. Täällä myös luettiin tilaisuu- 
teen lähetetyt surunvalitusaddressit, ja 
kerättiin rahalahja Inkeriin rakennetta- 
vien kirkkojen avustamiseen. 

Anna sai nyt rauhaisen leposijan Snös- 
torpin kirkon viereisestä hautausmaasta 
puolisonsa Aleksanterin vierestä. Yhdes- 
sä he nyt odottavat ylösnousemuksen 
ihanata hetkeä. 

TJ. f Boräs 

Joukostamme poistuneita 



Onnittelut! 



Rakas äitimme 

ANNA PARKKINEN 

os. Telkkinen 

synt. 22. 8. 1902 Venjoella, 

Inkerissä 

kuoli 2. 3. 1989 Halmstadissa, 

Ruotsissa 

Kaivaten 

TOINI 

NELLY 

INKERI 

perheineen 

Sillä mitä Sinä, Herra, siunaat, 
se on oleva siunattu iäti. 



Maria Tarkiainen, synt. 16. 10. 1906, 
kuoli 9. 11. 1988 Boräsissa. 
Juho Rähmönen, synt. 8. 9. 1924 Skuo- 
ritsan Pellilässä, kuollut 4. 3. 1989 Hä- 
meenlinnassa. 

Katri Ahtiainen, synt. 5. 5. 1893, kuoli 
7. 12. 1988 Boräsissa. 
Paavo Joronen, synt. 24. 12. 1915, kuoli 
6. 1. 1989 Dalsjöforsissa. 

Liisa Porali, synt. 2. 7. 1915 Miikkulai- 
sissa, kuoli 3. 12. 1988 Helsingissä. 

Juho (Jussi) Kapanen, synt. 27. 10. 1924, 
kuoli 17. 10. 1988 Karlstadissa. 



Kiitos 

Sydämellinen kiitos kaikille sukulaisille ja ys- 
täville, jotka kunnioittivat rakkaan äitimme, 

Anna Parkkisen 

muistoa kauniilla kukkalaitteilla, adresseil- 
la ja muulla osanotolla. 
Toini Jönsson 
Nelly Wallenborg 
Inkeri Peterson 
perheineen 





Ent. tilanhoitaja Matti Vaske 

90 v. 6. 5. 89 Joutsenossa. 

Matti on syntynyt Vuoleella Suursuoja- 

lassa. 



Lähde Ruotsiin 

KESÄJUHLILLE 

Värm läntiin! 

ks. ilmoitus sivulta 11 



Ostetaan kirja nimeltä: 
Antti Kivekäs 

painos v:lta 1923 tai 1943 

Paavo Pentikäinen 
Lintukallionrinne 7 C 20 
01620 Vantaa 
puh. 90-8785 256 koti 
90-3938 460 työ 



H 



Etsitään 



Tiedustelen sukulaiseni osoitetta. 

Paavo Paavon p. Steenari, joka on syn- 
tynyt Leningradin oblastissa Heinolan 
kylässä v. 1922. 

Luultavasti hän on ollut koulun opet- 
tajana jossain Kuopion seudulla noin v. 
1970. Saattaa olla että hän on muuttanut 
sukunimensä. Jos joku tietää hänestä 
pyydän kirjoittamaan osoitteella: 

Eesti NSV Viljandi rajoon 
202 886 Uusna sidejaoskond 
Hilma Kirpu 
Etukäteen Teitä kiittäen. 

Eestissä asuva Maria Petäjä etsii serk- 
kuansa Saimi Petäjää (Petäjä on tyttöni- 
mi molemmilla serkuksilla). 

Henkilöt jotka tietävät Saimi Petäjästä, 
(ammatiltaan parturi), voivat soittaa puh. 
019/117 012, tahi kirjoittaa osoitteella: A. 
Juvonen, Körsbärsstigen 4, 703 60 Öre- 
bro. 



Tervehdys 
Valkeasaaresta Venäjältä 

Pyydän etsiä Suomesta tai Ruotsista yh- 
tä miestä. Kiuru Juho (Junu) syntynyt 
Toksovan seurakunnassa Koivukylässä 
Lassinmäellä 1919, 1920 tai 1921. 

Näimme hänet viimeiseksi v. 1944 
Karkkilassa. Hän kävi meidän luona, ja 
sanoi että hän jääpi Suomeen asumaan. 
Minä itse synnyin Toksovassa Koivuky- 
lässä Lassimäellä. 
Häkkinen Taneli. 

Minun osoite on: 

■?. j7eMHZJoa.& J8Q6V2 

av. (PoutjicvcK&St o. 3 tr 

Yhteydenotto kirjeitse Inkeriläisten Vies- 
tiin. 



Lahjoitus Viestin tukemiseksi 

Olga Korpelainen, Boräs 100:— kr 

Muistilista 

Inkerinsuomalaisten 
kesäjuhlat 8.-9. 7. 1989 
TURUSSA 

Majoituksesta tietävät 

Jouko Ticnako p. 921-402 034 

Eino Väärä p. 921-431 535 

Tervetuloa Turkuun! 



Helsingin paikallisosasto: 

Inkeriläisten yhdistyksen vuosikokous 
21. 5. 1989 klo 12.00 Karjalatalolla. 
Erillistä paikallisosaston kuukausiko- 
kousta ei toukokuussa pidetä. 

Lahden Inkerikerho saunoo Rämöillä 
12. 6. 89 

Inkeri-Kuoron juhlamatinea 21. 5. 1989 
klo 14.00 Karjalatalolla, Yläsalissa. 
Tervetuloa! 

Suomi-Inkeri seuran vuosikokous ja 
jäsenilta 30. 5. 1989 klo 18.00. 

Tervetuloa valitsemaan johtokuntaa ja 
keskustelemaan seuran toimintalinjoista 
niin entiset kuin uudet jäsenet. 



ISK:n vuosikokous 

pidetään la 1/7 1989 klo 10.00 Sundsta 
gymnasium, Karlstad kesäjuhlien yhtey- 
dessä. Kerhojen edustajilla on äänioikeus. 
Kaikki muut inkeriläisestä toiminnasta 
kiinnostuneet ovat tervetulleita kuunte- 
lemaan. 
Puh.joht. 

Levitä Inkeri-tietoa, tile 
Inkeri-aiheista kirjailisi 



MYU..YPADONT 



'3 -<K 



Saatavana Suomesta sekä Ruotsista 

Aapo Iho 
Hietajyvä, valitut 
runot 20 mk (30 kr) 

Helli Suominen 
Mooses Putron 
elämäkerta 15 mk (25 kr) 

Inkerin kirkon tuho 70 mk (100 kr) 

Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväspräkig) 75 mk (100 kr) 

Aatami Kuortti 
Tapahtui Inkerissä 20 mk (25 kr) 

Inkerin kirkon 

vaikeita vuosia 20 mk (25 kr) 

Juhana Inkerin- 
suomalainen 20 mk (25 kr) 
Aloitettava alusta 20 mk (25 kr) 

Ella Ojala 
Pitkä kotimatka 

Erkki Tuuli 
Inkeriläisten vaellus 

Äänilevyjä 
Inkerikuoro 
Nouse Inkeri ym. 

Lauri Santtu 
Murrejuttuja 

Gävlen kuoro 

Inkerin pöytälippuja 

Inkerin postimerkkejä 
sarja 

Adresseja 

Rintaneula Inkerin 
vaakuna 

Tarra Inkerin lippu 

Inkerin kartta 

Inkerin kartta 1849, 
saksankiel. 

Saatavana Suomesta 
Postikortti Karjalatalo 



85 mk 



110 mk (150 kr) 



15 mk (25 kr) 

15 mk (25 kr) 
30 mk (35 kr) 

35 mk (55 kr) 

50 mk (75 kr) 
20 mk (30 kr) 

10 mk (10 kr) 

5 mk (5 kr) 

70 mk (100 kr) 

50 mk (50 kr) 
3 mk 



Pertti Virtaranta 
Sananlaskuja ja arvoituksia 40 mk 

Inkeriläisten Viestin 
irtonumeroita. 

Saatavana Ruotsista 

Oskar Himiläinen 
Främmande fosterland — en 
ingermanländares öden 100 kr 

Inkerin bibliografia 60 kr 

Isien Usko muistojulkaisu 10 kr 

Kemppi 
Fenno-Ingria lauluja 5 kr 

Uno Hammaström 
Ingermanländarna som 
flydde tili Sverige 30 kr 

Viktor Pajunen 
Ingermanland — en kort 
historik 5 kr 

Birger Thuresson 
Lilja — flyktingflickan fran 
Ingermanland 60 kr 

Postikortti 

Haaparannan muistolaatta 1 kr 

Postikortti Örebron muistokivi 1 kr 

Det svunna Ingermanland 50 kr 

Saini Laurikkala 
Rovasti S. J. Laurikkalan 
elämäkerta 45 kr 



ARVO SURVON 
LAULUKASETTI 

55 mk 



Vammalan Kirjapaino Oy 1989 



viesti 




numero 6—7 



kesä-heinäkuu 1989 



Levitä Inkeri-tietoa, tila* 
Inkeri-aiheista kirjailisi! 



20 mk (30 kr) 

15 mk (25 kr) 
70 mk (100 kr) 



Saatavana Suomesta sekä Ruotsista 

Aapo Iho 
Hietajyvä, valitut 
runot 

Helli Suominen 
Mooses Putron 
elämäkerta 

Inkerin kirkon tuho 

Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväspräkig) 75 mk (100 kr) 

Aatami Kuortti 
Tapahtui Inkerissä 
Inkerin kirkon 



vaikeita vuosia 
Juhana Inkerin- 
suomalainen 
Aloitettava alusta 

Ella Ojala 
Pitkä kotimatka 

Erkki Tuuli 
Inkeriläisten vaellus 



20 mk (25 kr) 
20 mk (25 kr) 



20 mk (25 kr) 
20 mk (25 kr) 

85 mk 

110 mk (150 kr) 



Pe 



llltYc-i nelikieli viestin 
irtonumeroita. 



»Omair maali» 

ARVO SURVON 

LAULUKASETTI 

55 mk 

Tilaukset puh. (90)- 174 255 



inkeriläisten viesti 



Toimitus 

Päätoimittaja 

Anja Luoma 

puh. (90J-566 2928 

Toimitussihteeri 

Helena Miettinen 

Lumikonkuja 1 

04230 Kerava 

Toimituksen osoite) 

puh. (90) 247 858 

(rna ja ke klo 18.00-20.00) 



Konttori 

Lehden yni. tuotteiden tilaukset, osoitteet, 

jäsenmaksut yms. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 

80 mk/vsk kotimaassa, Ruotsissa 120 kr, 
muualle 130 mk/vsk. 



Ilmoitukset 

1/1 sivu mk 1 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Matti Vironmäki 

Tehtaank. 5 E 43, 00140 Helsinki 

Puh. (90) 631 285 

Säätiön postisiirtotili 146660-1 



Tulllnnussu cn&lmmälncn InkcrlnNUouiulnhlen miuillmankonferenssi 



Inkerin kulttuurin puolesta vetoo 



Neuvostoliiton inkeriläiset ovat al- 
kaneet järjestäytyä vasta viime vuo- 
den kuluessa, ja suorastaan ihme on, et- 
1/1 jn puolen vuoden kuluttua toiminnan 
lilkiimisesta Tallinnassa avattiin histori- 
uii ensimmäinen maailmankonferenssi, 
Kclcistettuina olivat Ruotsin inkerinsuo- 
malaisten keskusliitto, Inkerin Liitot se- 
kil Inkerinmaalta että Karjalasta sekä Ees- 
I hi inkerinsuomalaisten keskusliitto sekä 
Inkeriläisten yhdistys Suomesta, 

- On sanottu, missä olet Inkeri ja mis- 
si! olet Inkerin kansa. Kansa on, mutta 
kotimaa on kaukana. Sota on hajottanut 
pienen kansan merien ja maitten taakse, 
niin kotimaahan kuin ulkomaillekin. 
Meitä on riittänyt ympäri maailmaa Sa- 
lmiin ista Australiaan asti, totesi avajais- 
pciheeuvuorossaan kokouksen puheen- 
johtaja Rudolf Pakki Eestin inkerinsuo- 
malaisten Liitosta. 



Isänmaa on Inkerissä 

Inkerin Liiton puheenvuoron käytti 
puutori Arvo Survo, joka toimii itse aktii- 
visti liiton johtokunnassa. Hän korosti, et- 
\l\ ou suuri ero siinä, ettei vanhalla Inke- 
rinmaalla perustettu yhdistys ottanut ni- 
mekseen Leningradin Kulttuuriseuraa, 
vuau muu Ui sen Inkerin Liitoksi, 

Toimintamme sai voimakkaan sy- 
siiyksen Tehvinän kylässä, jonne kokoon- 
nuimme muistelemaan Stalinin aikaisia 
uhreja, Ajatus Inkerin kultluuriseurasta 
sai lisiiii poni la ju Uimiin vuoden alussa 
puikullmeii hallinto siunasi toiminnan, 



Tallinnassa vietettiin vappuna 
inkerinsuomalaisittain mitaten 
historiallisia hetkiä, kun 
valtuuskunnat eri puolilta 
Neuvostoliittoa, Ruotsista ja 
Suomesta kokoontuivat 
yhteisen neuvottelupöydän 
ääreen miettimään omaa 
tulevaisuuttaan. Kolmen tiiviin 
työskentelypäivän tuloksena 
syntyi tulevan toiminnan 
pohjaksi julkilausuma, josta 
tiedotettiin Moskovaan ja 
Helsinkiin. 




Julk\U\UHUim\t\ itMilMMHNfi ovai jokaisen ostmoitnh 



nus Koivistolle ja Gorbatshoville 



Olemme liiaksi tottuneet Leningradiin, 
vaikka toimimme Inkerinmaalla. Muual- 
la maailmassa, missä meitä inkerinsuo- 
malaisia asuu, toiminta on kaksiulotteis- 
ta ja keskittyy lähinnä kulttuurin tutki- 
miseen. Meillä Inkerissä on mukana 
myös kolmas ulottuvuus: me rakennam- 
me isänmaata Inkerinmaalle, Survo va- 
lottaa. 

— Tärkeä tehtävämme olisi tehdä mah- 
dolliseksi ainakin Keski-Aasiassa ja Ura- 
lilla asuvien inkerinsuomalaisten palaa- 
minen takaisin Inkeriin. Ymmärrän hy- 
vin, ettei Virosta, Suomesta tai Ruotsista 




'laa/i mluata/at yhteistuumin, 



väkeä lähdekään, mutta Keski-Auslasi 
Venäjältä moni haluaisi palata, Survr 
toaa, sillä sisäänkirjoittautuminen 
ningradin alueelle maksaa yhdellä 1 
geltä 12 000 ruplaa eli lavallisen liuu 
monen vuoden ansion. 



Inkerin Liitto kantaa huoli 
vanhuksistaan 

— Myös sosiaalinen toiminta dii ii 
le tärkeää. Haluamme perustuu lukt 
suomalaisten vanhustentalon, .slllll u 
vanhus kärsii nykyisin vänkäinkin I 
enemmän kuin konsanaan aikalscnu 
Eräskin Reino, jolla oli kolminkertui 
selkärangan murtuma, joutui vlell/lu 
kuusitoista vuotta vanhainkodissa 
täin huonoissa oloissa. Jo 15 vuolla 
ten hän esitti minulle, että meidän li 
rinsuomalaisten pitäisi saada omn < 
hainkoti. Arvo, täällä meidän on miil 
tonta olla, Reino kertoi, Täti 1 111 rn 
edes saa kuunnella Suomen radioin, 
jos avaan radion toinen suirus kehu 
sen heti sulkemaan. 

— Ja tällaisissa oloissa vanhukstMi 
saavat kitua viimeiset päivänsä. To 
kymmentä vuotta sitten Keinon pnl 
olivat aivan toisista maailmolsla, m 
eivät enää, Tässä vaiheessa haluamiin 
keskittyä ennen kaikkea sosiaalisiin 
symyksiin, emmekä niinkään pelkäsi 
kulttuuriin. Olisi väärin, jos huciatul 
simme surkeissa oloissa elävää vtml 
ta ja jättäisimme hänet sen jälkeen 
liassa kuolemaan yksin, sairaana Ja 
lättynä, Siksi on tärkeää kohentuu rn 
sl sosiaalisia olosuhteita, Survo painoi 



Kesäjuhlat Turussa 



Lauantaina heinäkuun 8. päivänä 


Sunnuntaina heinäkuun 9. päivänä 


9.00 


Juhlahuoneiston avaus Eerikin- 


7.30 


Aamukahvi Eerikinkatu 3 A 




katu 3 A 


8.30 


Kunnianosoitus muistomerkillä 


10.00 


Kyykkäkilpailut 




uudella hautausmaalla 




Parkinmäen urheilukentällä 




— Virsi 


14.00 


Ruokailu Eerikinkatu 3 A 




— Puhe teol. tohtori Markku 


16.00 


Kansallinen juhla Eerikin- 
katu 3 A 




Pyysiäinen 
— Virsi 




— Varsinaissuomalaisten laulu 


10.00 


Juhlajumalanpalvelus 




— Tervehdyspuhe pastori 




Turun Tuomiokirkossa 




Vilho Mustonen 




— Seurakunnan tervehdys 




— Tervehdykset (noin 5 min.) 




— Saarna teol. ja f il. tohtori tuo- 




— Kuorolaulua Helsingin 




miorovasti Lauri Huovinen 




Inkerikuoro 




— Liturgia teol.lis. Eero 




joht. Kerttu Hiltunen 




Bäckman 




— Juhlapuhe professori Pertti 




— Urkuri dir.cant. Jukka Pietilä 




Virtaranta 




— Kanttori dipl. laulaja Jouko 




— Pianomusiikkia 




Hytönen 




— Lausuntaa 




— Inkerikuoro 




— Nouse Inkeri 


12.00 


Ruokailu Eerikinkatu 3 A 


18.00 


Iltahartaus Toivo Romana 


14.00 


Päiväjuhla 


19.00 


Iltatee 




— Suvivirsi 

— Juhlapuhe teol. tohtori 




Majoitus retkeilymajassa 




Markku Pyysiäinen 




Linnankatu 39 




— Inkerikuoro 

— Sivistyssäätiön terveiset 

— Kanteleensoittoa lääket.yo. 
Leena Laihia 

— Nouse Inkeri 

— Maamme 



Lähde Ruotsiin 
juhlille 30.6.-3. 7. 89 

Matkan hinta hyttcineen 540 mk. 
Soita Ida Riipiselle 
puh. 445 701 tai Anneli Korkkiselle 
puh. 835 857. 



Seuraava Viesti 

Ilmestyy elokuussa 

Hyvää kesää! 

Inkeriläisten 42. kesäjuhlat 
Karl stadissa 1—2. heinäkuuta 1989 

JUHLAHUONEISTOT 

Kaikki juhlahuoneistot (Sundstagymnasiet, Idrottshus ja Norrstrandin kirkko) sijaitse- 
vat SUNDSTAN kaupunginosassa vain muutaman sadan metrin päässä E18-tiestä. Neuvo 
autoilijoille: poikkea E 18-tieltä jälkeen tienviitan NORRSTRAND FÄRJESTAD RUD ja 
seuraa tienviittaa NORRSTRAND. 



JUHLAKANSLIA 

Juhlakanslia sijaitsee Sundstan lukiolla (Sundstagymnasiet), puhelin 054-15 29 04. Kans- 
lia on avoinna: 

Perjantaina 30. kesäkuuta 16.00—20.00 

Lauantaina 1. heinäkuuta 09.00-20.00 

Sunnuntaina 2. heinäkuuta 09.00—15.00 

Kanslian vieressä on pieni kahvila. 

OHJELMA 

Lauantaina 1. heinäkuuta Sunnuntaina 2. heinäkuuta 

10.00 ISKn vuosikokous 08.30 Kaksikielinen jumalanpalvelus 

11.30 Avajaistilaisuus 11.00 Historiaseminaari 

12.30 Urheilukilpailut 14.00 Päättäjäistilaisuus 

14.00 Hengellinen ohjelma 

17.00 Inkeri-ilta 

20.30 Huutokauppa. Disko ja tanssit. 



TOIMINTAA LAPSILLE JA NUORILLE 

Lapsille ja nuorille järjestetään toimintaa samanaikaisesti kuin aikuisille. Uinti lähei- 
sessä järvessä, jos vain »Kaaristaan aurinko» ei petä. 

TARJOILU 

Tarjoilu lauantaina ja sunnuntaina. 

MAJOITUS 

Huoneen voi tilata esim. Viktor Revon kautta, puhelin 054-16 25 82, tai suoraan, mie- 
luummin kaksi viikkoa ennen juhlia. 

Hotell Ritz Puh. 054-115140 Kahden hengen huone, 200 kruunua hengeltä 

Hotell Bilan 054-100300 Kahden hengen huone, 210 kruunua hengeltä 

Scandic Hotel 054-187120 Kahden hengen huone, 150 kruunua hengeltä 

Motell Nordby 054-830010 Kahden hengen huone, 150 kruunua hengeltä 

STF Vandrarhem 054-166840 80 kruunua hengeltä neljän- tai kuudenhen- 

(retkeilymaja) gen huoneessa, lakanat voi vuokrata tai omat 

lakanat. 
Camping Skutberget 054-35139 200 kruunua neljän hengen mökissä, omat 

lakanat. 

Sano, että olet inkeriläisten kesäjuhlien vieras. 

* ¥ * 

Odotamme juhliin inkeriläisten seurojen edustajia Eestistä, Leningradista ja Karjalas- 
ta. 

KUNNIAVIERAS 

Arvo Survo osallistuu kesäjuhlille yksityishenkilönä. 

Vermlannin Inkeri-kerho 



Mitä viemisiä Inkeriin? 



Enemmän kuin kerran on soiteltu ja 
kyselty, mitä kannattaa ottaa viemisiksi 
Inkeriin. Tässä muutama Inkerin Liiton 
listalta poimittu vinkki niille, jotka halua- 
vat edesauttaa Inkerinmaan rakentajia. 

Seuroilla on kova pula eritasoisista ka- 
settinauhureista, joita tarvitaan haastat- 
teluihin ja perinteen tallentamiseen. Yh- 
teismatkan hintaan voisi helposti sisällyt- 
tää lisäkympin tai kaksi, se ei ketään kon- 
kurssiin vie, ja käyttää rahat lahjanau- 
huriin. 

Tervetullutta tavaraa ovat kaikki kirjat, 
kaunokirjallisuudesta satukirjoihin. Kos- 
ka lasten kielitaitoa yritetään aktivoida, 
satukasetit, lastenlaulut ja -elokuvat ovat 



erittäin tarpeen. Satuja on helppo nau- 
hoittaa radion lastenohjelmista, ne eivät 
Inkerinmaalle kuulu. 

Jos kassissa on vielä tilaa, sen voi täyt- 
tää lehtiöillä tai A 4-arkeilla, hiilipaperil- 
la, sillä monistusvälineet ovat harvassa. 

Kansalliset käsityöt kiinnostavat. Muu- 
tamia Tuuterin puvun kaavoja ja malli- 
tilkkuja on jo toimitettu Inkeriin, mutta 
lisää kaivataan. Kansallispukukirjat ja 
muutkin käsityölehdet ovat toivottuja 
tuomisia. Inkerin Liitolle tarkoitetut lah- 
jat voi jättää vaikka Puskiniin. Mieluum- 
min kuitenkin kannattaa ottaa yhteys jo 
etukäteen Inkerin Liiton osoitteeseen ja 
sopia tapaamisesta. 



Rintamalisän maksu alkaa pian 



Veteraanit ovat voittaneet pitkällisen 
periaatteellisen väittelynsä siitä, että jo- 
kainen Suomen sodissa palvellut rintama- 
mies on oikeutettu rintamalisäeläkkee- 
seen, huolimatta veteraanin nykyisestä 
kansalaisuudesta tai asuinpaikasta. 

Laki ulkomaille maksettavasta rintama- 
lisästä tulee voimaan huhtikuun 1. päi- 
vänä 1989. 

Rintamalisää saavat ulkomailla asuvat 
sekä Suomen että ulkomaan kansalaiset, 
myös ne, jotka eivät saa Suomesta kan- 
saneläkettä. Viimeksi mainittu ryhmä 
kattaa esimerkiksi 1939—45 sodissa Suo- 
men armeijassa palvelleet eestiläiset, in- 



keriläiset ja ruotsalaiset vapaaehtoiset, 
jotka voivat esittää rintamasotilas-, rinta- 
mapalvelus-, rintama- tai veteraanitun- 
nuksen. 

Rintamalisää haetaan hakemuslomak- 
keella, joita viimeistään huhtikuun al- 
kuun mennessä tulee Suomen lähetystöi- 
hin ja konsulaatteihin. Rintamatunnusta 
voi hakea samalla, mutta se on tehtävä 
eri lomakkeella. 

Syyskuun loppuun mennessä saapunei- 
den hakemusten perusteella rintamalisää 
maksetaan takautuvasti lain voimaa:::::- 
losta eli 1. huhtikuuta -89 alkaen. 

Rintamalisän määrä on 2 112 :::/. v 



Jälkilöylyt 

Nyt, kun olen tullut kotiin Suomeen 
Tallinnasta, jossa olin Tampereen epävi- 
rallisena edustajana ensimmäisessä Yleis- 
Inkerin-suomalaisessa konferenssissa — 
tuntuu siltä, ettei se ollut tottakaan! Ku- 
kapa olisi uskonut vielä jokin aika sitten, 
että tällainen mahdollisuus tulee ole- 
maan. Vaan tosi on! Me eripuolelta Eu- 
rooppaa olevat Inkerinsuomalaiset olem- 
me tavanneet toisemme! Se oli alkajaisik- 
si mahtava tilaisuus. Kiitos siitä konfe- 
renssin järjestäjille! 

Oli upeaa osallistua sunnuntaina ilta- 
juhlaan, jossa oli niin paljon Inkerin suo- 
malaisia nuoria. Sai kuulla ja nähdä hei- 
dän ohjelmaansa. Kyllä siinä sydän sy- 
kähti ja mielikin mykähti, kun Inkerin 
suomalaiset lauloivat kauniita suomalai- 
sia kansanlauluja omalla äidinkielellään. 
Ja tanssivat kuin primaballerinat. Unoh- 
tamatta sydäntä kouraisevia runoja. Ja 
muuta ohjelmaa. Ja ennenkaikkea konfe- 
renssin arvokasta antia: lähetettiinhän 
konferenssista Valtion Päämiehille säh- 
keet! 

Näin jälkeenpäin ajattelen omalta koh- 
daltani mitä olisi pitänyt sanoa, kun sain 
suunvuoron avajaispäivänä. Kuten jo 




alussa sanoin olin epävirallisena extem- 
pore Tampere -edustajana. Ja extempore- 
na sanoin sanottavanikin. Eräs viisas on 
lausunut: »Ah, kaikki maailmassa toisin 
oisi, jos kaiken kahdesti tehdä voisi.» 
Niinpä minäkin näin jälkilöylyinä halu- 
aisin mainita, että esimerkiksi me tampe- 
relaiset ja lähiseudun asukkaat olemme 
lähettäneet 160 m kirjallisuutta inkeriläis- 
ten luettavaksi. Ja valtavat määrät aika- 
kausilehtiä ym. hyvää ja arvokasta luet- 
tavaa eripuolella Neuvostoliittoa asuvil- 
le inkerinsuomalaisille. 

Mutta niin kuin Mari Kunttu sanoi: toi- 
minta jatkuu. Ehkä silloin voi kertoa 
uusia asioita. Uusia saavutuksia. Siihen 
auttakoon meitä Korkein. Kiitos vielä ker- 
ran juhlien järjestäjille. 

Ella Ojala 



Ystävä Inkeristä 



Moni inkerinsuomalainen, nekin joilla 
ei ole sukulaisia Suomessa, tulisi kylään 
Suomeen tai Ruotsiin, kun vain olisi jo- 
ku joka hänet kutsuisi, sillä Neuvosto- 
liiton kansalaiset pääsevät ulkomaille 
vain kutsusta. 

Inkeriläisten Viestin toimitukseen on il- 
moittautunut neljä Inkerin Liiton akti- 
vistia, jotka haluaisivat päästä Suo- 
meen. 



Tässä sinulle tarjoutuu oiva tilaisuus 
solmia arkipäivän ystävyyssiteet Inke- 
rinmaalle. Kutsu joku heistä luoksesi, 
saat palkkioksi rautaisannoksen tietoa 
Inkerin nykypäivästä. 
Auta Inkeriä! Kutsu kylään! 
Kutsuttavien osoitteen saa Inkerin Vies- 
tistä. Jos et lomien takia tapaa puheli- 
messa, kirjoita tai jätä viestisi puhelin- 
vastaajaan. 

tiä Raamatusta ja käsikirjasta, jota me 
käytimme jumalanpalveluksessa. Sor- 
mikkaat piti olla käsissä, kun oli niin kyl- 
mä kirkossa, että kädet jähmettyivät. 
Tuuli puhalsi ikkunoista, joista ovat kaik- 
ki lasit rikottu, toisissa akkunoissa ei ole 
raamejakaan ja katon läpi tuli lunta nis- 
kaan. 

Mutta ihme tosiaan, että kaikki seura- 
kuntalaisemme olivat halukkaita tule- 
maan kuulemaan Jumalan sanaa ja pal- 
velemaan Jumalaa mielihyvällä, vaikka 
siinä raunioituneessa Herran huoneessa. 



Toiset tulivat ja tulevat pitkien matkojen- 
kin päästä. Myöhemmin rakensimme 
kirkkohuoneen kirkon sisään, jossa vie- 
lä nytkin toimitamme palvelustehtäviä. 
Olen puhellut seurakuntalaisten kans- 
sa Viestistä, niin monet haluaisivat saa- 
da tilata Inkerin viestin. Olisi hyvä, jos 
me voisimme toimittaa tilausmaksun. Tä- 
män Viestin kautta monet ihmiset ovat 
saaneet tietää tuttavistaan ja ne muistot 
ovat elpyneet, joita sota aikana olemme 
eläneet. 

Eino Kurki 

Kupanitsa 



Mehiläishoitoa Inkerissä 



Olen vapaa-aikoinani harrastanut 
mehiläishoitoa pikkupojasta lähtien: 
Inkerissä vuosina 1938—41, Suomessa 
vuosina 1945—47, Ruotsissa vuodesta 
1950 lähtien. Ensimmäiset ohjeet ja neu- 
vot mehiläishoidossa sain pikku poikana 
Inkerissä Aleksanteri Haikaralta kun 
olemme saman Ropsun seurakunnan poi- 
kia, hän Kivisenmäen kylästä ja minä Pie- 
nen-Kurkun kylästä. Menneitten vuosi- 
kymmenien aikana olen yrittänyt rikas- 
tuttaa tietojani mehiläishoidossa lukemal- 
la alan kirjallisuutta suomen, ruotsin se- 
kä venäjän kielellä. Silti pikkupoikana 
Aleksanteri Haikaralta saamani opetuk- 
set eivät ole vieläkään vanhentuneet. 
Käytän vieläkin hyväkseni hänen opetuk- 
siansa ja olen neuvonut niitä monille 
ruotsalaisille. Aleksanteri Haikaran mer- 
kitys mehiläishoidolle on ollut merkittä- 
vää myös Inkerissä, sillä Aleksanteri Hai- 
kara toimi kolmekymmentä luvulla Kuip- 
pinan kyläneuvoston alueella kolhoosien 
mehiläishoitajien opettajana ja neuvoja- 
na. 

Vierailin kuusikymmentä luvulla Rai- 
siossa ja yövyin Aleksanteri Haikaran ko- 
tona. Meille riitti keskustelua mehiläisistä 



pikkutunneille asti, niin ettei nukkumi- 
sesta tahtonut tulla mitään. Mukana ol- 
lut kymmenvuotias poikani kuunteli 
tarkkaan keskusteluamme ja pois lähdet- 
tyämme lupasi ruveta hoitamaan mehi- 
läisiä, kun tulee aikuiseksi. Nyt hän on 
aikuinen ja on jo hoitanut mehiläisiä 
monta vuotta. Lopuksi lainaan otteita 
MEHILÄINEN lehdestä no.4/1987. 

»Hunajasato on mehiläistarhauksen si- 
vutuote, sillä maa ja puutarhatalous kor- 
jaavat pääosan mehiläistalouden hyödys- 
tä. Suomessa vuotuisen hunajasadon ar- 
voksi on laskettu noin 30 milj. markkaa, 
kun taas mehiläisten aikaansaama pöly- 
tyshyöty on laskettu yli 100 milj. markak- 
si. Ainakin rypsin, apiloiden, omenan, 
herukoiden, karviaisen, vadelman ja avo- 
maankurkun sadonmuodostuksen laske- 
taan riippuvan oleellisesti hyönteispöly- 
tyksestä.» 

Voin vielä mainita, että mustikat, 
puolukat ja kaikki muut metsämarjat kas- 
vavat parhaiten mehiläispesien lähetty- 
villä. 

Antti Juvonen 

Ruotsi 



n 



Terveisiä Inkerinmaalta! 



Kupanitsan Pyhän Johanneksen kirkko valmistui v. 1861 siinä oli 
1 000 istumapaikkaa. Vuonna 1937 seurakunta joutui luopumaan 
kirkosta. Seurakuntaan kuului yli 70 inkerinsuomalaista 
kylää. Sulkemisen jälkeen kirkko oli vankilana ja myöhemmin 
sahalaitoksena. Sotien aikana kirkko toimi, mutta sen jälkeen 
se toimi viljanlajittelusuojana ja aittana. 



Luvallisesti olemme viranomaisilta 
saaneet kirkon seurakunnan käyt- 
töön vasta 9. päivänä marraskuuta 1988. 
Mutta jo sitä ennen 16. päivänä syyskuu- 
ta olivat meillä siinä kirkossa talkootyöt ja 
myös jumalanpalvelus. Siitä päivästä al- 
kaen olemme seurakuntana tehneet talkoo- 
työtä ja toimittaneet jumalanpalvelusta 
joka lauantai. Kupanitsan kirkossa on ju- 
malanpalvelus kaksi kertaa viikossa: lauan- 
taina ja sunnuntaina kello 13. Kirkko on 
avara ja raunioitunut... Rakensimme kir- 
kon sisään pienen huoneen, jossa voim- 
me viettää jumalanpalveluksia. Huonees- 



sa on 50 istumapaikkaa, mutta useasti sii- 
hen ahtautuu yli 100 ihmistä. 

Olemme saaneet kuulla, että Suomes- 
sa on kerätty varoja tätäkin kirkkoa aja- 
tellen. Tämäpä vasta onkin ensimmäinen 
Inkerinmaan ja inkerinsuomalaisten kirk- 
ko. Pushkinissa Leningradissa oleva kirk- 
ko on saksalaisten kirkko. 

Kun muistelen niitä jumalanpalveluk- 
sia joita me Arvo Survon kanssa toimitim- 
me syksyllä ja tänä talvena, niin minulle 
jäivät muistiksi lankaiset sormikkaat, 
joista olin leikannut pois saksilla kaksi 
etusormen otsaa, että voisin selailla leh- 



Kupanitsan kirkko 
silloin ennen. 
Tärkeä inkeriläisyyden 
säilyttäjä vieläkin. 

kuukausien aikana pyöräyttäneet kult- 
tuuriseurojen yhteydessä käyntiin suo- 
men kielen piirejä, joihin ottaa osaa sa- 
toja opiskelijoita ja suomea opetetaan ny- 
kyisin yhä useammassa koulussakin. 
Suomalaiset kustantajat ovat luvanneet 
toimittaa lähiaikoina paikallisille kouluil- 
le oppikirjat suoraan vielä tämän kevään 
aikana. 



Myös opettajia tarvitaan 

Jos aapispula alkaa hieman hellittää, 
niin innostuksen kasvaessa opettajapula 
vastaavasti pahenee. Tukea toivotaan 
hartaasti Suomesta. Muutama inkerin- 
suomalainen opettaja osallistuukin jo ensi 
kesänä Suomi-Seuran kursseille ja jatkos- 
sa suunnitellaan inkerinsuomalaisten äi- 
dinkielen opettajien jatkokoulutuksen 
järjestämistä Suomessa. 

Inkeriläiset itse toivovat, että lapsilla 
olisi mahdollisuus vaikka kesälomillaan 
tulla kieltä oppimaan suomalaisiin per- 
heisiin tai lastenleireille. Luulisi, että mo- 
ni suomalainen perhe varmaankin ottai- 
si inkerinsuomalaisen kesälapsen, jos 
vain tietäisi, mistä heitä saa. Tarvetta ja 
haluja olisi myös kummiperhe-toimin- 
taan inkeriläisten kanssa. 



Pakki puhuu pyörryksiin 

Perestroikan ja virolaisten kansanrin- 
taman edetessä viime vuonna Pakkia ru- 
pesi Viron inkeriläistenkin asema mieti- 
tyttämään. Tartossa oli jo perustettu in- 
kerinsuomalaisten oma järjestö ja siitä ki- 
pinän saaneena Pakki pisti pystyyn myös 
Tallinnaan oman yhdistyksen alkutalves- 
ta. Sen jälkeen Virossa on syntynyt inke- 
rinsuomalaisia kulttuuriseuroja jo yh- 
teensä kahdeksan ja kahta ollaan parast- 
aikaa puuhaamassa. Jäseniä seuroissa on 
useita tuhansia. Pakki uskoo vakaasti in- 
keriläisten tulevaisuuteen. — Vaikka vie- 
lä vuosi sitten ajateltiin, että inkeriläiset 
kuolevat sukupuuttoon lähi vuosikym- 
meninä, voi kehityksen suunta muuttua, 
jos nuoret saadaan mukaan seurojen toi- 
mintaan. 

Pakin toivomus on samalla haaste ai- 
nakin niille suomalaisille, joista suoma- 
laisuuden säilyttäminen on tärkeää rajois- 
ta piittaamatta. Kun inkerinsuomalaisil- 
le nuorille tarjoutuu mahdollisuus suo- 
men kielen opiskeluun siellä ja täällä, on 
otettu pitkä askel eteenpäin. 

Teksti ja kuva 
Helena Miettinen 



Kirjoja tarvitaan yhä 

Lahjoituskirjoja kertyi kaikkiaan 25 000 nidettä, joista Viron inkeriläisseuroil- 
le jaettiin yli 20 000 nidettä. Loput jatkoivat matkaansa Inkerinmaalle ja Vi- 
roon. Syksymmällä on luvassa käynnistää uusi keräys Inkerinmaan tarpeisiin. 



Laiva on lastattu kirjoilla 



Huhtikuun 10. päivänä 
Tallinnaan lähti laiva- 
lastillinen suomalaista 
kirjallisuutta, kun Suomi- 
Seuran kirjakeräyksen tuotos 
toimitettiin vastaanottajilleen, 
10 inkerinsuomalaiselle 
kulttuuriseuralle Virossa, 
Leningradissa ja Petroskoissa. 
Saalis yllätti yhtä hyvin 
kerääjät kuin vastaan- 
ottajatkin. Kirjojen mukana 
toimitettiin myös joitakin 
kirjoituskoneita. 



Kun Suomi-Seura aloitti kirjakeräyk- 
sen Neuvostoliitossa asuville inke- 
rinsuomalaisille, tarkoitus oli kääntyä 
vain kustantajien puoleen, sillä järjestä- 
jät pelkäsivät etukäteen, että kansalaisten 
auttamisinto ylittäisi sekä kerääjien kapa- 
siteetin että paikallisten seurojen vastaan- 
ottokyvyn. Kun tietoja keräyksestä tih- 
kui, moni yksityinen henkilö kääntyi 
Suomi-Seuran puoleen, eikä ketään kiel- 
letty toimittamasta pakettiaan laivatermi- 
naaliin odottamaan sen lähtöä. Kahden 
kuukauden kuluessa suusta suuhun me- 
netelmällä kertyi kokonaista 6 500 kiloa. 
Ihmetellä sopii, millaisen kirjavuoren jul- 
kikeräys olisi tuottanut. 

Pettyneitä voidaan laihasti lohduttaa: 
Kunhan seurat saavat ensimmäisen lähe- 
tyksen selvitettyä ja järjestettyä käyttöön- 
sä riittävästi kirjastotilaa, eiköhän haluk- 
kaille tarjoudu vielä uusi tilaisuus. Hyvä 
on muistaa, että inkerinsuomalaisia voi 
tukea myös rahalahjalla, sillä rahaa tar- 
vitaan mm. opettajien koulutukseen ja 
lasten leiritoimintaan. 



Aapisia ja sanakirjoja 
kaivataan 

Kirjalahjoitusta vastaanottamassa oli 
Eestin Inkerinsuomalaisten Liiton pu- 
heenjohtaja Rudolf Pakki. Satamassa Pak- 
ki säteili tyytyväisyyttään, vaikka käytän- 
nön seikat häntä jo huolestuttivatkin, sillä 
tullessaan hän ei voinut kuvitellakaan 
moista saalista. — Pistetään kontti kier- 
tämään ympäri Eestiä, josta jokainen seu- 
ra ottaa oman osuutensa ja loput sitten 
Leningradiin, Pakki suunnitteli. 

Pakin mukaan inkerinsuomalaiset tar- 
vitsevat tällä hetkellä ennen kaikkea al- 
keisopetusmateriaalia, aapisia sekä aikui- 
sille tarkoitettuja alkeiskirjoja. Varttu- 
neemmat inkerinsuomalaiset ovat viime 




Kuusi ja puoli tonnia kirjoja veti Pakin 
suupielet hilpeään hymyyn, kun hän käväisi 
Suomi-Seuran edustajien kanssa 
satamassa saalista ihmettelemässä. 



Nouse, riennä 

suomenkieli korkealle 

kaikumaan 



Oli sotavuosi 1943. Astelin 
ystäväni Emilian kanssa 
Inkerin opettajakurssille 
Spankkovaan, johon olimme 
saaneet kutsun. Emilia ensin 
kieltäytyi ja sai istua arestissa 
koko viikon. Sain hänet 
myöntymään selitellen, että 
olimme pakon edessä, kun on 
maassa sotatilanne. 

Opettajakursseille oli saapunut 
useampia Inkerin opettajia, joukos- 
sa useampia Leningradin suomalaisen 
pedagogisen teknikkumin kasvatteja. 
Kurssin opettajat olivat saapuneet Suo- 
mesta, joukossa koulujen tarkastaja Ant- 
ti Hämäläinen. Hän se valoi meihin toi- 
voa Inkerin tulevaisuudesta. Opimme 
uusia laulujakin »Synnyinmaan laulu», 
»Nouse Inkeri» ym. Olimme metsissä kun 
salamasota vyöryi ylitsemme ja tuhosi ra- 
kasta Inkeriämme; hyvin mielellämme 
uskoimme, että kärsinyt kansamme tulee 
vapaaksi ja luulimme ajan olevan sopi- 
van. Rva Hämäläinen opetti meille myös 
laulun »Nouse, riennä suomenkieli» Ih- 
mettelimme, kun siinä oli sama sävel 
kuin saksan kansanlaulussa »Deutch- 
land...» 

Spankkovan kirkko oli säilynyt sodan 
vahingoilta ja siellä vietimme päivät. 
Opettajat olivat tyytyväisiä meihin ja niin 
monet myöhemmin saavuttuaan Suo- 
meen kurssin jälkeen jatkoivatkin uraan- 
sa Suomen kouluissa Antti Hämäläisen 
avustamana saaden opettajan paikkoja 
mm. Turun läänissä. 
Eräänä päivänä saapui saksalaisia sota- 



herroja Hatsinasta; tunsimme heistä majuri 
Sperlingin ja opettaja Elsa Doppelman- 
nin. Kun he astelivat sisälle kirkkoon, 
soitti rva Hämäläinen »Deutchland...» 
laulua. Koko kirkko oli hiljaa, nousimme 
seisomaan ja kuulimme Emilian mahta- 
van äänen aloittavan laulun: »Nouse, 
riennä suomenkieli korkealle kaiku- 
maan». Niin raikui Spankkovan kirkon 
rakennuksesta suomalainen lauluja olim- 
me huomaavinamme Elsan hymyilevän. 
Uskon, ettei hän laulun sanoja tulkinnut 
saksaksi, vaan antoi heidän uskovan et- 
tä lauloimme »Deutchland.» 

Sota riehui maassa, kouluissa yritimme 
opettaa vaikeuksista huolimatta. Opetin 
lapsia Kesälän kylän koulussa. Kaikki pu- 
huivat suomea, joten ei siinä suhteessa ol- 
lut vaikeuksia. Teimme omia aapisiam- 
me. Vanhemmat lapset lukivat Katekis- 
muksista. Lasten vanhemmat avustivat 
kotitehtävissä. Olimme kerran päättäneet 
pitää juhlat koululla. Joku oli onnistunut 
saamaan oikein hevosenlihaa ja siitäpä 
tulikin hyviä lihapiirakoita, kun käytti 
apuna kuivattuja apilankukkia. Lapset 
leikkivät ja olivat iloisiakin. Äitini oli py- 
häkoulun opettaja ja lauloi lasten kans- 
sa: »Täällä Pohjan tähden alla...» sekä 
»Nytpä tahdon olla mä pienen mökin lait- 
taja». Nuo Inkerin kylien asukkaat halu- 
sivat olla vain pienien mökkien laittajia, 
maanviljelijöitä. Huomasin monen sil- 
missä kyyneleitä. Astuin ulos, hyvin lä- 
heltä kuului tykkien jyrinä; kadulta kai- 
kui saksalaisten saappaiden kolina; naa- 
purikylässä paloi talo; koulurakennukses- 
ta kaikui laulu: »Nouse Inkeri.» 

Kelmi Kivilahti 

Kanada 



Lastentarhojakin tarvitaan 

— Suomenkielisten luokkien lisäksi oli- 
si tärkeää saada lastentarhoja. Jos lapsel- 
le aletaan vasta seitsemän vanhana tyr- 
kyttää kieltä, jota hän ei puhu ja on vain 
vilaukselta kuullut puhuttavan, opiskelu 
ei oikein luonnu. Siksi myös suomenkie- 
liset lastentarhat olisivat tärkeitä. 

Tarkoituksenamme on perustaa omia 
kirjastoja, mutta saada myös venäläisiin 
kirjastoihin suomenkielistä kirjallisuutta 
lainattavaksi. Meillä pitäisi olla oma leh- 
ti, jonka sisällä voisi olla venäjänkielinen 
tiivistelmä herätteenä. Myös yhteinen jul- 
kaisu olisi hyvä ja siksi sopisi myös Suo- 
messa ilmestyvä Inkeriläisten viesti, jos 
sitä vain voisi tilata Neuvostoliittoon, Sur- 
vo viittaa valuuttaongelmiin. 

— Koskahan muuten Suomeen saatai- 
siin niin korkea TV-torni, että suomalai- 
set ohjelmat näkyisivät myös Inkerissä, 
Survo leikittelee. 

Julkilausumassa kantaa 
keskeisiin ongelmiin 

Kolmen päivän tiiviin luotauksen tu- 
loksena kokous hyväksyi julkilausuman, 
jossa toivottiin mm. hyvitystä vainon 
vuosina koetuista kärsimyksistä, suomen 
kielisen opetuksen järjestämistä, kulttuu- 



riautonomisten alueiden — Pikku Inke- 
rin — muodostamista Inkerinmaalle ja in- 
keriläisten paluumuuton tukemista. Li- 
säksi inkeriläisille kuuluneet rakennuk- 
set, mm. kirkot, koulut tulisi kunnostaa 
ja palauttaa alkuperäiseen käyttöön. 
Asuinpaikasta riippumatta inkerinsuoma- 
laisilla tulisi olla oikeus matkustaa syn- 
nyinpaikalleen ja tutkia arkistoista omaa 
taustaansa koskevia tietoja. Julkilausu- 
man keskeinen sisältö sähkötettiin sekä 
Kremliin että presidentti Koivistolle. 

Kahdenkymmenen virallisen valtuute- 
tun lisäksi Inkerinsuomalaista yhteistyö- 
konferenssia seurasi runsaslukuinen 
tarkkailijajoukko ja tiedotusvälineiden 
edustajia. Avajaisissa oli läsnä myös Vi- 
ron kommunistipuolueen johtoa. 

Kahden vuoden kuluttua 
Inkerinmaalla 

Inkerin asialla on edetty pitkän hiljais- 
elon jälkeen vauhdilla. Seuraavaan maa- 
ilmankonferenssiin Inkerinmaalle odote- 
taan kuitenkin vieraita myös kaukaa Si- 
periasta ja valtamerten takaa Kanadasta. 

Lopuksi laulettu kansallislaulu »Nouse 
Inkeri» takerteli ja sanat tuppasivat unoh- 
tumaan, mutta naurussa suin kokous- 
edustajat lupasivat seuraavalla kerralla 
pystyvänsä parempaan. 



Teksti ja kuvat. H. Miettinen 




Tarton Kiurukuoro liverteli parhaimmillaan vappuaaton konsertissa. 



wus Koivistolle ja Gorbatshoville 



Olemme liiaksi tottuneet Leningradiin, 
vaikka toimimme Inkerinmaalla. Muual- 
la maailmassa, missä meitä inkerinsuo- 
malaisia asuu, toiminta on kaksiulotteis- 
ta ja keskittyy lähinnä kulttuurin tutki- 
miseen. Meillä Inkerissä on mukana 
myös kolmas ulottuvuus: me rakennam- 
me isänmaata Inkerinmaalle, Survo va- 
lottaa. 

— Tärkeä tehtävämme olisi tehdä mah- 
dolliseksi ainakin Keski-Aasiassa ja Ura- 
lilla asuvien inkerinsuomalaisten palaa- 
minen takaisin Inkeriin. Ymmärrän hy- 
vin, ettei Virosta, Suomesta tai Ruotsista 




s:a at yhteistuumin. 



väkeä lähdekään, mutta Keski-Aasiasta ja 
Venäjältä moni haluaisi palata, Survo ve- 
toaa, sillä sisäänkirjoittautuminen Le- 
ningradin alueelle maksaa yhdeltä hen- 
geltä 12 000 ruplaa eli tavallisen ihmisen 
monen vuoden ansion. 



Inkerin Liitto kantaa huolta 
vanhuksistaan 

— Myös sosiaalinen toiminta on meil- 
le tärkeää. Haluamme perustaa inkerin- 
suomalaisten vanhustentalon, sillä moni 
vanhus kärsii nykyisin vanhainkodissa 
enemmän kuin konsanaan aikaisemmin. 
Eräskin Reino, jolla oli kolminkertainen 
selkärangan murtuma, joutui viettämään 
kuusitoista vuotta vanhainkodissa erit- 
täin huonoissa oloissa. Jo 15 vuotta sit- 
ten hän esitti minulle, että meidän inke- 
rinsuomalaisten pitäisi saada oma van- 
hainkoti. Arvo, täällä meidän on mahdo- 
tonta olla, Reino kertoi. Täällä emme 
edes saa kuunnella Suomen radiota, sillä 
jos avaan radion toinen sairas kehottaa 
sen heti sulkemaan. 

— Ja tällaisissa oloissa vanhuksemme 
saavat kitua viimeiset päivänsä. Toista- 
kymmentä vuotta sitten Reinon puheet 
olivat aivan toisista maailmoista, mutta 
eivät enää. Tässä vaiheessa haluammekin 
keskittyä ennen kaikkea sosiaalisiin ky- 
symyksiin, emmekä niinkään pelkästään 
kulttuuriin. Olisi väärin, jos haastatteli- 
simme surkeissa oloissa elävää vanhus- 
ta ja jättäisimme hänet sen jälkeen rau- 
hassa kuolemaan yksin, sairaana ja hy- 
lättynä. Siksi on tärkeää kohentaa ensik- 
si sosiaalisia olosuhteita, Survo painottaa. 



Tallinnassa ensimmäinen inkerinsuomalaisten maailmankonferenssi 



Inkerin kulttuurin puolesta vetoo 



Neuvostoliiton inkeriläiset ovat al- 
kaneet järjestäytyä vasta viime vuo- 
den kuluessa, ja suorastaan ihme on, et- 
tä jo puolen vuoden kuluttua toiminnan 
alkamisesta Tallinnassa avattiin histori- 
an ensimmäinen maailmankonferenssi. 
Edustettuina olivat Ruotsin inkerinsuo- 
malaisten keskusliitto, Inkerin Liitot se- 
kä Inkerinmaalta että Karjalasta sekä Ees- 
tin inkerinsuomalaisten keskusliitto sekä 
Inkeriläisten yhdistys Suomesta. 

— On sanottu, missä olet Inkeri ja mis- 
sä olet Inkerin kansa. Kansa on, mutta 
kotimaa on kaukana. Sota on hajottanut 
pienen kansan merien ja maitten taakse, 
niin kotimaahan kuin ulkomaillekin. 
Meitä on riittänyt ympäri maailmaa Sa- 
halinista Australiaan asti, totesi avajais- 
puheenvuorossaan kokouksen puheen- 
johtaja Rudolf Pakki Eestin inkerinsuo- 
malaisten Liitosta. 



Isänmaa on Inkerissä 

Inkerin Liiton puheenvuoron käytti 
pastori Arvo Survo, joka toimii itse aktii- 
visti liiton johtokunnassa. Hän korosti, et- 
tä on suuri ero siinä, ettei vanhalla Inke- 
rinmaalla perustettu yhdistys ottanut ni- 
mekseen Leningradin Kulttuuriseuraa, 
vaan muutti sen Inkerin Liitoksi. 

— Toimintamme sai voimakkaan sy- 
säyksen Tehvinän kylässä, jonne kokoon- 
nuimme muistelemaan Stalinin aikaisia 
uhreja. Ajatus Inkerin kulttuuriseurasta 
sai lisää pontta ja tämän vuoden alussa 
paikallinen hallinto siunasi toiminnan. 



Tallinnassa vietettiin vappuna 
inkerinsuomalaisittain mitaten 
historiallisia hetkiä, kun 
valtuuskunnat eri puolilta 
Neuvostoliittoa, Ruotsista ja 
Suomesta kokoontuivat 
yhteisen neuvottelupöydän 
ääreen miettimään omaa 
tulevaisuuttaan. Kolmen tiiviin 
työskentelypäivän tuloksena 
syntyi tulevan toiminnan 
pohjaksi julkilausuma, josta 
tiedotettiin Moskovaan ja 
Helsinkiin. 




Julkilausumaa laatimassa ovat jokaisen osanotta 



Inkerin kirkko toimii jälleen 



Kupanitsassa pidettiin helluntaina 
14. 5. 89 kokous Jossa Inkerin Suomalai- 
nen Evankelis-Luterilainen Kirkko julis- 
tettiin toiminnassa olevaksi, sillä juridi- 
sesti kirkko ei ole koskaan lakannut, 
vaikka oli vastoin maan lakeja ja kansain- 
välisiä säännöksiä tukahdutettu 
1930-luvulla. Kokouksen osanottajat vaa- 
tivatkin Inkerin kirkolle rehabilitointia. 
Rehabilitointia vaaditaan myös ainoalle 
elossa olevalla, Suomessa asuvalle Inke- 
rin kirkon palvelijalle Aatami Kuortille. 
Aatami Kuortti on siis ainoa ISELK:n kon- 
sistorin asettama pappi. 

Lisäksi kokouksessa päätettiin asettaa 



Inkerin kirkon toimintaa hoitava elin, 
jonka puheenjohtajaksi valittiin Aatami 
Kuortti ja varapuheenjohtajaksi Inkeris- 
sä nykyisin palveleva ainoa inkerinsuo- 
malainen pappi Arvo Survo. Muina jäse- 
ninä toimivat seurakuntien saarnaajat ja 
muut edustajat. 

Kokous totesi Inkerin kirkon olevan it- 
senäinen laitos, jonka valta kuuluu kir- 
kolliskokoukselle. Inkerin eloon herätet- 
ty kirkko kunnioittaa erityisesti Eestin 
arkkipiispaa Kuno Pajulaa, joka on huo- 
mattavasti edistänyt inkerinsuomalaisen 
kirkollista elämää. 

Helena Miettinen 




taan nyt suuntaa sen verran, 
että muistamme niitä, joiden 
osa on ollut toinen. 

Eikö tulevilla kesäjuhlilla 
Ruotsissa ja Suomessa voi- 
taisi kerätä kolehti, jonka va- 
rat osoitetaan vanhainkodil- 
le tai pistää hattu kiertä- 
mään pesämunaksi. Ruotsis- 
sa järjestetään huutokauppa. 
Kuka meillä järjestäisi vas- 
taavan tapahtuman asian 
edistämiseksi. Olisiko tämä 
sopiva tempaus Suomi-Inke- 
ri seuralle? Idea on vapaasti 
lainattavissa. Vaikea on tie- 
tenkin hyvinvointi Suomes- 



sa ymmärtää, että jossakin 
päin maailmaa vanhusten 
aseman kohentaminen on 
viisumivapaata »inter-rail» 
-korttia tärkeämpää. 

Inkerinmaan nuorilla on 
huoli omistaan. Voisi meillä- 
kin maailman korkeimpien 
sosiaaliturvamaiden , Suo- 
men ja Ruotsin nuorempi 
polvi kantaa vastuuta van- 
hempiemme kotimaan van- 
huksista. Pienistä puroista 
syntyvät suuret joet. 

Helena Miettinen 



Kansikuva: 

Kesäjuhlille! 

Rappu la n juhlijat 

marssilla v. 79. 

(kuva Olga Vehviläinen) 

Leningrad 



Apua, apua! 



i 



Terveisiä Tallinnasta, en- 
simmäisestä inkerinsuo- 
malaisten maailmankonfe- 
renssista. Haluaisin intoutua 
yhtä huikeaan riemuun kuin 
Ella Ojala jälkilöylyissään, 
mutta pelkään pahoin, etten 
pysty. 

Ei siksi, että Tallinnan ko- 
kous olisi ollut ikävä ja pit- 
kästyttävä tai vähäantinen, 
päin vastoin. Oli riemukas- 
ta tavata vanhoja ja uusia ys- 
täviä ja havaita, että inkerin- 
suomalaiset ovat heränneet 
horroksestaan: seurojen toi- 
minta on aktivoitunut ja 
apua tippuu inkerinsuoma- 
laisille. 

Miksi sitten ruikutat, sopii 
kysyä. Yritän selittää, jos 
pystyn. Ensinnäkin, sydäntä 
raastaa huomata kuinka vä- 
hän todella pystymme tuke- 
maan inkerinsuomalaisten 
omia ponnistuksia. Ja tuntuu 
siltä, että me täällä päässä 
ratkaisemme, mitä kannat- 
taa tukea. Emme tarpeeksi 
kuuntele »kentän» ääntä. 

Inkerinmaan ja esimerkik- 
si eestiläisten seurojen toi- 
minnan painopisteet poik- 
keavat selvästi toisistaan ja 
saavatkin poiketa. Ovathan 
Eestiin muuttaneet inkerin- 
suomalaiset tavallaan sa- 
manlaisessa asemassa kuin 
me täällä Suomessa tai naa- 
purit Ruotsissa, pakolaisena 
vieraassa maassa. Muualle 
muuttaneina kannattaakin 
vaalia entisiä tapoja ja siirtää 



nousevalle polvelle vanhaa 
kulttuuriperinnettä . 

On vallan inhimillistä ja 
ymmärrettävää, että veden 
varaan joutunut tarttuu 
ojennettuun apuun todella- 
kin kuin hukkuva oljen kor- 
teen. Mutta kannattaa muis- 
taa, että inkerinsuomalaisten 
kulttuurituki on vasta käyn- 
nistynyt ja päivä päivältä 
harpataan yksi askel eteen- 
päin. Siksi vaaditaan mielen 
malttia ja toisten huomioon 
ottamista. Vain samaan 
suuntaan vetäminen kannat- 
taa ja itsekkyys koituu hel- 
posti kaikkien tappioksi. Ta- 
sapuolisuus ja oikeudenmu- 
kaisuus kunniaan! 

Ero Inkerinmaan ja mui- 
den itänaapurin seurojen vä- 




lillä on siinä, että Inkerin- 
maalla rakennetaan uudel- 
leen inkerinsuomalaista 
kulttuuria omalle maalle. 
Siis entiseen Inkeriin, ei mi- 
hinkään muualle. Kaikki on 
alettava lähes tyhjästä ja pal- 
jain käsin. Inkerinmaalla 
vanhusten asiat ajavat kirk- 
kaasti muun kulttuurin ja 
viisumivapaan matkustami- 
sen ohi. Arvo Survo painot- 
ti kokouksen avajaisissa, et- 
tä olisi väärin Inkerinmaan 
vanhuksia kohtaan, jos hei- 
tä haastateltaisiin ja jätettäi- 
siin yksin kitumaan viimei- 
siä päiviään. 

Miksi emme täällä ym- 
märrä sitä? Miksi mieluum- 
min puhutaan yksin mat- 
kustamisen helpottamisesta? 
Mitä se hyödyttää köyhiä, 
liikuntakyvyttömiä mum- 
moja? Miksei mikään taho 
vakavissaan ole alkanut ajaa 
inkerinsuomalaisten van- 
hustentaloa? Miksi me tääl- 
lä päätämme, ettei Inkerissä 
sitä tarvita tai kiireellisyys- 
järjestys on joku muu? 

Näyttäkää hyvät ystävät, 
että haluatte tukea Inkerin 
vanhuksia, siis useimpien 
teidän kohtalotovereita, jot- 
ka ovat kiertäneet samat Si- 
periat ja Suomet, mutta pa- 
lautuneet synnyinmaalleen. 
Pitääkö heitä siitä vielä ran- 
gaista? Suomi ja Ruotsi otti- 
vat kertomanne mukaan tei- 
dät hw:n vastaan. Muute- 

Tervetuloa takaisin, 
Anja Luoma! 



Parhaillaan kuluva vuosi on Inkeriläis- 
ten Viestin juhlavuosi: 30 vuoden ajan 
lehtemme on rakentanut yhteyttä hajal- 
laan asuvien inkerinsuomalaisten välillä. 
Juhlavuotena vaihtuu myös Viestin pää- 
toimittaja. Rovasti Matti Vironmäki pyysi 
keväällä pitkän päivätyön tehneenä yh- 
distyksen johtokunnalta vapautusta pää- 
toimittajan tehtävistä. Haikein mielin 
mutta tilanteen ymmärtäen johtokunta 
päästi Matti Vironmäen myös tästä teh- 
tävästä hyvin ansaitulle eläkkeelle 1. 6. 
1989 lukien. 

Kiitollisin mielin me Inkeriläisten yh- 
distyksessä ajattelemme kaikkea sitä, mi- 
tä Matti Vironmäki on inkeriläisten hy- 
väksi yleensä ja tässä tapauksessa erityi- 
sesti Inkeriläisten Viestin puolesta teh- 
nyt. Hän tuli lehtemme päätoimittajaksi 
v. 1963 opettaja Aappo Metiäisen jälkeen 
ja tuli näin toimittaneeksi yhtäjaksoises- 
ti — aluksi yksin ja vuodesta 1967 yhdes- 
sä toimitussihteerin kanssa — Viestiä 26 
vuotta. Hänen ansiostaan lehti ei jäänyt 



ainoastaan lyhytaikaiseksi »lastuksi laine- 
hilla», vaan on purjehtinut vakaasti eteen- 
päin. 

Päätoimittajan vaihdos merkitsee tässä 
tapauksessa myös väistämättä sukupol- 
ven vaihdosta. Tätä muutosta helpottaa 
huomattavasti se, että Inkeriläisten Vies- 
tin uudeksi päätoimittajaksi suostui Anja 
Luoma. Hän on varmasti tuttu kaikille tä- 
tä lehteä lukeneille. Niin on myös Viesti 
Anjalle. Anja Luoma toimi Matti Viron- 
mäen päätoimittajakaudella pitkään Vies- 
tin toimitussihteerinä. Lehden toimitta- 
minen on hänelle tuttua myös oman päi- 
vätyön kautta. Ilolla ja kiitollisin mielin 
toivotamme Anja Luoman tervetulleeksi 
takaisin Viestiä tekemään. 

Lehtemme toimitussihteerinä jatkaa 
edelleen Helena Miettinen. Näin Inkeri- 
läisten Viestin toimittaminen on tällä het- 
kellä sananmukaisesti »ammattilaisten» 
käsissä. Viestin kulku jatkuu. 

Markku Pyysiäinen 



Inkerinpäivän konsertti 

Inkerin kulttuurin tukemiseksi 
Temppeliaukion kirkossa 5. 10. 1989 klo 19.00 

Pääesiintyjä ARVO SURVO 

Lippuja Suomi-Seurasta myöhemmin syyskuussa 



Kansikuva: Inkerin lippu vihittiin juhlallisesti Kupanitsan kirkossa helluntaina. Vartiossa 
Paavo Parkkinen ja Albin Kirjanen. 




Olipas hauskaa tavata! 

Inkeriläisrintamalla ei tänä kesänä ole 
ehditty viettää siestaa, sillä monella suun- 
nalla on tapahtunut paljon. Juhlia on vie- 
tetty perinteisten Ruotsin ja Suomen juh- 
lien lisäksi myös itse Inkerinmaalla ja 
kaukaisimmat Lännessä, Vancouverissa, 
joiden kylkiäisenä syntyi myös Kanadan 
inkerinsuomalaisten yhdistys. Tulee vain 
mieleen, voisiko juhlia joskus tulevaisuu- 
dessa keskittää, sillä kaikkiin juhliin ei 
kukaan pysty osallistumaan. Vuosittain 

valittaisiin joku paikkakunta päätapahtu- Tai puhuisit ilmoituksen? Viestiä luetaan 

man keskipisteeksi ja muualla tarvittaes- tarkkaan, joten ilmoituksella on tehoa, 

sa juhlittaisiin pienemmällä porukalla. Nyt hihat heilumaan! 

Tällöin saataisiin nykyistä paremmin eri Mutta vielä Lännen maille. Vierailin 

suunnilla asuvat inkeriläiset yhteen paik- Kanadassa asuvien inkeriläisten luona ja 

kaan edes hetkeksi. haluan kaikkien kuullen kiittää siitä sa- 

Heinäkuun alkupuolella Neuvostolii- noinkuvaamattomasta ystävällisyydestä, 
ton inkeriläisseurojen puheenjohtajat vie- joka Lännessä osaksemme tuli. Miljoonat 
railivat Suomessa Suomi-Seuran kutsus- kiitokset Helmi ja Väinö Kivilahdelle 
ta ja pistäytyivät myös Ruotsin kesäjuh- sekä Levi Rikkiselle, jotka isännöivät 
lilla. Tapahtuma voidaan kirjata histo- upeat Vancouverin Inkeri-Festivalit. Kii- 
naan. Puolin ja toisin vaihdettiin arvok- tokset myös kaikille muille Vancouverin 
kaita mielipiteitä ja tutustuttiin toisiim- inkeriläisille, Pitkäsen Mikolle Torontoon 
me. Mikä onkaan sen mukavampaa kuin ja Arvoja Elli Mullolle Thunder Bayhyn. 
toistensa kanssa suoraan jutellen selvit- Se matka ei unohdu milloinkaan, 
tää tapahtuneita ja suunnitella tulevai- Helmi on tosi tomera tapaus. Hän otti 
suutta. vastaan keväällä heittämäni haasteen ja 

Ongelmia riittää, mutta yritystä niiden pisti juhlat pystyyn. Lännessä otettiin va- 

voittamiseksi on. Tarpeet ovat erilaiset kavasti myös toinen vetoomukseni inke- 

Inkerinmaalla ja Virossa, vaikka osa on- rinsuomalaisen vanhainkodin rakentami- 

gelmista on yhteisiä. Olen kuitenkin var- seksi. Juhlissa lahjoitettiin tähän tarkoi- 

ma siitä, että nyt eri seuroilla on halua tu- tukseen 240 Kanadan dollaria eli noin 

kea toisia ja voittaa esteet kilpailematta 850 Suomen markkaa. Kiitos Teille. Ka- 

keskenään. Yhteistuumin Inkerin, Karja- pula on taas Teidän. Saapas nähdä, kuka 

lan ja Eestin inkeriläisseurat sopivat mm. seuraavaksi jotakin keksii. Kertokaa sii- 

oman lehden perustamisesta, sillä tällä tä Viestin palstoilla. 

hetkellä Neuvostoliitossa asuvilla inkeri- Tukea voi myös Suomi-Seuran Inkeri- 

"äisillä ei omaa suomenkielistä sanoma- keräystä. Heinäkuun alkuun mennessä 

lehteä ole. Onnea yritykselle ja toivotta- varoja oli kertynyt noin 90 000 markkaa. 

■ -st: voitatte esteenä olevan byrokratian. Vuoden lopussa varat jaetaan eri seuro- 

Orr.s lehti on arvokas asia etenkin, kun jen kesken siten, että puolet kasassa ole- 

ft r-uttuu. Vetoaisin tässä jokaiseen lu- vasta summasta menee Inkeriin ja loppu 

= £.t .Myös Inkeriläisten Viestiä tarvi- jaetaan tasan Viron ja Karjalan inkeriläi- 

-= =rt edelleen. Miten olisi jos juuri Sinä sille. Tästä sovittiin puheenjohtajien kes- 

- 5- ---;-5:t Viestille yhden uuden tilaajan? ken vierailun aikana, (jatkuu sivulla 5) 

Inkerinsuomalaisten seurojen johtoa vieraili 
Suomessa 



Vapaa matkustusoikeus 
inkeriläisten hartain toive 



Inkerinsuomalaisten seurojen johtoa 
Inkerinmaalta, Virosta ja Karjalasta oli 
pariviikkoisella kierroksella Suomessa ja 
Ruotsissa, ja vieraiden päällimmäinen toi- 
ve tuntui olevan vapaa matkustusoikeus. 
Inkerinsuomalaisten pitäisi päästä rajan 
yli Suomeen ilman viisumia. 

Matkustusoikeutta pidettiin jopa Inke- 
rin kulttuurin ja identiteetin säilymisen 
ehtona. Jonkinlainen vähimmäistoive oli- 
sivat kolmen vuorokauden viisumittomat 
matkat, jollaisia Neuvostoliiton unkarilai- 
set saavat jo tehdä »emämaahansa» Un- 
kariin. 

Toivelistan toisesta päästä taas löytyi 
jopa vapaa muutto-oikeus — Suomeen pi- 
täisi päästä pysyvästikin asumaan. 

Inkeriläisten vieraiden mukaan etenkin 
nuorempi polvi olisi kiinnostunut siirty- 
mään Suomeen, vanhemmat tuntevat 
muutoksen jo liian suureksi. Kuitenkaan 
muuttohalut eivät enää ole niin pinnas- 
sa kuin aiemmin, kun paine inkeriläisiä 
kohtaan oli suurempi. Silti Suomeen ha- 
luttaisiin töihin, opiskelemaan ja lomal- 
le. 

Etenkin nuorten uskottiin kernaasti tu- 
levan oppiin rajan tälle puolen ja palaa- 
van sitten Inkeriä rakentamaan. 

Inkeriläisvieraat toivoivat, että viisumi- 
asia etenisi presidentti Mihail Gorbats- 
hovin Suomen-vierailun myötä. Myös 
Suomen päättäjiä kehoteltiin kaivamaan 
kysymystä esiin, heidän tähänastinen toi- 
mintansa Inkerin asioissa ei vieraita tyy- 
dyttänyt. 



Eduskunnan taas toivottiin muistavan 
erityisesti itärajan takaisia sukulaiskan- 
soja, kun se säätää uutta ulkomaalaisla- 
kia. 



Suonien tv:tä halutaan 

Toinen tärkeä Inkerin pelastamisväli- 
ne on vieraiden mukaan televisio: Suo- 
men tv:n pitäisi ulottua inkeriläisten 
alueille. Se taas vaatisi rahaa, ja nimen- 
omaan suomalaisten kukkarosta. 

Omien suomenkielisten ohjelmiensa 
määrää radiossa ja televisiossa inkeriläi- 
set eivät kiitelleet. 

Inkeriläiset eivät tapaa Suomessa poli- 
tiikan silmäätekeviä: mahdollisuuksia oli 
epävirallisesti tiedusteltu, mutta laihoin 
tuloksin. 

Vieraat toivoivat sekä Suomelta että 
Neuvostoliitolta »strategisia vetoja» inke- 
riläisten hyväksi, tähänastinen apu on ol- 
lut »paljolti päänsilittelyä». Suomesta tul- 
leen avun jako taas on synnyttänyt närää 
inkeriläisten omassa keskuudessa. 

Inkerinsuomalaisten seurojen tavoit- 
teena on vaalia kieltä, kulttuuria, keski- 
näisiä yhteyksiä sekä suhteita Suomeen. 

Vieraiden mukaan inkeriläiset ovat kui- 
tenkin yhiä mieltä siitä pastori Arvo Sur- 
von ajatuksesta että heidän Jerusalemin- 
sa — kansallisen identiteetin, elämän ja 
toiminnan keskus — on Inkerinmaa. 



HS 



St- ;a niuut lehdet) 




{ INGERMANLANDS 
FINSKA 
FÖRSAMLINGAR 




Terveiset Arvolta Puskinista! Postikortista näkyy Inkerin entiset 
seurakunnat ja ristillä on merkitty ne pitäjät, joihin toivotaan kirkon vielä 
jonain päivänä nousevan. 



(jatkoa sivulta 3) 

Kiittämistä riittää vieläkin. Erityiset kii- 
tokset ansaitsee myös Suomi-Inkeri seu- 
ra. Se on ryhtynyt todellakin sanoista te- 
koihin. Upeasti nuori seura hoiti puheen- 
johtajien vierailun organisoinnin ja isän- 
nöinnin. Seura on osoittanut tarpeellisuu- 
tensa. Sillä on todella vaativa tehtävä 
linkkinä Inkerin ja Suomen välillä. Toi- 
votan hyvää jatkoa ja tarmoa myös vas- 
taisuudessa! 

Paras viimeiseksi. Kiitokset Sinulle 
Matti Vironmäki viime vuodesta. On ol- 
lut ilo saada tehdä lehteä kanssasi. Tal- 
vella jutellessasi toivoit nuorten tulevan 
mukaan Inkeriläisten yhdistyksen toi- 



mintaan. Toiveesi on tavallaan toteutu- 
massa. Nuoret toimivat nyt aktiivisesti 
Inkerin puolesta, vaikka ovatkin valin- 
neet areenakseen Suomi-Inkeri seuran. 
Mutta luulen, että olet kanssani samaa 
mieltä, että tämä Inkeriläisten Viesti on 
myös heidän lehtensä, yhteinen keskus- 
telupaikka kaikille Inkeristä kiinnostu- 
neille. 

Toivotan Sinulle kauniita eläkepäivien 
jatkoa. Älä kuitenkaan unohda Viestiä 
kokonaan. Kirjoitellaan! 



Helena Miettinen 



Inkerin lippu hulmunnut 

seitsemän 

vuosikymmentä 

Lippu on symboli, joka yhdistää kansankunnan ja vetoaa 
voimakkaasti tunteisiin. Inkerin sinipuna-keltainen ristilippu 
liehuu ja yhdistää jälleen inkerinsuomalaisia ympäri maailmaa. 



Inkerin lippu täyttää 70 vuotta. Verrat- 
tuna muihin pohjoismaisiin ristilippui- 
hin, se on suurin piirtein samanikäinen 
kuin Suomen ja Islannin liput. Tanskan, 
Ruotsin ja Norjan liput ovat paljon van- 
hempia. Fär-saarten lippu on vuodelta 
1948 ja Ahvenanmaan vuodelta 1963. 

Inkerin lippu luotiin ensimmäistä maail- 
mansotaa seuranneiden mullistusten ai- 
kana. Silloin saivat monet pienet kansat 
itsenäisyyden ja toisille myönnettiin eri- 
laisia autonomioita. Pohjolan kansoista 
tuli Suomi itsenäiseksi, inkerinsuomalai- 
sille, ahvenanmaalaisille ja islantilaisille 
myönnettiin autonomia. Baltian maat 
Eesti, Liettua ja Latvia tulivat itsenäisiksi. 



Lippu yhdistää Inkerin 
Pohjolaan 

Inkerin lipun sommitteli kapteeni E. I. 
Haapakoski ja teki lipusta aivan johdon- 
mukaisesti pohjoismaisen ristilipun, ovat- 
han inkerinsuomalaiset pohjoismainen 
kansa sekä historiallisesti että kultturel- 
lisesti. Lipusta tuli samanvärinen kuin 
ruotsinvallan aikainen Inkerin vaakuna. 

Lipun pohjaväri on krominkeltainen ja 
risti on koboltinsininen sinooberinpunai- 
sine reunoineen. Lipun asiakirjaa säily- 



tetään Inkerikodissa Helsingissä. Eräiden 
toisten lähteiden mukaan lipulla on hie- 
man toiset mittasuhteet. 

Inkerin vaakuna on kuningatar Kristii- 
nan ajoilta ja julkaistiin ensi kerran suo- 
malaisen raamatun nimisivulla vuonna 
1642 yhdessä kaikkien Ruotsin suurval- 
ta-ajan maakuntavaakunoiden kanssa. 
Vaakunan pohjaväri on keltainen ja se 
symboloi Inkerin viljavainioita, sininen 
juova halki vaakunan symboloi Neva-jo- 
kea ja punainen väri tiilimuureja Nevan 
varrella. 



Värit friiseiltä? 

Vanhalla hollantilaisella kulttuuri- ja 
merenkävijämaakunnalla Friisinmaalla 
on melkein samanlainen lippu kuin In- 
kerillä. Vain mittasuhteet ovat toiset 
(22x16). Lieneekö kyseessä vain sattu- 
ma, vai onko sillä historiallinen selitys? 
On tunnettua, että hollantilaiset (ja var- 
sinkin friisit) harjoittivat merenkulkua 
Nevalla. Heistä asettui moni asumaan In- 
keriin ruotsinvallan aikana ja inkeriläis- 
ten sukunimien Friis ja Hutteri arvellaan 
olevan peräisin Hollannista. Ehkä myös 
Inkerin vaakunan väreillä on historialli- 
nen yhteys friiseihin. 



Inkerin vaakunaa edelsi Juhana III:n 
ajalta peräisin oleva vaakuna (noin vuo- 
delta 1581). Pontus de la Gardie oli sil- 
loin valloittanut Iivananlinnan, ja vaaku- 
na symboloi Narvajokea sekä Narvan ja 
Iivananlinnan muureja molemmin puo- 
lin jokea. Siinä luki Ivangorod, pohjavä- 
ri oli sininen, joki hopeanvärinen ja muu- 
rit punaiset. Vaakunassa oli myös kullan- 
värinen risti. Myöhemmin vuosien ku- 
luessa on tullut esille monia enemmän tai 
vähemmän heraldisesti onnistuneita va- 
riaatioita Inkerin vaakunasta. Yhteistä 
niille on kuitenkin nykyiset värit ja sym- 
boliikka. 



Kun lippu otettiin käyttöön 1919 asui 
Inkerissä noin 160 000 suomalaista. 
Ruotsissa oli silloin noin 6 miljoonaa asu- 
kasta ja Suomessa noin 3,5 miljoonaa, 
Tanskassa noin 3 miljoonaa ja Norjassa 
vajaat 3 miljoonaa asukasta. Fäärsaarilla 
oli noin 20 000 asukasta ja Ahvenanmaal- 
la noin 15 000. Nykyisin asukasluvut 
muualla paitsi Inkerissä ovat noin puoli- 
toista kertaa suuremmat. Inkerissä arvel- 
laan nyt asuvan vain noin 25 000 suoma- 
laista ja koko maailmassa heitä lienee 
noin puolet vuoden 1919 määrästä. 



Lippu laskettiin 
vuosikymmeniksi 

Vuonna 1919, kun Inkerin lippu otet- 
tiin käyttöön, taistelivat inkeriläiset ak- 
tivistit vapauden puolesta. Tarton rauhas- 
sa 14. 10. 1920 inkerinsuomalaiset saivat- 
kin kulttuuriautonomian hyvillä ehdoil- 
la. Mutta nuori Neuvostovalta ei vain oi- 
kein kunnioittanut antamiaan lupauksia. 
Stalinin aikakaudella ei enää ollut puhet- 
takaan autonomiasta ja inkerinsuomalai- 
set tulivat järjestelmällisen terrorin ja vai- 
non kohteeksi. Lippua ei tietenkään voi- 
tu tuolloin käyttää. 



Inkerin lippu uuteen kunniaan 

Nyt inkerinsuomalaisten synkkä tilan- 
ne on kuitenkin muuttumassa valoisam- 
maksi. Neuvostoliiton uusi avoimuus ja 
uudistus antavat uutta toivoa siitä, että 
yhä useammat inkerinsuomalaiset voivat 
muuttaa takaisin entiselle kotiseudulleen, 
että kulttuuriautonomian säännöt ja In- 
kerin lippu tulevat kunniaan ja että In- 
kerin suomalaiset pääsevät kulttuurin 
alalla mukaan pohjoismaiseen yhteistyö- 
hön. 

Toivo Folkesten 
Ruotsi 





Inkerin lippu hehkuu 

entistä hehkeäm- 

missä väreissä. 

Tänäkin kesänä se on 

nostettu salkoon 

ensi kerran pitkästä 

aikaa Inkerinmaalla 

Keiton kesäjuhlilla, 

mutta myös kaukai- 

simmassa Lännessä, 

Vancouverin Inkeri- 

festivaleilla. 



mielessä, miten tapahtui Aleksis Kiven 
»Seitsemän veljesten» esittäminen. Siinä 
oli nimittäin sellainen kohtaus, jossa lyö- 
tiin ikkuna säpäleiksi ja kaikki veljekset 
karkasivat ulos. Mutta sattuikin niin, et- 
tä eräs rajavartiosotilas oli ikkunan taka- 
na tirkistelemässä, mitä lavalla tapahtui. 
Ja ikkunanraamit lensivätkin sotilaan 
kaulaan, ja miehet sotkeutuivat häneen. 
Inkeri-Seura järjesti lukemisia ja urhei- 
lukilpailuja. Kesällä pidettiin yleisurhei- 
lukilpailuja, ja lentopallokilpailuja. Tal- 
vella olivat hiihtokilpailut suosittuja. Pal- 
kinnot odottivat aina voittajia. 



Maatalouskerhot ja 
osuuskunnat 

Hankan kylässä toimi maatalouskerho. 
Sen johtajana oli ylioppilas L. Voiden 
Suomesta. Kerhossa opetettiin tytöille ko- 
tityön alkeita. Vikkelään pidettiin keitto- 
kursseja ym. Kerholla oli myös oman 
alan kirjasto, noin 300 kirjaa. 

Myös Vanhassakylässä toimi maata- 
louskerho. Sitä kävi johtamassa ja neuvo- 
massa valtion maatalousneuvoja. 

Kallivieressä toimi maatalousosuus- 
kunta. Vapaaehtoinen palokunta oli pe- 
rustettu Kalliviereen jo v. 1912. 

Vaikylässä toimi oma sivistysseura hy- 
vin vilkkaasti: esitettiin näytelmiä ja lau- 
lettiin kuorossa. 




Kallivieren kirkko 

Viron Inkerissä oli hyvin vilkasta us- 
konnollista toimintaa. Kallivieren kirkko 
rakennettiin jo v. 1930—31. Se oli puu- 
kirkko, jossa oli 250 istuinsijaa. Sen vih- 
kiäisiin oli tullut Suomesta 12 pappia sekä 
piispa. Kansa osallistui suurin joukoin 
kirkon vihkimis- ja avajaistilaisuuteen. 
Kirkon kellon ääni kuului aina 5—7 kilo- 
metrin päähän. Kirkko kuului Narvan 
Pyhän Mikaelin seurakuntaan. Tällä seu- 
rakunnalla oli oma lehtensä »Seurakun- 



tatervehdys». Kirkon sielunpaimenina Vi- 
ron Inkerissä olivat 

Helle Kalervo Erviö 1930-1937 

Kustaa Huhta 1937-1938 

Paavo Vilho Malmivaara 1938 

Reino Ylönen 1939 

Kirkon kanttorina toimi Aatami Hyrri, 
kirkonmiehenä Simo Lippo. 

Tämä mahtava ja kaunis kirkko sai sur- 
kean kohtalon. V. 1946 se purettiin, vie- 
tiin Vaikylään muka kansantaloksi. Kos- 
ka nuoria ei ollut, niin siitä tehtiin lato 
ja sikala! Viimein jotkut vandaalit polt- 




»Inkerin kuningas» Leander Reijo, joka 
katosi aidan yli jäljettömiin vuonna 1931. 



Kullaa silloin ennen vuonna 1930 talvella. 
Aidan takana häämöttää Inkerinmaa. 



tivat sen 1960-luvulla. Viron Inkerin seu- 
rakunnan alku oli 1628 ja loppu 1944. 



Kansa työteliästä ja ahkeraa 

Mitä vielä voisi kertoa Viron Inkeristä? 
Kansa oli ahkeraa ja työteliästä. Pääelin- 
keinona oli maatalous. Se antoi turvatun 
toimeentulon, mikä näkyi siitäkin, että 
rakennettiin yhtä mittaa uusia koteja, ja 
vanhoja korjattiin. Ostettiin maatalousko- 
neita, mm. hevosharavia ja rakennettiin 



paljon veneitä, niinpä rakensivat Eljas 
Reijon veljekset kolme moottorivenettä. 
Ne pitivät yhteyttä Narvan ja Viron In- 
kerin välillä. Polkupyöriä oli melkein jo- 
ka talossa. Alkoi ilmestyä radioita. Yleen- 
sä ottaen elämä sujui kaikkien asukkai- 
den hyödyksi ja onneksi. Nuoret kävivät 
kymmenittäin Suomessa opiskelemassa. 
Käytiin maatalouskoulussa, kansanopis- 
toissa, kristillisissä kansanopistoissa, Nar- 
van kymnaasissa. 

Veljekset Andres ja Johannes Venskat 
perustivat oman sahan ja myllyn. Kylis- 
sä oli monta kauppaa — Kallivieressäkin 
kolme, Vanhassakylässä kaksi. 



Tarun loppu 

Viron Inkerissä asui v. 1938 yli tuhat 
inkerinsuomalaista. Koko Virossa asui sil- 
loin yhteensä noin 1 200 suomalaista. 

Mutta sitten saapuivat hirvittävät ajat. 
V. 1940, 17 p:nä kesäkuuta, marssi Pu- 
na-armeija Viroon. Viron Inkerissäkin py- 
sähtyi normaali elämä. Ihmisiä vietiin 
joukoittain Siperiaan; heistä moni katosi 
teille tietymättömille. 

Armoa ei annettu nuorille eikä vanhoil- 
le. Melkein kaikki opettajat hävisivät Si- 
periaan. 

Sitten tuli sota. V. 1944 lähtivät Viron 
Inkeristä vielä viimeiset pakolaiset. 2 pnä 
helmikuuta 1944 olivat neuvostojoukot jo 
Narvajoella. 

Näin loppui Viron Inkerin taru, joksi si- 
tä voi täydellä syyllä sanoa. Ennen niin 
mahtava ja kaunis maa, on tuhottu, sen 
työtätekevä kansa on poissa. Kun v. 1988 
kesällä katselin sen seutuja, niin huoma- 
si vain surkeutta, tyhjyyttä ja pimeyttä. 
Kallivieren kylästä kuoli viimeinen asu- 
kas v. 1987... 

Kaikki jälleenrakennustyöt on aloitet- 
tava nollapisteestä. Eihän voi unhottaa 
kotiseutua. 

Johannes Harakka 

EESTI 



Viron Inkerin 

kulttuurielämästä 

v. 1920—40 



Tarton rauhansopimuksen tuloksena 
jäi osa Inkerinmaasta Viron Tasaval- 
lan rajojen sisäpuolelle. Hallinnollisesti 
oli tuon maanpalasen nimenä Narva vald, 
siis Narvan kunta. Virossa, Suomessa ja 
muuallakin tunnetaan se Viron Inkerinä. 

Kohta Vapaussodan loputtua, kun rau- 
ha palasi maahan, alkoi elämä sujua. 
Avattiin kansakoulut: Kullalla 4-luok- 
kainen, Vanhassakylässä 4-luokkainen, 
Kallivieressä 4-luokkainen ja Vaikylässä 
4-luokkainen. Opetus tapahtui Kullalla, 
Vanhassakylässä ja Kallivieressä äidinkie- 
lellä, Vaikylässä viron ja venäjän kielel- 
lä. Koska lapsia oli paljon, mutta Vanhan- 
kylän ja Kallivieren kansakoulut olivat 
vanhoja rakennuksia, tarvittiin uutta 
koulua. Jo v. 1926 koulu rakennettiin, ja 
seuraavana vuonna alkoi opetus uudes- 
sa koulussa. Isossa koulussa oli tilat op- 
pilaille, voimistelusalit, yöpymispaikat, 
opettajain asunnot sekä kaksi kirjastoa. 
Koulun ensimmäinen johtaja oli Johan- 
nes Kuuttonen. V. 1928 tuli koulunjoh- 
tajaksi Aleksis Thalus. Opettajista mainit- 
takoon Karl Elken ja Katri Lohi. Kun v. 
1935 tuli koulun johtoon R. V. Mikkel- 
saar ja muodostettiin myös virolainen 
koulu, tuli opettajia lisää: M. Sander, Kle- 
ments, Korppi, N. Pikkat, L. Reijo, Lohur, 
J. Hakk, Salme Kivimägi, Ella Puss, Hil- 
da Hasselgren ja Ella Tomkus. 

Kallivieren koulussa kävivät oppilaat 
kahdeksasta kylästä, kun se muutettiin 
kausiluokkaiseksi. Siellä opetettiin äidin- 
kieltä, historiaa, maantiedettä, fysiikkaa, 
kemiaa, uskontoa, käsityötä, laulua, ur- 

heilua, kirjallisuutta ja Viron historiaa. 
Vaikylässä opetus tapahtui viron ja ve- 
näjän kielellä, koska siellä ihmiset olivat 
venäjänuskoisia eli ortodokseja ja vain 
vanhemmat ihmiset osasivat puhua inke- 
rin murretta. Opettajia koulussa olivat J. 
Lohus ja O. Kontto. 



Inkerin-Eestin Sivistysseura 

Kallivieren koululla toimi jo v. 1923 ke- 
säkuusta Inkerin-Eestin Sivistysseura. 
Sen perustajat olivat Samuel Sommer, 
tunnettu heimotyöntekijä ja rajaseutujen 




Kullaan kylä Viron Inkerissä heine 



valistaja, sekä samoin tunnettu raittius- 
työntekijä, heimotyöntekijä ja tutkija, fi- 
losofi ja »Eesti Höim» -julkaisun toimit- 
taja Viileni Ernits. 



Narvajoen suun laulujuhlat 

Saman vuoden elokuussa olivat ensim- 
mäiset Viron Inkerin laulujuhlat Narva- 
joen suussa. Siihen osallistui suuri suo- 
malainen kuoro, joka oli koottu koko Vi- 
ron Inkeristä. Esilaulajina olivat Zoja Je- 
gorova, Zoja Pajunen, Aleksandra Kähä- 
rä, Maria Räkälä, Maria Vohta ym. Kan- 
saa oli paljon ja vieraitakin koko joukko 
yli Viron ja Suomestakin. 



Inkeri-Seura Suomen kielen 
vaalijana 

Toinen seura, joka teki suuren työn Vi- 
ron Inkerin kansan keskuudessa kansal- 
lisen itsetunnon säilyttäjänä, suomen kie- 
len ja mielen vaalijana, oli Inkeri-Seura, 
joka perustettiin Kullankylässä v. 1926. 




mm 

ssä oari vuotta sitten. 



Sen perustajina olivat tunnettu kansallis- 
aatteen eteenpäinviejä Leander Reijo, ta- 
lollinen Matti Olavi, kirjailijana ja kansal- 
lisuustyöntekijänä tunnettu Räkälän ky- 
län mies Eljas Kasteinsalo sekä tunnettu 
valistustyöntckijä ja sanomalehtimies 
Gustav Bach. Vielä otti osaa seuran pe- 
rustamiseen Adam Bachmann, sanoma- 
lehtimies ja poliitikko. Tämän seuran toi- 
minta oli myöskin laajapohjainen. Vuon- 
na 1927 alkoi seuran äänenkannattajana 
ilmestyä aikakauslehti »Sanaseppä». Se oli 
jo suuri saavutus tuohon aikaan. Alussa 
sitä painettiin hektografilla, mutta jo v. 
1929 hankittiin kirjoituskone. Muistan 
vieläkin sen ensimmäisen numeron. Sii- 
nä oli kansankirjailijan Eljas Kosteinsalon 
kirjoittama alkusanoma lukijoille: 

»Sanaseppä» hyvä, 
kylvä kultajyvää, 
valoa meille kanna, 
tietoa, taitoa anna, 
joka kotiin, kylään. 



»Sanaseppä» —inkeriläisten 
lehti 

»Sanaseppä» teki suuren työn suomen 
kielen viljelijänä ja opettajana. Sen levik- 
ki oli kyllä vain 250—300 kappaletta, 
mutta sen vaikutus oli sitä suurempi. »Sa- 
nasepän» toimittajia olivat alusta alkaen 
Leander Reijo, Robert Reijo, Antti Harak- 
ka ja Peeter Valtonen. Aikakauslehdel- 
lä oli myös paljon avustajia. Kun tuli ky- 
symykseen lehden ulkonäön ja sisällön 
parantaminen ja viimeistely, sitä alettiin 
painaa Narvassa Grigorjevin kirjapainos- 
sa. »Sanaseppä» ilmestyi joka kuukausi, 
siis 12 numeroa vuodessa. 



Kirjasto- ja näyttämötoiminta 

Inkeri-Seuralla oli myös suuri kirjasto, 
joka oli ahkerasti käytössä. Seura järjesti 
näyttelijätoimintaa. Näytelmiä esitettiin 
Kullalla ja Kallivieren kansakoululla. On 

Tarinaa Pietarista 



Nevajoen suulla joki haarautuu moneksi haaraksi ja purkautuu 
Suomenlahteen. Noiden haarojen välissä on suurempia ja 
pienempiä saaria, yksi pienemmistä saarista oli Jänissaari, 
jossa oli vain yksi talo, Kivekästen kanta-isän rakentama. Samalla 
saarella on tänään Pietari-Paavalin linnoitus. Jo muinaisista ajoista 
he olivat kalastajina ja kauppamiehinä pitäneet majaa saarella. 



Nevanmutkaan, hiukan ylöspäin Jä- 
nissaaresta ja siihen, mihin Tyrgils 
Knuutinpoika rakennutti linnan, kohosi 
pieni kukoistava kauppakaupunki, joka 
tunnettiin Nevanlinnan nimellä. 



Linna nousee 

Venäläiset valloittivat Nevanlinnan ja 
Pietari I alkoi rakentaa Itämeren laivas- 
toa. Vuonna 1703 hän päätti rakentaa lä- 
helle laivanrakennuspaikkaa kaupungin 
ja antaa sille nimeksi St. Petersburg. Sin- 
ne tuotiin työvoimaa ympäri Venäjää, 
mutta suoperäinen maasto ja sumuinen 
ilmasto koituivat monen kuolemaksi, ja 
työ edistyi hitaasti. Kaupunki rakennet- 
tiin suomensukuisten inkeriläisten asu- 
ma-alueelle, lähelle Nevanlinnan kau- 
punkia, josta oli läheiset yhteydet Suo- 
meen ja ympäristön suomalaiseen väes- 
töön. Myös rakentajien joukossa oli pal- 
jon suomalaisia. 



Vihattu paratiisi 

Pietari komensi aatelisperheitä raken- 
tamaan palatsinsa uuteen kaupunkiin ja 
viettämään siellä puolet vuodesta, mut- 
ta ylimystö vihasi tätä »paratiisia», joksi 
tsaari sitä kutsui. Paikka oli niin valoton, 
että vain kaalit, nauriit ja jotkut huono- 
laatuiset hedelmälajikkeet viihtyivät siel- 
lä. Koska puiden kaataminen oli kiellet- 
tyä, siellä ei ollut edes polttopuita. Vain 



tsaari itse nautti tuosta kylmästä suosta. 
Koska soiden ja jokihaarojen yli johtavia 
siltoja ei ollut, asukkaiden oli kuljettava 
veneissä. Tätä he inhosivat ja pelkäsivät. 
Tsaari pahensi vielä asiaa kieltämällä ai- 
rojen käytön, koska tsaari toivoi kaikkien 
alamaistensa oppivan purjehtimaan. Pie- 
tari I hankki koko ajan lisää kirvesmie- 
hiä, muurareita ja muuta työväkeä ym- 
päri keisarikuntaa. Kivien puutteessa ei 
edes keskuskatua saatu kunnolla kive- 
tyksi. 

Vaikka Pietari Suuren ja Katariina Suu- 
ren (1725—1762) hallituskausien välillä 
oli vain kolmekymmentäseitsemän vuot- 
ta, oli tuona lyhyenä aikana kaikkiaan 
kuusi hallitsijaa. Vasta Katariina II:n (Ka- 
tariina Suuren) aikakaudella Pietarin kau- 
punki sai nykyisen muotonsa. Kuuluisin 
muistomerkki on Pronssinen Ratsastaja, 
Pietan Suuren patsas, joka pystytettiin 
vuonna 1782 Katariinan käskystä. Falco- 
netin veistämän patsaan jalustassa lukee: 
Petro Primo, Catharina Secunda. Falco- 
netin Pietari Suuri istuu hevosen selässä 
pukeutuneena — ironista kyllä — pitkään 
takkiin, jollaista hän ei antanut alamais- 
tensa käyttää. Patsas on Nevan rannalla 
Senaatin torilla vastapäätä Taide- ja tie- 
deakatemiaa. 



Suomen kieli kiellettiin 
vastavallankumouksellisena 

Aina vuoteen 1937 suomen kieli oli In- 
kerin kirkon ja kulttuurin kielenä. Tuol- 

loin kirkko ja suomen kieli julistettiin 
vastavallankumoukselliseksi. Myös suo- 
menkielinen Vapaus-lehti kävi 1935— 
1937 kampanjaa suomen kieltä vastaan, 
vaikka olikin Suomesta tulleiden kommu- 
nistien käsissä. Mutta myös heidät van- 
gittiin ja lehti lakkautettiin. Kaikki on 
kuin satua? On asioita, joita ei osaa ym- 
märtää eikä antaa anteeksi. 

Pietari oli mielenkiintoinen kaupunki, 
mutta vallankumouksen jälkeen siitä tuli 
museokaupunki ilman sielua. Opiskelin 
ja työskentelin siellä 1935—1940. Seuraa- 
van kerran kävin siellä kesällä 1960. Tun- 
tui ikään kuin aika olisi pysähtynyt, sillä 
kaikki oli samanlaista, ihmiset ja koko 
kaupungin olemus, hajukin oli samanlai- 
nen, ja ihmisten vaatetus. Uutta oli maan- 
alainen »Metro» palatsimaisine asemi- 
neen sekä sotilaiden ja upseerien vaate- 
tus kultaisine olkalaattoineen. 



Kirkosta majapaikka 

Pietarin suomalainen kirkko rakennet- 
tiin vuosina 1803—1805 ja vihittiin py- 
hään käyttöön joulukussa 1805. Se säilyi 
maailmansodissa vaurioitta. Päältä päin 
linnan, 'kaupungin' suomalainen kirkko- 
kin oli samanlainen kuin ennen, mutta se 
oli muutettu jonkinlaiseksi yhteismajoi- 
tuspaikaksi. Koko kirkon sisustus oli ai- 
van erilainen. Molemmille puolille käy- 
tävää, mistä ennen alkoivat kirkon pen- 
kit, oli rakennettu seinät. Aina jonkin 
matkan päässä oli ovia, valaistus oli him- 
meä. Alttarin paikka oli tyhjä, mutta pää- 
tyseinälle oli ripustettu punainen vaate, 
jossa oli venäjänkielinen iskulause. Alt- 
taripöydän korkeudelle oli asetettu jalus- 
talle Leninin kipsinen rintakuva. Ulos 
tullessani olin pitkän aikaa ymmällä. 
Näinkö pitkälle asuntopula oli mennyt ja 
kuinka historiallisia rakennuksia säilyte- 
tään jälkipolville! 

Juho Jämsä 
Tukholma 



Uusi 
kotimaani 



Valtamerest valtamereen kulkee rajat 
uuden kotimaani. 

Laajat on sun lakeutes, korkeat sun 
vuores, 

Mahtavat sun metsän puut, kohisevat 
koskes. 

Tääl sulautuneet on monet kansat yhteen 

kuin muodostaen kauniin kauralyhteen. 

Vieri vierin kulkee saksa — suomi — 
kiinalainen 

arvoltaan kas olet samanlainen. 

Ikävöiden omaa synnyinmaata, kala- 
rantaa ja myös kotihakaa 

Upottanut olen sormet uuden maani 
multaan 

rakastunut olen siihen enkä kultaan. 

Maa-emon uumenista kauniit kukat 
kasvaa 

maata kauniimpaa en löydä maailmasta. 

Tääl yhtynyt on itä sekä länsi 

saat koristella vaikka turbaanein sun pääsi. 

Vaan sama taatto taivaallinen meitä vai- 
voissamme varjelevi. 

Kiitokset hälle veisailemme, armoasi 
anelemme 

sulle — uusi kotimaani, KAUNIS 
KANADA. 

Helmi Kivilahti 



Suomi-Seura ry. 

Inkeri-keräys 

KOP-HKI-Mariankatu 120510—32333 

Suruviesti 



SIMO PIETARINPOIKA 
PUURTINEN, ent. Hynnä 

synt. vuonna 1917 Keitossa 
kuoli 16. 6. 1989 Kerimäellä 

Sulo-veli Rarun kylästä Leningradin alueella 
kaipaa. 



Muistilista 



Helsingin paikallisosaston tilaisuudet 
syksyllä 

syyskuu 24. 9 klo 14 
lokakuu 22. 10 klo 14 
marraskuu 2. 12 klo 14 pikkujoulu myy- 
jäiset klo 12 



Lahjoituksia 
Viestille 

I. I. Tatti, Petroskoi 80 kruunua 

Anna Karhu, 100 mk 

Katariina Magnusson, Gävle 65 mk 



Inkeri-kuoro 

Aloitamme syyskauden harjoitukset jäl- 
leen tiistaina 19. 9. 1989 klo 17, Mukaan 
kaikki laulusiskot — sekä uudet että van- 
hat. Veikkojakin vuotellaan. 



Inkeri-kuoro kiittää 




Lämpimät kiitokset entisille johtajille, 
kuoron ystäville, Lahden Inkeri-kerholle 
ja kaikille, jotka kukkatervehdyksin, säh- 



kein ja onnentoivotuksin muistitte kuo- 
roa 25 v. matineassa. Lämpimät ajatuk- 
senne kannustavat kuorotoimintaamme. 

Levitä Inkeri-tietoa, tilaa asiamiehiltämme 
Inkeri-aiheista kirjal ~ 00*22 



20 mk (30 h 



Saatavana Suomesta sekä Ruotsista 

Aapo Iho 
Hietajyvä, valitut 
runot 

Helli Suominen 
Mooses Putron 
elämäkerta 15 mk (25 kr) 

Inkerin kirkon tuho 70 mk (100 kr) 

Toivo Folkesten, Aleksanteri Halttunen, 

Toivo Jääskeläinen 
50-vuotismuisto kirkon 
kohtalosta Inkerissä/ 
50-ärsminne av kyrkans öde 
i Ingermanland (kaksi- 
kielinen/t väspräkig) 75 mk (100 kr) 

Aatami Kuortti 
Tapahtui Inkerissä 
Inkerin kirkon 



vaikeita vuosia 
Juhana Inkerin- 
suomalainen 
Aloitettava alusta 

Ella Ojala 
Pitkä kotimatka 



20 mk (25 kr) 
20 mk (25 kr) 



20 mk (25 kr) 
20 mk (25 kr) 

85 mk 



Erkki Tuuli 
Inkeriläisten vaellus 110 mk (150 kr) 



;'Vji^ i ta<^sr 

»Omall' maali» 

ARVO SURVON 

LAULUKASETTI 

55 mk 

Tilaukset puh. (90)- 174 255 



inkeriläisten viesti 



Toimitus 

Päätoimittaja 

Anja Luoma 

puh. (90]-566 2928 

Toimitussihteeri 

Helena Miettinen 

Lumikonkuja 1 

04230 Kerava 

Toimituksen osoite] 

puh. (90) 247 858 

(ma ja ke klo 18.00-20.00) 

Konttori 

Lehden ym. tuotteiden tilaukset, osoitteet, 

jäsenmaksut yms. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 

80 mk/vsk kotimaassa, Ruotsissa 120 kr, 
muualle 130 mk/vsk. 



Ilmoitukset 

l/l' sivu mk 1 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 

Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS R.Y. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Matti Vironmäki 

Tehtaank. 5 E 43, 00140 Helsinki 

Puh. (90) 631 285 

Säätiön postisiirtotili 146660-1 



Vammalan Kirjapaino Oy 1989 








numero 9 



syyskuu 1989 




Rakkaat ystävät 

Kun inkeriläisillä viime vapun tienoil- 
la oli ensimmäinen kansainvälinen 
konferenssi Tallinnassa, sain seurata ta- 
pahtumien kulkua oudolta aitiopaikalta, 
»kärpäsenä katossa». Sain jälkeen päin 
kuultavakseni Aili Jukaraisen tallentamat 
ääninauhat, jotka antoivat melko valaise- 
van kuvan päivien tapahtumista ja käy- 
tetyistä puheenvuoroista. Tuntui kuin oli- 
sin itse ollut siellä mukana. Mieleeni jäi 
erityisesti ISK:n puheenjohtajan Armas 
Paakkosen konferenssin päätöstilaisuu- 
dessa pitämä puhe, jonka hän aloitti sa- 
noin: »Rakkaat ystävät», ja jatkoi joten- 
kin tähän tapaan: »Kun tulimme tänne 

konferenssiin kolme päivää sitten, aloi- ni, joka runsaan vuosikymmenen kulki 
tin puheeni sanoin 'hyvät ystävät'. Nyt mukanani kamerankantajana, kuvaajana 
kun yhdessäolomme on päättymässä, ja kirjekyyhkynä. Lehteä toimitettiin 
voin sanoa 'rakkaat ystävät', sillä uskon, enimmäkseen viikonloppuisin, ja kun ai- 
etta kolme päivää yhteisten asioiden pa- neisto piti maanantaiaamuksi saada kir- 
rissa painiskellessamme oikeuttaa minut japainoon, hyppäsi tuo uskollinen inke- 
käyttämään jo sanaa rakkaat.» riläisten ystävä arvelematta autonrattiin 

Kun ystäväni ja opettajani Pirkko myöhään sunnuntai-iltana ja ajoi viiden- 

Huurto viitisentoista vuotta sitten pyysi toista kilometrin matkan Helsingin pää- 

minua sijaisekseen Viestin toimitussih- postiin, josta kirje lähti liikkeelle vielä sa- 

teerin tuolille, en tiennyt inkeriläisyydes- mana iltana. Ystäviä inkeriläiset saivat 

tä enkä inkeriläisistä paljoakaan, vaikka myös monista muista ei-inkeriläisistä, jot- 

juureni isän puolelta ovatkin syvällä In- ka heidän kanssaan tavalla tai toisella jou- 

kerinmaan mullassa. Tuo »sijaisuus» kesti tuivat tekemisiin. Alati toistuva teema 

lähes päivälleen yksitoista vuotta, ja si- edeltäjäni ja ystäväni, päätoimittaja Matti 

nä aikana minusta tuli kenties enemmän Vironmäen puheissa olikin: »Jos meillä 

inkeriläinen kuin monesta Inkerinmaal- inkeriläisillä ei olisi ollut ystäviä, emme 

la syntyneestä, ja sain useita erittäin hy- olisi selviytyneet.» 

viä ystäviä inkeriläisten joukosta. Monet Riita ei lopu riitelemällä eikä sota soti- 
neista ovat jo poissa, mutta usein muis- maila, on vanha elämänviisaus, johon jot- 
tan ja kaipaan heitä yhä. Erityisesti juuri kut maailman isoisetkin ovat nyt alkaneet 
nyt, kun olen aloittamassa uutta »sijai- uskoa. Ja tuntuu siltä, että inkeriläisille 
suutta», toivoisin heidän olevan rohkai- on Mooses Putron visio alkanut toteutua: 
semassa minua ja myös iloitsemassa toivo on herännyt ihmissydämissä. Var- 
kanssani muutoksesta, joka merkitsee masti ainakin me inkeriläiset haluamme 
niin paljon erityisesti heimoveljille ja -si- uskoa ja toivoa, että muutkin kuin oman 
sarille itärajan tuolla puolen. heimomme jäsenet kaikkialla maailmas- 

Er.kä vain minä itse saanut inkeriläisis- sa voivat pian tervehtiä toisiaan Armas 

:ä ystäviä. Viestistä tuli perhelehti; toimi- Paakkosen sanoin. Omasta puolestani 

:e::::r.har. sitä usein koko perheen voi- voin ainakin sanoa tässä ja nyt: on hyvä 

r.;s..a Er::tä:n kiitollinen olen miehelle- olla kanssanne, rakkaat ystävät. 

Anja Luoma 



Juhannus Keitossa 



Ei ole helppoa kuvailla niitä tunteita, joiden vallassa Keittoon eli 
Kolpinoon Inkerinmaalle saapuneet juhlavieraat tulivat juhlimaan 
juhannusta synnyinseuduilla, »omal maal». Jotakin pyhää r 
jotakin sähköistä, jotakin herkkää ja kiihkeää samanaikaisesti 
moni vaeltaja koki sydämessään. Ympärillä näkyi nuoria ja 
vanhoja, kokonaisia perheitä: oli huivipäisiä isoäitejä ja 
kirjavakolttuisia pikkutyttöjä, kansallispukuisia rouvia ja 
nukkejaan kantelevia lapsukaisia. Oli tultu Suomesta, Eestistä, 
Petroskoista, Sortavalasta ja aivan läheltä Inkerinmaan 
tutunnimisistä kylistä: Puutostilta, Rappulasta, Tehvinältä. 



Tämä päivä oli juhannuspäivä, 24. ke- 
säkuuta 1989. Kuuteenkymmeneen vuo- 
teen näitä juhannusjuhlia, Inkerin laulu- 
juhlia ei ole vietetty olosuhteiden pakos- 
ta. Inkerin lippu vedettiin salkoon pastori 
Arvo Survon alkutervehdyksen ja yhdes- 
sä lauletun Inkeri-hymnin saattelemana. 

Kuultiin tervehdyksiä eri maista, kuo- 
rojen laulua, röntyskäyhtyeitten esityk- 
siä, pieniä puheita ja yksittäisten laulajien 
lauluja. 



Monelle suunnalle riepotettu kansa kai- 
pasi omiensa seuraan, sen todisti tämä 
noin neljätuhantinen juhlakansa avaral- 
la kentällä pikkuisen ohjelmalavan edes- 
sä. Väki jaksoi istua uskollisesti ja kuun- 
nella ja katsella iloiset ja surumieliset soit- 
telot, piirileikit, kuorolaulut ja jutustelut. 
Ja juhlakentän laitamilla tavattiin ohjel- 
man aikana kauan kaivatut tutut sekä 
vieraammatkin, kerrottiin elämäntarinoi- 
ta ruohikolla istuen tai pienissä piireissä 
haastellen. 




tippu liehuu Keiton taivasta vasten. 

.va: Keiton kumpuilevia maisemia juhannuksena 1989. 




Jumalanpalvelus Keiton vanhalla hautausmaita rautaristien lomassa. 



Ihailtavan hyvin kaikki toimi, ei tullut 
kentälle roskia, ei näkynyt humalikkai- 
ta, ja kentän laidoilla istuskelevat milii- 
sitkin kuuluivat olleen tyytyväisiä ylei- 
söön, suorastaan ihmeissään. 

Kun mahtava juhannuskokko myöhään 
illalla sytytettiin, juhlakansa pyörähteli 
monessa ringissä hulmuavan kokon ym- 
pärillä, ja monet jatkoivat juhannusjuh- 
laa istuen nurmikolla tarinoimassa 
aamuun saakka. Unohtumaton päivä, on- 
nellinen ilta! 

Seuraavana päivänä Arvo Survon pitä- 
mä jumalanpalvelus kokosi samalla ta- 



voin koko juhlakansan Keiton vanhalle 
hautausmaalle. Sana kuului kirkkaassa il- 
massa, virret kaikuivat ihmeen kauniina. 
Vanhat puut ja ruostuneet ristit alkuke- 
sän vihreyden keskellä auringon välk- 
keessä olivat se kirkkorakennus, jota ei 
enää ollut ja kuitenkin oli. 

Ero ei tuntunut voittamattoman hai- 
kealta, kun tiedettiin odottaa seuraavia 
juhannusjuhlia. Inkerin laulu soi toden- 
näköisesti ensi juhannuksena Hatsinassa. 

Kiitos kelttolaisille, kiitos kaikille! 

Pirkko Huurto 
Aili Jukarainen 




Lapsia ja nuoria oli paikalla paljon. 
Kyllikki (3 v.) oli tullut Virosta asti. 

Juhlien 
jälkeen! 

— Minulla on ollut suuri etuoikeus 
osallistua sekä Keiton että Karlstadin ke- 
säjuhliin ja olla mukana myös Tallinnan 
kokouksessa aikaisemmin keväällä. 

— Keitossa paikalliset inkeriläiset ovat 
raivanneet kirkkomaata, joka kuluneen 
viidenkymmenen vuoden aikana on kas- 
vanut umpeen metsää, mutta jossa kui- 
lukin vanhat rautaristit edelleenkin sei- 
sovat suorissa riveissä vanhojen hautojen 
räikällä. Monena viikonloppuna keltto- 
.iii-e: pitivät talkoitaan, kaatoivat puita ja 
•:::k:v§: rikkaruohoja ja haravoivat hau- 
-: i K Dkkoaineksia tuli riittävästi. 



— Kun saavuin Kolpinon kylään Keit- 
toon päivää aikaisemmin, Paavo Parkki- 
sen pihamaalla nakuteltiin juhlapaikalle 
sekä penkkejä että vessoja. Paistettiin pii- 
rakoita ja keitettiin hapankiisseliä. Keiton 
koulun suomen kielen oppilaat harjoitte- 
livat esityksiään Irja Myllärin johdolla 
virkavallan silmien alla. Jännitys kohosi. 

— Kello kolmelta iltapäivällä juhlat al- 
koivat. Avajais virren jälkeen Arvo Survo 
piti avajaispuheen, jossa korosti sitä, et- 
tä Inkerissä kirkollisen ja maallisen toi- 
minnan on tuettava toisiaan, ei suinkaan 
kilpailtava keskenään. Sodassa ja vainois- 
sa kuolleiden inkeriläisten muistoksi pi- 
detyn hiljaisen hetken jälkeen nostettiin 
Inkerin lippu salkoon ja laulettiin »Nou- 
se Inkeri». Tervehdyksiä sateli sekä Suo- 
men että Ruotsin että muualla Neuvos- 
toliitossa toimivilta inkeriläisseuroilta. 

— Valtava juhannuskokko sytytettiin 
puolen yön paikkeilla, vielä kun oli aivan 
valoisaa. Sunnuntaina sitten pidettiin juh- 
laj umalanpalvelus . 

— Juhliin otti osaa miliisien laskelmien 
mukaan ainakin 4 000 ihmistä. Eestistä 
ja Suomestakin tultiin juhliin bussilasteit- 
tain. Miliisit suhtautuivat tilaisuuteen 
hienotunteisesti taustalta katsellen ja suu- 
rin osa poistui kokonaan toisiin tehtäviin. 
Jälkeen päin miliisit totesivatkin, ettei 
heitä ainakaan kiittää kannattanut, sillä 
heillä ei paikan päällä ollut mitään teke- 
mistä. 

— Juhlat kiinnostivat myös paikallisia 
tiedotusvälineitä. Inkerin Liiton praasnie- 
kasta kerrottiin monin sanoin paikallis- 
lehdissä. 

— Ja seuraavalla viikolla tavattiin taas 
Karlstadissa 350 inkeriläisen voimin. Mu- 
kana olivat Paavo Parkkista lukuunotta- 
matta muut Neuvostoliiton inkeriläisseu- 
rojen puheenjohtajat. Inkerinmaata yksin 
Suomessakin edustanut Paavo ei saanut 
Ruotsiin viisumia. 

Tavataan Gävlessä ensi vuonna, Inke- 
ri Peterson lopettaa. 

Inkeri Petersson 
Ruotsi 



Ystävyyden siltaa 
rakennettiin Turussa 

Useita satoja inkeriläisiä ja inkeriläisten ystäviä oli kokoontunut 
kesäjuhlille Suomen Turkuun helteisenä viikonloppuna 8. ja 9. 
heinäkuuta. Juhlapuheiden ja -esitelmien aiheina olivat 
inkeriläismurteiden ja inkeriläisen perinteen tutkimus ja 
tallentaminen sekä inkeriläinen näkökulma pakolaiskeskusteluun. 
Kesäjuhlien ohjelmaan olennaisena osana kuuluivat myös kyykät 
sekä kanteleet ja muu musiikki. Vieraita oli eri puolilta Suomea 
ja Ruotsiakin, sekä melkoinen määrä myös Neuvostoliitosta. Viron, 
Inkerin ja Karjalan edustajat oli kutsunut vierailulle Suomi-Seura. 



Huumaava puheensorina oli täyttänyt 
lauantaina jo aamupäivästä Turun 
seurakuntien tilat, kun juhlaväki kokoon- 
tui sinne aterioimaan ja etsimään ystä- 
viään. Avajaisten »Kansallisessa illassa» 
Inkerin ja Suomen lippujen ja tuoksuvien 
ruusukimppujen koristama juhlasali oli 
täyttynyt ääriään myöten jo kauan ennen 
kuin pastori Vilho Mustonen toivotti vie- 
raat tervetulleiksi. Avajaisilta oli perintei- 
seen tapaan varattu eri seurojen ja paikal- 
lisosastojen tervehdysten esittämiseen. 



Emme ole nukkuneet 

— Paljon on puhuttu ja kirjoitettu sii- 
tä, miten Inkerin kansa on alkanut herä- 
tä horroksestaan. Emme me ole nukku- 
neet, mutta ajat ovat olleet vaikeat, va- 
kuutti Keitosta saapunut Inkerinmaan 
edustaja Paavo Parkkinen. — Nyt puhal- 
tavat uuden ajan tuulet Inkerinmaalla. 
Kielenopetus on aktiivista, ja nuorison 
keskuudessa on herännyt kiinnostus 
omaa kulttuuria kohtaan. On jo saatu ti- 
laisuus lähettää lapsia Suomeen kieltä op- 
pimaan. 

Samaa valoisaa kehitystä kiitteli myös 
Rudolf Pakki, joka toi Eestin inkerinsuo- 
malaisten seurojen tervehdyksen Tallin- 
nasta. 




Inkerinsuomalaisten seurojen edustajat 



— Kehitys Virossa on ollut rauhallista, 
ja etualalla on ollut taloudellisen tilanteen 
parantaminen. Inkeriläisille kehitys on 
merkinnyt valtavaa muutosta lyhyen ajan 
sisällä. Eestissäkin on jo tällä hetkellä yh- 
deksän inkeriläisseuraa. 

— Ruotsissa meillä on pulmana ollut 
suunnilleen samanlainen kielisuhde kuin 
Neuvostoliitossa, muistutti ISK:n (Inke- 
rinsuomalaisten Keskusliitto) puheenjoh- 
taja Armas Paakkonen tervehdyksessään. 
— Yhteiskunnan kieli vaikuttaa pieniin 
ryhmiin. Saadaksemme jälkeläisemme 
mukaan meidän on ollut pakko tehdä 
kompromisseja. Vaikka toiminta enim- 
mäkseen on suomenkielistä, kirjoitetaan 
kokousten pöytäkirjat usein myös ruot- 
siksi. Ja ruotsin kielellä ilmestyvä Ingria- 



lehti on ollut hyvin suurena apuna jälke- 
läisillemme heidän tutkiessaan inkeriläi- 
siä juuriaan. Symboliksi kielen merkityk- 
sestä yhdyssiteenä Armas Paakkonen 
lahjoitti »virkaveljelleen» Rudolf Pakille 
kynäkotelon. Kiitokseksi monivuotisesta 
inkeriläisten hyväksi tehdystä työstä hän 
tervehdystensä yhteydessä luovutti ISK:n 
diplomin Kaija Vironmäelle ja Erkki Tuu- 
lelle Helsinkiin toimitettavaksi. 



Tallennetun murteen ja 
nimistön niukkuus 
huolestuttaa tutkijoita 

Inkerinmaalla on vielä valtava murre- 
aarteisto tutkimatta, ja Inkerin paikanni- 
met ovat lähes kokonaan tallentamatta. 





-f £ zestistä suvun muistomerkillä. 



Huoli tutkimuksen nykytilasta ja tulevai- 
suudesta oli professori Pertti Virtarannan 
juhlaesitelmän johtoaiheena. Inkerin- 
maalla murre on säilynyt lähes puhtaa- 
na; Suomessa, Ruotsissa ja Karjalassa se. 
on pahasti sekoittunut paikallisen väes- 
tön kieleen. Erityisen tärkeää professori 
Virtarannan mielestä olisi saada käyntiin 
paikannimien keruu Inkerinmaalla. Tut- 
kijaa askarruttaa tällä hetkellä erityises- 
ti kaksi seikkaa: pääsevätkö tutkijat In- 
kerin kyliin kenttätöihin ja onko meillä 
nuoria tutkijoita lähtemään kenttätöihin. 

— Jos perestroika säilyy, sinne lienee 
mahdollista ainakin tietyin rajoituksin 
päästä, arvelee Virtaranta. Hänen mieles- 
tään erittäin onnellista olisi, jos löytyisi 
sellainen tutkijanalku, jonka juuret ovat 
Inkerissä. 

Esitelmänsä lisäksi Virtaranta näytti lu- 
kuisilta perinteenkeruumatkoilta otta- 
miaan diakuvia inkeriläiskylistä, joissa 
hän puhutti ja laulatti ja »tanssitti» rön- 
tyskää. Onhan hän perinteentutkijana 
enemmän kuin kukaan muu tämän päi- 
vän suomalainen tehnyt inkeriläistä kult- 
tuuria tunnetuksi. Hänen esitelmässään 
heijastui lämmin innostus ja kiintymys 
inkeriläiseen kansanperinteeseen, hänen 
ansiostaan inkeriläisyys Suomen tiede- ja 
kulttuurielämässä ei ole vuosien saatos- 
sa päässyt unohtumaan. 



Tee kaarisilta 

Inkerissä syntyneen rakastetun runoi- 
lijan Aale Tynnin runo herkisti mielet tai- 
denautinnolle. 

»Tee silta Jumalan kunniaksi, kaarisilta tee, 
joka syvyyden ylitse lakkaamatta 

valoa säteilee. 
Älä salpaa surua luotasi, kun 

kaarisillan teet: 
ei mikään kimalla kauniimmin kuin 

puhtaat kyyneleet.» 

Runon tulkitsi Ines Kruskopf. 



— Mekin olemme näillä juhlilla raken- 
tamassa ystävyyden kaarisiltaa toistem- 
me ja kaikkien inkeriläisten välille maa- 
ilmassa, totesi juhlien juontajana toimi- 
nut Paavo Pesonen. 

Myös Inkeri-kuoro, joka lauloi sekä kir- 
kossa että juhlatilaisuuksissa, on jo nel- 
jännesvuosisadan ajan ollut rakentamas- 
sa ystävyyden siltaa laulun voimin. Vaik- 
ka kuorossa on nykyään vain kourallinen 
varsinaisia inkeriläisiä, on ystävyys kaik- 
kien kuorolaisten kesken erittäin lämmin 
ja voimakas. Kuoroa 15 vuotta luotsan- 
nut ei-inkeriläinen Kerttu Hiltunen on 
tuonut kuoroon monia laulavia ystäviään 
lisävoimiksi. Uusista kuorolaisista on tul- 
lut myös lämpimiä inkeriläisten ystäviä 
ja suuri tuki koko yhdistyksen toiminnal- 
le. »Kun vaikeina aikoina muut keinot 
ovat loppuneet, on ollut otettava taide 
avuksi», kiteytti Markku Pyysiäinen kuo- 
rolaistenkin ajatukset kuoron toiminnan 
tärkeydestä puhuessaan keväällä kuoron 
juhlamatineassa. Inkeri laulun ja soiton 
maana ei ole päässyt unohtumaan maa- 
ilman mielestä. 




Markku Pyysiäinen ja Rudolf Pakin 
Tallinnantuliainen, ystävyyden lakki. 



Inkerin historiaa luodaan nyt 
uudelleen 

Mahtavana ja juhlallisena Turun Tuo- 
miokirkko otti vastaan myös juhlivan in- 
keriläiskansan. Tuomiorovasti, teologian 
ja filosofian tri Lauri Huovinen puhui 
saarnassaan erittäin lämpimästi inkeriläi- 
sille ja inkeriläisistä. 

— Inkeriläisille on nyt koittanut uusi 
aika raskaiden vuosikymmenien jälkeen; 
inkeriläiset ovat nyt luomassa historiaan- 
sa uudelleen. Sillä jokainen sukupolvi luo 
tavallaan uudelleen oman historiansa. 
Toivon hartaasti, että inkeriläisille koit- 
tanut parempi aika saisi jatkua. Tämä oli 
kokeneen kirkonmiehen ja humanistin 
sanoma inkeriläisten juhlajumalanpalve- 
luksessa. 



Inkeriläinen näkökulma 
pakolaiskeskusteluun 

Inkeriläisten Yhdistys ry:n puheenjoh- 
taja, teologian tri Markku Pyysiäinen toi 
juhlapuheessaan esiin maailmaa paljon 
puhuttaneen pakolaisasian inkeriläisestä 
näkökulmasta. 

— Meillä inkerinsuomalaisilla on var- 
masti annettavana oma lisämme Suomes- 
sa ja Ruotsissa käytävään pakolaiskeskus- 
teluun. Inkerinsuomalaisten historia on 
vain yksi pieni sivu maailman pakolaisis- 
ta kertovassa historiankirjassa. Valtaosa 
teistä täällä koolla olevista on omassa elä- 
mässään kokenut, mitä on elää pakolai- 
sena. Mitä on elämä, kun on pakko pae- 
ta synnyinseuduilta, mutta ei kuitenkaan 
ole oikeutta asettua uusille asuinsijoille 
— vaikka kysymyksessä onkin samaa 
kieltä puhuva vanha esi-isien maa. Mark- 
ku Pyysiäinen vetoaa vanhemman pol- 
ven inkeriläisiin: — Kertokaa meille nuo- 
remmille mitä on elää pakolaisena, että 
mekin tuntisimme oman taustamme. Ja 
kertokaa siitä muillekin, niin Suomessa 
kuin Ruotsissakin, että oppisimme ar- 
mahtamaan tämän päivän pakolaisia. 



Tätä ihmisyyteen syvästi vetoavaa pu- 
hetta kuunneltiin vakavin kasvoin. 

Markku Pyysiäinen muisti puheessaan 
myös ystäviä, jotka ovat vuosien varrel- 
la inkeriläisten hyväksi työtä tehneet. 
Juhlista lähetettävällä sähkeellä päätettiin 
muistaa parhaillaan 75-vuotispäiväänsä 
viettävää »heimopäällikköä» Matti Viron- 
mäkeä. 



Inkeriläisseurojen edustajat 
yhteisen pöydän ääressä 

Inkeriläisseurojen edustajat Suomesta, 
Ruotsista ja Neuvostoliitosta oli kutsut- 
tu Turun paikallisosaston puuhamiesten 
järjestämään illanviettoon lauantaina. Ti- 
laisuus oli Turun naapurikaupungin Rai- 
sion kaupungintalon edustustiloissa, jos- 
sa isännyyttä hoiteli kaupunginvaltuus- 
ton puheenjohtaja Raimo Sulonen. Hän 
kertoi mm., että Raisiolla on Neuvosto- 
liitossa ystävyyskaupunki, Kingisepp, jo- 
ka sijaitsee Laukaanjoen suussa Lening- 
radin piirissä. Kaupunki on aikoinaan 
kuulunut Ruotsi-Suomeen. Vieraat tutus- 
tuivat toisiinsa, otettiin kantaa keskeisiin 
ongelmiin ja epävirallisesti suunniteltiin 
mahdollisia yhteistoiminnan muotoja. 

Ilta kului rattoisasti keskustellessa ja in- 
keriläisemäntien lämpimän hymyn kera 
tarjoillun iltapalan virkistämänä. Ehkäpä 
tällainen epävirallinen tutustumistilai- 
suus antoi entistä monipuolisemman ku- 
van tämän päivän inkeriläisyydestä. 

Myös Inkeriläisten Yhdistyksen johto- 
kunta kokoontui juhlinnan välissä kirjaa- 
maan täällä syntyneitä ajatuksia ja kar- 
toittamaan tulevaa toimintaa kuullun ja 
nähdyn pohjalta. Työtä on paljon, mutta 
tekijöitä vähän, todettiin taas kerran. Ke- 
säjuhlaperinne kuitenkin elää, ja ensi 
vuonna juhlat järjestää Helsinki — tai jos 
mahdollista nuori Hyvinkään— Riihi- 
mäen seudun paikallisyhdistys emoyh- 
distyksen tukemana. 

Anja Luoma 



Kanadan inkeriläiset 

juhlivat yhdessä 
ensimmäistä kertaa 



Kun Inkerissä on uusi aamu, Tyynen 
valtameren rannalla vielä on eilinen. 
Mutta nyt Inkerin aamu on koittanut 
myös Länteen, sillä myös Kanadassa asu- 
vat inkeriläiset ovat seuranneet synnyin- 
maansa esimerkkiä ja järjestäytyneet 
omaksi yhdistyksekseen. Vancouverissa 
pidettiin kesäkuun alkupuolella Pohjois- 
Amerikan ensimmäiset inkeriläisjuhlat. 

Kanadaan ja muualle Pohjois-Amerik- 
kaan muuttaneet inkerinsuomalaiset asu- 
vat hajallaan, samoilla alueilla, joilla 
muutkin suomalaissiirtolaiset elävät. Eh- 
kä eniten heitä asuu Ontariossa, Toron- 
ton ympäristössä ja Thunder Bayssa, jon- 
kin verran myös lännessä. Valtaosa inke- 
riläisistä on tullut maahan 1950-luvun al- 
kuvuosina Ruotsin kautta. Arviot Kana- 
dan inkeriläisten määrästä vaihtelevat 
muutamasta sadasta tuhanteen. 



Levottomat ajat ajoivat Amerikkaan 

Merien taakse on rantauduttu mones- 
ta eri syystä. Joku on lähtenyt siirtolaisek- 
si sukulaisten houkuttelemana, toinen 
seikkailunhalustaan, mutta moni myös 
tuntiessaan olonsa Suomessa ja Ruotsis- 
sakin turvattomaksi. Kanadassa asuu 
useita ns. heimopataljoonan miehiä, jot- 
ka välttyäkseen sodan jälkeen Neuvosto- 
liittoon palautukselta pakenivat Ruotsiin 
ja edelleen Amerikkaan ja Australiaan. 



Kanadassa perestroikka vasta 
alkamassa 

Sama kansallisen itsetunnon nousu, 
joka näyttävästi on elvyttänyt itse Inke- 
rinmaata, on nyt syttynyt myös Poh- 
jois-Amerikan inkeriläisiin. Tähän asti si- 
käläisillä inkeriläisillä ei ole ollut keski- 
näistä kanssakäymistä muuten kuin sa- 
tunnaisesti. Mutta nyt haravoidaan Inke- 
rin heimon läntisimpiäkin rippeitä ka- 
saan, sillä 15.6. perustettiin Vancouveris- 
sa Kanadan inkerinsuomalaisten yhdis- 
tys. 

Inkerin lippua kantoi Ruotsalaisella Haalilla Antti Pettinen, Venjoelta ja suomenlippua 
Pentti Kivilahti. 




m 



Helmi Kivilahti — juhlien äiti ja 
puuhanainen. 

Inkeri-Festivaaleilla oli tunnelmaa ja 
väkeä. 

Inkeri-Festivalissa salin täysi yleisöä 

Inkerin kohtaloa on selvitetty Vancou- 
verin suomalaisissa tiedotusvälineissä 
useamman kerran kuluneen kevään aika- 
na. Inkeri-innostukseen syynä oli Arvo 
Survon talvinen Suomen vierailu, joka 
antoi Lempaalasta kotoisin olevalle, nyt 
Surreyssä asuvalle Helmi Kivilahdelle, 
idean pitää Vancouverissa kesäjuhlat ku- 
ten ennen Inkerissä. Toiseksi puuhamie- 
heksi hän sai inkeriläissyntyisen Levi 
Rikkisen, joka toimittaa Vancouverissa 
suomenkielistä TV-ohjelmaa kerran vii- 
kossa. 

Toimiva parivaljakko sai aikaan näyt- 
tävät juhlat 10. 6., joihin osallistui pari- 
sataa inkerinsuomalaista ja heidän ystä- 
väänsä. Paitsi Vancouverista juhlaväkeä 
oli tullut kauempaakin Kanadasta sekä 
jopa Floridasta asti. 

Suomesta juhliin osallistui tamperelai- 
nen kirjailija Ella Ojala, jonka Inkeristä 
kertova muistelmateos Pitkä kotimatka 
ilmestyi viime syksynä. 



Inkerin lippu nousi Länteen 

Uudisraivaajien tapaan juhlien järjestä- 
jien oli ommeltava tilaisuutta varten In- 
kerin lippu ja löydettävä nuotit Nouse In- 
keri -hymniin. Mitään valmista ei ollut. 
Niinpä sitäkin lämmittävämpää oli, kun 
puhallinorkesterin tahdittamana Inkerin 
lippu saatettiin saliin. Nouse Inkeri lau- 
lettiin kostein silmin. 



Vain piirakat puuttuivat 

Heimojuhlien tapaan Vancouverinkin 
Inkeri-Festivaleilla muisteltiin, laulettiin, 
lausuttiin runoja ja tanssittiin piirileikke- 
jä. Mutta tärkeintä oli yhdessäolo. Inke- 
rin karttoja tutkittiin yhdessä ja vaihdet- 
tiin kuulumisia. Vain piirakat puuttuivat, 
sillä paistaja oli juuri ennen juhlia sairas- 
tunut. 



Uusi 
kotimaani 

Valtamerest' valtamereen kulkee rajat 
uuden kotimaani. 

Laajat on sun lakeutes, korkeat sun 
vuores, 

Mahtavat sun metsän puut, kohisevat 
koskes. 

Tääl sulautuneet on monet kansat yhteen 

kun muodostaen kauniin kauralyhteen. 

Vieri vierin kulkee saksa — suomi — 
kiinalainen 

arvoltaan kas olet samanlainen. 

Ikävöiden omaa synnyinmaata, kala- 
rantaa ja myös kotihaata 

Upottanut olen sormet uuden maani 
multaan, 

rakastunut olen siihen enkä kultaan. 

Maaemon uumenista kauniit kukat 
kasvaa, 

maata kauniimpaa en löydä maailmasta. 

Tääl yhtynyt on itä sekä länsi 

saat koristella vaikka turbanein sun pääsi. 

Vaan sama taatto taivaallinen meitä vai- 
voissamme varjelevi. 

Kiitokset hälle veisailemme, armoasi 
anelemme 

Sulle — uusi kotimaani, KAUNIS 
KANADA. 

Helmi Kivilahti 

Jatkoa seuraa 

Itsensä löytäneet inkeriläiset haluavat 
toiminnalleen jatkuvuutta ja siksi juhlien 
jälkeisellä viikolla allekirjoitettiinkin Ka- 
nadan inkerinsuomalaisten yhdistyksen 
perustamiskirja. Perustavassa kokoukses- 
sa kertyi nimiä tusinan verran. Yhdistyk- 
sen tarkoituksena on vaalia perinteitä ja 
solmia yhteyksiä muihin inkeriläisyhdis- 
tyksiin. Juuret kiinnostavat myös nuo- 
rempaa suomen kieltä taitamatonta polvea. 

Teksti: Helena Miettinen 

Kesäjuhlien iloa ja 
osattomuutta 




Kuluneena kesänä monet inkerinsuo- 
malaiset ovat saaneet viettää yhteisiä 
kesäjuhlia eri puolilla maailmaa. 

Mikä ilo ja riemu heille, joilla on ollut 
onni saada osallistua joihinkin näistä juh- 
lista! 

Minulla on ollut onnea olla historial- 
lisessa juhlatilaisuudessa kaukana 
maapallon toisella puolella — Pohjois- 
Amerikassa — Kanadassa. Todellakin In- 
kerin lippu nostettiin salkoon ensimmäi- 
sen kerran Vancouverissa. Siellä saakka! 
Vaan jäin osattomaksi Suomessa Turus- 
sa pidetyistä inkerinsuomalaisten kesä- 
juhlista. Ja se on kuin olisi jäänyt jotakin 
vaille. Kuin harvinainen pääsiäisaamun 
aurinko olisi noussut ja laskenut minun 
huomaamattani. 

Vaan en ole ainoa, joka ei voinut osal- 
listua omiin heimojuhliin. Minua 
lähimpänä oleva henkilö on oma äitini — 
hän, joka ennen osallistui kaikkiin inke- 
riläisten juhliin Suomessa. Ehtipä hän 
käydä muutaman kerran Ruotsissakin. 
Koko vuodeksi hän sai voimia nähtyään 
ja kuultuaan hyvää ohjelmaa. Ja tieten- 
kin suurin riemu hänelle on ollut tuttu- 



jen ihmisten tapaaminen. Nyt hän jäi täs- 
tä osattomaksi. 

Näin on jokaisen inkeriläisen kohdal- 
la, joka ei ole voinut osallistua omiin hei- 
mojuhliin. 

Vaan vanhuksia, joiden järki pelaa ja 
muistikuvat kulkevat voimakkaina 
— heitä on erityisen sääli. Heidän tunne- 
maailmansa on entisestään herkistynyt. 
Fyysiset voimat vain pettävät. Kaipaus on 
entistä suurempi. Ajattelen kaikkia niitä 
vanhuksia, jotka linnunsiivin olisivat len- 
täneet heimonsa juhliin — joita ensim- 
mäisen kerran vapaasti vietettiin jopa 
synnyinmaallamme Inkerissä. Vaan eipä 
ole luonto ihmiselle linnunsiipiä luonut. 
Vahinko! Elämä — pitkäkin — on lyhyt. 
Toivon kaikille vanhuksille kaikkialla 
maailmassa vanhuuden päiviin kirkasta 
auringon lämpöä. 



Kiitos ja siunaus 



Kanadan juhlilla vieraillut Ella Ojala 
tervehtii ystäviään valtameren takana. 

»Minkä teette yhdelle näistä minun pie- 
nistä veljistäni — sen te teette minulle», 
sanoo Vapahtajamme. 

Ja kuinka kirjaimellisesti minä olen saa- 
nut sen nyt kokea: Olen suuresti kiitolli- 
nen Helmi Kivilahdelle, että hän kutsui 
minut kotiinsa Kanadaan. Kiitos Helmi ja 
Väinö. 

Suuret kiitokseni Teille kaikille siellä 
Kanadassa, jotka huolehditte minusta 
niin hyvin ja näytitte kaunista uutta maa- 
tanne! 

Ella Ojala 

Tuloksia Karlstadista 




GSIK.n joukkue sai jo toisen kiinnityksen poppikilpailujen kiertopalkintoon. Joukkue 
vasemmalta Väinö Korkka, Juhani Kustfelt, Risto Soikkeli ja Armas Pöntinen. 



Inkeriläisten kesäjuhlilla Karlstadissa 
1. 7. 89 pidettyjen popin joukkuepelin tu- 
lokset: 1. Göteborgin seudun Inkeri-ker- 
ho, 2. Kalevan Kansan kerho, Boräs, 3. 
Helsingin inkeriläiset, 4. Karlstadin Inke- 
ri-kerho, 5. Göteborgin seudun Inkeri- 
kerho. 

Turun tulokset 9. 7. 89 
Kyykkä, joukkuepelit. Heimo-ottelu: 1. 
Inkeriläiset +9 pistettä, 2. Karjalaiset. 

Naiset: 1. Turku +15 pistettä, 2. Hel- 
sinki. 

Miehet: 1. Turun inkeriläiset, 2. Helsin- 
gin inkeriläiset, 3. Karjalan Sivistysseu- 
ra, 4. Turun Uusi Karjalaseura, 5. Van- 
taan Karjalaseura, 6. Göteborgin seudun 
Inkeri-kerho. 

Ilm. O. Toivokainen. 



Inkerinpäivän 
konsertti 

Inkeri-keräyksen hyväksi 

Temppeliaukion kirkossa 5. 10. 
klo 19.00 alkaen 

Esiintyy mm. 

Arvo Survo 

ja 
Raita Karpo 

Ohjelma 100 mk. Ennakkovarauk- 
set Suomi-Seura ry puh. 174 255. 
Ennakkomyynti Karjala-talolla 24. 
9. klo 13.30-15.00. Ohjelmia myös 
ovelta. 

Onnea Jussille! 




Juho Myllännen täytti 65 vuotta 4. hei- 
näkuuta 1989. Hän on syntynyt Inkerin- 
maalla Venjoen seurakunnassa Saklinan 
kylässä. 

Jussi juhli syntymäpäiviään Dingtunas- 
sa lähiomaisten, sukulaisten ja ystävien 
parissa. Onnitteluja satoi Jussille Kana- 
dasta, Eestistä, Inkeristä, Suomesta ja 
Ruotsista. 

Jussi on ollut kaksi vuotta Västeräsin 
eläkeläisyhdistyksen rahastonhoitajana ja 
venäjän- ja ruotsin kielten opintopiirien 
vetäjänä. Nykyään Jussi on yhdistyksem- 
me teatterijaoston ohjaaja. Jussi on mies, 
joka ehtii kaikkialle ja jonka pinna kes- 
tää. 

Me Västeräsin suomalaiset eläkeläiset 
tarvitsemme Jussin kaltaisia monitaitoi- 
sia henkilöitä yhdistyksissämme. Hän on 
käynyt läpi elämässään ehkä enemmän 
kuin meistä yksikään. Se on varmaankin 
ollut oikeaa elämänkoulua. Kunnia myös 
Kirsti-vaimolle, joka on ollut tukena mie- 
hensä rinnalla. 

Oma koti, oma perhe ja lapset. Siinä 
elämän rikkaus. 

Mielestäni päivänsankarille sopii mo- 
toksi: »Elämä on elämisen arvoista». 

Västeräsin Suomalaisten 
Eläkeläisyhdistyksen puolesta 
Marjatta Sui 



Kiitän kaikkia ystäviä ja sukulaisia Inke- 
riläisten Viestin sivuilla, jotka muistivat mi- 
nua 65 v. syntymäpäivänäni, KIITOS! 

Juho Myllärinen 

Västeräs 



Muistilista 



Helsingin paikallisosaston 
tilaisuudet syksyllä 

syyskuu 24. 9. klo 14 
lokakuu 22. 10. klo 14 
marraskuu 2. 12 klo 14 pikkujoulu myy- 
jäiset klo 12. 

Hyvinkään Inkerinkerho 
kokoontuu 



1. 10. 1989 klo 14.00 

5. 11. 1989 klo 14.00 ja 

3. 12. klo 14.00 

Hyvinkään STS:n kerhotiloissa 

Entiset ja uudet ystävät, tervetuloa 
mukaan! 

Inkeri-kuoro 
laulaa taas 

Inkeri-kuoron syyskausi alkaa tiistaina 
19. 9. 1989 klo 17-19. Harjoitukset pi- 
detään Karjala-talolla, Inkerikodissa. 

Uusia nuoria laulajia tarvitaan. Terve- 
tuloa! 

Turun Karjalaisten talolla 

Mikkelinpäivä-juhla 1. 10. klo 14 
Pyhäinpäivä 4. 11. klo 13 

Kivellä klo 12 
Joulujuhla 26. 12. klo 14 

Levitä Inkeri-tietoa, tilaa asiamiehiltämme 
Inkeri-aiheista kirjallisuutta 



20 mk (30 kr) 

15 mk (25 kr) 
70 mk (100 kr) 



Saatavana Suomesta sekä Ruotsista 

Aapo Iho 
Hietajyvä, valitut 
runot 

Helli Suominen 
Mooses Putron 
elämäkerta 

Inkerin kirkon tuho 

Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväspräkig) 75 mk (100 kr) 

Aatami Kuortti 
Tapahtui Inkerissä 
Inkerin kirkon 



vaikeita vuosia 
Juhana Inkerin- 
suomalainen 
Aloitettava alusta 

Ella Ojala 
Pitkä kotimatka 



20 mk (25 kr) 
20 mk (25 kr) 



20 mk (25 kr) 
20 mk (25 kr) 

85 mk 



Erkki Tuuli 
Inkeriläisten vaellus 110 mk (150 kr) 



Pertti Virtaranta 
Sananlaskuja ja arvoituksia 40 ml 

Inkeriläisten Viestin 
irtonumeroita. 



00922 

RA JAT AHMI ALINA 

MYLLYPÄ Du NT ö 
00920 HKI 

»Omair maali» 



ARVO SURVON 
LAULUKASETTI 

55 mk 
Tilaukset puh. (90)174 255 



inkeriläisten viesti 



Toimitus 

Päätoimittaja 
Anja Luoma 
puh. (90) 566 2928 
Toimitussihteeri 
Helena Miettinen 
Lumikonkuja 1 
04230 Kerava 
Toimituksen osoite 
puh. (90) 247 858 
(maja ke klo 18.00- 



20.00) 



Konttori 

Lehden ym. tuotteiden tilaukset, osoitteet, 

jäsenmaksut yms. 

lnkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 

80 mk/vsk kotimaassa, Ruotsissa 120 kr, 
muualle 130 mk/vsk. 



Ilmoitukset 

1/1* sivu mk 1 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Matti Vironmäki 

Tehtaank. 5 E 43, 00140 Helsinki 

Puh. (90) 631 285 

Säätiön postisiirtotili 146660-1 



Vammalan Kirjapaino Oy 1989 



inKeniaisten viesti 








numero 10 



lokakuu 1989 



Pallo hukassa? 



Elokuun lopussa lähetetty televisio-oh- 
jelma »Apua vai almuja» kosketteli ny- 
kyinkeriläisten kannalta tärkeää kysy- 
mystä: Ketä voimistuva suomalaisten aut- 
tamishalu palvelee. Kohoaako sen turvin 
inkeriläisten elintaso ja kulttuuri vai pai- 
kataanko auttamisella lähinnä auttajien 
omaatuntoa. 

Suupielet vetäytyivät väkisinkin hy- 
myyn, kun suomalaisturistit kaivoivat 
bussinsa uumenista kasapäin lehtiharavia 
ja pakko oli ääneen nauraa, kun kamera 
osui kuivahiiva- ja tiskirättipaketteihin. 
Ei voi olla totta, kun eivät silmät vain va- 
lehtelisi! 

Yleensäkin ihmisten on vaikea samais- 




tua toisen asemaan. Meidän perheemme 
jäsenistä yksi on astmaatikko, jolla kaik- 
ki tuoksut deodorantista tupakkaan lau- 



inkeriläisten viesti 


Toimitus 


Ilmoitukset 


Päätoimittaja 


1/1 sivu mk 1 500 mk 


Anja Luoma 


1/2 » » 800 mk 


puh. (90) 566 2928 


1/4 » » 500 mk 


Toimitussihteeri 


Kuolinilmoitukset 100 mk 


Helena Miettinen 


Kiitos- ym. ilm. 60 mk 


Lumikonkuja 1 


Kuva ilmoituksessa 100 mk 


04230 Kerava 


Lehti ilmestyy kerran kuukaudessa 


Toimituksen osoite 

puh. (90) 247 858 

(ma ja ke klo 18.00—20.00) 


Kustantaja ja julkaisija: 
INKERILÄISTEN YHDISTYS RY. 




Pääasiamies Ruotsissa 




Armas Paakkonen 


Konttori 


Tingsgatan 35 


Lehden ym. tuotteiden tilaukset, osoitteet, 


50253 Boräs. Puh. 033/101 850 


jäsenmaksut yms. 


Postisiirtotili 626047-5 


Inkerikoti, Karjalatalo, Käpylänkuja 1, 


(lehden ym. tuotteiden tilaukset) 


00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 


Sivistyssäätiö 

Matti Vironmäki 

Tehtaank. 5 E 43, 00140 Helsinki 

Puh. (90) 631 285 


Tilaushinta 


Säätiön postisiirtotili 146660-1 


80 mk/vsk kotimaassa, Ruotsissa 120 kr, 




muualle 130 mk/vsk. 





Kansikuva: Inkeriläiset kokoontuvat nyt yhteen Albert Kirjasen luona Skonevitsassa 
viime heinäkuussa. 



kaisevat astmakohtauksen. Niinpä myös 
meidän terveiden on yritettävä elää elä- 
määmme hänen ehtojensa mukaan. Ul- 
kopuolisten suhtautuminen on huvitta- 
vaa. Vieraat tuovat puketin kukkia, kos- 
ka niin on tapana, vaikka tietävät, että 
meillä kukat kukkivat vain pihalla. Tai 
pyytäessäni kauppiaalta tuoksuttomia ke- 
mikaalituotteita, myyjä vannoo ja va- 
kuuttaa tuoksun olevan erittäin kalliin ja 
todella aistikkaan, ymmärtämättä, ettei- 
vät sairaat keuhkot pysty erottamaan 
merkkituotteita halvemmista. Kaikki är- 
syttävät tasapuolisesti. 

Ettei vain Inkeriä auteta ja tueta sa- 
malla tavoin auttajan omista lähtökoh- 
dista mitaten ja aiheuteta saajalle enem- 
män haittaa kuin hyötyä. Puskinin kirk- 
koon viedään mahdottomat määrät kai- 
kenlaista kamaa, kuin Hietalahden kirp- 
putorille ainakin ottamatta huomioon, et- 
tei sikäläisillä inkeriläisillä ole mitään jär- 
jestäytynyttä lahjoitustavaran jakeluverk- 
koa. Kun viidakon laki pelaa Inkerissä- 
kin, syntyy kateutta ja epäilyjä, että osa 
tavaroista joutuu jopa Leningradin mus- 
taan pörssiin. Se ei liene antajien tahto. 
Jos turistiseurue haluaa viedä sikäläisil- 
le inkeriläisille tuliaisia, se on tottakai sal- 
littua, mutta ennen lähtöä kannattaisi 
neuvotella paikallisten ihmisten kanssa 
siitä, mitä milloinkin kannattaa muka- 
naan kuljettaa. 

Jos yksityiset ihmiset sortuvat väärin- 
mitoitukseen, sattuu sitä »paremmissakin 
piireissä». Suomi-Seuran keräämät 92 000 
oppikirjaa odottaa parhaillaan lähtöään 
Inkerinmaalle ja vastaanottajat yrittävät 
saada tullimuodollisuuksiaan kuntoon. 
92 000 kirjaa on valtava määrä — kaksi 
rekka-autollista päähän päntättävää. Rek- 
kojen purkaminen ja kirjojen varastointi 
on kova urakka yhdelle seuralle, jolla ei 
vielä ole omaa toimitilaa saati sitten kir- 
jastoa. Seuraavaksi voisi kysyä, kuka In- 
kerissä tarvitsee ne kymmenet tuhannet 
suomen peruskoulun matematiikan ja fy- 
siikan kirjat, jotka konttiin on pakattu. 
KeI:ossa suomen kieltä opiskelee ehkä 



viitisenkymentä lasta Hatsinan muuta- 
man koulun lisäksi. Täysin suomenkie- 
listä koulua ei ole tietääkseni Virossa- 
kaan. Jos ruotsalaiset päättäisivät tukea 
ruotsin kielen asemaa Suomessa — onhan 
ruotsi toinen kotimainen kielemme — ja 
lähettäisivät Suomeen viitisen miljoonaa 
vanhaa peruskoulunsa kirjaa, parantuisi- 
ko siinä maassamme ruotsin kielen taito 
laskutaidon lisäksi. Inkerinmaalle lähdös- 
sä olevasta kirjakontista näet riittää ma- 
tematiikan ja fysiikan oppikirja jokaiseen 
Inkerin talouteen! 

Kun perestroikan vauhti on kova, ei lie- 
ne ihme, jos pää karusellissa pyörälle me- 
neekin. Onneksi vähitellen Inkerin apu 
alkaa järjestäytyä ja päästä alkuvaikeuk- 
sistaan. Kirjoja Inkerissä tarvitaan ja suu- 
rin pula on ulkomaalaisille tarkoitetuis- 
ta alkeiskirjoista ja vanhempi väki lukisi 
mielellään muutakin äidinkielellään. Es- 
poon kaupunki kerää nyt suomenkielis- 
tä kirjallisuutta ystävyyskaupunkinsa 
Hatsinan kirjastoon. Paikallislehtien liit- 
to on aloittamassa »Kirja jouluksi Inke- 
riin» -kampanjaa, joka sekin pyrkii kerää- 
mään etenkin kaunokirjallisuutta inkeri- 
läisille. Jokaisen, joka haluaa muistaa in- 
keriläisiä kirjalahjalla, kannattaa syksyn 
mittaan seurata paikkakuntansa paikal- 
lislehtiä tai ottaa yhteys lehden toimituk- 
seen. Siellä annetaan varmaan tarkem- 
mat paikkakuntakohtaiset toimintaoh- 
jeet. 

Myös Suomi-Inkeri-seuralla on edes- 
sään mittavat haasteet. Ensimmäisen toi- 
mintavuoden aikana se on tukenut kas- 
vavalla panoksella Suomi-Seuran Inkeri- 
keräystä. Kun se vuoden vaihteessa päät- 
tyy, päävastuu koordinoidusta tukitoi- 
minnasta jää Suomi-Inkeri-seuran harteil- 
le. Onnistuakseen seura tarvitsee meidän 
kaikkien tukea. Palataan asiaan marras- 
kuussa, jolloin Suomi-Inkeri-seuran pu- 
heenjohtaja Inkeri Räisänen kertoo seu- 
ran tulevaisuuden suunnitelmista. 

Pidetään homma hanskassa! 



Helena Miettinen 



Inkerin kieliperinnettä 
talletettu vähän 



Inkerinmaalla asuvista tai asuneista 
suomenheimoisista tutkimus, ainakin 
kielentutkimus, on ollut eniten kiinnos- 
tunut vatjalaisista ja inkeroisista. 

Vatjan kieltä ja vatjalaisten muuta hen- 
kistä perinnettä ovat tallentaneet ja tut- 
kineet etenkin August Ahlqvist, E. N. Se- 
tälä, Lauri Kettunen, Lauri Posti, Julius 
Mägiste ja Paul Ariste. 

Inkeroismurteiden puolella on ennen 
muita mainittava tutkijanimet Volmari 
Porkka, Antti Sovijärvi, Arvo Laanest ja 
Ruben Nirvi. Nirvin laatima Inkerois- 
murteiden sanakirja (1971, 730 sivua) on 
itämerensuomalaisten kielten tutkimuk- 
sen perusteoksia; runsaine selityksineen 
se on aarreaitta myös Inkerin muun pe- 
rinteen tutkijoille. 



Yksi Suomen murteista 

Vatjaa ja inkeroista on kauan puhuttu 
vain pienessä osassa Inkeriä, edellistä lä- 
hinnä Kattilan seurakunnissa, jälkim- 
mäistä Soikkolan ja Hevaan niemimailla. 
Koko muu Inkerinmaa on 1600-luvulta 
alkaen ollut enimmäkseen savakoiden ja 
äyrämöisten sekä myöhemmin tulleiden 
suomenmaakkoisten aluetta. Heidän kie- 
limuotonsa kuuluvat suomen murteisiin. 
Tätä Inkerin suuren enemmistön kielipe- 
rinnettä on hyvin vähän tallennettu ja 
vielä vähemmän tutkittu. 

Ylivoimaisesti lacijin sanakokoelma on 
pienestä, muutaman kylän Viron Inkeris- 
tä. Toiselle tilalle yltää Tyrön äyrämöis- 
murre. Sitten tulevatkin muutamat Kes- 
ki-Inkerin seurakunnat, Venjoki, Tuuta- 
ri, Hietamäki ;a Koprina. 

Pohjois-Inkeristä on muutaman tuhan- 



INKERI Inkerin paikannimiä Kotimaisten ki e 1 ten tutkimuslai tuks en Nimitomist 



PERTTI VIRTARANTA 
VMwi.iri.itt i« B 
00470 MElSINKI 




tl.lpifeo Hchtatl IH< 



nen sanalipun kokoelmia Lempäälän, 
Vuolcen ja Miikkulaisten seurakunnista. 
Nämä on erityisesti mainittava siitä syys- 
tä, että tallennustyöhön ovat hyvin tulok- 
sin osallistuneet myös eräät vanhan ko- 
tiseutunsa perinteen vaalijat, sellaiset 
kuin Vuoleesta Paavo Kuupponcn, Lem- 
paalasta Liisa Makara ja Juho Tirranen 
sekä Miikkulaisista Eeva Pesonen. 

Pohjois-Inkerin osuus Suomen sanava- 
rojen keskusarkistossa on sangen vähäi- 
nen. Tilannetta parantaa kuitenkin huo- 
mattavasti se, että Kielen, kirjallisuuden 
ja historian laitoksessa Petroskoissa on 
vuodesta 1964 lähtien ollut tekeillä Poh- 
jois-Inkerin suomalaismurteiden sana- 
kirja. 

Inkeristä Suomen kielen nauhoitearkis- 
tossa on noin 300 tuntia äänitteitä, joista 
vatjaa 46 tuntia, inkeroista 54 tuntia ja 
suomalaismurteita n. 200 tuntia. Kun In- 
keriin ei ole ollut pääsyä, nauhoituksia on 
enimmäkseen tehty Suomessa ja Ruotsis- 
sa, jonkin verran on saatu kopionauhoja 
Tallinnan Kielen ja kirjallisuuden laitok- 
sesta. Sekä kielen että asian puolesta par- 
haita kertojia, jotka ovat tutkijain tielle 
osuneet, ovat olleet vatjalainen Kostja Le- 
ontjev Liivkylästä, inkeroiset Katja Niko- 
lajeva Soikkolan Saarovelta ja Irina Fili- 
monoff Laukaansuusta sekä savakko- 
murteiden puhujat Katri Peräläincn Tuu- 
tarin Kurkelasta, Viktor ja Mari Jaarinen 
Koprinasta ja Sohvi Särkkä Järvisaaren 
Mujan kylästä. 

Työtä tehtäväksi 

Suomalaismurteiden alueelta ei mis- 
tään ole niin vähän tallennettua tietoa ei- 
kä tutkimuksia kuin Inkeristä. 

Inkerin suomalaismurteet eivät ole 
kaikkialla samanlaiset. Erot ovat verrat- 
tain suuret kielen kaikissa puolissa, ku- 
ten äänne- ja muoto-opissa sekä sanastos- 
sa. Tähän mennessä talteen saadun ai- 
neksen perusteella on mahdollista kirjoit- 
taa vain hyvin aukollinen, osin sangen 
pintapuolinen kuvaus Inkerin suomalais- 
murteista. Esim. kelvollisia sanojen levik- 



kikarttoja ei nykyaineiston pohjalla voi 
laatia Inkerin alueelta. Miten se olisi 
mahdollista, kun esim. tärkeistä Inkeren 
ja Liissilän murteista on yhteensäkin 567 
sanatietoa, arviolta noin vajaat 1 1/2 % 
näiden seutujen inkeriläisten sanavarois- 
ta, tai kun kauan eristyksissä olleesta Laa- 
tokan eteläpuolisesta Järvisaaren — 
Markkovan kielisaarekkeesta kerätty sa- 
na-aines on noin 8 % koko arvioidusta sa- 
namäärästä. Olisi nähdäkseni saatava 
käyntiin perusteellinen sanavarojen tal- 
lennus muutamassa kohteessa, ehkäpä 
kolmessa neljässä, ja eräiden kielen il- 
miöiden osalta olisi käynnistettävä tieto- 
jen hankinta kautta Inkerin. 

Myös nauhoituksia osoittava kartta 
näyttää suurta jälkeenjääneisyyttä. Jotta 
Inkerin murteiden tallennus tulisi mui- 
den murteidemme tasolle, olisi työtä teh- 
tävä Inkerissä niin, että 200 tunnin ase- 
mesta tulisi lähes 1000 tuntia inkerinsuo- 
malaisten puhetta tasaisesti kautta Inke- 
rinmaan. 

Kaikkein heikoimmat tutkimusmahdol- 
lisuudet nykyisen aineksen varassa on 
kuitenkin nimistöntutkijalla, kun — va- 
rovaisenkin arvion mukaan — ehkä 5 % 
Inkerin paikannimistöstä on tieteellises- 
ti tyydyttävällä tavalla merkitty muistiin, 
ja kun on seutuja joiden nimiä ei ole juu- 
ri lainkaan tallennettu. Inkerinmaan ni- 
mestys olisi siis saatava käyntiin. 

Inkerinmaa, ainoa oikea paikka 
tutkia 

Parhaat mahdollisuudet kielen tutkimi- 
seen ovat ilman muuta Inkerinmaalla, ei 
Virossa, ei Karjalassa, ei Suomessa eikä 
Ruotsissa. Virossa inkeriläiset ovat kovaa 
kyytiä virolaistumassa, Karjalassa venä- 
läistymässä, Ruotsissa ruotsalaistumassa, 
ja Suomessa elävien inkeriläisten, vanho- 
jenkin, kielessä näkyy jo yleiskielen ja 
nykyisen asuinpaikan puheenparsi. Sen 
havaitsee jokainen, joka keskustelee In- 
kerinmaalta v. 1943 tulleen, vanhem- 
mankin henkilön kanssa. 

Mutta Inkerissä on toisin. Siitä tulee va- 



kuuttuneeksi — vaikkapa keskustelemal- 
la Puskinissa, entisessä Tsarskoje Selos- 
sa, jokasunnuntaiseen suomenkieliseen 
jumalanpalvelukseen osallistuvien ihmis- 
ten kanssa. Heidän äidinkieleensä ei suo- 
men yleiskieli ole vaikuttanut, eipä van- 
han polven kielenkäyttöön juuri venäjä- 
kään. 

Pääsevätkö tutkijat Inkerin kyliin kent- 
tätöihin, se nähdään pian. Jos perestroik- 
ka pysyy ja jatkuu, pääseminen lienee 
mahdollista, ainakin tietyin rajoituksin. 

Ja vihdoin kysymys: Onko meillä nuo- 
ria tutkijoita lähtemään kenttätöihin? 

Me ikääntyneet veteraanit emme saisi 
pelotella nuoria tutkijanalkuja kertomalla 
niistä toisiin aikoihin kuuluvista, raskais- 
takin kenttätyökokemuksista, joita meil- 
lä itsellämme on. Ne eivät nuoria kannus- 
ta. Nuoria on kannustettava auttaen ja 
opastaen, taloudellisesti tukien. Jos löy- 
tyy lahjakas, ahkera, sielultaan ja ruu- 
miiltaan terve tutkijanalku, niin hänen 
kenttätutkimusmatkaansa olisi rahoitet- 
tava kunnollisesti ja olisi myös taattava 
hänelle hyvä ja varma toimeentulo ainek- 
sen käsittelyyn ja tutkimuksen valmista- 
miseen. Olisi onnellista, jos löytyisi joku 
sellainenkin nuori tutkija, jolla olisi juu- 
ria Inkeriin. 

Pertti Virtaranta 



Keiton i 



Huojentuneelta näytti lasten opettaja 
Irja Myllerikin, kun bussi kaikkien 
viiveiden jälkeen jarrutti Luumäen Osvii- 
tan leirikeskuksen pihaan, sillä rajamuo- 
dollisuudet olivat pitkittäneet matkaa 
muutamalla tunnilla. Keiton leirikoulu — 
31 lasta ja kolme valvojaa — säteilivät 
tyytyväisyyttään, kun matka oli vihdoin 
takana. 

16-vuotias Aini ja 1 1-vuotias Anna ker- 
toivat jännittäneensä matkaa jonkin ver- 
ran etukäteen. Kukapa olisi uskonut to- 
deksi, että leirikoulusta tosi tulisi. Sekä 
Aini että Anna puhuvat hyvää suomea, 
omaa kotikieltään. Mielellään he tulkka- 
sivat toisten lasten puheita, sillä kaikki ei- 
vät osanneet tai uskaltaneet puhua suo- 
meksi. 

Kelttolaiset oppilaat osallistuivat koko 
viikon Luumäen peruskoulun tunneille. 
Irja Myllerin kertoman mukaan vastaan- 
otto oli ollut voittopuoleisesti myöntei- 
nen. Luumäkeläiset oppilaat olivat suh- 
tautuneet vieraisiinsa huomaavaisesti ja 
ystävyyssuhteita oli solmittu. Lasten roh- 
keus käyttää suomen kieltä lisääntyi sei- 




set leirillä Luumäellä 



Puoli vuotta aikasemmin tammi-helmikuun vaihteessa, en 
olisi millään uskonut, että tapaisin Keiton suomen kielen 
oppilaat seuraavan kerran heti kesällä ja Suomessa. Sulkiessani 
Keiton koulun oven perässäni uskalsin hiljaa toivoa, että 
joillekin »ahkerille» voitaisiin joskus kustantaa leiripaikka 
Suomeen. Mutta puolessa vuodessa on harpattu eteen päin 
seitsemän penikulman saappailla. 



västi, kun alkukankeudet oli voitettu. 
Vain parilla luokalla lapset tunsivat olon- 
sa orvoiksi ja eristyneeksi. Koulun lisäk- 
si kelttolaiset vierailivat luokkatovereit- 
tensa kotona. 

Sopivaa oppimateriaalia 
puuttuu 

Irja Mylleri oli huolissaan siitä, että 
suomen kielen opetus alkaa Inkerinmaal- 
la aivan liian myöhään. — Moni oppilas 
ei tunnille tullessaan osaa suomea kuin 
pari kolme sanaa, kissa, koira ja mummo. 
Kaikki on alettava alusta. Suomalaisista 



oppikirjoista ei alkuvaiheessa ole mitään 
hyötyä, sillä tarvitsisimme ulkomaalaisil- 
le tarkoitettuja äidin kielen oppikirjoja. 
Nyt käytämme Petroskoissa käytettyä 
kirjaa. Kahtena ensimmäisenä vuotena 
keskitytään mm. suomen kielen astevaih- 
teluun ja aikamuodot opitaan vasta kol- 
mantena vuonna, jolloin moni lapsista on 
jo toisella kymmenellä vuodella. Tätä en- 
nen he eivät edes pysty seuraamaan suo- 
malaisia satukasetteja. Tarvittaisiin ki- 
peästi riittävän helppoa oheismateriaalia. 
Sinänsä opiskelu alkaa aivan liian myö- 
hään, meillä pitäisi olla myös suomenkie- 
lisiä lastentarhoja, Irja selvittää. 




Anna puhuu 
Suomea parem- 
min kuin useim- 
mat ystävänsä, 
kiitos koto- 
kielen. 



Ruoka maistui 
Osviitassa pit- 
käksi venyneen 
tulomatkan jäl- 
keen. 



Näkyykö siellä järvi 

Irja joutui vielä matkan aikana vakuut- 
tamaan oppilailleen, että leiripaikan ik- 
kunoista näkyi järvi ja talo vieläpä sijait- 
see järven rannalla. Oikea järvi oli Kei- 
ton kummuilla asuville lapsille ihmee- 
seen verrattava kokemus. Heti tuloate- 
rian jälkeen pojat vaihtoivat kepeimpiin 
asuihin ja ryntäsivät järveen polskuttele- 
maan. Vaikka päivä oli lämmin, veden 
täytyi olla melko viileää, olihan jo elo- 
kuun loppupuoli, mutta mikään ei lasten 
iloa pidellyt. Ensimmäisenä päivänä lap- 
set tosin huutelivat toisilleen useimmiten 
vielä venäjäksi. — Te suomalaiset ette oi- 
kein osaa aina arvostaa tätä ihanaa luon- 
nonrauhaa, mikä teillä vielä on, Irja ko- 
rosti katsellen ihaillen ilta-auringossa kyl- 
pevää Kivijärveä. 



Luumäki ja Keitto 
ystävyysseurakuntia 

Luumäki oli luonnollinen paikka Kei- 
ton lasten leirille, sillä Keittoja Luumäki 
ovat ystävyysseurakuntia. Luumäen kun- 
nan lisäksi Suomi-Seura vastasi lasten ku- 
luista. Luumäen ennakkoluuloton toi- 
minta on esimerkillistä, ja todella toivosi 
monen muun ottavan heistä mallia vaik- 
kapa pienemmässä mittakaavassa. Suo- 
men kielen taito on inkeriläisyyden säi- 
lymisen elinehto. Ja mikä motivoisi lap- 
sia talven mittaan paremmin kuin tieto 
siitä, että heidän ponnistelujaan todella 
arvostetaan. 

Teksti ja kuvat 
Helena Miettinen 



Inkeriläisiä on monessa mukana 



Simo Karhu ponnistelee 
keksintöjen puolesta 



Vuoleen seurakunnan Putkelan kyläs- 
sä syntynyt Simo Karhu on toiminut Suo- 
men Keksintöjen Edistämissäätiön halli- 
tuksen puheenjohtajana ja on myös sää- 
tiön perustajajäsen. 

Suomen Keksintöjen Edistämissäätiö 
perustettiin 1.1. 1970. Sen tehtävänä on 
edistää keksimistoimintaa ja sen tunne- 
tuksi tekemistä Suomessa. Säätiön val- 
tuuskunnan nykyinen puheenjohtaja on 
kansanedustaja fil. tri. Eino Siuruainen. 

Yhtenä säätiön projektina on UHRA- 
KOMIS-taiteeksi ristitty polttokaiverrus- 
menetelmä, jolla voi elävöittää puu- ja 






S/7770 Karhu takaa, että kuvasta tunnistaa kohteen. Heitä ei tarvinne esitellä. 




nahkapintaisia tavaroita nimikorteista 
huonekaluihin ja valmistaa jopa muoto- 
kuvia. Vaikeaa polttokaivertaminen ei 
ole, sitä osaa jokainen kirjoitustaitoinen 
henkilö. 

Jos olet näppärä käsistäsi ja kiinnostu- 
nut piirtämisestä, ota ihmeessä yhteys 
Karhun Simoon. Hän opastaa mielellään 
sinua eteenpäin ja kertoo, mistä tarvik- 
keet voi hankkia. 

Simo Karhun tavoittaa puhelinnume- 
rosta 90-5651 916 tai 912-244 20. 



S/7770 Karhun jatkosodassa Rukajärvellä 
v. 1943 polttelema muisto. Tällaista 
uhrakomis-menetelmällä saa aikaan. 



Suomen kielen taitoa 

parannetaan 

pikakursseilla 



Suomen TV l:ssä esitettiin viime kuun lopussa ohjelma 
»Apua vai almuja», jossa suomalaisia Inkeri-asiassa herätelleet 
toimittajat Ellonen ja Kaukinen tekivät vaihteeksi jopa 
karhunpalvelusta inkeriläisille. Samat toimittajat, jotka tekivät 
1988 syksyllä ensiesitetyn ohjelman »Hävitettyjen kirkkojen 
kansa», antoivat jatko-osassa ymmärtää Inkeri-avun olevan 
edelleen yksin bussimatkustajien auttajien varassa. 



Niinkuin lukijat jo tietävätkin, on 
Suomessa ryhdytty banaanien ja 
kahvipakettien kuljettamisen lisäksi pit- 
käjänteiscmpäänkin toimintaan nimen- 
omaan neuvostosuomalaisuuden eli inke- 
riläisen kulttuurin hyväksi. 

Koska keskusteluissa eri inkcriläisjär- 
jestöjen edustajien kanssa on suomen kie- 
len taidon kohentaminen koettu ensim- 
mäiseksi ja tärkeimmäksi tehtäväksi suo- 
malaisuuden säilymiseksi Neuvostoliiton 
eri alueilla, ryhtyi Inkeri-työryhmä selvit- 
tämään mahdollisuuksia tähän keväällä. 

Kielen opetuksen ensi askeleena pidet- 
tiin suomen kielen opettajien lähettämis- 
tä kouluttamaan inkeriläisten keskuudes- 
sa toimivia opettajia ja maallikoita, jotka 
taas haluaisivat opettaa vastaperustettu- 
jen inkeriläisscurojen rivijäseniä vaikka- 
pa iltakursseilla. 



tuttua asiasta välittömästi, muutama 
kymmenen tuhatta markkaa kuuden suo- 
men opettajan lähettämiseksi Inkerin- 
maalle järjestyi hyvin nopeasti kesäkuun 
alussa. 

Suomen tehokurssit pidettiin kolmessa 
kaupungissa 21.— 25. elokuuta. Leningra- 
dissa opettivat Pirjo Mikkonen ja Kaija 
Markus, Tallinnassa Hannele Jönsson- 
Korhola ja Eira Penttinen sekä Tartossa 
Ville Korvenheimo ja Jukka Kuittinen. 

Jokaisella toimintaparilla oli opetetta- 
vanaan noin neljänkymmenen hengen 
oppilasjoukko. Etusija kursseille oli inke- 
riläisseurojen jäsenillä ja etenkin opetta- 
jilla. Tulihan suomi ensi kertaa tänä syk- 
synä jo vieraaksi kieleksi muutamiin vi- 
rolaisiin peruskouluihin. Tartossa muka- 
na oli ryhmässä useita virolaisia suomen 
harrastajia. 



Ministeriöstä pika-apua 

Rahoituksen järjestämiseksi käännyt- 
tiin heti alkuvaiheessa opetusministeriön 
puoleen, johon työryhmän jäsenellä Rai- 
ja Karosella oli läheisiä yhteyksiä. Kans- 
liapäällikkö Jaakko Nummisen kiinnos- 



Uusia opetustapoja 

Olin itse käymässä Tallinnassa juuri 
kurssien jälkeisenä lauantaina ja olin kah- 
vila Moskovassa paikalla heti tuoreeltaan 
pidetyssä pienimuotoisessa kritiikkipala- 
verissa. Virossa kouluttaneet opettajat oli- 

vat yksimielisiä siitä, että kurssit olivat 
olleet erittäin onnistuneita. 

Suurelta osin opettajien hyvä mieliala 
johtui myös niistä kiitoksista, joita he sai- 
vat kurssien toteutustavasta. Periaatteet 
kurssin opetustavasta ovat tuttuja niille 
suomalaisille, jotka ovat aikuisiällä viime 
vuosikymmeninä osallistuneet jatkokou- 
lutukseen. Pyrkimyksenä on edetä mah- 
dollisimman vähän kansakoulumaisesti. 

Tallinnalainen opettaja Inkeri Liikanen 
kertoi heillä korkeammassakin koulutuk- 
sessa opettajan olevan aina suuri aukto- 
riteetti luokassa. Oppilaiden tehtävä on 
yksinomaan kopioida vihkoihinsa opetta- 
jan lausumia ja taululle kirjoittamia 
asioita. 

Aivan uutta suomen tehokurssilaisille 
olivat ryhmätyöskentelyt, AV-välineiden 
monipuolinen käyttö, lisätietoa tuovat 
monisteet sekä yleensä opettajien pyrki- 
mys elävään vuorovaikutukseen oppilai- 
den kanssa. 

Oppilaiden tuntemuksista ja kurssin 
hyödyllisyydestä kertoo jotain se, että vii- 
dennen ja viimeisen päivän lopulla oli vä- 
hän jokaisessa ryhmässä tippa silmässä, 
kertoo Tartossa opettanut Jukka Kuitti- 
nen. Opettajat saivat kukkia, lahjoja ja 



halauksia varmaan loppuvuoden nor- 
maalikiintiötä vastaavan määrän. Kaik- 
kien oppilaiden toiveena molemmissa Vi- 
ron opetuskohteissa oli, että lisäoppia voi- 
taisiin järjestää. 



Laajeneeko koulutus? 

Rudolf Pakki, Viron Inkerinsuomalais- 
ten Liiton pj., toivoi kahvilapalaverin lo- 
puksi Suomen valtion ensi vuoden bud- 
jetin laatijoiden muistavan inkeriläiskult- 
tuurin kannalta tässä vaiheessa tärkein- 
tä, kielen opetusta. Inkeriläisseurat, opet- 
tajat ja oppilaat päätyivät esittämään ta- 
voitteeksi kielen jatkokurssit ensi kesä- 
nä Suomessa: ne olisivat kestoltaan 2—4 
viikkoa. 

Uusien kurssien pitämistä Neuvostolii- 
ton puolella pidettiin toki myös tarpeel- 
lisena. Myös Neuvostoliiton toivottiin tu- 
levan jatkossa vastaamaan osaltaan kurs- 
sien rahoituksesta. 

Suomen kieli on Virossakin vaarassa 
paitsi Tallinnassa, etenkin Suomen TV:n 
näkyvyysalueen ulkopuolella. 

Jouko Siirilä 

Suomi-Inkeri-seura 



Sopivasta op- 
oimateriaa- 

•sta on 

edelleen pula. 
. eläjää tai 
. 'za äidin- 
• e e "ään 
r_ -*...*/' le ei 
s~z~en kie- 

f - :.::, kirjoja 




il 



Eero Rautajoki: 



Linnanlapset 



Tsaarinajan Venäjällä hoidettiin ylimystön avioliiton ulkopuolella 
syntyneet lapset siten, että ne voitiin luovuttaa lastenkotiin 
hoidettaviksi maksua vastaan. Ilmeisesti sinne sijoitettiin 
»vahingon tehneitten» lapsia maksuttakin. Linnanpoikien ja 
-tyttöjen henkilötoimisto (mesjanskoje upravlenie = kansalais- 
toimisto) sijaitsi Jaaman (Jamburg) kaupungissa, nykyiseltä 
nimeltään Kingisepp. Täältä lapsikartanosta, kuten sitä 
aikanaan nimitettiin, annettiin lapsia Inkerin suomalaisperheisiin 
kasvateiksi. Perheet saivat korvauksen hoitamisesta. 



Lapsia ei saanut kasvatettaviksi ilman 
muuta, vaan sitä varten piti hakea 
lupa Jaaman kaupungista. Lasten pape- 
reihin merkittiin poika sanalla mesjanin 
ja tyttö mesjanka. Heillä ei ollut vanhem- 
piensa sukunimiä. 

Jos toimiston kirjoista kuitenkin löytyi 
isä, tuli siitä lapselle sukunimi, esimer- 
kiksi Boris Varfolomejits Varfolomejev, 
Pavel Jakovlevits Jakovlev ja Saara Gri- 
forjevna Grigorjeva. Niissä tapauksissa, 
joissa lapsi oli tuotu toimiston kirjoihin 
äidin nimellä, annettiin sukunimi suku- 
puolen mukaan, esimerkiksi Darjin tai 
Darjina, Marhvusin tai Marhvusina jne. 




Harjoituskappaleet hoidettiin 
tyylikkäästi 

Kerrottu menetelmä oli parempi kuin 
ei mitään. Miehen tai synnyttäneen nai- 
sen maine pelastettiin ainakin osittain. 
Toiseksi nämä »harjoituskappaleet» eivät 
olleet tiellä solmittaessa avioliittoja ylä- 
portailla. Joskus isä saattoi olla ylimystös- 
tä ja äiti rahvaan nainen. Tällaiset sopi- 
mattomat suhteet korjattiin lapsikartanon 
avulla. 



Miten asiat hoidettiin muualla Venäjäl- 
lä ei ole tiedossa. 

Kaikki linnanlapset eivät saaneet sa- 
manlaista kasvatusta omien lasten kans- 
sa. Niinpä on kerrottu jo omien ja kasvat- 
tilasten ruokinnassakin olleen eroa. Ven- 
joen Ryysölänkylään oli aikanaan tuotu 
kaksi vastasyntynyttä poikaa kasvateik- 
si kahteen taloon. Kummallakin kasvat- 
tiäidillä oli itsellään vastasyntyneet pojat. 
Kasvattipoikia varten oli turkinnahasta 

neulottu tutti ja siihen oli köytetty sarvi. 
Sarveen pantiin kaalinlientä silloin, kun 
oma poika imi äidinrintaa. 



Kaalinliemellä kasvoi miehiä 

Mutta kaalinliemelläkin kasvatetuista 
pojista tuli miehiä. Toinen heistä Boris 
Varfolomejevits Varfolomejev palasi ar- 
meijan jälkeen keskivarakkaaseen Pylsyn 
taloon, missä oli aikuiseksi kasvanut. 
Hän joutui 1. maailmansotaan, haavoit- 
tui, pääsi vapaaksi ja meni naimisiin 
Kolppanan kylässä kasvatetun Tatjana-ni- 
misen linnantytön kanssa. 

Toinen kaalinliemellä kasvatettu oli Pa- 
vel Jakovlevits Jakovlev. Häntä sanottiin 
kukon polkemaksi. Pienenä poikana Pa- 
vel oli lämpöisenä kesäpäivänä kasvatti- 
kotinsa ikkunan alla multapenkissä rype- 
mässä. Samassa multakasassa oli myös 
kanoja. Naapuritalossa oli sokea kukko. 
Kun se kuuli kanojen kaakattavan, se 
hyökkäsi kanojen kimppuun, mutta sat- 
tuikin sokeana Pavel-pojan niskaan. Pa- 
vel parkaisi kovan huudon, kukko säi- 
kähti erehdystään ja lähti karkuun. 

Linnanlapsilla ei ollut oikeutta maan- 
omistukseen tsaarivallan aikana. Aika- 
naan Pavel otti vaimokseen Porunkyläs- 
sä kasvatetun linnantytön Paavolan Saa- 
ran. Ryysöläläiset antoivat Pavel Jakov- 
leville ja Saara Grigorjevalle tonttimaan. 
He rakensivat hyvän talon. Heidän tyt- 
tärensä on asunut (ainakin vuonna 1969) 
kahden tyttärensä kanssa siinä, vaikka ta- 
lon rakentaja kuoli jo vuonna 1932. 

Toiset linnanlapset menivät naimisiin 
venäläisten, toiset suomalaisten kanssa. 
Neuvostovalta kumosi tällaisen lastenhoi- 
tomuodon toimistoineen ja toisenlaiset 
lastenkodit tulivat käyttöön. 



:dot perustuvat Mikko Kolomaisen 
:::r.panoihin.) 



Omien 
vieraaksi 



Lahden Seudun Inkerikerho ja 
Nastolan Karjalaiset sen tekivät. 
Lähtivät Inkeriin iloinen 
odotus ja aurinko seuranamme. 
Johtajana Lahden Inkerikerhon 
puheenjohtaja Marja Rämö r 
ohjaimissa Jorma Molander — 
kaksi hyvän matkan varmistajaa. 
Kirkkomatka onnistui 
erinomaisesti. 

Taakse jäivät alakuloinen kaunotar Vii- 
puri, Polviselän harju, jolle aikanaan 
kiiltelivät seitsemän kirkon ristit. Eivät 
kiiltele enää. Tienposkeen jäivät Terijoen 
salavat, Mainila, Rajajoki — kohtalonjo- 
ki. — Olimme Inkerinmaalla Valkeasaa- 
ressa. Vieraita olivat isännät, lie jokunen 
omaa heimoamme. Olimme matkalla et- 
simään omiamme. 

Ensimmäinen bussi Keitossa 

Tarmokkaat matkanjohtajamme olivat 
saaneet Leningradin piirialueen »kuver- 
nööriltä» suosiollisen lupauksen: »Saatte 
oikeuden ajaa Keiton kylään.» 30 kilomet- 
rin päähän itse kaupungista. Olimme en- 
simmäinen bussillinen Keittoon matkaa- 
jia. 

Jätettyämme pikitien ajelimme kaunis- 
ta, kapeaa, mutkaista kylätietä. Pieniä ta- 
losia kauniisti kumpuilevassa maastossa. 
Ympärillään hyvin hoidetut kasvimaat. 
Pieniä kasvihuoneitakin tomaateille. 

Inkerin kansa on aina ollut ahkeraa, va- 
listunutta, ja henkisesti rikasta kansaa. — 
Kerrottiin, että kylässä asuu 5—6 inkeri- 
läisperhettä. Helposti tunnisti inkeriläis- 
kodin. 

Ikuista on vain tuulen humina 
hautaristeissä 

Hiljaa astelimme pyhään maahan, kal- 
mistoon. Rakkaudella, hellästi ovat kelt- 
tolaiset sitä kunnostaneet. Edellisenä 
lauantainakin oli talkoot. Vanhat, maa- 
hanmyllerretyt, taidokkaasti taotut, ih- 
meen kauniit ristit ovat jälleen kunnioit- 
tavassa tehtävässään muistuttamassa jo 
perille päässeistä läheisistä. — Kerrottiin- 
pa tapahtuvan, että illan hämärissä, yön 
tunteina, tuovat Leningradistakin vaina- 
jia siunattuun maahan. 

Hiljennymme rukoukseen. Iltavirteem- 
me yhtyi satakieli, Inkerin satakieli. Sy- 
västi tunsin liittyväni oman heimoni, 
Suomen heimon, sukupolvien saattoon. 



Arvo Survo rakentaa isänmaata 
Inkeriin 

Puhtaanvalkean Puskinin kirkon altta- 
ritaulussa Jeesus siunaten tervehtii tuli- 
jaa: »Jumala on rakkaus.» — Ja alttarin 
edessä tutusti hymyilevä valoisa ihmi- 
nen, pastori Arvo Survo. 



Lämpimin sanoin hän meitä tervehtii. 
»Vain kirkon suojissa voidaan varjeltua. 
Me rakennamme isänmaata Inkerinmaal- 
le. — Tärkeää olisi saada vanhustentalo, 
suomenkielisiä kouluja ja lastentarhoja. 
Hyvä olisi saada oma lehti.» 

Tutustuimme myös VVladimir-nuoru- 
kaiseen. Hän opiskelee Virossa papiksi. 
»On vaikeaa puhua suomea. Äitini puhuu 
suomea, muut venäjää. Vaimoni kanssa 
opiskelemme suomea», kertoi poika. Hä- 
nestä tulee oiva apu Arvo Survolle. Oli- 
pa kirkkosalissa Victor-poikakin, vikke- 
lä kirkkokynttilöiden sytyttäjä, aikamoi- 
nen laulumies. 

Inkeri löytyi 

Lähdin etsimään Inkerinmaata. Hajal- 
laan ovat Inkerin heimon sirpaleet — 
kuin tuulispäässä hapset. Kuitenkin: sii- 
nä, missä on soma inkeriläiskoti, siinä on 
Inkerinmaa. — Onnellinen osani oli lähel- 
tä eiää Elsa-ystäväni ja hänen sukunsa 
kohtaaminen — ensi kertaa. Oli kurotta- 
va umpeen kymmenien vuosien taakse 
jäänyt elämä. Se oli hyvää tekevien, kii- 
tollisten kyynelten kohtaaminen. 

LAILA KEITOLA 




Keiton lapsia kotinurmillaan. Kuvassa oikealla Esteri ja Maria Parkkinen. 

Muistilista 



Helsingin paikallisosasto 

lokakuu 22. 10 klo 14 

joulukuu 2. 12. klo 14 pikkujoulumyyjäi- 

set klo 12. 

Hyvinkään Inkerinkerho 

5. 11. 1989 klo 14.00 ja 

3. 12. klo 14.00 

Hyvinkään STS: n kerhotiloissa. 



Seukko Seura kokoontuu 9. 
13.00 Inkerikodissa. 



11. 89 klo 



Suomi-Inkeri-seuran osoite 

PL 32 00501 HELSINKI 

Pyhäinpäinpäivän juhla Örebrossa 

lauantaina 4. 11. klo 13.00 alkaen, jolloin 
pidetään muistojumalanpalvelus ja eh- 
toollinen St. Mikaelin kirkossa. Klo 14.30 
seppeleen lasku muistokivelle ja klo 
15.00 kahvit seurakuntasalissa. 

Örebron inkerinsuomalaisten kerho 
toivottaa kaikki tervetulleeksi yhteiseen 
juhlaan. 

Lahjoitus Viestille 

Katarina Mankerson, Ruotsi, 100 kruu- 
nua. 

Ystävyysvierailulle Suomeen 

Inkeriläisten Yhdistys ry:n johtokunta 
pyrkii selvittämään, löytyykö Suomesta 
perheitä tai tahoja, jotka olisivat haluk- 
kaita kutsumaan inkeriläisiä Neuvostolii- 
tosta ystävyysvierailulle Suomeen. Neu- 
vostoliiton kansalainenhan pääsee ulko- 
maille vain, jos joku kutsuu. Vierailumat- 
kat olisivat 1—3 päivää kestäviä viikon- 
loppumatkoja. Kutsuja vastaa vierailun 
aikana kutsutun majoituksesta, ruoasta 
sekä kaikista mahdollisista kuluista. Vie- 
railut voisivat tapahtua myös ns. vasta- 
vuoroisuusperiaatteella, eli vierailua ta- 
pahtuisi myös toiseen suuntaan. Asiasta 



kiinnostuneille antaa lisätietoja yhteys- 
henkilönä toimiva Aili Jukarainen, os. 
Porvoonkatu 9 B 40, 04200 Kerava, puh. 
(90) 243 741. 



Etsitään 

Siiri Hämäläinen on kotoisin Harpalan 
(Garbolovon) kylästä Lempäälän ja Vuo- 
leen välimaastosta. Gruusinan asemalta 
Harpalaan oli matkaa viitisen kilometriä. 
Siiri toivoo yhteyttä kotikylänsä ihmisiin. 

Siiri Hämäläinen 
Kokkokalliontie 3 as 34 
15179 LAHTI 

Missä on Martta? 

Martta Kampura on syntynyt Kuip- 
pinan kylässä Ropsun seurakunnassa 
noin 1925-1930. 

Häntä etsii Maria Skytte, os. Lenin- 
gradskaja obl., Gatsinksi rajon, Stantsa, 
Taitsi 
2. Polevoi perevlok 

Kuka tietäisi jotain 
Sonjasta? 

Sonja Hulkko oli sodan aikana Raumal- 
la Irja Markin perheessä, jossa vieraili 
myös Anna Vaanina -niminen inkeritär. 
Jos joku tuntee tai tietää jotain Sonja Hul- 
kon perheestä, ottakaa yhteys Irja Kaa- 
rojärveen, os. Pursikatu 6, 26100 Rauma. 

Juho ja Tyyne 

Juho Aatamin-poika Ihalainen ja sisar 
Tyyne, kotoisin Tuutarin srk:n Hannolan 
kylästä. Tyynen pitäisi asua Ruotsissa, 
nykyinen sukunimi tuntematon. Teitä et- 
sii täti, Katri Ilmast, Petroskoista. Henki- 
löitä, jotka heistä jotain tietävät, pyyde- 
tään ottamaan yhteys os. Ida Ahti, Poh- 
jantie 8 B 36, 02100 Espoo, puh. (901 
466 254. 

marraskuu 1989 



Käypä kieli 



Ssir. hiljattain kirjeen Ruotsin puolelta 
erääiiä Viestin vanhalta ystävältä ja avus- 
:a;aiia. Hän kertoi tuntevansa sekä huol- 
ia että huojennusta Viestin ja inkeriläis- 
ten tämänhetkisestä tilasta. Lainaan täs- 
sä palasen hänen kirjeestään: 

»Jos milloin niin nyt tarvitaan yhteis- 
työtä. Toivoisin Viestin laajentumista, 
niin että se saisi olla yhdistävänä lenkki- 
nä heimolaistemme iloissa ja suruissa. Ja 
mitä vielä toivoisin Viestin lukijana — 
kehnona avustajanakin sen olemassa 
olon aikana — ehkä laajempa avustaja- 
kuntaa. Meikäläisistä avustajista saattaa 
olla ylimääräistä työtä toimitussihteeril- 
le kielemme kankeuden takia, mutta sii- 
nähän on oma värinsäkin, Viestin lukija- 
kin saa joskus äänensä kuuluviin. Ja mie- 
lestäni mitä useampi kirjoittaja sitä enem- 
män väriä ja mielekkyyttä. — Yksinker- 
taiset sydämelliset kirjoitukset antavat 




oman lämpönsä viestinviejinä heimolais- 
temme keskuuteen.» 

Totta. Periaatteessa Inkeriläisten Viesti 
toimiikin siten, että koko lukijakunta on 
sen avustajia. Lehti perustettiin runsas 
kolme vuosikymmentä sitten etupäässä 
Suomessa asuvien inkeriläisten välisek- 



inkeriläisten viesti 



Toimitus 

Päätoimittaja 
Anja Luoma 
puh. (90) 566 2928 
Toimitussihteeri 
Helena Miettinen 
Lumikonkuja 1 
04230 Kerava 
Toimituksen osoite 
puh. (90) 247 858 
(maja ke klo 18.00- 



-20.00) 



Konttori 

Lehden ym. tuotteiden tilaukset, osoitteet, 

jäsenmaksut yms. 

Inkerikoti, Karjalatalo, Käpylänkuja 1, 

00610 Helsinki 

Puh. [90] 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 1990 

1 ". ". ~.< *:c::maahan, 

?-:■ = ..- '.3: kr -s muualle 140 mk/v. 



Ilmoitukset 

1/1 sivu mk 1 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Matti Vironmäki 

Tehtaank. 5 E 43, 00140 Helsinki 

Puh. (90) 631 285 

Säätiön postisiirtotili 146660-1 



si yhdyssiteeksi, ja siitä muodostui myös 
silta Pohjanlahden yli Ruotsiin. Nyt tilaa- 
jia — osin kirjoittajiakin — on vähän kaik- 
kialla, Amerikkoja myöten. Ja yhteyksien 
toivotaan yhä laajenevan. 

Varsinaisia toimittajia tai reporttereita 
ei Viestillä ole. On vain toimitussihteeri, 
joka kasaa lehden ja jonka tehtäviin kuu- 
luu tekstin ym. aineiston julkaisukelpoi- 
seksi saattaminen, sekä päätoimittaja, 
joka vastaa lehden linjasta, kaikesta, mi- 
tä lehdessä painetaan. Viestillä on siis toi- 
mitus, joka toimittaa. Älkää toki pelätkö, 
tai ujostelko kielenne kankeutta. Viestin 
toimitus pyrkii korjaamaan kaiken teks- 
tin asultaan ja lauserakenteeltaan suo- 
men kielen normien mukaiseen muotoon 
— kuitenkin, jos mahdollista, niin lem- 
peästi, että kirjoittajan äänensävy säilyy. 
Tarkoitushan tietysti on, että myös luki- 
ja ymmärtää kirjoittajan sanoman. Eikä 
voi kohtuudella odottaa, että kaikki kir- 
joittajat, varsinkaan Suomen rajojen ulko- 
puolella pitkään eläneet, hallitsisivat täy- 
delleen kirjallisesti isiensä maan kieltä, 
vaikka puhuvatkin sitä sujuvasti; eivät- 
hän sitä hallitse kaikki Suomessa koulu- 
ja käyneetkään — täydellisesti. Niin vai- 
keaa on meidän ihana äidinkielemme. 
Kirjoittajan on kuitenkin syytä muistaa, 
että varsinkin ihmisten nimet, paikanni- 
met ja päivämäärät, vuosiluvut ja puhe- 
linnumerot, on kirjoitettava hyvin sel- 
keästi ja yksiselitteisesti. Niiden oikein- 
kirjoituksesta vastaa useimmiten kirjoit- 
taja itse. Tämä koskee kaikkea lehteen tu- 
levaa tekstiä — kokousilmoituksesta ru- 
noon. Muun kielenkorjauksen hoitaa toi- 
mitus. Toimiihan Viesti — toivon mu- 
kaan — myös »kielioppaana» Suomen ul- 
kopuolella asuville sekä historian- ja 



kulttuurintutkijoiden »lähdeteoksena». 

Jotkut lukijoistamme ovat paheksuneet 
Viestin ruotsinkielisiä palstoja. Mutta 
onko nyt niin väärin, että inkeriläisten 
ruotsinkielinen jälkipolvikin saa joskus 
äänensä kuuluviin Viestin palstoilla. 
Kuuluuhan Viesti myös heille. Onhan se 
yhdyssiteenä sille heimolle, johon heidän 
vanhempansa — ja he itsekin — kuulu- 
vat, kielimuurista huolimatta. Olisi pitä- 
nyt kotona opettaa suomen kieli, on help- 
po sanoa. Mutta onko tuomittavaa, ettei- 
vät heidän aikoinaan Ruotsista turvapaik- 
kaa etsineet vanhempansa jaksaneet lap- 
siaan pakottaa oppimaan omaa äidinkiel- 
tään. Olihan heidän itsensäkin monesti 
unohdettava se ainakin kodin ulkopuolel- 
la ja sopeuduttava ympäröivään yhteis- 
kuntaan. Ruotsi antoi heille uuden koti- 
maan ja heidän jälkeläisilleen isänmaan. 
Miksi ei siis tämä uusi polvi olisi omak- 
sunut ainoaksi kielekseen isänmaansa 
kieltä. »Monikielisyys on suuri rikkaus». 
Niin on. On tunnettava suurta iloa siitä, 
että he nyt, aikuisiksi vartuttuaan, ovat 
alkaneet kiinnostua inkeriläisistä juuris- 
taan. Viestin tehtävä ei ole heitä torjua. 
Ehkäpä he joskus ottavat Viestin käteen- 
sä opetellakseen suomen kiellä. Anne- 
taan heille siihen tilaisuus. Sillä kompro- 
missejahan tämä elämä enimmäkseen on. 
Pyrkimystä konsensukseen. Eikä se ole 
mikään kirosana. 

Ennen kaikkea meidän inkeriläisten on 
syytä pyrkiä kaikin tavoin hyvään yhteis- 
työhön keskenämme — kielimuureista 
välittämättä — tai ehkä juuri niiden vuok- 
si. Tärkeintä on, että työtä tehdään hy- 
myssä suin ja toinen toistaan tukien, ei 
tuuppien ja muureja rakennellen, 

Anja Luoma 



Kansikuva: 

inkeriläiset ovat olleet viime aikoina esillä 
: edotusvälineissä. Kuvassa Levi Rikkinen 
:a!'entaa ohjelmaa Vancouverin 
suomalaiselle T\f -kanavalle. 



OIKAISU 

Painovirhepaholainen on pujahtanut 
lokakuun numeroon kansikuvatekstiin. 
Kuvan mummot, olivat kokoontuneet 
Skuoritsan kirkon pihamaalle. 



Laulu soi Inkerille 



Inkerinpäivänä 5. 10. vietettiin 
oikeaa Inkerin päivää. Taustoja 
tuntematta en uskalla väittää, 
että konsertti olisi ollut 
historian ensimmäinen Inkerin- 
päivän konsertti, mutta 
ensimmäinen ainakin pitkästä 
aikaa. Laulu kaikui Temppeli- 
aukion kirkossa Inkerin 
auttamiseksi. 



Oikeastaan olen jäävi kehumaan tilai- 
suutta, olinhan yksi tilaisuuden pää- 
vastuullinen, mutta siihen, mitä korvilla 
kuuli ja silmillä näki, täytyi olla tyyty- 
väinen. Tyytyväiseltä kuulemaansa tun- 
tui myös muu juhlakansa, olimmehan 
saaneet esiintyjiksi taitavan lapsiryhmän 
lisäksi huipputaiteilijoita, Jorma Elorin- 
teen, Raita Karpon ja Stefan Pöntisen 
Ruotsista sekä tietysti Arvo Survon Inke- 
rinmaalta. Tukensa tilaisuudelle antoi 
myös Inkeri-kuoro. 



Musiikkia äidinkielenä 

Konsertin aloittanut Puhakan perheen 
oma soitinyhtye on malliesimerkki siitä, 
että myös musiikkia voi opetella äidinkie- 
lenään, jos siihen tarjotaan tilaisuus. Siksi 
olin heidät pyytänyt juhlaan mukaan. Äiti 
ja isä Puhakka ovat innokkaita musiikin- 
harrastajia ja lapset ovat koko ikänsä 
kuunnelleet musiikkia ja saaneet myös 
taitavaa opetusta. Kuitenkaan kuuntele- 
matta he eivät jo alle kouluikäisinä olisi 
soittaa osanneet. Kun puhutaan suomen 
kielen opetuksesta Inkerissä, tuskin ku- 
kaan ottaa huomioon kuuntelun tärkeyt- 
tä. Lapsella tulisi olla mahdollisuus kuul- 
la suomea heti syntymästään saakka, ei 




sitä muuten äidinkielenään opi. Jos omat 
vanhemmat ovat unohtaneet tai puhuvat 
kieltä huonosti, olisi ehkä parempi, ettei- 
vät he yrittäisikään itse lapsiaan opettaa, 
elleivät halua lapsensa toistavan kaikkia 
heidän tekemiään virheitä. Suomen kie- 
len pelastaminen pitäisi aloittaa vaippa- 
ikäisistä tenavista. Sillä on kiire! 



Oi katso mikä aamu! 

Stefan Pöntinen tuli Ruotsista asti juh- 
laan ja soittamallaan Bachin sooloviulu- 
sarjan kappaleilla antoi vankan panok- 
sensa isiensä synnyinmaan avuksi. Lau- 
lunumeroista etenkin Jorma Elorinteen 
tulkitsema »Rukous» ja Raita Karpon »Oi 
katso mikä aamu» saivat vilunväreet sel- 
käpiiltään. 



Kiitos kaikille, kun tulitte mukaan! 



Inkeriläisten päivänä laulettiin ja soitettiin 
heimoveljien hyväksi. Vasemmalta lukien 
Raita Karpo, Stefan Pöntinen ja Arvo Survo. 




Survoahan kaikki halusivat 
kuunnella 

Illan tähti Arvo Survo astui kitaroineen 
estradille viimeksi ja yleisö sai kuulla, mi- 
tä oli tullut kuulemaan: vanhoja kansan- 
lauluja ja uusia kotitekoisia balladeja, joi- 
den melodiat vaihtelivat suomalaiskan- 
sallisesta mustalaismusiikkiin. 

Aikaisemmin päivällä lehdistötilaisuu- 
dessa Survo tyynnytteli toistamiseen suo- 
malaisten lahjatulvaa Inkerinmaalle ja jo- 
pa toivoi sen loppuvan toistaiseksi koko- 
naan. Me kyllä puolestamme toivomme 
yhä sitkeästi, että Inkeriin saataisiin jär- 
jestäytynyt avustusverkko, sillä tiedäm- 
mehän, että siellä vaateavunkin tarpees- 
sa olevia vanhuksia on. Älkää sammut- 
tako suomalaisten vilpitöntä auttamis- 
micltä, vaan ponnistelkaa kanssamme 
yhdessä kanavoimaan se kunnolla. 

Selvää on, että markkinatouhu Puski- 
nin kirkon mäellä on saatava kuriin. Sur- 
vo esitti yhtenä vaihtoehtona avustami- 
selle virallisten Inkerille avattujen tilien 
käyttämisen tai ystävien kutsumisen Suo- 
meen. Mutta kaikilla niillä suomalaisilla, 
jotka haluavat inkeriläisiä tukea ei ole yk- 
sinkertaisesti tilaisuutta kutsua ketään 
luokseen. Puskiniin ostetut tuomiset voi- 
vat lohkaista pitkän pennin jonkun täkä- 
läisen vanhuksen kukkarosta. 

Tilanne on pulmallinen ja siinä myös 
konsertin järjestäneelle Suomi-Inkeri- 
seuralle riittää pohdittavaa. Tällä kertaa 
inkeriläisten hyväksi kertyi 45 000 mark- 
kaa odottamaan sopivaa käyttökohdetta. 

Helena Miettinen 



Hedelmällistä 
vuorovaikutusta 



Ensimmäisen kerran tapasin inkeriläisiä syksyllä 1980, jolloin 
olin Leningradissa opiskelemassa venäjää. Tiesin tullessani, että 
jossakin Puskinissa on suomenkielinen luterilainen kirkko ja 
sen ihmeen halusin nähdä. Sinnikkäästi kyselemällä löysin tien 
sinne. Tunsin olevani tervetullut, minut suorastaan ympäröitiin 
kysymyksillä: Suomesta, mistäpäin, tunnetteko sen ja sen... 



Herättämäni kiinnostus oli ymmärret- 
tävää, sillä tuolloin nuoret suomalai- 
set eivät olleet kovin yleinen näky 
Puskinin kirkon pihalla. 

Kävin kirkossa lähes joka sunnuntai. 
Syksyisen Leningradin välillä ellen sanoi- 
si ankean harmaaseen arkipäivään se oli 
tervetullutta vaihtelua ja samalla kuin 
tuulahdus kotimaasta. 



Hilda ja Elma johdattivat 
Inkerin historiaan 

Noilla matkoillani tutustuin Haikosen 
Elmaan ja Hildaan. Lämmöllä muistelen 
käyntejäni heidän kotonaan Toksovassa. 
Voi sitä vieraanvaraisuutta — kannoin 
kassikaupalla omenia, vadelmahilloa ja 
maistuvia marjapiiraita asuntolaan opis- 
kelukavereillekin. 

Sain silloin kuulla palasen inkeriläisten 
historiaa, suruja, ilojakin. »A nyt on kaik 
hyväst, ko kirkkokii suatii», oli monen 
muunkin mummon mielipide. Inkerin 
Liitosta, kesäjuhlista tai äidinkielen ope- 
tuksesta lapsille en kuullut kenenkään 
edes haaveilevan. 

Leningradista palattuani olin kirjeen- 
vaihdossa uusien ystävieni kanssa. Inke- 
ristä ei meillä puhuttu. Jyväskylän yli- 
opiston kirjastosta löysin 1930-luvulla 
painettua Inkeri-kirjallisuutta ja luin sitä 



puolisalaa lopputentteihin valmistautues- 
sani. Brezhnevin ajan Suomessa venäjän 
opiskelijat eivät moista aihetta enemmälti 
harrastaneet... 




Glasnost sytytti uudelleen 

Kului joitakin vuosia. Yhteyteni Inke- 
rinmaalle vähenivät. Mummot vanheni- 
vat, eivät enää jaksaneet kirjoittaa ja 
Elma-ystävänikin nukkui pois. Taisin aja- 
tella, että niin häviää vähitellen inkeriläi- 
nen väki. 

Mutta ei sentään vielä — tuo taikasana 
»glasnost» toikin heidät esille. Satuin os- 
tamaan Punalippu-lehden Inkeri- 
numeron ja innostuin kovasti. Halusin 
kirjeenvaihtoon nuoremman polven in- 
keriläisten kanssa, jotka tahtoisivat ko- 
hentaa suomen kielen taitoaan. Helmi 
Raikerus, joka oli uskollisesti vuosikau- 
det muistanut minua kirjeillään, toteutti 
toiveeni ja lähetti minulle erään osoit- 
teen. Näin tutustuin petroskoilaiseen Ma- 
rina Lasuseen, jonka molemmat vanhem- 
mat ovat inkeriläisiä. Kutsuin Marinan 




käymään Suomessa. Lupa heltisi nopeasti 
ja elokuun ajan vieraani tutustui Helsin- 
kiin ja siinä sivussa nykysuomalaisen lap- 
siperheen elämään. Itärajan takaa saapu- 
nut vieras herätti myönteistä kiinnostusta 
koko pihapiirissämme. Siinä lisääntyi 
Inkeri-tietous samalla kun Marinan suo- 
men kielen taito parani. 

Suuri elämys niin meille kuin vieraal- 
lemme oli käynti Helsingin lähellä Kark- 
kilassa, Ikkalan kylässä, jossa Marinan äi- 
ti Sylvi os. Marttinen (syntyisin Lusikin 
kylästä Hatsinan piiristä) oli sodan aika- 
na pikkutyttönä perheensä kanssa. Tapa- 
simme monia, jotka tunsivat Marttisen 
perheen tuolloin ja ovat heidän kohta- 
loaan näinä kuluneina vuosina monta 
kertaa ajatelleet. Nyt yhteydet solmittiin 
uudelleen ja kirjeet alkavat kulkea Ikka- 
lan ja Petroskoin välillä. 

Niin, siellä he ovat, inkeriläiset ystävä- 
ni — kuka Petroskoissa, kuka Hatsinas- 
sa, kuka Strelnan lähellä. Koetan omalta 
osaltani osallistua edes vähäsen äidinkie- 
len ja kulttuurin säilyttämiseen; tilaan ys- 
täville Inkeriläisten Viestiä, kutsun hei- 
tä luoksemme kyläänkin ja mietin par- 
haillaan, kuinka saisin lähetettyä matka- 
kirjoituskoneen Hatsinaan. 

Riitta Pelanteri 



Riitta, Antti ja Liisa Pelanteri 
saattelemassa Marika Lasusta Leningradin 
junaan 27. 8. 89. Kyyneleet oli jo tuolloin 
kuivattu ja seuraava tapaaminen mielessä. 



Muistathan 

Kutsuttavien vieraitten osoitteita saa 
Aili Jukaraiselta, os. Porvoonkatu 9 B, 
04200 Kerava. 



Heisinkin linnas juhlii 



Vaik juhlat alkoit vast muantak iltan, 
ni läksin kotont jo varrain suntak 
uamun. Pitkäl matkal pittää varustaissa 
jo ajois ikkää se entinen ämmä. Hiä niäs 
olj mänös kirkkoo pyhäpäivän ja läks jo 
lauvantak yöks omaa saunahee makka- 
maa. Se olj tien vieres kirkkoo päin män- 
nes, ni hiä olj sit uamusil koht likempää. 

Päivä alkoi kallistuu jo iltaa, a mie viel 
ajoin massinas. Lopuks tultii perii. Mihin 
mie poloinen öisin joutunt puttaimaa jos 
seukkoin ei ois oltkaa stantsansillal min- 
nuu vastas? Hiä otti koht miun kiäest 
kantamukset, avvailj uksii ja piästj mä- 
nemää iellää ko parrannkii ruustinnan. 
Kyl miul oljkii katselemista sukulaispaik- 
kaa kulettais. En ihmeitäin tavant, ko olin 
ikkäin tottunt näkemää matalii taloloi, 
kävelemmää pienii polkuloi ja mutkasii 
teitä. Tarhoi ja kuijii pimjää aikaa valai- 
soot vuo kuu taivalt, jos sekkää. Nyt myö 
käveltii kahen kesen vierekkäin ja viel 
kantamukset kiäes kavvul ja mattorat 
piäsit vurahtammaa sivvuitse ihan hy- 
väst. Talot näyttiit muailman suurilt, vaik 
kuin viänsin niskojain ja katsoin yllää en 
näht yhtää truppaa katoit. Seinil näkyi 
monellaisii kirutuksii suuril puustavloil, 
sokkeeki ois näht ne lukkee. 

Yhteen uamun sit, niijen juhliin peräst, 
ko noustii yllää, pestii silmät, laittistii ja 
istuttii kohvii juomaa, seukkoin kysyi jot 
mitä mie viel tähtösin tiäl linnas käyvä 
katsomas. Hiä lupais tulla sit päiväl näyt- 
tämää miul. Mie sanoin jot siehä kaik tiäl 
parrain päin tiijet mis mitä on. Seukkoin 
nauraht kysyneen samaa asjaa yhelt toi- 
selt sukulaiselt ko olj kerran kans olt käy- 
mäs, ja tiä tahtoi nähhä koht ensimäiseks 
Havis Amandan patsaan. Mie en tästä 
Mantast tietänt muuta ko jot se olj sella- 
ne ilkialastoman naisen kuva. Sanoinkii 
suoraa jot sellaisii ihmeitä mie niän mein 




Helvi Othman (keskellä) sijoittui Tuutarin 
murrejutullaan neljänneksi Iitin 450-vuotis- 
juhlan merkeissä järjestetyssä kilpailuissa. 



Selityksiä: 

linna — kaupunki. Inkeriläinen meni aina linnaan 

lähtiessään Pietariin. 

puuttaissa, puuttaimaa — eksyä, seota jonnekin 

stantsa — rautatieasema 

silta — laituri, lattia 

stantsansillal — asemalaiturilla 

vurahtamaa — ajaa 

mattorat — autot 

trupa katol — savupiippu katolla 

kirutuksii — kirjoituksia 

laittistii — pukea vaatteet ylle 

läihmiit — välkehtivät 

pulafka — hakaneula 

tapajaa — riittää 

tvortsa (ven. dvorets] — palatsi P 



Villasinjärven rannal kesäl uimas ihan 
tarpeksein. Ei miun niitä tänne ast pie tul- 
la katsomaa. 

Ko tuumaistii ja pluanuistii asjaa iesta- 
kaisin ni piätettii alottaa suurelt rintkalt, 
hyö sannoit sitä kauppatoriks. Siel olj sit 
monellaista ja äijäst myötävää latokoil. 
Ostajii tunkis ihan kaikis paikois merssit 
käsjvarrel ja sumpsat olkapiäl rippumas. 
Sit toiseks lähettii katsommaa presitentin 
tvortsaa. Ieltkättee mie miitin, jot a vot 
miul nyt tapajaa siunamista ja huokaile- 
mista ko niän sellasen koreuven. Usot- 
taks työ jot istuvallein olin lentää sen 
tvortsan ies. 

Eihä se näyttänt yhtää sellaselt milla- 
seks sen mielessäin olin kuvitelt. Sillat- 
kii oliit nii tasaset jot ja läihmiit ko pei- 
lit. 

Tunnit näyttiit jo neljää mis lie tornis 
ja meil tulj kiire Stockmannin tavaratal- 
loo. Pitjhä kottii suahha tulijaisii tuomi- 
siks. Uso tai älä, a kerroksiin välis rap- 
pusetkii Hukuit ko jok ois virrant ylläp- 
päin. Siin talos olj tarjol kaikkii lai mitä 
muan ja taivaan välist löytyy, pulafkast 
miepelii. Ihminen sais siel ellää synty- 
mäst kuolemahhee ast eik hiä jäis mittää 
vaijaa! Käveltii ja kierreltii kaikil puolil 
jalat väsyksii. Lopuit mie sanoin jot nyt 
tapajaa. Kyl mualimaa ihmeest tavaroi 
mahtuu tähellistä ja turhaa. 

Helvi Othman 



ONNEA! 

Inkerin tytöt ovat kunnostautuneet, sil- 
lä Helvin lisäksi kukkapuketin ansaitse- 
vat myös Viestin entinen toimitussihtee- 
ri Pirkko Huurto, joka palkittiin alku- 
vuonna virolaisen runouden käännöstöis- 
tä ja Ella Ojala, jolle Tampereen kau- 
punki myönsi kirjallisuuspalkinnon ke- 
väällä. Toivottavasti myöhästyneetkin 
rinittelut tuovat lämpöä syksyn ha mau- 



Viesti 

myös ensi 

vuodeksi 



Tämän lehden välissä olevalla tilillepa- 
nokortilla voitte uudistaa Inkeriläisten 
Viestin tilauksenne vuodeksi 1990. 

Maksun pyydämme suorittaman erä- 
päivään 31. 12. 89 mennessä. Kirjoittakaa 
tilillepanokorttiin: 

— ehdottomasti nimenne ja osoitteenne 

— jos osoite on hiljattain muuttunut, ker- 
tokaa se 

— merkintä ruutuun uusinta tai uusi 
tilaus 

— jos tilaaja on eri henkilö kuin maksaja, 
merkitkää tilaajan nimi tiedonantoja- 
sarakkeeseen 

Tilausmaksuja, joista puuttuu maksa- 
jan/tilaajan nimi, ei voida kirjata ja siitä 
johtuen näiden henkilöiden tilaus kat- 
keaa. 

Inkeriläisten Viestin hinta vuodeksi 
1990 on kotimaassa 100 mk, Ruotsissa 
150 kr ja muissa maissa 140 Fim. 

Jos joku Teistä ei halua Viestiä ensi 
vuodeksi, pyydämme ilmoittamaan siitä 
puhelimitse tai kirjallisesti toimiston 
osoitteella. Muutoin lehden tilaus jatkuu 
yli vuodenvaihteen. 

Ruotsissa tilausasioita hoitaa Armas 
Paakkonen, jonka osoitetiedot ovat leh- 
dessä. 

Lempäälän tytöt 
lännessä 



Inkeri-juhlat ovat ohi ja vietämme pik- 
nikkiä takapihallamme. Lähellä kohoa- 
vat lumipeitteiset Kalliovuoret, ja patiol- 
ta haistaa Tyynen valtameren. Levi Rik- 
kinen on tuonut Inkerin ja Kanadan liput 
liehumaan, ja ilmassa leijailee grillatun 
valtamerenlohen tuoksu. 

Joukko inkeriläisiä oli kerääntynyt 
Suomi-vieraittemme lähtiäisiin. Ella Ojala 
kertoili Larin Paraskesta. »Olihan hän 
syntynyt Lempäälässä, niin kuin minä- 
kin», lisäsi Ella. »Minunkin äitini on syn- 
tynyt Lchtokylässä Lempäälässä», huo- 
mautti Helena Miettinen. »Minunkin isä- 
ni ja äitini ovat Lempaalasta. Äitini on 
Korosaaren tyttöjä ja asuu nykyään Ruot- 
sissa», kertoi Lilja Orkolainen. »Poikani 
Jorman ja Pentin juuret ovat Inkeristä, sil- 
lä olenhan syntynyt Larosemäellä Lem- 
päälässä», lisäsin minäkin lempaalaisten 
keskusteluun. 

On ollut tapana, että saman seurakun- 
nan ihmiset kokoontuvat juhlissa saman 
pöydän ympärille, vaan kuinka nyt tän- 
ne länteen? Tuossa vielä hulmuaa Inke- 
rin lippukin! — Inkerinmaan totaalinen 
hävitys alkoi Lempaalasta, aloittaa Ella 
Ojala kertomustaan. Jostain syystä ei ai- 
van kaikki olekaan tuhottu, kun tänne 
kauas Kalliovuorten juurelle ovat »lastut» 
lennelleet monien vuosikymmenien jäl- 
keen. 

»Mistäs tämän Helmin löysit?» kysyi 
Antti Pettinen. »Pietarin takkoisii», Väi- 
nö vastasi. »Tulihan sitä sota-aikana vie- 
railtua (ilman viisumia) Lempäälässä ja 
sieltähän tämän Helmin koppasin sota- 
saaliiksi. Siellä hän Lempaalanjärven ran- 
nalla pesi taikinapyttyä ja lohet uisken- 
telivat ympärillä, haluten osansa taiki- 
naa.» »Kyllä nyt liiottelet», katkaisin Väi- 
nön mielikuvitukset. »Lempäälän järvi oli 




Lilja Orkolaisen — maailman kansalaisen 
— juuret ovat Lempäälässä, vaikkei 
koskaan ole siellä käynytkään. 

Kivilahden pihamaalla kokoontui joukko 
Lännen inkeriläisiä yhteiseen ilonpitoon. 



täynnä haukia, ja se kala oli paloiteltuna- 
kin hohtavan valkoista. Katsos, tämä län- 
nen lohi, jota tässä maistelemme, on 
aivan punaista.» »Hauki on venäjäksi 
shukka», selitti Antti tietoviisaasti. Ja jut- 
tu jatkui myöhään yöhön. 

Monet kiitokset Lempäälän tytöt ja 
kaikki toisetkin vierailustanne. 

Helmi Kivilahti 
Kanada 

Maistuis varmaan sullekin. Ystävyyttä yli rajojen. Venjoelta kotoisin oleva Lännen sankari 
Antti Petti nen ja Tampereen likka Ella Ojala. 



Kaksikielisyys voi olla 
jopa rikkaus 



Kielten osaaminen on sekä hyödyllistä 
että elämää rikastuttavaa, mutta 
toiset kielet ovat kuitenkin hyödyllisem- 
piä kuin toiset. Englanti on saanut nykyi- 
sin kaikkein tärkeimmän aseman ja sitä 
opetetaan pakollisena aineena useimpien 
maailman maiden peruskouluissa. Äidin- 
kielen osaaminen on kuitenkin kaikkein 
tärkeintä. 

Sitä pidetään itsestäänselvyytenä, mut- 
ta toisaalta pienet kansat joutuvat taiste- 
lemaan säilyttääkseen äidinkielensä. Vai- 
keinta sen säilyttäminen on niille, jotka 
asuvat pakolaisina tai siirtolaisina vie- 
raassa maassa. 

Äidinkieli on myös tärkeä osa kulttuu- 
riperintöä ja oman kielen puolesta on tais- 
teltu ja taistellaan edelleen joskus kovaa- 
kin. Nyt syntyneissä kansallisuusliikkeis- 
sä äidinkielen asema on saanut yhä suu- 
remman merkityksen. Samanaikaisesti 
kun ihmiset yrittävät vahvistaa kansallis- 
ta asemaansa, kansainvälistyminen li- 
sääntyy. Vaikka kehitys on ollut voitto- 
puolisesti myönteistä, siihen kätkeytyy 
myös riidan siemen. 



Entäpä inkeriläiset? 

Kuinka me inkerinsuomalaiset pystym- 
me säilyttämään ja siirtämään suomen 
kielen jälkeläisillemme. Me vanhemmat 
vaalimme ja käytämme suomea mieluusti 
tavatessamme toisiamme. Kuluneiden 
vuosikymmenien aikana kuitenkin mo- 
nesta on tullut kaksikielinen asuessaan 
Neuvostoliitossa tai muissa maissa. Vain 
Suomessa ja "ehkä jossain määrin myös 
Karjalassa ja Virossa voi selvitä pelkällä 
suomen kielellä. 



Lastemme kohdalla tilanne on täysin 
toinen. Useimmat heistä eivät ole käy- 
neet päivääkään suomalaista koulua, ovat 
avioituneet toiskielisten kanssa ja unoh- 
taneet lähes tyystin lapsena oppimansa 
suomen kielen. He pitävät asuinmaansa 
kieltä äidinkielenään, ovathan heidän 
juurensa usein vain puoleksi Inkerissä. 

Miten me vanhemmat hoidamme nuor- 
temme kieliasiat? Haluammeko, että he 
ovat mukana inkerinsuomalaisten toi- 
minnassa, siinä jonka me kerran aloitim- 
me? Hyväksymmekö sen, että toimintam- 
me voisi olla kaksikielistä? Vai puhum- 
meko sitkeästi yksin suomea ja edelly- 
tämme, että myös jälkeläistemme tulisi 
opetella suomen kieli meitä ymmärtääk- 
seen. 

On ilahduttavaa nähdä, että me van- 
hemmat kutsumme lapsiamme, lasten- 
lapsiamme ja ystäviämme kokouksiimme 
ja juhliimme kieliesteistä piittaamatta. Jos 
tilaisuuksissa otetaan toiskielisetkin huo- 
mioon, ehkäpä joku innostuu myöhem- 
min jopa opiskelemaan suomea. Jos taas 
käytämme yksinomaan suomea kokous- 
kielenä, kielitaidottomasta mahtaa tuntua 
ikävältä, eikä hän monta kertaa jaksa mu- 
kaan tulla. Kun me itse olemme poissa, 
lakkaa myös inkerinsuomalaisten toi- 
minta. 

Miksi emme olisi yhä useammin kak- 
sikielisiä. Tosin siitä aiheutuu lisävaivaa 
tilaisuuksien järjestäjille. Nyt kun eri 
maissa asuvat inkerinsuomalaiset ko- 
koontuvat yhteisiin tilaisuuksiin, kieliky- 
symyksen huomioon ottaminen alkaa 
olla jopa ajankohtaista. Toivottavaa oli- 
si, että osaisimme kaikki suomea, mutta 
totta on, että nuoret puhuvat suomen 
ohella venäjää, ruotsia ja englantia. 

Kirjat ja lehdet 

Kielikysymys heijastuu myös kirjojen 
ja lehtien kieliasuun. Ulkomaille postitet- 
tavat lehdet ja lähetettävät kirjat pilaisi 
toimittaa useammallakin kielellä. On mu- 
kavaa, että Inkeriläisten Viestissä edes 
joskus on juttuja myös ruotsiksi, leviää- 
hän se Suomeen ja Ruotsiin. Yksikielinen 
Ingria ilmestyy sen sijaan pääasiassa 
Ruotsissa. Viestiä voi nvkvisin tilata Suo- 



mesta Neuvostoliitossa asuville ystäville, 
ja sitä mahdollisuutta meidän olisi myös 
käytettävä. Kohta on edessä aika, että 
Viestissä pitäisi olla myös venäjäksi kir- 
joitettuja juttuja. 

Kielikysymys on vaikea ja käytännös- 
sä törmätään moniin ongelmiin. Mutta 
toisiamme ymmärtäen ja kärsivällisyyt- 
tä noudattaen selviämme. 

Toivo Folkcstcn, Ruotsi 
Käännös: Helena Miettinen 



Antti Talon lahti 90-vuotias 



nis r 

meillä täällä Suomessa on hyvä olla ja 

aä, mutta sitä hyvyyttä ei ole aina ollut 
"nkeriläisten elämässä. Olemme vuosi- 
kymmeniä kokoontuneet yhteen Inkeri- 
kodissa. Se yhdistävä side ei ole vieläkään 
katkennut, vaikka aika ja tilanteet muut- 
tuvat, totesi Helsingin paikallisosaston 
puheenjohtaja Yrjö Korkkinen onnitelles- 
saan 90 vuotta täyttävää Antti Talon- 
lahtea. 

Antti Talonlahden syntymäpäivät vie- 
tettiin 18. 10. 1989 Koskelan sairaskodis- 
sa Helsingissä. Onnittelijoina oli Helsin- 
gin paikallisosaston johtokunnan jäseniä. 
Puheessaan Yrjö Korkkinen luonnehti ih- 
miselämää pitkäksi matkaksi, jonka aika- 
na jokainen joutuu kohtaamaan erilaisia 
tilanteita, hyviä ja huonoja. 

Antti Talonlahtea eivät vastoinkäymi- 
set ole lannistaneet; ne ovat lopulta jopa 
muuttuneet voitoksi. 

Ojentaessaan kukkakimpun Antille Yr- 
: ö voitotti päivänsankarille onnea ja ter- 



veitä päiviä. — Nämä kukat ovat meiltä 
kaikilta inkeriläisiltä, Yrjö lopetti. 

Aili Jukarainen 



JOULULAHJA 
inkeriläisille 



Anna joululahja Inkeriin 
tue Suomi-seuran 
Inkeri-keräystä 



KOP-HKI-MARIANKATU 
120510-32333 

Poppia poppia 




Juho Soittu poppineliössä lyömässä sauvallaan poppeja ulos neliöstä. Pöpissä 
pelivälineet, popit ja sauvat ovat puuta, etupäässä koivua. Pelikenttä muodostuu 5x5 m 2 
neliöstä. Sitä vastapäätä 10 m:n päässä on toinen samankokoinen neliö. Neliöiden 
eturajoille asetetaan määrätty lukumäärä, tavallisesti 10 tai 20 poppiparia, joita pelaajat 
sitten vuorotellen yrittävät poistaa neliöstä. Poppijoukkue muodostuu neljästä pelaajasta. 
Poppi liikunta- ja harrastemuotona sopii kaikenikäisille. Se on yksinkertaista, mutta 
nerokasta. Muunnelmia ja variaatioita on lukuisia. Se on vanha inkeriläinen 
kansanurheilumuoto. Toivottavasti myös ensi vuonnakin pelataan. 
Kuva otettu Karlstadissa 1. 7. 89 



Joukostamme 
poistuneita 



Pekka Jaarinen, synt. 27. 12. 1932, 
kuoli 9. 6. 1989 Mölnlyckessä. 

Sofia Peuhkuri, synt. 26. 4. 1905, 
kuoli 14. 7. 1989 Boräsissa. 

Mikko Lebedev, synt. 30. 11. 1912, 
kuoli 11. 8. 1989 Sandaredissa. 

Iikka Väisänen, synt. 2. 4. 1924, 
kuoli 16. 8. 1989 Kanadassa. 



Lämmin kiitos 



teille, jotka kunnioititte Yrjö Saka- 
ri Hämeen-Anttilan muistoa ja ot- 
tamalla osaa suruumme ja kaipauk- 
seen 

Omaiset 

Muistilista 



Helsingin paikallisosaston pikkujoulu 
2. 12. klo 14.00. Myyjäiset alkavat jo 
klo 12. 

Hyvinkään Inkeri-kerho 3. 12. klo 14.00 
Hyvinkään STS:n kerhotiloissa 

Suomi-Inkeri-seura PL 32 00501 Hel- 
sinki 



Etsitään 



Voldemar Rouhiainen, syntynyt Tuu- 
tarin Kaurasaaren kylässä 23. 11. 1925. 
Isä veturinkuljettaja Antti. Äiti Katri asuu 
nykyään Virossa ja etsii poikaansa. Oli 
Suomessa töissä Valtion patruunatehtaal- 
la sekä Lapualla että Jyväskylän maalais- 
kunnassa viimeksi 1944. 

Paavo Matin p. Hyppönen, synt. noin 
1920 Tihkovitsan kylässä, Hatsinan rajo- 
nissa. Oli sodan aikana Suomessa 



Kirjeenvaihtoilmoitus 

Petroskoista on tullut Antti Poutasen 
kirje, jossa hän kirjoittaa: »Olen 36-vuo- 
tias inkerinsuomalainen, opiskelen suo- 
mea, mutta en vielä osaa puhua enkä 
kirjoittaa sitä hyvin. Minulla on karjalai- 
nen vaimo sekä kymmenvuotias poika. 
Haluaisin olla kirjeenvaihdossa inkerin- 
suomalaisten kanssa, jotka asuvat Suo- 
messa tai Ruotsissa. Kirjoita osoitteella: 



KACCP 
Petroskoi 

Selenskajankatu 11- 
Poutanen A. A. 
Neuvostoliitto 



-91 



Tiedot y.m. henkilöistä vastaanottaa 
Armas Paakkonen, Tingsg. 35, 502 53 
Boräs, Ruotsi, puh. 033-101 850. 



Rakkaamme 

Väinö Juho 
KAPANEN 

s. 12. 02. 1919 Venjoella 

nukkui lepoon Jeesukseen turvaten 

19. 09. 1989 Hyvinkäällä 

Rakkaudella ja lämmöllä muistaen 
Alina, Urpo 
Risto, Terho 

Vei Herra lepoon väsyneen 
tien vaikean kulkea antoi, 
Otti syliinsä sairaan, uupuneen 
ja taivaan kotiin kantoi. 

Alina, Urpo 

Kädet ahkerat paljon uurastaneet 
lepoon hiljaiseen ovat vaipuneet 
Vaari, ansaitset kiitoksen kauneimman 
iki levon pyhän ja rauhaisan. 

Risto, Terho 

Siunattu lähimpien läsnäollessa. 
Lämmin kiitos osanotosta. 

Levitä Inkeri-tietoa, tilaa < 
Inkeri-aiheista kirjallisuut 



Saatavana Suomesta sekä Ruotsista 



Pertti v iiicucuuci 
Sananlaskuja ja arvoituksia 

Inkeriläisten Viestin 
irtonumeroita. 



40 mk 



Inkerin kirkon tuho 70 mk (100 kr) 

Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväspräkig) 75 mk (100 kr) 

Aatami Kuortti 
Tapahtui Inkerissä 
Inkerin kirkon 
vaikeita vuosia 
Juhana Inkerin- 
suomalainen 
Aloitettava alusta 

Ella Ojala 
Pitkä kotimatka 

Erkki Tuuli 
Inkeriläisten vaellus 



20 mk (25 kr) 

20 mk (25 kr) 

20 mk (25 kr) 
20 mk (25 kr) 

85 mk 

110 mk (150 kr) 



»Omair maali» 

ARVO SURVON 
LAULUKASETTI 

55 mk 

Tilaukset puh. (90)- 174 255 



Saatavana Ruotsista 



Toivo Folkesten: 

Ingermanländare i Västeräs, 


50 kr. 


Irja Hiiva: 

Förvisningen, 


100 kr. 


Ania Monahof: 
Tillflykten, 


150 kr. 


Ania Monahof: 
Mot stjärnan, 


150 kr. 


Ella Ojala: 

Pitkä kotimatka, 


150 kr. 


Postikortti 

Tyttö Tuutarin puvussa, 


2:50 kr. 


Ingria, 

ruotsinkielinen aikakausilehti, 


50 kr. 



Uusia Inkeri-aiheisia 
kirjoja 

Hannes Sihvo 
Inkerin maalla 

Antologia Inkerin kirjallisuudesta 
Karisto, 108 mk 
Myytävänä kirjakaupoissa 

Viestin toimitussihteerin Helena Miettisen 
kirja 
Inkeriläiset — maaton kansa 

Historiaa ja inkeriläisten vaiheita 
Hinta 119 mk. Saatavana kirjakaupoista ja 
pikkujoulun yhteydessä Karjala-talolla. 
Tilauksen voi sanella myös Viestin puhelin- 
vastaajaan 90-247 858. 



Vammalan Kirjapaino Oy 1989 







numero 12 



joulukuu 1989 



Valkeaa joulua 



»Antaisin mitä tahansa, jos 
edes kerran elämässäni sai- 
sin kokea valkean joulun», 
huokaisi kuusikymmentä 
joulua Australiassa nähnyt 
ystäväni, jonka luona vierai- 
lin perheeni kanssa vuosi sit- 
ten vähän ennen joulua. Toi- 
votin hänet tervetulleeksi 
viettämään Pohjolan valkeaa 
joulua Suomeen. Hän lupasi 
tulla vuoden kuluttua, ja pi- 
dimme asiaa sovittuna. »Et 
voi käsittää, miltä tuntuu, 
kun yrittää valmistaa perin- 
teistä brittiläistä joulupud- 
dingia (vanukasta), ja aineet 
sulavat käsiin», hän selitti. 
Uunissa tuntikausia muhi- 
van joulukinkun tuoksusta 
tai höyryävän jouluglögin ja 
elävien kynttilöiden tunnel- 
masta hän ei osannut edes 
uneksia. Neljänkymmenen 
asteen helteessä oli kylliksi 
miettimistä, miten itse säilyi- 
si sulamiselta. 

Maailmanympärimatkal- 
lamme poikkesimme Los 
Angelesissa, »Enkelten kau- 
pungissa». Kalifornian katti- 
lalaaksoa ympäröiviä vuoria 
varjostivat sankat saastepil- 
vet, niin ettei vuorten huip- 
puja näkynyt koskaan, vaik- 
ka sää oli kirkas ja aurinkoi- 
nen. — Singaporessa taas val- 
mistuttiin joulunviettoon 
kuuman kosteassa säässä ja 
käärittiin tavaratalot ylelli- 
seen mainosvalomereen. 
Prameudesta käytiin ankaraa 
kilpaa. 

Kun palasin matkalta, kat- 
selin lumista maisemaamme 
taas uusin silmin: kotimaan 
kuva aukeni uudella tavalla. 
Ei tuntunutkaan enää niin 
epäoikeudenmukaiselta, että 
joku sai lekotella joulunakin 



kuumassa auringonpaistees- 
sa, josta me suomalaiset 
uneksimme pitkän kaamok- 
sen ja pakkasten keskellä. 
Muistuivat mieleen Maria-tä- 
tini kertomukset neljäntoista 
Siperiassa vietetyn vuoden 
jouluvalmisteluista. Neuvo- 
kas ja ahkera äiti sai tehdä 
kaikkensa pitääkseen per- 
heensä hengissä ja terveenä 
pitkän talven yli. Joulupöy- 
tään pelastuksen toivat to- 
maatit. Niitä hän kasvatti ja 
vaali Siperian lyhyen kesän 
ajan. Ennen pakkasten tuloa 
ne ehtivät kypsyä, ja silloin 
herkuteltiin. Mutta osa sääs- 
tettiin jouluksi. Aina kuu- 
teenkymmeneen pakkasas- 
teeseen laskevassa lämpöti- 
lassa ne taatusti säilyivät »sy- 
väjäätyneinä» ulkovarastos- 
sa, ja vitamiinit säilyivät tal- 
lessa. Sulatettuina ne olivat 
ihana jouluherkku ja terve- 
tullut lisä köyhään ruokava- 
lioon. — Ja Siperiassa joulu 
oli varmasti valkoinen, mut- 
ta keripukki pysyi poissa. 

Monimuotoista on olomme 
tällä pallolla, jossa elämme 
kasvavassa luonnon saastu- 
misen, ekokatastrofin ja 
ydinsodan pelossa — himoi- 
ten varsinkin sitä, mitä meil- 
lä ei ole. Ja lumikin näyttää 
valkeammalta aidan toisella 
puolella. Toisilla on vilu ja 
nälkä, toisia vaivaa hirveä ta- 
varoiden haalimisen vimma, 
joka erityisesti näkyy joulun 
aikaan. Ja luonnonvaramme 
kuluvat ja vähitellen ehtyvät 
kaiken sen tavaran valmis- 
tamisessa, jota emme itse 
asiassa edes tarvitse. »Kau- 
niilla turhuudellakin» on 
määränsä ja rajansa. 
Juuri nyt elämme jännittä- 




viä ja monenlaisten muutos- 
ten aikoja. Ehkäpä muutosta 
parempaan tapahtuu tässä- 
kin asiassa. Kansat alkavat 
hyväksyä sen tosiasian, että 
yhteisellä pallolla pyöritään. 
Ympäristöämme tuhoavat 
toiminnat eivät enää ole si- 
nun ja minun, vaan meidän 
asioitamme. Valkean joulun- 
kin puolesta on kohta pakko 
taistella. 

Joulu lähestyy, mutta en 
odota ystävääni Australiasta 
vierailulle: hän nukkui pois 
vain muutaman kuukauden 
kuluttua matkamme jälkeen. 
En myöskään saa Maria-tätiä 
jouluvieraaksi Inkerinmaalta; 
hänkin on jo siirtynyt tuon- 
ilmaisiin. Valkeaa joulua kui- 
tenkin odotan. En enää itses- 
täänselvyytenä vaan lahjana 
syksyn pimeyden keskelle. 
Mutta olkoonpa joulumme 
valkoinen, vihreä tai peräti 
musta, tärkeintä on, että ky- 
kenemme todella sisäistä- 
mään lauseen, joka on maa- 
ilman kulutetuimpia: maas- 
sa olisi rauha ja ihmisillä hy- 
vä tahto. 

Toivotan lukijoillemme 
Pohjolassa valkeaa joulua ja 
kaikille iloista joulumieltä, 
siunauksellista tulevaa vuot- 
ta ja uuden vuosikymmenen 
alkua. — Ja kirjoittakaa Vies- 
tiin elostanne ja olostanne, 
kaikilta maailman kulmilta 
— myös Suomesta — , että nä- 
köalamme avartuisi ja leh- 
temme tulisi entistä moni- 
puolisemmaksi. 

Lämpimin jouluterveisin 
Anja Luoma 

Löydöspolku 2 A 6 
01600 Vantaa 



Vuosina 1930— 1940 syyttömästi 

vangittujen muistomerkki 

paljastettiin Inkerissä 



Tänään 30. syyskuuta 1989 paljastet- 
tiin Kurkulan niemimaalla Kirjamon 
ja Konnun kylien välillä sijaitsevalla hau- 
tausmaalla muistopatsas niille, jotka sta- 
linistisen terrorijärjestelmän aikoina van- 
gittiin, lähetettiin Siperiaan tai muuten 
katosivat teille tietymättömille. 

Muistopatsas sijaitsee Nivon hautaus- 
maalla kauniissa männikössä, leveän 
maantien varrella. Kaksi metriä korkea 
prismanmuotoinen muistopatsas on veis- 
tetty Karjalan punaisesta graniitista. Jul- 
kisivuun on kaiverrettu venäjäksi: 

Vuosina 1930—1940 

syyttömästi 

tuomittujen 

muistoksi 



Muistomerkin ympäristö on hyvin kau- 
niisti ja huolellisesti sommiteltu. Tien si- 
vuilla oleviin laattoihin on kaiverrettu 
101 vangitun ja kadonneen nimet. Se on 
tietysti vain pieni osa ympäristökylien 
uhreista. 



Suru sydämessä 

Kansaa oli kokoontunut paikalle paljon. 
Eestistä oli saapunut 100 henkilöautoa. 
Vaikka sää oli huononlainen, ei se haitan- 
nut tätä surun ja ilon juhlaa. Kaikilta, jot- 
ka olivat juhlaan tulleet, oli joku omainen 
vangittu, kadonnut tai karkotettu. Muis- 
teltiin isiä ja äitejä, sisaria ja veljiä, hei- 
tä, jotka oli revitty juurineen kotoisesta 




-*•- " sa vat muistopatsaan Kurkulanniemeen. 



lämmöstä, viety Hiipinään, Uralille, Vör- 
kutaan, Krasnojarskiin, Kolömaan tai Ka- 
sakstaniin, josta ei enää paluuta ollut. Tu- 
hannet ja taas tuhannet Inkerinmaan suo- 
malaiset katosivat syyttöminä, ja suurin 
osa inkerinsuomalaisesta kansasta on vie- 
lä tänäkin päivänä kotia ja kotimaata vail- 
la, hajallaan ympäri Venäjää. Raskas ja 
surullinen on meidän kansamme Golga- 
tan tie, mutta me elämme sittenkin! 



Toivo paremmasta heräämässä 

Iloa juhlaan toi omaisten ja tuttujen ta- 
paaminen, monen tapaamisesta oli ehti- 
nyt kulua jopa kymmeniä vuosia. Kansaa 
oli läheltä ja kaukaa; puheltiin ja itkettiin, 
vuodatettiin surun ja ilon kyyneleitä. Pu- 
he kulki enimmäkseen suomen kielellä, 
sillä ei äidinkieli ole täällä vielä unohtu- 



nut. Viranomaisten tervehdyksen toi Kin- 
gisepin maakunnan sivistysjaoston johta- 
ja. Narvasta oli paikalle tullut baptisti- 
kuoro. 

Hiljalleen ja haikein mielin hajaannut- 
tiin. Voi sanoa, että muistotilaisuus jat- 
kui jokaisessa kodissa. 

Muistomerkin pystytys oli vaivalloista 
ja raskaan työn takana. Sen oli sydämen- 
asiakseen ottanut joukko paikallisia 
asukkaita. Toimikunnan vetäjänä ja jär- 
jestäjänä oli Narvassa asuva paikallinen 
eläkeläinen Lyyli Yllö. Rahat kerättiin 
lahjoituksina, jokainen antoi 50 ruplaa. 
Voimme vain sanoa suuret kiitokset kai- 
kille! Kurkulanniemen muistopatsas oli 
ensimmäinen koko Leningradin alueella, 
mutta toivottavasti ei viimeinen. 

Johannes Harakka 

Eesti 



Eero Rautajoki 



Inkeriläiset opettajat 




Tarkastaja Antti Hämäläinen halusi 
perustaa kansakouluja Inkerin lapsil- 
le, mutta ensiksi piti kouluttaa opettajat. 
Hämäläinen piti vuonna 1943 sisäänpää- 
sy tutkinnon opettajiksi aikoville. Kutsu- 
tuista 141 nuoresta saapui paikalle 60, 
pääasiassa naisia. Heistä hyväksyttiin 48 
kolmikuisille kursseille. 

Kurssipaikkana toimi Spankkovan kirk- 
ko. Kurssin jälkeen opettajan oli palatta- 
va omalle paikkakunnalleen kouluja pe- 
rustamaan ja pitämään. Tarkastajaksi oli 
jo aikaisemmin nimitetty inkeriläinen 
Tomberg. 

Koulut pystyivät toimimaan vain ly- 
hyen ajan. Rakennuksia oli tuhoutunut 
tai ne olivat miehitysjoukkojen käytössä. 
Muutamiin mallikouluihin saatiin Suo- 
mesta jopa kirjoja. 



Tavallisesti koulua pidettiin tuvassa. 
Opettajalla oli vain pöytä, sen sijaan tau- 
lua, kirjoja, paperia eikä kyniä ollut. Op- 
pilaat istuivat pitkillä penkeillä ja opet- 
telivat vuorotellen lukemaan vanhoista 
kirjoista. Nälkä haittasi, eikä ruokatava- 
roita kouluissa ollut. 

Kloogan ja karanteenileirien 
koulut 

Saksalaisten tarkoitus miehityksen ai- 
kana oli näyttää siviileille, kuinka inhi- 
millisiä uudet valtiaat olivat. Niinpä he 
perustivat kouluja propagandamielessä. 

Suomen karanteenikoulut eivät paljon 
apua tuoneet. Pidempiaikaisissa leireissä- 
kin koulu jäi kesken, kun väki lähti lei- 
reiltä eteen päin. Vasta lasten päästyä si- 
joituskuntiinsa ja saatuaan kehotuksen 
kansakouluun, saavutuksia alkoi näkyä. 
Olivathan olot Suomessa lähes normaa- 
lit sodasta huolimatta. 

Kun eräältä Inkerissä sota-aikana muu- 
taman viikon opettajana toimineelta kou- 
luasiantuntijalta kysyttiin koulujen mer- 
kityksestä, tämä vastasi, että koulut oli- 
vat sota-ajan Inkerissä koulujen irviku- 
via. 



Opettajakoulutus Suomessa 

Suomessa alkoi ns. esiseminaarikurssi 
kahdesti; ilmeisesti 3. 11. oli sisäänpää- 
sytutkinto, ja kurssi alkoi 7. 11. 1943. 

Heti alussa muodostettiin kaksi eri 
luokkaa sen mukaan, kuinka hyviä oppi- 
laat olivat suomen kielessä ja matematii- 
kassa. Paremmin menestyneet pääsivät 
ns. juhlaluokkaan, joka sai opetusta juh- 
lasalissa. Ns. pahkaluokka sai nimensä 
opiston lisärakenteisen lasiverannan mu- 
kaan, jossa kurssia pidettiin. Kummassa- 
kin luokassa oli noin 30—32 oppilasta. 

Toiselle kurssille piti ilmoittautua 
15. 3. 1944 mennessä. Toukokuussa oli 
ssäänpääsytutkintoon saanut kutsun 
runsas oppilasjoukko, josta kurssille hy- 
väksyttiin noin 28—30 oppilasta. 



Esiseminaarikurssista ja seminaareista 
valmistuneista inkeriläisistä ei ole tehty 
selvitystä. Keräsin aikoinani tietoja mais- 
teri, esiseminaarin johtaja Eero Hietaka- 
rilta, eräiltä kurssien opettajilta ja valmis- 
tuneilta opettajilta. 

Esiseminaarikurssi alkoi Pitkälahdessa, 
jatkui Vehmersalmella ja sittemmin Kuo- 
piossa, josta oppilaat jaettiin seminaarei- 
hin. Kurssit eivät keskeytyneet kuin lo- 
mien ja kurssipaikkojen muuttumisien ta- 
kia. 

Esiseminaarilaisia oli eri arvioiden mu- 
kaan vajaasta sadasta hieman toiselle sa- 
dalle, Hietakari arvioi luvuksi 103, mutta 
hän joutui valpon hampaisiin ja kuuluis- 
teluista selvittyään hävitti kaikki muis- 
tiinpanonsa. 

Itse olen löytänyt kolmesta eri lähtees- 
tä yhteensä 77 oppilaan nimet. Täydellis- 
tä nimilistaa tuskin löytyy enää mistään. 

Vuosien 1944—1945 vaihteessa oppi- 
laat matkustivat Kajaaniin ja Hämeenlin- 
nassa toimineeseen Suistamon seminaa- 
riin. Kajaanista valmistui kahtena eri 
vuonna yhteensä 17 ja Suistamosta 8 op- 
pilasta eli yhteensä 25. 



Joukko hajaantui 

103 opiskelijasta valmistui siis vain 25 
oppilasta. Lopuista 77:stä kuoli yksi opis- 
keluaikana, yksi luultavasti ammuttiin 
rajalla, 7 muutti tai pakeni Ruotsiin; heis- 
tä kaksi muutti hyviin päiviinsä kyllästy- 
neinä takaisin Neuvostoliittoon. Suo- 
meen jääneistä melkein kaikki loput pa- 
lasivat Neuvostoliittoon; heitä oli ainakin 
38. 

Muista valmistuneista opettajista muut- 
ti Ruotsiin kolme opettajaa, joista yksi eh- 
ti olla Suomessa 10 vuotta opettajana. 
Hän suoritti Suistamon jälkeen Jyväsky- 
län kasvatusopillisen korkeakoulun saa- 
den näin ala- ja yläkansakoulunopettajan 
pätevyydet. Suomessa ja Ruotsissa on 
kuollut muutamia opettajia. Kaikki elos- 
sa olevat ovat jo eläkkeellä. 



Nälkälakko 
tuotti tulosta 



Viron inkeriläisen Eino Revon nälkä- 
lakko oli jatkunut haastattelun ai- 
koihin neljättä viikkoa. Paitsi oman ase- 
mansa puolesta Repo lakkoilee myös In- 
kerin kansan puolesta. On vaikea käsit- 
tää, mikä ihmeen vimma saa miehen tur- 
vautumaan näin epätoivoiseen tekoon, 
onhan Revolle luvattu, ettei häntä karko- 
teta takaisin Neuvostoliittoon, mutta tur- 
vapaikkaa hänelle ei ole myönnetty. 

— Jos minulle ei myönnetä poliittista 
turvapaikkaa, jatkan nälkälakkoa lop- 
puun saakka, Repo toteaa päättäväisesti 
hiljaisella äänellä. 

Repo karkotettiin Virosta pari vuotta 
sitten neuvostovastaisista mielipiteistään. 
Hän puuhasi tuolloin mielenosoitusta in- 
kerinsuomalaisten kieli- ja kulttuuriolo- 
jen parantamiseksi. Valitettavasti Repo 
oli liikkeellä ennen kuin Viroon muodos- 
tui kansanrintama, sillä tällä hetkellä mo- 
net Revon ajamat asiat ovat inkeriläisten- 
kin kohdalla toteutuneet: inkeriläiset ovat 
järjestäytyneet seuroiksi ja suomen kie- 
len opetus on virinnyt kouluissa. 

Kuulustelujen jälkeen Revolle tarjottiin 
kahta vaihtoehtoa: vankeutta, jos juttu 
vietäisiin oikeuteen tai maasta karkotus- 
ta. Eino valitsi jälkimmäisen ja halusi 
päästä Suomeen, esi-isiensä kotimaahan. 
Muuttolupaa Suomeen ei kuitenkaan 
myönnetty, sen sijaan kauttakulkuviisu- 
mi Ruotsiin järjestyi. Turussa Repo il- 
moittautui Suomen viranomaisille, jotka 
myönsivät hänelle oleskeluluvan Suo- 
meen. 

Valokuvaajana itsensä elättäneelle Re- 
volle järjestyi työpaikka ja työsuhdeasun- 
to, ja elämä alkoi olla mallillaan. — Ih- 
mettelen, ettei minulla ole ollut ikävä Vi- 




Eino Repo »lihavina päivinään», 
nälkälakko kutisti miestä toistakymmentä 
kiloa. 



roon. Vain ensimmäinen viikko oli hie- 
man outo, sen jälkeen olen ollut Suomes- 
sa kuin kotonani. 



Työlupa lakkasi heinäkuussa 

Revon tilanne kärjistyi viime keväänä. 
Alle kaksi vuotta Suomessa asuneena Re- 
von olisi pitänyt hakea uutta oleskelulu- 
paa, mutta sitä Repo ei tehnyt. Hän vaa- 
ti itselleen turvapaikkaa. 

Oleskeluluvan päättymisen seuraukse- 
na myös työlupa lakkasi ja Repo menetti 
työsuhdeasuntonsa. Siitä pitäen hän on 
asustanut Malmin pakolaiskeskuksessa. 



Outo lintu 

Malmin pakolaiskeskuksessa samassa 
solussa asuu kaukomailta tulleita pako- 
laisia. Supisuomalainen Repo ei tähän 
joukkoon istu. 

Ilmeistä päänvaivaa Repo lienee ai- 
heuttanut myös Suomen viranomaisille. 
Mitä tehdä miehelle, joka omassa koti- 
maassaan on »persona non grata» — ei toi- 
vottu henkilö, mutta joka itsepintaisesti 
kieltäytyy vastaanottamasta oleskelulu- 
paa ja vaatii turvapaikkaa? Repo arvelee- 
kin, että ongelmana onkin juuri hänen 
kansalaisuutensa, sillä Neuvostoliitosta 
tulleille pakolaisille ei Suomesta turva- 
paikkaa ole tähän mennessä juuri lohjen- 
nut. 



Marttyyri vai jästipää? 

Repo ryhtyi nälkälakkoon paitsi oman 
turvapaikkansa puolesta myös painos- 
taakseen Suomen viranomaisia helpotta- 
maan inkerinsuomalaisten muuttoa ja 
vierailuja Suomeen. Eino Repo epäilee vi- 
ranomaisten nihkeyden taustalla kytevän 
pelon siitä, että hänen esimerkkinsä ai- 
heuttaisi inkeriläispakolaisten tulvan 
Suomeen. Revon arvioiden mukaan tän- 
ne kuitenkin muuttaisi huomattavasti vä- 
hemmän inkeriläisiä kuin kukaan uskoo. 

— Ne, jotka ovat venäläistyneet ja vi- 
rolaistaneet, eivät Suomeen muuta. Ja lo- 
putkin harkitsisivat lähteä kotoaan mi- 
hinkään. Inkeriläisten täytyisi päästä vie- 
railemaan Suomessa ilman nykyistä kut- 
sumenettelyä, sillä se loukkaa ihmisar- 
voa. Ne, joilla Suomessa ei ole sukulai- 
sia joutuvat kutsun toivossa juottamaan 
;a syöttämään suomalaisturisteja hotel- 
Jeissa Repo selvittää. 

— Meillä inkeriläisillä on historialliset 
sseet Suomeen, esivanhempamme ovat 
TzCieet Suomesta Inkeriin. Myös täällä 
Sooosssa meidän asemamme tulisi tun- 
TnKt23- Olen valmis jatkamaan nälkälak- 
koni locpuun asti. Repo vakuuttaa kak- 



sitoista kiloa laihtuneena posket lommol- 
laan. — Minulla ei ole enää nälkä eikä ja- 
no, kylmä sen sijaan vaivaa. Lääkäri va- 
roitti kylläkin, että tämä on aika petolli- 
nen tunne, joka edeltää lopullista romah- 
tamista. Viekööt letkuihin, Suomen maa- 
perällä en ruokaa suuhuni pistä, ennen 
kuin asiani on kunnossa, Repo vakuuttaa 
suomalaisen jääräpäisesti. 



Turha taistelu 

Ulkomaalaispykälät ovat monimutkai- 
sia. Poliisin ulkomaalaisvalvontaa suorit- 
tavasta toimistosta selvitetään, että pysy- 
vällä oleskeluluvalla, jonka Repo siis saa, 
jos vain hakee, ja turvapaikkaoikeudella 
ei välttämättä suurta eroa ole. Tosin tur- 
vapaikan saanut pakolainen pääsee aluksi 
nauttimaan sosiaalihallituksen tarjoamas- 
ta avusta. Hyvällä halullakaan eivät Re- 
von taistelun motiivit tahdo ulkopuolisel- 
le valjeta. 

Mutta mitä me voimme tehdä? Miksi 
kukaan ihminen ryhtyy näin äärimmäi- 
seen tekoon? Viikkojen nälkälakko ei ole 
leikin asia. Kysymys on elämästä ja kuo- 
lemasta. 

Teksti ja kuva: 
Helena Miettinen 



Sitkeys palkittiin 

Eino Revon nälkälakko päättyi 
17. 11. 1989, kun hänet otettiin 
YK:n erityissuojeluun ja myönnet- 
tiin turvapaikkaa vastaava asema. 
Lakossa Eino oli siihen mennessä 
ehtinyt olla yli kuukauden. 



Karjalan liitto solmii 

kulttuurisuhteita 
Neuvosto- Karjalaan 



Karjalan Liiton johto teki helmikuus- 
sa 1989 yhteistyöhön ja suhteiden 
solmimiseen tähtäävän matkan Neuvos- 
to-Karjalaan. Puheenjohtaja Virolaisen 
luotsaama valtuuskunta tapasi Petros- 
koissa mm. Neuvosto-Karjalan kulttuuri- 
ministeriön, Tiedeakatemian Karjalan 
osaston, lehdistön, yliopiston ja Suoma- 
laisen teatterin edustajia. Tapaaminen su- 
jui lämpimässä hengessä. 

Matkalle seurasi jatkoa. Elokuussa lii- 
ton kulttuurijohtaja ja järjestösihteeri kä- 
vivät neuvottelemassa Petroskoissa vuo- 
den 1990 toiminnasta yksityiskohtaisem- 
min. Liiton hallituksen jo hyväksymä pe- 
rinneohjelmaryhmävierailu vahvistettiin: 
Petroskoin yliopiston opiskelijoista koos- 
tuva kansanperinneohjelmaryhmä saa- 
puu vierailulle Helsingissä pidettäville 
karjalaisille kesäjuhlille sekä myös muu- 
tamiin karjalaisseurojen piireihin. Huh- 
tikuussa liiton 50-vuotisjuhlaviikolla ja 
suurjuhlien seminaarissa kuullaan kieli- 
ja kansallisuuskysymyksistä sekä Kante- 
lettaresta neuvostokarjalaistenkin esitel- 
miä. 



Yhteyksiä 
ruohonjuuritasollakin 

Ihmisten välisiä yhteyksiä pyritään 
myös lisäämään. Karjalaiset ohjelmaryh- 
mät, nuoret ja varttuneetkin karjalaisvie- 
raat ovat tervetulleita aluksi Petroskoi- 
hin, ja myös pienissä määrin luovutet- 
tuun Raja-Karjalaan. Vieraat pyritään si- 
joittamaan Neuvosto-Karjalassa suomen- 



Karjalan Liitto valmistelee 
yhteistyön aloittamista 
Neuvosto-Karjalan kanssa. 
Vuoden 1990 toimintasuun- 
nitelmiin — vielä tietysti 
vahvistamattomiin — kuuluu 
luennoijavaihtoa sekä ohjelma- 
ryhmien vierailuja. Matkailu- 
yhteistyötäkin pyritään yli 
itärajan edistämään. 



tai karjalankielisiin koteihin — yhteyk- 
sien synnyttämiseksi ruohonjuuritasolla- 
kin. 

Matkailun järjestelystä — erityisesti 
perhemajoitusperiaatteella — oli niin vas- 
taperustetulla Karjalan kulttuuriseuralla 
kuin Inturistillakin ideoita. Ensi kesänä 
näyttäisi mahdolliselta tehdä matkoja luo- 
vutettuun Raja-Karjalaan, jonne päätty- 
neen kesän ja syksyn aikana järjestettiin 
koematkoja. 

Matkailun pahimmat kompastuskivet 
näyttävät Neuvosto-Karjalan suunnalla 
olevan liikenneyhteyksien, majoitustilo- 
jen ja rajanylityspaikkojen puute. 



Karjalaisuus kiinnostaa 

Karjalan kulttuuriseura ja lastenlehti 
Kipinä pyrkivät organisoimaan suoma- 
laisvieraiden perheisiin sijoituksen — ai- 
nakin nuorten osalta. Varttuneiden mat- 
kalaisten majoituksesta perheisiin huo- 
lehtisi Inturist. 



Nuorille yhteyksiä olisi tarjota myös ys- 
tävyyskoulutoiminnan kautta. Neuvosto- 
karjalaiset koululaiset tulisivat mielellään 
Suomeen, esimerkiksi kieltä oppimaan. 
Suomen puolelta kielenoppi voisi myös 
kiinnostaa — karjalan ja venäjän kielen 
suhteen. 

Karjalan kulttuuriseura, kulttuurimi- 
nisteriö, Petroskoin kaupunki, Neuvosto- 
liitto-Suomi-seura ja muut tahot ovat 
myös halukkaita tarjoamaan Neuvosto- 
Karjalassa vieraileville karjalaista ohjel- 
maa. 



Karjala-tietoa kaivataan 

Karjalan kulttuuriseuran toivomukse- 
na on myös suomalaisten karjala-asian- 
tuntijoiden vierailujen aloittaminen Neu- 
vosto-Karjalaan. Kaikesta karjala-aihei- 
sesta kirjallisuudesta ym. aineistosta on 
pulaa. 



Karjalaisille 
kulttuurijärjestöille töitä 

Yhteistyötä kulttuurin alalla Neuvosto- 
Karjalan ja Suomen välillä tehdään jo mo- 
nella taholla. Ystävyyskunnat ja -seurat 
ovat toimineet uranuurtajina. Mutta kar- 
jalaisuuskysymyksissä työ on vasta alul- 
laan. Toki esimerkiksi tutkijoiden ja teat- 
teritoiminnan alalla yhteyksiä on jo syn- 
tynyt. Huomattavan paljon karjalaisuus- 
asian puolesta on työtä tehnyt mm. Kuh- 
mon kulttuurikornitsa. 

Vapaaehtoisen järjestötoiminnan osal- 
ta on vielä paljon tehtävissä, vaikka yk- 
sittäisten, karjalaisissa yhdistyksissä ja 
yhteisöissä toimivien henkilöiden siteitä 
rajantakaiseen Karjalaan onkin solmittu. 
Karjalan Liiton toiminta-ajatukseen yh- 
teistyön kehittäminen myös rajantakai- 
seen Karjalaan sopii mainiosti. Vuodelta 
1990 odotamme jo konkreettisia tuloksia. 

Helena Valta 



Uhrakomis- 

taidetta 
kirjastossa 



Suomen Keksintöjen Edistämissäätiöl- 
lä piti uhrakomis-taidenäyttelyn Lohjan 
kaupungin kirjastossa. Näytteillä oli polt- 
tokaivertamalla tehtyjä taidokkaita muo- 
tokuvia mm. Ruotsin kuningasparista 
sekä Suomen ja Neuvostoliiton presiden- 
teistä. 

SKE:n hallituksen puheenjohtaja Simo 
Karhu kertoo, että polttokaiverrus on pe- 
räisin jatkosodan rintamalta vuodelta 
1943. Työtapa on pysynyt täysin sama- 
na tähän päivään saakka. 

— Säätiöllämme on edistettävänään 
polttokaiverrustavalla tehtävä piirtämis- 
projekti. Sähkökynää käyttäen voidaan 
piirtää kaikkiin puu- ja nahkapintoihin 
haluttuja piirroksia, kuvioita ja kuvia. 
Vaativin aihe on henkilökuvien piirtämi- 
nen, hän toteaa. 

Karhu korostaa, että piirtämisestä voi 
muodostua harrastelijalle ammatti. Al- 
kuun pääsee vain 350 markan sijoituksel- 
la, sillä välineet saa sillä hinnalla. 



Piirustuskilpailu 
ratkesi 

Simo Karhun järjestämä Uhrakomis- 
piirustuskilpailu on ratkennut: 1. palkin- 
non, 300 mk, sai Joni Lyytikäinen, Loh- 
ja, 2. palkinto, 200 mk, Wladimir Babas- 
kin, Leningrad ja 3. palkinto, 100 mk, 
Pekka Niemi, Helsinki. 

Kunniamaininnan ansaitsevat erityises- 
ti Nikolai Pakki, Marietta Rosman ja Ana- 
toli Styt Eestistä. 

Onnea! 




Toimitussihteerin toivomuslista 



Korvatunturille 




Rakas Joulupukki! 



Kirjoitan Sinulle sinne Korvatunturil- 
le, vaikka tiedän, että joulukiireet 
ovat juuri pahimmillaan. Asiani on kui- 
tenkin tärkeä. 

Olet varmaan kuullutkin, että Inkerin 
lapset tarvitsevat kipeästi aapisia ja satu- 
kirjoja. Vaikka Inkeriin on vuoden mit- 
taan virrannut kirjoja jo melkoinen mää- 
rä, etenkin lapset kaipaavat lisää luetta- 
vaa. 

Inkerin Liitolle toivoisin Leningradiin 
oman toimitalon. Ajatella, että me suoma- 
laiset tontutkin voisimme vuoden mit- 
taan viedä lahjamme säilöön omaan ta- 
loon, ettei Inkerin vanhuksille tarkoite- 
tut sukat ja villatakit lämmittäisi yksin 
Pietarin mustaa pörssiä. Jos et kuitenkaan 
tänä jouluna ehdi kaikkia toivomuksia to- 
teuttaa, jätetään asia hautumaan ensi 
vuoteen. 

Suomen päättäjille voisit sujauttaa 
muiden lahjojen joukkoon ripauksen 
heimorakkautta niin, että he ottaisi- 
vat inkeriläisten asiat luonnostaan huo- 
mioon päätöksiä tehdessään, ettei kenen- 
kään enää tarvitsisi ryhtyä nälkälakkoon 
saadakseen äänensä kuuluviin. Mitä me 
oikein pelkäämme? Kyllä tänne sekaan 
muutama tuhat inkerinsuomalaista hyvin 
mahtuu. 

Oletko huomannut, että saajan kannal- 
ta kullankallis lahja ei välttämättä rasita 
antajaa taloudellisesti. Olen aivan varma 
siitä, ettei Suomi-neidon kukkaro paljon 
kevenisi, jos se tunnustaisi kaikki isän- 
maamme puolustajat tasavertaisiksi ja 
myöntäisi heimosotureillekin samat edut 
kuin muille veteraaneillemme. Taisteli- 

vathan he itsenäisyytemme puolesta sii- 
nä missä muutkin. Jos täysin tarkkoja ol- 
laan, näiden veteraaniemme tunnustami- 
nen ei lahja olisikaan, vaan kunniavelan 
maksaminen. 

Olet kai Sinäkin Joulupukki huoman- 
nut, että uudet itätuulet ovat alkaneet vii- 
me vuoden aikana puhaltaa. Voisit kui- 
tenkin kääntää ilmavirtauksia vielä sen 
verran, että uudet tuulet pyyhkäisisivät 
myös tänne Suomeen. Nyt ne ovat jostain 
syystä vain kiertäneet maatamme. Uskoi- 
sin, että samalla piristyisi myös täällä asu- 
vien inkerinsuomalaisten toimintaa, sil- 
lä meidänkin on aika kääntää katseet pois 
menneisyydestä kohti tulevaa. 

Nyt kun uusi vuosi ja vuosikymmen on 
alkamassa toivotellaan iloista joulumiel- 
tä toisillemme ja sytytetään ikkunalle jou- 
lukynttilä. Rauhallista joulua kaikille tu- 
tuille ja tuntemattomillekin ystäville ym- 
päri maailmaa! 



Helena 




Kirjahylly 



Aatami Kuortti: VELJENI 
SOTAVANGIT, SLEY-Kirjat Oy, 
1989. 

Sota on julma, ihmisten jokapäiväinen 
elämä on epävarmaa ja henkisesti rasit- 
tavaa, mutta vielä vaikeampaa on sota- 
vangin elämä. Kun vanki tapaa omaa 
kieltä puhuvan ja rauhaa, lohdutusta ja 
ihmisrakkautta levittävän sotilaspastorin, 
se on kuin mannaa taivaasta. Rovasti 
Aatami Kuortti kertoo kirjassaan lämpi- 
mästi työstään sotilaspastorina. Hän kier- 
teli venäjänkielen taitoisena sotavankilei- 
reillä ja lohdutti vaikeuksissa olevia kans- 
saihmisiä. Suureksi yllätyksekseen hän 
vankileirillä tapasi odottamatta lapsuus- 
kodin naapurin pojan, miehen jonka 
kanssa oli kiertänyt yhdessä saarnamat- 



koilla Inkerissä ja laulanut Kupanitsan 
kirkkokuorossa! Ihmeelliset ovat Herran 
tiet! 

Kuortti lähestyy aina mielenkiintoise- 
na meitä; tapahtuipa se sitten luterilaise- 
na sotilaspastorina, ortodoksien sotavan- 
kien parissa tai kirjailijana. Aitoon, läm- 
pimään uskoon pohjautuva ihmisrakkaus 
leimaa joka kohtaamisen. Kuortti ei jätä 
välinpitämättömäksi. Ainoan kerran, mil- 
loin Kuortti ei pystynyt saamaan luotta- 
musta ja yhteyttä kanssaihmisiin sattui, 
kun hän vieraili naissotavankien leirillä. 
Sieltä hänen piti poistua häviäjänä, aina- 
kin ulkonaisesti. 

On vaikeata keskeyltää kirjan lukemis- 
ta. Kuortin viimeisintä kirjaa Veljeni so- 
tavangit, kuten myös uudelleen painettua 
Kirkossa, keskitysleirissä, korvessa voi 
Ruotsissa ostaa kauttani. Kummankin 
hinta on 150 kr + postikulut. 

Armas Paakkonen 

Pukin konttiin 

Lyyli Ronkonen 

Laps Inkerin 



MAAL 



Koonnut Hannes Sihvo 
/ 
Karisto 

Pyhäinpäivänä Turussa 



Perinteiseen tapaan kokoonnuttiin py- 
häinpäivänä Turun uudelle hautausmaal- 
le, jossa laskettiin kukkalaitteet inkeri- 
läisten muistokivelle ja Karjalaan jäänei- 
den muistomerkille. Turun karjalaisten 
kuoron esitykset sekä runsaslukuinen 
harras kansanjoukko, juhlistivat tilai- 
suutta. 

Inkeriläisten muistokivellä puhui Hel- 
singin paikallisosaston edustaja Aleksan- 
teri Ahonen, joka muisteli, kuinka saksa- 
laisten aikana vielä pyhäkkönä toiminut 
Kupanitsan kirkko oli muutettu vankilak- 
si. Sodan jälkeen siitä tehtiin kolhoosin 
juuresvarasto. 

Nyt Kupanitsan kirkko on jälleen her- 



ranhuone, uudet kirkonkellot kutsuvat 
jumalanpalvelukseen adventtina. Alek- 
santeri Ahonen kertoi myös, että Kosem- 
kinaan on pystytetty 1930—40 syyttö- 
mästi tuomittujen muistomerkki, johon 
on kaiverrettu yli sadan henkilön nimet. 
— Laskiessamme nyt kukkamme tälle 
kivelle me muistelemme kaikkia vaina- 
jiamme: niitä, jotka lepäävät kotiseura- 
kunnissamme sekä niitä, joiden hauta- 
kumpujen päälle on rakennettu kerrosta- 
lot. Muistelemme myös niitä, jotka lepää- 
vät ristittömissä joukkohaudoissa Keski- 
Aasiassa ja Siperian aroilla Ukrainassa ja 
Kaukoidässä. 

Aili Jukarainen 




Itkevän Inkerin muistokivi Turun uudella hautausmaalla. 

Yrjö Hämeen-Anttila on poissa 



Helsingin krema:or:r_ kar reiissä cli 

23. 10. 1989 Yrjö Här.:eer.-Äf.::ilan siu- 
naustilaisuus. Jean Sibeliuksen Elegia hil- 
jensi kuulijat ajattelemaan elämän kulkua 
ja kaiken katoavaisuutta. 

Rovasti Aatami Kuortti siunasi vaina- 
jan viimeiselle matkalle. Siunauspuhees- 
saan rovasti Kuortti muisteli vainajaa In- 
kerin ystävänä ja toi puheessaan erityi- 
sesti esille Yrjö Hämeen-Anttilan hyvät 
työt sekä rakkauden Inkerin heimoa koh- 
taan. Nyt elämän ehtoopuolella hänellä 
oli ollut kiinnostuksen kohteena valoku- 
vaus sekä Seukkoseura. 



Muistilista 



Helsingin paikallisosaston tilaisuudet 

Tammikuu 28. 1. 90 klo 14 

Helmikuu 25. 2. 90 klo 14 paikallisosaston 

vuosikokous. 

Turun paikallisosasto 

Joulujuhla Karjalaisten talossa 26. 12. klo 14. 

Vuosikokous Karjalaisien talossa 25. 2. -90 

klo 14. 

Terveluloa. Johtokunta. 

Joukostamme poistuneita 

Aleksander Elvi s. 23. 3. 1913 Venjoki 
k. 12. 4. 1989 Örebro. 



Inkeriläisten yhdistys ry.n 
VUOSIKOKOUS 

Inkerikodissa Karjalatalossa, Käpy- 
länkuja 1, 00610 Helsinki, Marian- 
päivänä 25. maaliskuuta 1990 

klo 14. Esillä ovat sääntöjen mää- 
räämät asiat. 

Erovuorossa olevat johtokunnan jä- 
senet: Keijo Korkka (Turku), Yrjö 
Korkkinen (Vantaa) ja Matti Rännä- 
li (Helsinki) sekä varajäsen Anja 
Luoma (Vantaa). 



Ruth Hämeen-Anttila laski kukkalait- 
teen puolisonsa arkulle hellästi, vaiteliaa- 
na, poikansa tukemana. 

Lähiomaisten ja ystävien kukat kätki- 
vät arkun. Armas Järnefeltin kehtolaulun 
sävelten kaikuessa aukesivat siniset ovet. 

Hiljaisesti liukui katafalkki eteen päin 
ja vei mennessään Yrjö Hämeen-Anttilan 
maalliset jäännökset. 

Ovet sulkeutuivat, muistot jäivät. 

Kiitos sinulle ystävämme. 

Aili Jukarainen 



Lahjoituksia 

Inkeriläisien Viestille: 

Emilia Simponen 1000 mk. 

Lämmin kiilos Emilialle, Inkeri-kuoron uskolli- 
selle veleraanilaulajalle Viestin lukemisesta. 

Olemme jälleen saeineet osoituksen siitä, eitä inke- 
riläisillä on ystäviä muuallakin kuin omassa piiris- 
sään. Saimi Tuukkanen on lahjoittanut Inkeriläis- 
ten Yhdistykselle 100 kpl omaelämäkerrallista kir- 
jaansa »Elämäni helminauha». 

Kiitämme lämpimästi lahjoittajaa. Kirjaa on saa- 
tavissa Inkerikodista. Hinta 40 mk. 



Seuraava Viesti 

ilmestyy helmikuussa. Siihen tar- 
koitetut kirjoitukset ja ilmoitukset 
on lähetettävä toimitukseen tammi- 
kuun 15. päivään mennessä. 



3$ 



Toivotamme kaikille 

jäsenillemme ja lukijoillemme 

Rauhallista Joulua 

ja menestyksellistä 

Uutta Vuotta 
ja vuosikymmentä. 

Inkeriläisten Yhdistys ry. 
Inkeriläisten Viesti 

Helena Miettinen 

Kino Vironseppä 80 vuotta . 


22 


viesti 1989 




Mari Kajavan SO-vuotispäivät 
Siivellä siirretyt 

Sisällys 




Kero Rautajoki 
Aino Iho — in memoriam 

Tool. toht Juhani Jääskeläinen 6. 8. t907 9. 12 1988 

T J 
Inkeriläisten paluusta 

Helvi Othman 








Kllan kirja 

Nro 1-2 




Markku Pyysiäinen 




Viestin juhlavuosi 


3 






Markku 1'yysiäinen 
Nuoret mukaan toimintaan [Matti Vironmäen haas- 




Nro 3 




tattelu! 


4 


Into päällä 


3 


1 lelena Miettinen 




Inkeri-keräys alkaa . . . 


4 


Obin rannalla 


7 


Arvo Survo pikavisiitillä 


5 


Verner Ahonen 




Helena Miettinen 




Inkeriläisille ruttaisi kolmannes virolaisten oikeuksis- 




Arvo Survolle 


7 


ta 


8 


Ella Ojala 




Tervetuloa Puskinoon 


tl 


Ottakaamme toisiamme kädestä 


8 


Suu auki inkeriläiset 


12 


Vladimir Kokko 




Helena Miettinen 




Virossa asuva Maria Kunttu: Inkerissä ovat juurem- 




Neuvostoliitossa on 70 000 ulkosuomalaista 


t4 


me 


9 


Pertti Kaarna 




Helona Miettinen 




Kauriit paljastivat naapurin pojan 


15 


Meikäläisten kohtalot 


10 


Helmi Kivilahti 




Toivo Kolkeslen 




Inkeriläisten osuutta väestönsiirroissa ei pidä unoh- 




Terveisiä Suomeen 


12 


taa 


16 


Rudolf Pakki 




Aappo Björn 




Arkuus vaivaa ulkoeurooppalaisia 


13 


Pelkät puheet eivät aula inkeriläisiä 


20 


Roland Randetelt 






LAHJATILAUS 
INKERILÄISLAPSELLE 

• JP-LEHTI (entinen Joka-Poika) 
kielenopettajana Inkerissä 

• Suomesta jo yli 60 lahjatilausta Inkeriin 

• Haluatko sinä olla mukana? 

• Onko sinulla tiedossa tyttö tai poika 
jolle voit tilata? 

• Meillä on runsaasti nimiä 

• Ilmoitamme sinulle lehtesi saajan nimen 
ja osoitteen 

• Vuosikerran hinta 180 mk, 
kestotilauksena 162 mk/(vuosi -90) 

• Tilaa tällä kortilla tai puh. 
958-1 6743/Saija Vauhkonen 

Sitoudun maksamaan JP-lehdcn tilauksen 
inkcriläislapscllc 

[ yhden vuoden a 180 mk 

i kestotilauksena ä 162 mk (v. 90) 



Nimi _ 
Osoite 




Allekirjoitus 

Nro 4 



Tämä on haaste 

Mekin opimme suomea 

Helena Miettinen 
Inkerin »miljoonikot» 

Kero Rantajuki 
Viimeisiä virpomisia 

A. Arpela 
Poika kuuden kansantautiin (runo) 

Arvo M. 
Kutia katsomassa 

Aatami Kuurtti 
Neuvosto-Karjalaan inkeriläisten liitto 

Walter Styf 
Veljen muistolle (runo) 

Einari Savolainen 

Nro 5 



Sanoista teniksi 

Helena Miettinen 
Ulkoinkeritäiset tarvitsevat yhteyttä juurilleen 

Lauri Hunko 
Inkeriläisten »pyyheliinat» 

Eeru Rautajoki 
Suoini-tiikeri-Seura näkyvästi esillä lehdistössä otsi- 
koin: Inkeriläisten cis ia esille 
Nuuse ui kadonnut tiikeri (runo' 

Arvo Survo 
Muistoissa (runu) 

A. Arpela 
Mummun lahja (runu] 

1\ V. 
Rakkaalla lapsella on monta nimeä 

Juho Jämsä 
Inkeri-kuoron juhlamatiiiea 

Kerttu Susi 
Opettaja Anna Parkkisen nuristulle 

T. J. 

Nro 6-7 

Apua, apua! 

Inkerin kirkku tui mii jälleen 

tiikerin kulttuurin puulesta vetuumus 

Helena Miettinen 
Nuuse riennä suomen kieli korkealle kaikumaan 

Helmi Kivilahti 
Laiva un lastatlu kirjoilla 

Helena Miettinen 
Terveisiä Inkerinmaalla 

tiimi Kurki 
Mehiläisliuitoa Inkerissä 

Antti Juvnneii 
Jälki liivi vt 

Ella Oja la 

Mitä viemisiä Inkeriin 

Rintamalisän maksu alkaa pian 



Nro 8 

Tervetullia takaisin, Anja Lauma! 

Markku Pyysiäinen 
Olipas haaskaa tavata 

Helena Miettinen 
Vapaa niatkastasoikeos inkeriläisten hartain toive 

HS ja maata lehdet 
Inkerin lippu liatnuinnat seitsemän vuosikymmentä 

Toivo Koi kusten 
Virun Inkerin kalttaarielämästä v. 1920—40 

Johannes Harakka 
Tarinaa Pietarista 

Juho Jämsä 
Uusi kotimaani (rono) 

Helmi Kivilahti 
Matkalla kotiin (ranui 

Liisa Ma kara 

lt 
12 
13 

Nro 9 

Rakkaat ystävät 2 

Anja Lunnia 
Juhannus Keitossa 3 

Pirkko Hnurto ja Aili Jukarainen 
Juhtien jälkeen 5 

tiikeri Petersson 
Ystävyyden siltaa rakennettiin Turussa 6 

Anja Luoma 
Kanadan inkeriläiset juhlivat yhdessä ensimmäistä 
kertaa 10 

Helena Miettinen 
Kesäjuhlien itoa ja osattomuutta 13 

Että Ojata 
Tuluksia (urheilukilpailun) Kartstadista 14 

Onnea Jussille 15 

Marjatta Sui 



Nro 10 

Patio tiukassa? 

Helena Miettinen 
Inkerin kietiperinnettä tallennettu vähän 

Pertti Virtaranta 
Keiton lapset leirittä Luumäettä 

Helena Miettinen 
Simo Karhu ponnistelee keksintöjen puolesta . . . 
Suomen kielen taitoa para imetään pikakursseilta 

Juuku Siirilä 
Liiinaiitapset 

Eero Rautajoki 
Omien vieraaksi 

Laila Kctula 



Nro 11 

Käypä kieli 

Anja Luoma 
Laulu sui tn kerille 

Helena Miettinen 
Hede! mällistä vuorovaikutusta 

Riitta Pelanteri 
HeUinkin timias juhlii 

Helvi Othnian 
Viesti myös ensi vuodeksi 
Lempäälän tytöt lännessä 

ttelmi Kivilahti 
Kaksikielisyys voi ulia jopa rikkaus 

Toivu Folkesten 
Antti Tatonlahti 90-vuotias 

Aili Jukarainen 
Poppia poppia 

Nro 12 

Valkeaa juulua 

Anja Luoma 
\ uosina 1939— 1940 syyttömästi vanuttujen muisto 
merkki 

Johannes Harakka 
Inkeriläiset upottajat 

Eero Ra a taju ki 
Nälkälakko taotti tulosta 

Helena Miettinen 
Karjalan liitto sulniii kalttaorisahteita Neuvostu-Kar- 
;aiaai) 

Helena Valta 
L hrakumis-taidctta kirjastossa 
Rakas Joulupukki! 

Helena Mieltinon 
Kirjahylly 

Armas Paakkonen 

Pyhäinpäivänä Turossa 

Yrjö Hämeen Anttila on poissa 

Aili Jukarainen 
Inkeriläisten Viesti 1989 - Sisällys 



12 



2 

4 

6 

8 

9 
10 

12 

13 

14 



9 
10 



12 
13 



14 



15 



Kirjallisuutta y 



SAATAVANA SUOMESTA TAI RUOTSISTA 

Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50 ärsminne av kyrkans öde 

i Ingermanland (kaksi 

kielinen/tväspräkig) 75 mk (100 kr) 

Ella Ojala 

Pitkä kotimatka 85 mk (150 kr) 

Erkki Tuuli 

Inkeriläisten vaellus 110 mk (150 kr) 

Pertti Virtaranta 

Sananlaskuja ja arvoituksia 40 mk 
Äänilevyjä 

Inkerikuoro 
Nouse Inkeri yni. 

Lauri Santtu 
Murrejuttuja 

Gävlen kuoro 

Inkeriläisten Viestin 
irtonumeroita. 

Saimi Tuukkanen 

Elämäni Helminauha 40 mk 

Muistoesineitä 

Arvo Survo: 
Omall maali, kasetti 

Rintaneula, Inkerin lippu 

Postikortti Karjalatalo 

Inkerin pöytälippuja 

Inkerin postimerkkejä 
sarja 

Adresseja 



15 mk (25 kr) 

15 mk (25 kr) 
30 mk (35 kr) 



Inkerin kartta 1849 r 






saksankicl. 


50 mk 


(50 kr) 


SAATAVANA VAIN RUOTSISTA 




Toivo Folkesten 






Ingermanländare i Västeräs 


50 kr 


Irja Hiiva 






Förvisningen 




100 kr 


Ania Monahof 






Tillflykten 




150 kr 


Ania Monahof 






Mot stjärnan 




150 kr 


Postikortti 






Tyttö Tuutarin puvussa 




2:50 kr 


Ingria 






ruotsinkielinen aikakausi- 






lehti 




50 kr 



55 mk 
20 mk 
3 mk 
35 mk (55 kr) 

50 mk (75 kr) 
20 mk (30 kr) 



Uusia Inkeri-aiheisia kirjoja 

Hannes Sihvo 
Inkerin maalla 

108 mk, kirjakaupoista 

Lyyli Ronkonen, 
Laps Inkerin, kirjakaupoista 

Helena Miettinen, 
Inkeriläiset maaton kansa 

118 mk, toimituksesta 

Aatami Kuortti, 
Veljeni Sotavangit, kirjakaupoista, 
Ruotsissa Armas Paakkoselta 150 kruunua. 



inkeriläisten viesti 



Toimitus 

Päätoimittaja 

Anja Luoma 

puh. (90) 566 2928 

Toimitussihteeri 

Helena Miettinen 

Lumikon kuja 1 

04230 Kerava 

Toimituksen osoite 

puh. (90) 247 858 

(ti ja to klo 18.00-20.00) 

Konttori 

Lehden ym. tuotteiden tilaukset, osoitteet, 

jäsenmaksut yms. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 1990 

tOO mk kotimaahan, 

Ruotsiin 150 kr ja muualle i40 mk/v. 



Ilmoitukset 

1/1 sivu mk 1 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Matti Vironmäki 

Tehtaank. 5 E 43, 00140 Helsinki 

Puh. (90) 631 285 

Säätiön postisiirtotili 146660-1 



Vammalan Kirjapaino Oy 1989 



